
Revelaţia prin acte, cuvinte şi imagini 



O seamă de teologi protestanţi, influenţaţi de teoria lui Rudolf Bult- 
mann, declară că ideile despre Hristos şi actele atribuite Lui, ca şi ideile de- 
spre Dumnezeu din Sfânta Scriprură în general, sunt obiectivări mitologice 
ale unor referiri existenţiale ale omului la Dumnezeu, imaginat ca ceva ce de- 
păşeşte pe om; de aceea Biblia trebuie demitologizată*. La această concluzie 
au fost îndemnaţi şi de ideea că omul modern nu mai acceptă noţiunile tra- 
diţionale ale creştinismului şi de aceea e necesară o schimbare radicală a lim- 
bajului creştin. Astfel Paul Tillich a propus să se părăsească ideea şi numele 
unui Dumnezeu transcendent şi să se adopte ideea şi numele de «ultimă re- 
alitate», de «fundament al realităţii». Căci Dumnezeu pentru omul de azi nu 
e decât natura creatoare, fundamentul creator al tuturor obiectelor. Iar epis- 
copul anglican John Robinson crede şi el că trebuie părăsită ideea despre o 
fiinţă transcendentă şi personală şi chiar numele de Dumnezeu, propunând 
înlocuirea lui fie cu numele propuse de Tillich, fie cu acela de «Incondiţio- 
natul». Hristos nu e decât omul care a trăit cel mai accentuat unirea cu acest 
fundament al realităţii, sau incondiţionatul în iubirea faţă de oameni 2 . 
i Se pune deci întrebarea despre posibilitatea şi limitele unei schimbări 

a limbajului creştin. 

Creştinismul se întemeiază pe Revelaţia cuprinsă, după unii creştini, în 
Sfânta Scriptură şi în Sfânta Tradiţie şi păstrată de Biserică, iar, după alţii, 
numai în Sfânta Scriptură. O schimbare a limbajului care implică respinge- 
rea acestei Revelaţii nu mai poate pretinde că păstrează creştinismul, iar teo- 
logii care propun părăsirea Revelaţiei creştine nu mai pot pretinde pentru ei 
numele de teologi creştini. 

Faţă de această întemeiere pe Sfânta Scriptură şi Sfânta Tradiţie, teo- 
logii protestanţi amintiţi au două răspunsuri: întâi, că Sfânta Scriptură a fost 
o operă determinată istoric, redând idei ale timpului în care s-a scris în ex- 
presii şi în forme literare ale acelui timp; în al doilea rând, că Revelaţia e pa- 
sibilă de mai multe interpretări, iar schimbările de noţiuni şi de limbaj pro- 
puse de ei sunt sprijinite şi ele pe una din multiplele interpretări posibile ale 
Revelaţiei. 

De aceea se pune întrebarea: oare nu există un fond al Revelaţiei care 
trebuie recunoscut ca intact de toate interpretările posibile atâta timp cât ele 
mai pot fi socotite creştine ? Oare, acest fond esenţial al Revelaţiei nu este ex- 
primat şi de anumite mijloace ? 

într-un raport despre evoluţia Catolicismului după Conciliul al II-lea 
de la Vatican, înaintat în august 1967 Comitetului Central al Consiliului 
Ecumenic al Bisericilor, Lucas Vischer, secretarul general al Departamentu- 
lui de studii al Comisiei «Credinţă şi Constituţie», constată că teologia în ge- 
neral a ajuns la concluzia că orice exprimări ale mărturiei creştine, chiar şi 
cele din cărţile Sfintei Scripturi, au fost determinate de condiţiile istorice din 
timpul respectiv. Dar el crede că tocmai de aceea ermeneutica are astăzi un 
marc rol, trebuind să stabilească care este fondul revelat şi care e haina isto- 
rică de imagini, de preocupări, de cuvinte, în care ea a fost exprimată. 

Ca să ne spunem părerea de la început, noi socotim că Apostolii, în pro- 
povăduirea lor, şi autorii Noului Testament — ca şi profeţii şi scriitorii Vechiu- 
lui Testament — au folosit fără îndoială cuvintele, noţiunile şi formele litera- 
re ale timpului lor pentru exprimarea Revelaţiei divine. Dar aceste cuvinte, 
noţiuni şi forme literare au suferit o transfigurare în modul cum au fost com- 
binate pentru a exprima un conţinut mai presus de conţinuturile naturale. 

în orice caz, dumnezeirea lui Hristos şi actele Lui mântuitoare nu pot 
fi considerate o haină formală a timpului în care s-a scris Noul Testament 3 . 

Ne vom ocupa cu problema limbajului mai încolo; observăm aici numai 
că noi socotim că există o tipologie apostolică ce s-a dovedit privilegiată faţă 
de toate tipologiile ulterioare şi le-a determinat în parte pe acelea, pentru că 
Apostolii au stat sub imediata înrâurire a lui Hristos, Dumnezeu cel întrupat, 
iar capacitatea lor umană de a sesiza divinul a fost ridicată la un grad suprem 

şi deci şi capacitatea de a exprima divinul sesizat de ei. De aceea, mijloacele 
prin care au exprimat ei Revelaţia divină se cer menţinute. Fără îndoială, 
există o metodă de a adapta limbajul creştin la unul contemporan, ţinând 
seama de esenţa Revelaţiei, exprimată prin anumite mijloace privilegiate de 
exprimare a ei. Anticipând rezultatul acestei cercetări, putem spune de pe 
acum că dacă «demitologizarea» şi cu ea părăsirea mijloacelor legate esenţial 
de exprimarea Revelaţiei nu poate fi acceptată, întrucât ea înseamnă anula- 
rea Revelaţiei, se poate accepta o «înţelegere spirituală» a acestor mijloace, 
căci ea corespunde cu sensul lor însuşi. Precizând, putem spune că Revelaţia 
s-a exprimat în mod esenţial şi autentic prin cuvinte şi imagini, care redau 
totdeauna un fond spiritual adevărat, pe care îl lasă să se întrevadă şi care tre- 
buie păstrat chiar dacă se folosesc şi alte cuvinte şi imagini în afară de cele în 
care s-a exprimat Revelaţia. Dimpotrivă, «demitologizarea» porneşte de la 
ideea că fantezia populară a creat o scrie de mituri care n-au nici un fel de 
conţinut; de aceea ele trebuie lepădate cu totul, căutând un alt fond decât cel 
exprimat de ele. 

Fondul esenţial de neschimbat al Revelaţiei creştine se identifică cu o 
serie de acte prin care ea s-a realizat şi aceste acte au fost exprimate ftră alte- 
rare de o seamă de cuvinte şi de imagini. Chiar dacă am folosi şi alte cuvin- 
te si imagini, ele trebuie să exprime acelaşi fond de acte, pe care îl exprimă 
cuvintele şi imaginile nemincinoase originale, având să ne bazăm totdeauna 
pe ele. 

Vom încerca să arătăm că acest fond neschimbabil al Revelaţiei creşti- 
ne răspunde mai bine chiar şi omului de azi, când vrea să fie creştin, decât 
noţiunile moderne prin care unii «teologi» vor să înlocuiască conţinutul în- 
suşi al Revelaţiei creştine. 



. 






Revelaţia prin acte şi cuvinte 






Revelaţia creştină constă într-o serie de acte săvârşite de Dumnezeu, 
sau promise de El, în raport cu lumea şi cu istoria omenească. Teologia mai 
nouă a pus în relief acest conţinut de acte al Revelaţiei divine, spre deosebi- 
re de teologia mai veche care vedea Revelaţia într-o «descoperire de învăţă- 
turi» din partea lui Dumnezeu, satisfăcând interesul omului de a cunoaşte 
adevărul şi de a trăi conform lui. în Decretul Despre Revelaţia divină, Conci- 
liul al II-lea de la Vatican şi-a însuşit ideea că Revelaţia constă mai ales în acte 
ale lui Dumnezeu, după ce o şcoală teologică protestantă numită a «istoriei 
mântuirii» {Htilsgeschkhtliche Schule) vedea Revelaţia ca un şir de acte ale lui 
Dumnezeu în istorie, iar mântuirea ca o realizare treptată în istorie 4 . 

Aceste acte deosebesc în mod clar pe Dumnezeu de lume. Prin ele 
Dumnezeu se distinge de zeii mitologiei care erau, în ultima analiză, perso- 
nificări ale forţelor naturii şi ale pasiunilor umane. Chiar dacă aceştia erau 
proiectaţi de fantezia populară dincolo de lume, felul lor de a acţiona în lume 
avea o anumită regularitate, era strâns legat de aceleaşi fenomene ale naturii 
şi de aceleaşi pasiuni umane. Ei acţionau ciclic. 

încă din aceasta se arată că creştinismul nu e mitologic şi ca atare nu 
are nevoie de o «demitologizare». 

E nevoie numai de o înţelegere spirituală a creştinismului: Dumnezeu 
nu este, în învăţătura creştină, o entitate obiectivă, sau o forţă naturală, cam 
la fel cu cele din lume, lucrând asupra lumii ca un obiect sau ca o forţă mai 
tare decât cele din ea. Aceasta ar fi «obiectivarea» mitologică, de care vorbeş- 
te Bultmann şi care ar necesita o «demitologizare». în realitate, Dumnezeu 
este un subiect de energie spirituală şi liberă şi actele Lui sunt acte spiritua- 
le. Ele produc efecte asupra omului numai cu voia acestuia şi influenţează în 
general după modul în care influenţează spiritul sau ideile şi credinţele asu- 
pra corpului, asupra relaţiilor dintre oameni şi asupra lumii materiale peste 
tot. Adică Dumnezeu, alegând la un punct sau altul al cauzalităţii universale 
a unei lumi contingente, una sau alta din polivalenţele ei cauzale, nu scoate 

lumea din cauzalitatea ei şi nu împiedică libertatea umană, prin actele prin 
care infuzează noi energii spirituale omului, sau îl îndrumează în diferite di- 
recţii. Dumnezeu, ca sursă inepuizabilă de energie, împărtăşeşte lumii şi 
omului din energia Sa, fără să deranjeze legalitatea lumii şi fără să împiedice 
libertatea omului, pentru că e o sursă personală şi pentru că e Creatorul lu- 
mii şi al omului şi chiar prin aceasta le-a întemeiat ca realităţi proprii: natu- 
ra cu legile ei, pe om cu libertatea sa, în cadrul lumii. Toată Revelaţia prin 
acte divine e o Revelaţie în formă de dialog între Dumnezeu şi om, Dumne- 
zeu ţinând scama de necesităţile omului, dar şi de acceptarea sau de neaccep- 
tarea Revelaţiei din partea lui. 

| De fapt, primul act al lui Dumnezeu faţă de lume, care poate fi soco- 

tit şi baza tuturor celorlalte acte şi a Revelaţiei Sale în continuare, e creaţia. 
Dar din actul acesta, greu de înţeles, noi avem de reţinut în special faptul că 
prin ele lumea e constituită chiar prin voia lui Dumnezeu ca o realitate, pe 
de o parte cu legi proprii, pe de alta ca o realitate contingenţă a cărei cauza- 
litate poate fi dirijată fie de Dumnezeu, fie de om, pentru a servi ca scop co- 
muniunii dintre Dumnezeu şi om. Energiei libere a lui Dumnezeu îi răspun- 
de energia liberă a omului; propriu-zis, din energia divină îşi ia pornirea şi 
creşterea energia umană" 1 . 

I R. Bultmann propune «demitologizarea» creştinismului, pentru că so- 

coteşte că el s-a mitologizat şi prin aceasta a transformat pe Dumnezeu în- 
tr-o plăsmuire transcendentă «obiectivată», care nu oferă omului posibilita- 
tea realizării sale autentice, «existenţiale». In creştinism, zice el, nu e vorba 
decât de o revenire la sine a omului. Revelaţia nu-i vorbeşte omului despre 
nimic, ci îi deschide ochii asupra sa şi îi înlesneşte să se înţeleagă pe sine, ca 
fiinţă revendicată, îl pune în situaţia de a lua decizii de credinţă, de a se rupe 
de o viaţă automată, comună, şi de a se înţelege pe sine în diferite situaţii în 
ceea ce este el mai autentic. 

r R. Bultmann socoteşte că omul se poate realiza autentic numai în pla- 

nul unei experienţe existenţialiste, libere de toată constrângerea realităţii 
obiective, inclusiv a celei divine, care îl coboară la o viaţă comună. Cu drept 
cuvânt însă s-a obiectat lui Bultmann că omul nu se poate realiza autentic 
dacă nu e deschis lumii. Dar aceasta înseamnă că şi lumea e deschisă lui. 

«Numai în renunţarea la sine în lume, omul se experiază pe sine însuşi» 6 . 
Căci lumea nu e atât de rigidă precum se spune, ci e deschisă şi ea puterii 
transformatoare a omului. Libertatea nu e o însuşire abstractă, neverificată 
continuu şi necreatoarc, ci se întăreşte şi se verifică în dialogul cu lumea şi în 
afirmările actelor creatoare care introduc transformări binefăcătoare în lume, 
în societate, în relaţiile cu semenii. 

Mai mult, omul nu poate creşte în libertate, dacă nu e în dialog cu un 
Dumnezeu personal. Un fond impersonal al lumii îl poartă pe om prin 
meandrele unui destin involuntar. Experienţa existenţialistă a omului în afa- 
ra unui dialog cu un Dumnezeu personal nu poate fi decât experienţa tragi- 
că a acceptării unei fatalităţi care duce pe om inevitabil la moarte. 

Creştinul socoteşte că impulsul pentru o asemenea afirmare viguroasă 
a libertăţii îi vine omului tocmai de la Dumnezeu, ca partener personal în 
dialogul cu omul. Nimic nu-1 revendică pe om mai puternic, nimic nu-i sus- 
ţine forţele într-o viaţă de răspundere ca un Dumnezeu care nu este supus 
automatismului mundan. Un Dumnezeu supus acestui automatism nu poa- 
te da omului forţa de a se elibera de el, de a fi liber pentru acte noi, creatoa- 
re de mai bine. 

Numai un Dumnezeu necondiţionat de natură, ca parte a ei, numai un 
Dumnezeu care reprezintă pentru om reazemul libertăţii sale, sursa de întă- 
rire într-o libertate necondiţionată, poate ajuta pe om la realizarea sa auten- 
tică. Episcopul Robinson propune omului de azi ca nume pentru Dumne- 
zeu «Incondiţionatul», socotindu-1 în acelaşi timp «ultima realitate» a lumii, 
nedeosebit în fond de ea. Dar acesta nu mai e un incondiţionat şi nu-1 poa- 
te ajuta nici pe om să săvârşească acte necondiţionate, nesupuse unui strict 
determinism. 

Creştinul de azi, care e şi un om de azi, nu urmăreşte o existenţă «au- 
tentică», în sensul unei existenţe rupte de lume. Dar pentru ca să aducă lu- 
mii un serviciu, care să o ajute să depăşească repetiţia automată în cele vechi, 
are nevoie de un efort necondiţionat, care nu-i poate veni decât din sursa 
unui Dumnezeu necondiţionat de lume, dar plin de iubire faţă de ea. 

Tocmai Bultmann şi ucenicii lui care cred că «dezobiectivează» pe 
Dumnezeu îl obiectivează de fapt, sau, mai bine-zis, Iasă pe om mai mult sau 
mai puţin total pradă obiectului atotputernic care e universul. 

Toată Revelaţia lui Dumnnezeu prin acte libere îl arată pe Dumnezeu 
necondiţionat de lume, dar ţinând seama de libertatea omului şi chemând pe 
om la exerciţiul necondiţionat al libertăţii sale. 

Chiar primul act al Revelaţiei este, cum am spus, o aducere la existen- 
ţă a miei lumi cu legi proprii şi a unei omeniri libere. Nu putem înţelege sen- 
sul intim al actului de creaţie a lumii. înţelegerea inferioară din partea noas- 
tră a introdus desigur mult element mitologic obiectivam în acest act. Acest 
element trebuie să-1 eliminăm pe cât putem, fără să eliminăm însă ideea Re- 
velaţiei, cum fac teologii «demitologizanţi», făcând ceea ce fac femeile care 
aruncă o dată cu apa din albie şi copilul. Ceea ce trebuie făcut e nu o «demi- 
tologizare», ci o înţelegere spirituală a actelor divine şi a relaţiilor lui Dum- 
nezeu cu lumea. Creaţia nu trebuie înţeleasă ca un act prin care Dumnezeu 
creează o realitate separată de Sine, ca pe un obiect exterior Sie-şi, care ar fi 
primul obiect. Dumnezeu creează lumea în Sine, printr-o manifestare a ener- 
giei Sale spirituale. Desigur, Dumnezeu nu trebuie nici confundat cu o par- 
te sau cu o forţă a lumii; Dumnezeu e neseparat de lume şi lumea nesepara- 
tS de El, dar El este cauza necondiţionată a lumii. 

Dumnezeu este un nesfârşit izvor de energie spirituală deschis lumii şi 
lumea e capabilă să fie deschisă în intimitatea ei adâncă acestei energii. Des- 
chiderea intimă a acestor două realităţi interioare una alteia le face să fie, în- 
tr-un sens, ca un fel de unitate. Lumea e deschisă lui Dumnezeu, Dumnezeu 
c deschis lumii, dar pâstrându-şi fiecare libertatea. De aceea, lumea poate să 
şi închidă lui Dumnezeu. Dar nu în toate planurile. Sunt canale prin care 
►umnezeu comunică energia Sa lumii. De exemplu, comunica în orice caz 
imii energia prin care ea se conservă, dar numai dacă ea vrea, prin mijloci- 
rea omului, îi poate comunica energia transfiguratoare, 
i Dumnezeu scoate poporul evreu din robia Egiptului «cu mână tare» 
[e$. XIII, 14) şi-1 conduce în Canaan, dar tot numai cu voia lui. De câte ori 
■porul evreu refuza să dea ascultare lui Dumnezeu, este părăsit de Dumne- 
i. Astfel, nu Dumnezeu face istoria în mod direct, ci o face poporul. Dar 

în toate faptele sale mari este ajutat de Dumnezeu, pentru că voieşte să ur- 
meze sfatul Lui, să primească ajutorul Lui. Orice act de revelare al lui Dum- 
nezeu este urmat de un act liber al poporului evreu şi are în vedere această 
decizie liberă a lui. Cu cât mai multă energie şi pretenţie se manifestă într-un 
act de revelare divină, cu atât mai mare e efortul ce urmează din partea po- 
porului evreu. Moisc este o puternică personalitate creatoare de istorie, pen- 
tru că Dumnezeu dă şi cere fapte mari; iar eforturile poporului evreu în tim- 
pul ieşirii din Egipt, al peregrinării prin pustiu şi al cuceririi patriei sale, efor- 
turi ce urmează unor dese acte de revelare a puterii şi poruncilor lui Dum- 
nezeu, sunt şi ele remarcabile, pentru că poruncile sunt insistente şi ajutorul 

acordat e mare. 

Actul de scoatere a poporului evreu din Egipt şi de aşezare a lui în Ca- 
naan intenţionează să facă din el un popor devotat lui Dumnezeu care să-şi 
manifeste devotamentul prin faptele stabilite de o Lege pe care o dă Dum- 
nezeu prin Moise. Prin aceasta se stabileşte o «alianţă», o legătură specială, 
un «legământ» între Dumnezeu şi poporul evreu, în deplină libertate. 

Alianţa aceasta trece prin tot felul de variaţii, datorită nestatorniciei 
poporului evreu. De câte ori poporul evreu nu-şi împlineşte obligaţiile aces- 
tei alianţe, ajutorul lui Dumnezeu îl părăseşte. De câte ori poporul evreu re- 
vine la împlinirea obligaţiilor asumate, Dumnezeu se întoarce spre el, ajutân- 
du-1 prin noi fapte ale puterii Sale. Astfel istoria o face omul, nu numai când 
împlineşte voia lui Dumnezeu, ci şi când nu o împlineşte. 

Dumnezeu urmăreşte prin această alianţă cu poporul evreu nu o extin- 
dere a puterii lui lumeşti peste tot pamâittul, adică nu o dominare a istoriei 
în sensul propriu al cuvântului. Dacă ar fi urmărit acest scop, l-ar fi putut re- 
aliza. Dar atunci nu factorul uman — care în acest caz era disproporţionat de 
redus în raport cu scopul urmărit: un popor mic făcut să domine o mulţime 
de popoare — ar fi realizat acest scop istoric, ci factorul divin. Dumnezeu ur- 
mărea prin poporul evreu realizarea unei misiuni universale spirituale şi nu- 
mai în vederea acestei misiuni îl călăuzeşte şi-1 ajută; urmărea ridicarea lui la 
o concepţie superioară despre Dumnezeu şi la o viaţă morală corespunzătoa- 
re, iar prin aceasta răspândirea în toată lumea a unei asemenea concepţii şi 

vieţi şi concomitent unificarea omenirii în principii superioare de gândire şi 

viaţa. 

kDe aceea fiecare moment din revelarea lui Dumnezeu şi fiecare răspuns 
afirmativ din partea poporului evreu este o treaptă dintr-o acţiune care re- 
prezintă o suită de trepte cu sens ascendent. Şi când poporul evreu ca întreg 
k refuză în mod definitiv să urce treptele acestei ridicări, Dumnezeu îşi în- 
dreaptă lucrarea călăuzitoare spre o mică parte din acest popor. Acum nu mai 
ivârşeşte acte cu consecinţe pozitive pentru istoria colectivă a poporului 
evreu, ci călăuzeşte mai mult prin cuvinte şi prin descrierea ţintei superioare 
care vrea să-i conducă pe cei ce voiesc să urce spre ea. în loc de a se deo- 
bi între poporul evreu şi celelalte popoare, proorocii fac deosebire tot mai 
mult între cei buni din Israel, şi din toate popoarele, şi ceilalţi: «Şi voi lăsa 
mi tine popor blând şi smerit şi se vor teme de numele Domnului ramă- 
le lui Israel» (Sofonie III, 12-13); «Căutaţi pe Domnul, toţi smeriţii pă- 
^ntului, faceri judecată şi căutaţi dreptate şi le alegeţi pe ele. ca să vă aco- 
iţi în ziua mâniei Domnului» (II, 3). 

Deoarece Dumnezeu vrea să conducă lumea spre ţinte de cunoaştere 

î de viaţă mereu mai înalte, fiecare act şi fiecare cuvânt prin care revelează 

ce aşteaptă de la poporul evreu sau de la micul număr al celor ce accep- 

ă împlinească voia Lui, deschide totodată perspectiva acelor ţinte, adică 

un sens profetic, descoperă sensul progresiv al istoriei. Chiar actele cere- 

niale ale Legii ţin deschisă această perspectivă progresivă, au un sens pro- 

c mai mult sau mai puţin ascuns. Căci toate sacrificiile menţin în conşti- 

poporului ideea că sunt necesare acte superioare de jertfă pentru o uni- 

:ui strânsă cu Dumnezeu, pentru o viaţă morală superioară. Conducerea 

Kctată a poporului evreu sau a «rămăşiţei lui» rămasă devotată lui Dum- 

^fczeu. pe acest drum suitor, implici o acţiune continuă a lui Dumnezeu şi 

| anume o acţiune adaptată fiecărei trepte a istorici, problematicii fiecărei pe- 

Kudc istorice. De aici decurge necesitatea înţelegerii lucrării lui Dumnezeu 

ikimc, ca mereu adaptată momentului în care se produce. Această adaptare 

^harc in vedere numai o schimbare subiectivă a înţelegerii, sub influenţa unor 

iprciurAri şi probleme noi ale vieţii istorice, ci şi un răspuns la o acţiune 

mereu adaptată a lui Dumnezeu, la treapta nouă pe care se află omenirea sub 
călăuzirea ascendentă a Lui. 

Dumnezeu lucrează continuu asupra oamenilor care vor să se deschi- 
dă acestei lucrări şi lucrarea Lui înscrie o linie în general progresivă. Dar nu 
toată lucrarea aceasta se obişnuieşte să se numească Revelaţie. Revelaţie în 
sens propriu avem atunci când cuvântul lui Dumnezeu dezvăluie acţiuni în- 
dreptate spre istorie. Revelaţia presupune această acţiune, are acţiunea ca un 
act component. Dumnezeu nu este numai un dascăl al oamenilor, lăsându-i 
să lucreze exclusiv cu puterile lor. Dar acţiunea lui Dumnezeu este numai o 
componentă a Revelaţiei. O a doua componentă este cuvântul, prin care se 
atrage atenţia omului asupra acestei acţiuni. Cuvântul succede sau premerge, 
sau şi premerge şi succede, momentelor mai importante, mai hotărâtoare ale 
acţiunilor lui Dumezeu promovatoare de istorie. El îndeamnă pe oameni să 
se deschidă energiei comunicate şi promise de Dumnezeu pentru împlinirea 
unor acte istorice mai importante şi pentru a o folosi cu toată puterea lor 
pentru împlinirea acelor acte, sau pentru a răspunde cu recunoştinţă şi cu în- 
credere ajutorului dat de Dumnezeu şi a se ridica la o viaţă de împlinire su- 
perioară a voii lui Dumnezeu. Dar adeseori cuvântul lui Dumnezeu ca Re- 
velaţie se comunica şi atunci când poporul a încetat să primească voia lui 
Dumnezeu, pentru a-i explica părăsirea din partea lui Dumnezeu şi pentru 
a-1 îndemna la împlinirea voii Lui, ca să poată primi noi acte de ajutor. Pă- 
răsirea este şi ea un act al lui Dumnezeu şi nu e o părăsire în sens total. în 
orice caz, cuvântul e însoţit şi atunci măcar de promisiunea unui ajutor vii- 
tor al lui Dumnezeu. Un cuvânt al lui Dumnezeu lipsit de orice suport al ac- 
ţiunii trecute, prezente sau viitoare a lui Dumnezeu, nu se comunică nicio- 
dată. 

în perioada proorocilor, Revelaţia nu se face atât prin acte prezente ale 
lui Dumnezeu, cât prin cuvinte promiţătoare de acte viitoare. Cuvintele sunt 
acum în mod precumpănitor profeţii şi nu dezvăluiri ale unor acte divine 
prezente, promovatoare de noi răscruci istorice. Ele dezvăluie cel mult o lu- 
crare a lui Dumnezeu care promovează un progres neobservat în istorie. Cu- 
vintele profeţilor sunt în acest sens şi ele o «apocalipsă», sau o dezvăluire a 
sensului ascuns al istoriei şi a energiei divine care ajută neobservat la desfa- 

| şurarea ei. Ele nu mai dezvăluie acte mari prezente ale lui Dumnezeu, pen- 
J tru că poporul evreu, în ansamblul său, refuză să se mai deschidă unor acte 
J divine care promovează un progres istoric de salturi vizibile. El se fixează 
acum în prescripţiile Legii ca într-un sistem de forme care să-1 conserve ca 
naţiune dornică de putere pământească, avidă de istorie, în sensul de ridica- 
re la o tot mai mare putere lumească, istorie pe care o face numai cu puteri- 
le lui. El nu mai vede în Lege sensul profetic, nu o mai foloseşte pentru pro- 
gresul sau spiritual-moral, pentru înaintarea sa spre o stare de deschidere fră- 
ţească faţă de toate neamurile, pentru a Ie comunica făgăduinţele date de 
Dumnezeu şi aşteptările superioare ale Lui. El nu mai vrea să contribuie la 
I realizarea unei astfel de istorii. 

Dar Dumnezeu conduce «rămăşiţa» ascultătoare a lui Israel spre starea 

■ promisă, în care va interveni eu acte noi, hotărâtoare, pentru ridicarea lumii 

pe o treaptă spirituală cu totul nouă. Căci şi cuvintele profetice sunt acte, prin 

efectele produse în suflete de îndemnurile cuprinse în promisiunile tot mai 

clare pe care le fac. Cuvintele, descriind sugestiv stările ce le va produce în 

:itor Dumnezeu, creează oarecare anticipări, oarecare pregustări ale stărilor 

litoarc. Dar pentru ca sufletele să fie capabile de acele pregustări, de trăirea 

anticipată a stărilor viitoare promise, promisiunea acelor stări trebuie să se 

-., a in momentele când sufletele au fost ridicate prin acţiuni anterioare la 

stă capacitate. Momentele Revelaţiei se adaptează şi din acest punct de 

dere la momentele pe care le parcurge sufletul omenesc în suişul lui, încât 

profeţia, pe lângă toată originea divină pe care o are, corespunde şi unui ni- 

! al capacităţii omului de a vedea. Cu atât mai mult împlinirea profeţiei se 

ace atunci când starea sufletească, cel puţin a unora din oameni, a devenit 

: abila de stările noi pe care împlinirea profeţiei le aduce. 

Actele pe care toată Revelaţia Testamentului Vechi le profeţeşte şi le 

■pregăteşte sunt: întruparea Fiului lui Dumnezeu, răstignirea, învierea şi mai 

arca lui ca om, trimiterea Duhului Sfânt o dată cu întemeierea Bisericii şi lu- 

uea continuă a Duhului Sfânt în şi prin Biserică. Toate aceste acte, afară de 

a rea continuă a Duhului Sfânt în şi prin Biserică, sunt acte ale Revelaţiei 

i divine, fiind însoţite de cuvinte care atrag atenţia asupra lor şi lămuresc sen- 
sul lor. Lucrarea Duhului Sfânt în Biserică nu mai e propriu-zis o Revelaţie, 

pentru că nu mai e însoţită de cuvinte dumnezeieşti noi, care să o lămureas- 
că şi să arate adaptarea ei la noile împrejurări şi probleme omeneşti. Aceasta 
pentru că întruparea Fiului lui Dumnezeu ca om şi celelalte acte mântuitoa- 
re ale Lui şi coborârea Sfântului Duh cuprind în ele tot ce va avea să se rea- 
lizeze pe scară largă, ca progres spiritual, ca unire a umanului cu Dumnezeu, 

până la sfârşitul timpului. 

Nici Moise, nici generaţia lui nu aveau în ei cunoaşterea şi starea ia 
care trebuiau să ajungă evreii evlavioşi la sfârşitul erei Testamentului Vechi, 
ca să fie în stare să primească pe Hristos. La această stare trebuia să se ajun- 
gă treptat, prin acte noi de revelare a lui Dumnezeu. Hristos însă are în El, 
prin înviere şi înălţare, în mod desăvârşit, tot ce trebuie să obţină cei ce vor 
crede în El până la sfârşitul timpului, în Hristos este relevat tot ce vom 
deveni nu numai până la sfârşitul timpului ci şi în veşnicie, fiind veşnic ţinta 
spre care avem să năzuim. In Hristos e încheiată Revelaţia. E încheiată nu 
numai prin actele care au realizat în El starea finală şi veşnică spre care tre- 
buie să năzuim, ci şi prin cuvinte. Căci Hristos a lămurit totodată prin cu- 
vinte ce înseamnă nu numai starea finală şi veşnică realizată prin actele Sale, 
ci şi necesitatea noastră de a tinde spre însuşirea ei, şi modul cum ne-o pu- 
tem însuşi, şi felul cum El, prin Duhul Sfânt, ne va ajuta să ne-o însuşim. în- 
văţătura lui Iisus e profeţie pentru tot timpul, până la sfârşitul lumii, precum 
întruparea, jertfa, învierea şi înălţarea Lui au creat în Hristos — Omul, iar co- 
borârea Duhului Sfânt în primii creştini — starea care va avea să devină pro- 
prie tuturor celor ce vor crede. Deci învăţătura aceasta are sensul şi dinamis- 
mul profetic care acoperă toată durata istoriei, ba şi pe cea de după sfârşitul 

timpului. 

Această profeţie au facut-o, inspiraţi de Hristos şi de starea lui de după 
înviere şi înălţare, şi Apostolii. Sfântul Apostol Pavcl spune: «Iar când Hris- 
tos, Care este viaţa voastră, se va arăta, atunci şi voi, împreună cu El, vă veţi 
arăta întru mărire» (Col. III, 4). Până atunci credincioşii se Străduiesc, cuge- 
tând ca Sfântul Apostol Pavel: «Ca Să-L cunosc pe El şi puterea învierii Lui 
şi să fiu primit părtaş la patimile Lui şi asemenea să fiu cu El în moartea Lui, 
ca doar-doar să pot ajunge la învierea cea din morţi» (Filip. III, 10-11). Dar 
străduinţa aceasta este susţinută în credincioşi de Duhul lui Hristos: «Şi sunt 

încredinţat de aceasta, că Cel ce a început întru voi lucrul cel bun îl va duce 
la capăt până în ziua lui Hristos» (Filip. I, 6). Această profeţie a facut-o nu 
numai pentru credincioşii singulari în parte, ci pentru toată istoria, mai ales 
Apostolul Ioan, prin Apocalipsâ, singura carte exclusiv profetică a Noului 
Testament, singura carte care arată sensul ascuns al istoriei până la sfârşitul 
ei şi ceea ce va fi după sfârşitul timpului istoric. 

Pentru credinţa şi viziunea creştină există trei etape în descoperirea lui 
Dumnezeu, în apropierea dintre Dumnezeu şi creaţie, în spiritualizarea crea- 
ţiei. E perioada de la căderea protopărinţilor până la Ioan Botezătorul, pe- 
rioada de la întruparea, răstignirea, învierea, înălţarea lui Hristos şi coborâ- 
rea Duhului Sfânt până la sfârşitul timpului, şi viaţa ce urmează după sfârşi- 
mi timpului, în veşnicie. 

Perioada întâi a fost o perioadă de acţiune a lui Dumnezeu mai mult de 
la distanţă, mai mult prin porunci şi mai mult de creare a unor premise legal 
teocratice, care să ajute pe oameni prin motive exterioare, pământeşti şi poli- 
tice, să rămână în credinţa într-un singur Dumnezeu şi să se pregătească pe ei 
şi lumea în general pentru starea unei mai mari apropieri a lui Dumnezeu, 
pentru perioada unei mai mari spiritualizări. Ea a fost mai mult o perioadă de 
teptare mesianică, perioada cunoaşterii şi pregustării în umbre, ghicitori şi 
simboluri a lui Dumnezeu, Care îşi trimetea de departe ajutorul Lui. 

Perioada a doua este perioada realizării deplinei uniri a lui Dumnezeu 
cu omul şi a deplinei spiritualizări, dar numai într-o persoană, în lisus Hris- 
tos. Pentru ceilalţi e perioada primirii unei arvuni a acestei uniri depline cu 
Dumnezeu. în perioada aceasta unirea deplină, realizată ca pârgă în Hristos, 
tinde să devină generală. Perioada până Ia Hristos a fost perioada de aştep- 
tare mesianică, perioada de pregătire în vederea primirii lui Mesia; perioada 
■c după Hristos, până la sfârşitul lumii, e perioada de aşteptare eshatologi- 
|ci, de pregătire pentru extensiunea spiritualizării complete realizate în Hris- 

|to$, la toţi şi la toate. 

| Revelarea în Hristos e o treaptă nouă faţă de revelarea din Vechiul Tes- 

mt. Ea se realizează printr-un ansamblu de acte noi, de alt ordin, pentru 
omenirea însă s-a pregătit. Forţa acestor acte va lucra în alţi şi alţi oa- 

■Dcni. Revelarea de la sfârşitul timpului va fi, într-un fel, nouă faţă de cea din 

timpul întrupării, învierii, înălţării lui Hristos şi coborârii Duhului Sfânt, dar în 
alt sens, ea va fi aceeaşi cu cea în Hristos, fiind doar experienţa în persoana 
credincioşilor a ceea ce este actualizat în Hristos şi a ceea ce au primit ca ar- 
vună în viaţa lor pământească. De aceea se spune în Noul Testament că în 
Hristos «s-a ajuns Ia sfârşitul timpului». Pe de altă parte, extinderea explozi- 
vă în toţi a stării lui Hristos la sfârşitul timpului va fi un act nou al Revela- 
ţiei, actul suprem al ei, nu o simplă completare de învăţătură. Ea va aduce o 
cunoaştere adâncită şi sporită, numai întrucât va aduce printr-un act nou o 
stare nouă. 

Pentru a se pregăti spre acea stare, oamenii sunt chemaţi la eforturi li- 
bere de ordin spiritual superior, pentru a-şi însuşi cât mai mult din starea lui 
Hristos, şi nu simplu de a aduce un cult Dumnezeului unic. Această perioa- 
dă nu mai are nevoie de suportul unui stat teocratic, care să susţină cu forţa 
aceste eforturi spirituale ale omenirii. 

Fiul lui Dumnezeu întrupat, înviat şi înălţat e puntea între viaţa de pe 
pământ a credincioşilor şi între viaţa veşnică. în El este dar ceea ce putem 
avea cât suntem pe pământ şi ceea ce vom putea avea în veşnicia viitoare. în 
EI înaintăm în viaţa aceasta şi prin El vom înainta în cea viitoare. în El este 
realizată toată proorocia pentru timpul vieţii noastre pământeşti şi pentru 
veşnicie. 

Iată de ce Revelaţia completă s-a realizat într-un anumit sens prin acte- 
le întrupării, răstignirii, învierii, înălţării lui Hristos şi coborârii Duhului Său 
în lume. Noi facem pentru noi actuală această Revelaţie în Hristos, care e tot- 
odată starea lui Hristos-Omul realizată prin actele amintite ale Revelaţiei. 

In aceasta se arată că Revelaţia nu este numai o simplă comunicare de 
învăţături, ci o stare continuă, nouă, a omului, prin apropierea de Dumne- 
zeu. Revelaţia în Hristos e o stare nouă a umanităţii asumate de Fiul lui 
Dumnezeu, iar Revelaţia vieţii viitoare e o stare asemănătoare cu cea a Iui 
Hristos-Omul în toţi cei ce vor crede. 

Prin aceasta se arată că Revelaţia creştină e dată într-o persoană, în per- 
soana divino-umană a lui Hristos, că e efectul actelor Fiului lui Dumnezeu 
de întrupare în om, de răstignire, înviere şi înălţare ca om, de trimitere a Du- 
hului său în lume. 

Creştinism fără Revelaţia astfel înţeleasă nu poate fi. O adaptare a creşti- 
nismului la lume, prin respingerea acestor acte ale lui Hristos, actele esenţiale ale 
Revelaţiei creştine 9 echivalează cu o părăsire a creştinismului. Un limbaj teologic 
care, în dorinţa de a adapta creştinismul, n-ar mai exprima conţinutul acestor 
acte ale Revelaţiei, n-ar mai fi limbaj teologic creştin. 

In alte religii faptele întemeietorilor lor nu sunt fapte constitutive ale 
religiei respective, pentru că nu sunt fapte care au creat în acei întemeietori 
o stare de înviere în a cărei însuşire de către adepţii acelor religii ar consta 
mântuirea lor. Ele nu sunt fapte ale lui Dumnezeu devenit om şi ca atare 
punte sau mijlocitor spre mântuire. Acele religii constau numai din învăţătu- 
rile întemeietorilor lor şi din metodele recomandate de ei, care, fiind puse în 
aplicare de adepţi, câştigă ei înşişi mântuirea. Acele metode pot fi ca atare 
perfecţionate pe măsură ce conştiinţa de om se adânceşte, se îmbogăţeşte. O 
dată ce în acele religii divinitatea şi umanitatea sunt în esenţă identice, for- 
mularea acelor metode se datoreşte în definitiv unei aprofundări în specifi- 
cul fiinţei umane. Dar această aprofundare poate progresa, poate ajunge la 
unele revizuiri ale regulilor stabilite. 

Dar peste starea Iui Hristos cel înviat nu se poate cugeta ceva mai înalt: 
o mântuire concepută altfel decât ca o ajungere Ia starea Lui nu mai e mântui- 
re în sens creştin. Starea mântuitoare a fost realizată în Hristos-Omul prin acte 
divine; ca o revărsare din această stare a Lui concepem şi mântuirea noastră. 

Fiecare din actele Iui Hristos reprezintă o spiritualizare a umanităţii 
Lui asumate, dar aceasta înseamnă o creştere a ei în libertate, în autenticita- 
te. Faptul acesta ne este arătat în întruparea Fiului lui Dumnezeu de persis- 
tenţa voinţei firii umane asumate şi de supunerea liberă a lui Hristos sub 
condiţiile vieţii umane. Actul întrupării este un act care depăşeşte puterea 
noastră de înţelegere, dar în orice caz trebuie să-I înţelegem într-un mod car 
mai spiritual, într-un mod cât mai puţin obiectivist. «Fundamentul spiritual 
al realităţii» sau forţa divină liberă şi necondiţionată îşi face natura umană 
mediul său consistent şi ferm de acţiune asupra creaţiei, realizând cu acest 
mediu o unire atât de strânsă, încât formează împreună o singură persoană, 
lucrând în mod omenesc, dar într-un grad de supremă intensitate şi înălţime 
spirituală asupra creaţiei. Aceasta e, pe de o parte, o chenoză (o umilire) a 

Dumnezcirii, iar pe de alta, o îndumnezeire a umanităţii, dar nici chenoza 
Dumnezeirii nu schimbă Dumnezeirea după fire, nici îndumnezeirea umani- 
tăţii nu schimbă umanitatea după fire. Umanul se ridică în libertate la un 
grad suprem de spiritualizare, la capacitatea de a fi subiect al lucrării divine 
şi Dumnezeirea se pogoară în libertate, la modul de manifestare prin acte şi 
forme umane. Smerenia supremă a umanului e una cu cea mai mare înălţa- 
re a lui şi această smerenie e punctul de întâlnire cu Dumnezeirea care se po- 
goară. Smerenia umanului înseamnă punerea voinţei sale la dispoziţia voin- 
ţei divine, dar aceasta înseamnă şi cel mai mare efort al ei de înălţare la voi- 
rea unor ţinte de supremă calitate, care sunt ţintele voinţei divine. Iar voia 
divină nu forţează voia umană de a se ridica la această voire, ci o ajută în 
eforturile de dobândire a acestei supreme înălţări, renunţând chenotic la 
exercitarea vreunei sile. Totul este aici relaţie spirituală, interioară şi liberă şi 
nimic nu este violentare mitologică din partea unei forţe superioare ce se ma- 
nifestă cu presiune «obiectivă» asupra unei realităţi lumeşti, covârşită fizic, 
întruparea ridică umanul asumat de Hristos la o treaptă supremă, dar la 
treapta supremă a libertăţii şi a autenticităţii, adică a spiritualităţii umane. In 
cadrul acestui contur spiritual trebuie să înţelegem întruparea Fiului lui 
Dumnezeu, menţinând învăţătura despre ca ca o realitate cu semnificaţie 
permanentă şi generală, nu să o «dcrnitologizăm», considerând-o ca pe un 
element capricios şi ireal, imaginat de fantezia unei mentalităţi inferioare. 

De răstignirea pe cruce a lui Hristos nu trebuie să vorbim prea mult 
pentru că ea e acceptată chiar de Bultmann şi de toţi ucenicii lui mai mult 
sau mai puţin direcţi. Trebuie să spunem doar că răstignirea lui Hristos are 
o importanţă unică, universală şi definitivă pentru mântuirea sau spirituali- 
zarea tuturor, numai dacă e considerată în legătură cu întruparea, ca o urma- 
re a ei. Ea a însemnat suprema spiritualizare a firii umane numai dacă a fost 
acceptată într-o deplină libertate şi dintr-o iubire perfectă faţă de oameni. 
Dar premisa acestui fel de acceptare a răstignirii a fost pusă de întrupare. Ea 
a fost actul decisiv al unei voinţe umane ce s-a ridicat pe treapta supremă, la 
voirea ţintelor superioare ale voii lui Dumnezeu în condiţiile omenirii învrăj- 
bite şi dezbinate, ca mijloc de realizare a unificării voinţelor umane prin con- 
formarea lor cu voia lui Dumnezeu. 

Efectul acestei supreme spiritualizări în libertate a voinţei umane în 
Dumnezeu se repercutează într-o spiritualizare a întregii condiţii a naturii 
umane, pe care spiritul înălţat la o astfel de vigoare cu ajutorul puterii divi- 
ne o ridică din procesul descompunerii. 

Dacă Hristos-Dumnezeu, prin întrupare, vieţuire şi răstignire lucrează 
încadrat perfect în condiţiile omului din istorie, dar al unui om ridicat la o 
spiritualizare culminantă a voinţei sale, actul şi starea învierii nu mai aparţin 
istoriei propriu- zise, istoriei pe care o trăiesc şi pe care o suportă toţi oame- 
nii cu tării variate de voinţă. Hristos cel înviat nu mai lucrează în istoric di- 
rect, cum a lucrat până la răstignire şi cum lucrează toţi oamenii până ce tră- 
iesc. Dacă viaţa Lui pământească şi răstignirea Lui nu sunt mituri, pentru că 
au fost acte reale în istorie, dacă întruparea Lui nu e mit, pentru că prin ea a 
apărut în istorie un om real, care este mediul central de acţiune al «fiinda- 
mentului spiritual al realităţii», învierea şi starea Lui de după înviere nu sunt 
mituri, pentru că nu aduc o fiinţă stranie în istoria propriu-zisă. Apostolii iau 
cunoştinţă de Hristos cel înviat atunci când El voieşte să li se arate, să iasă 
din planul Lui supra-istoric, invizibil. Hristos cel înviat se află la un nivel de 
spiritualizare spre care se va înălţa toată lumea. Şi numai cei ce s-au deschis 
în vreun fel prin credinţă acestui nivel au putut «vedea» pe Hristos în acel ni- 
vel. Hristos cel înviat s-a dovedit tot aşa de real ca şi Hristos cel istoric, dar 
la un alt nivel, la un nivel pe care noi nu-1 putem experia şi înţelege. Ştim 
doar că Hristos cel înviat este Hristos cel istoric, ridicat la un nivel superior 
istoriei actuale, la nivelul superior experienţei şi acţiunii noastre actuale. El 
este avansat la planul viitor al vieţii actuale. într-un fel, cei ce cred se află con- 
tinuu între viaţă istorică şi supra-istorică, între viaţa lor trecătoare şi viaţa în- 
vierii. Hristos cel înviat nu e în afara unei legături cu viaţa noastră istorică şi 
nici viaţa noastră istorică în afara unei legături cu viaţa lui Hristos cel înviat; 
ele sunt complementare. Dar totuşi viaţa istorică rămâne în autonomia ei, în 
libertatea ei. Ea tinde numai dacă vrea spre viaţa învierii, ascultă numai dacă 
vrea de solicitările ei, primeşte numai dacă vrea perspectivele deschise de ca. 
Dar dacă istoria ar fi numai o repetiţie a unor acte umane, în esenţă iden- 
tice, dacă n-ar duce undeva mai sus de ea, n-ar fi prea mult deosebită de repeti- 
ţia naturii şi de lipsa de scop a naturii, deci n-ar avea sens şi n-ar fi propriu-zis 

istorie. Istoria e cu adevărat istorie numai dacă înaintează spre o ţintă mai 
presus de ca. Această ţintă i-a deschis-o învierea lui Hristos. Hristos cel în- 
viat conduce istoria spre învierea tuturor. «Revelaţia posibilităţii şi puterii lui 
Dumnezeu în învierea Celui răstignit şi tendinţa şi intenţia lui Dumnezeu ce 
se recunoaşte în aceasta formează orizontul a ceea ce trebuie să fie şi se poa- 
te numi istorie», şi susţine cu adevărat aşteptarea a ceva nou în istorie 7 . Desi- 
gur, de acest nou nu ne apropiem prin acte miraculoase, produse de Dum- 
nezeu în natură sau în istorie, ci printr-un urcuş în spiritualizare, care, fără 
îndoială, se manifestă şi în exterior, prin perfecţionarea relaţiilor sociale şi 
printr-o luare în stăpânire a naturii de către spiritul unei omeniri evoluate. A 
înainta spre învierea lui Hristos înseamnă a înainta spre împărăţia lui Dum- 
nezeu, care, fiind o comunitate perfectă, trebuie pregătită printr-o dezvolta- 
re a spiritului de comuniune. 

Dacă, în general, e în curs un proces treptat de penetrare a creaţiei de 
către «fundamentul spiritual al realităţii», acest proces e uşurat acum prin 
faptul că într-un punct al creaţiei acest proces a atins rezultatul său culminant 
şi că în acest punct creaţia a avansat până în inima «fundamentului spiritual 
al realităţii». Noi toţi suntem atraşi prin Hristos cel înviat în mod special 
spre starea de înviere, pentru că Hristos cel înviat, deşi se află la un plan su- 
perior nouă, este, pe de alta parte, unul din noi, este într-o legătură ontolo- 
gică şi spirituală cu noi. 

Astfel lucrează Dumnezeu «fundamentul spiritual al realităţii», din 
acest punct care e legat ontologic cu noi, care e un centru invizibil al nostru. 

Aceleaşi lucruri trebuie spuse şi despre înălţarea lui Hristos. 

Legătura lui Hristos cu noi, înrâurirea Lui asupra noastră, asemănarea 
noastră treptată cu El, spiritualizarea noastră asemenea Lui, le exercită Hris- 
tos prin Duhul Sfânt în Biserică. Aceasta e prelungirea actului revelat în ziua 
Cincizecimii. 












Revelaţia prin imagini 



Dar Revelaţia nu s-a făcut numai prin acte şi cuvinte, prin care conti- 
nuă să lucreze în suflete, ci şi prin imagini. Faptul acesta l-au scos în eviden- 
ţă în timpul mai nou câţiva teologi anglicani, opunând imaginile miturilor. 

[ Propriu-zis, între acte şi cuvinte pe de o parte şi imagini pe de alta nu 

este un raport de independenţă; şi deci în sensul acesta socotim că va avea să 

j fie soluţionată şi problema raportului între cuvânt şi imagine în Revelaţie şi 
in propovăduirea creştină, pe care teologul anglican Richardson o socoteşte 

mare problemă teologică de viitor*. Cuvântul şi imaginea sunt interioare 
unul altuia. Atâta doar că în cuvânt predomină sensul, iar în imagine forma. 
Dar nici sensul nu exclude forma, nici forma nu e lipsită de sens. «Dar şi cu- 

1 intele sunt icoane ale lucrurilor», zice patriarhul Nichifor Mărturisitorul 9 . 
[ Anticipând, noi considerăm că apariţia unei «teologii a imaginilor» în 
Occident e semnificativă şi ar putea să ducă la o ştirbire a poziţiei exclusivis- 
|tc a cuvântului în teologia protestantă şi la o deschidere a acelei teologii pen- 
tru taine, în care se realizează viaţa creştină, ca o întâlnire între cuvânt şi 
imagine 10 . Cele mai multe acte şi cuvinte ale Revelaţiei au forme de imagini, 
dar imaginile nu sunt lipsite de logos, de conţinutul unor acte. Aproape ori- 

cuvânt al Revelaţiei este un cuvânt-imagine, un sens plasticizat, iar actele 
Revelaţiei sunt acte reale, dar acte ce îmbracă o formă şi o expresie plastică, 
rrucât ating lumea văzută şi sunt acte cu un sens. 

între problemele puse de imagine ca mijloc al Revelaţiei, două sunt 
cele care interesează aici în primul rând: felurile imaginilor prin care se reve- 
lează Dumnezeu; şi modul în care se nasc imaginile în mintea organului Re- 
jvclaţiei sub înrâurirea divină, deci caracterul subiectiv-obiectiv al lor, spre de- 

cbire de mit, care este un produs al fanteziei şi acoperă un gol obiectiv. 
Aceasta ne va arăta că imaginile sunt modul inevitabil de descoperire al lui 
Dumnezeu către spiritul uman. 



Felurile imaginilor 
prin care se relevează Dumnezeu 



Teologul anglican Augustin Farrer, cel dintâi care a redescoperit în Oc- 
cident această importanţă a imaginilor ca mijloace ale Revelaţiei, spune: 
«Este o doctrină curentă şi excesiv de stupidă aceea că simbolul evocă emo- 
ţii, în timp ce proza exactă enunţă realitatea. Nimic mai neadevărat. Tocmai 
proza exactă abstractizează realitatea, face extrase din realitate; simbolul o 
prezintă. Şi pentru acest motiv simbolurile au ceva din multilateralitatea na- 
turii nedomesticite. Intenţia imaginilor este să fie imediat înţelese. Intenţia 
expunerilor este să restaureze şi să facă posibilă înţelegerea. Aceasta este o 
misiune de o anumită delicateţe. Autorul imaginilor n-a examinat cu mintea 
lui conştientă orice sens, orice conexiune între imaginile lui. Ele au lucrat în 
cugetarea lui. Ele n-au fost prea mult gândite. Dacă ne străduim să dezvă- 
luim sensul lor, noi dăm impresia că supraintelectualizăm procesul din min- 
tea lui, că ne reprezentăm naşterea imaginilor ca o construcţie speculativă. O 
astfel de reprezentare nu denaturează numai credinţa, ci o distruge, pentru 
că nimeni nu poate crede în proces dacă este astfel reprezentat. Ne dăm sea- 
ma că nici o minte nu poate gândi cu o astfel de complexitate, fora să distru- 
gă viaţa produsului gândirii (...). Să spunem o dată pentru totdeauna că 
obişnuinţa intelectualizării nu trebuie luată literal. Noi nu avem pretenţia că 
distingem între ceea ce a fost gândit discursiv şi ceea ce s-a zămislit intuitiv 
într-o minte care a penetrat imaginile ei cu înţelegere şi şi-a adâncit rădăci- 
nile actelor ei intelectuale prin imaginaţie» 11 . 

Ceea ce spune Farrer c valoros, dar nu destul de lămuritor pentru ex- 
plicarea naşterii imaginilor. 

Noi socotim că imaginile revelate se produc inevitabil la punctul de în- 
tâlnire între spirit şi forma văzută; imaginea nu e decât forma de apariţie a 
spiritului, printr-o formă văzută. Omul fiind el însuşi spirit întrupat, nu poa- 
te sesiza şi exprima spiritul în puritatea lui, ci numai prin ecranul unei for- 
me văzute. Spiritul uman însuşi este concrescut cu un asemenea ecran şi este 

într-o legătură indisolubilă cu toată lumea de forme vizibile, prin care cu- 
noaşte şi exprimă cunoaşterea şi reflexiunea sa. Realitatea spirituală îndeo- 
sebi nu se poate sesiza şi exprima de om, care e spirit întrupat — în ea însăşi. 
Realitatea materială, prin care nu iradiază o prezenţă spirituală, nu-i redată 
prin imagini, ci direct sau ştiinţific. Numai când e luată în sprijinul redării 
unei realităţi spirituale, o formă văzută primeşte funcţia de imagine. 

Realitatea divină, ca realitate spirituală prin excelenţă, are calitatea de 
a nu putea fi surprinsă şi redată în ea însăşi. Aceasta mai ales pentru faptul 
că orice acces al omului la ea, sau orice atingere a ei de om, e o atingere de 
omul care sesizează şi redă spiritul său şi orice realitate spirituală în forme 
împrumutate de la lumea materială, vizibilă. Numai o teologie total apofati- 
că (a tăcerii, a negaţiei oricărei enunţări a lui Dumnezeu) e liberă de imagini. 
[ Dar să vedem mai întâi felurile imaginilor Revelaţiei. In planul Reve- 

laţiei există mai multe categorii de imagini. Unele din ele sunt ontologice, 
adică unităţi definitive, constituite prin sălăşluirea reală şi definitivă a spiri- 
tului divin într-o formă văzută. E ceva analog cu faţa omenească sau cu tru- 
pul omenesc, care e o imagine a spiritului unit definitiv cu el. Acestea sunt 
rezultatele actelor unora din momentele Revelaţiei. In acest sens cea mai re- 
ală, cea mai vie şi cea mai ontologică imagine a Dumnezeirii a fost umanita- 
tea lui Hristos, imagine realizată prin actul întrupării. Iar icoana atât de cin- 
stită în Ortodoxie este redarea prin mijloacele artei a acestei imagini a lui 
Dumnezeu asumată de Fiul lui Dumnezeu. Hristos ca om este imaginea 
umană a Sa ca Dumnezeu, El fiind în acelaşi timp Dumnezeu însuşi 12 . în- 
truparea nu e iui mit, nu e o plăsmuire subiectivă umană, ci ea a realizat o 
unire reală şi definitivă a spiritualităţii divine şi a realităţii vizibile umane. 
Noi nu avem în Hristos realitatea divină descoperită şi de aceea nici nu o pu- 
tem cuprinde şi exprima în plenitudinea ei de infinită complexitate şi bogă- 
ţie. Dar imaginea vie care este umanitatea Sa nu acoperă nici ea complet re- 
alitatea divină, ci o revelează pe măsura posibilităţii umane de a o cuprinde. 

în starea de înviere, Hristos ca om este, de asemenea, o imagine umană 
a vieţii divine nesupuse morţii, o imagine în care Dumnezeirea este şi mai trans- 
parentă. Hristos cel înviat nu părăseşte nici acum caracterul de imagine a Sa 

ca Dumnezeu, pentru că în acest caz ar părăsi umanitatea însăşi. Iar Aposto- 
lilor li s-a arătat această imagine umană a vieţii divine nesupuse morţii. 

La fel, înălţarea lui Hristos la cer este o imagine a înălţării umanului 
înviat în Hristos, la treapta slavei divine. Ce este această slavă divină în ea în- 
săşi, omul nu poate cuprinde şi reda. Apostolii au văzut-o în imaginea tru- 
pului Domnului ce se înălţa şi în strălucirea albă ca zăpada a trupului Dom- 
nului pe Tabor. Toate acestea sunt realităţi divino-umane, trepte de spiritua- 
lizare superioare ale umanului de către divin, nu mituri, adică nu plăsmuiri 

subiective, lipsite de conţinut. 

Ele redau realităţi mai presus de înţelegerea noastră, de aceea trebuie 
să ne ferim de a le înţelege îngust, de a le reduce la nivelul unor obiecte, la 
atâta cât se văd. Ele au adâncimi spirituale abisale, dar aceste adâncimi sunt 
corect, deşi foarte rezumativ, exprimate de termenii: întrupare, înviere, înăl- 
ţare la cer etc. 

Dar înainte de Hristos, în Testamentul Vechi, Dumnezeu nu se sălăş- 
luieşte în gradul acesta deplin şi definitiv într-o formă creată, umană. Dum- 
nezeu apărea trecător şi numai printr-una sau alta din energiile Sale, într-o 
formă văzută. Acestea erau altfel de imagini ale Revelaţiei divine. Aşa a fost 
norul sau stâlpul de foc care conducea pe israeliţi în pustie (leş. XIII, 21-22), 
focul ce a mistuit jertfa lui llie, adierea de vânt ce s-a arătat aceluiaşi (II Regi 
XIX, 12). Unele din aceste prezenţe ale lui Dumnezeu simt mai statornice, 
dar nici ele nu sunt decât prezenţe prin energic de la distanţă, nu întrupări 
personale, care să facă posibilă o manifestare continuă a lui Dumnezeu prin 
acte personale neechivoce. Aşa era prezenţa în sicriul Legii, în cartea Legii 
aşezată în el şi în general în cortul Legii, care era şi el o imagine a lui Dum- 
nezeu, văzută de Moise pe Sinai. Aşa erau şi unele imagini care aveau o şi 
mai redusă prezenţă divină în ele, având caracterul de imagini mai mult prin 
faptul că erau produsele unor acte divine şi erau plasticizarca unor mijloace 
de satisfacere a unor trebuinţe spirituale, sau semnele bunăvoinţei divine, ca 

apa din piatră, sau mana etc. 

Toate aceste imagini aveau un caracter de umbre inconsistente faţa de 
imaginea consistentă a umanităţii lui Hristos (Evr. X, 1), în care Fiul lui 
Dumnezeu e întreg în mod personal şi definitiv. Ele aveau caracter profetic. 

N -aveau o realitate divină deplină în ele, ci erau proiectări anticipate dintr-o 
calitate divină ce avea să vină. Dumnezeu, care le-a indicat prin Revelaţie ca 
magini, descoperea un proiect de realizat în viitor, care era şi un proiect de 
perfecţionare istorică şi prin ele a creat o conştiinţă istorică şi misionară în 
poporul lui Israel, o aşteptare, mai bine-zis o tensiune mesianică. Acest po- 
por ştia că merge sau e condus prin istorie spre o ţintă spirituală mai înaltă, 
ci umbrele, care aveau o arvună redusă a prezenţei lui Dumnezeu, vor face 
loc realităţii depline a acelei prezenţe. Mitologia, dimpotrivă, nu urmăreşte 
un plan istoric. Ea e repetiţie ciclică, pentru că zeii ei sunt personificări ale 
fenomenelor ciclice ale naturii, personificări de pasiuni şi oarecum neliberi şi 
a capacitatea urmăririi unor scopuri. 

De nedeplinătatea prezenţei lui Dumnezeu în imaginile Vechiului Tes- 

ent, deci şi în oamenii din timpul lui, ţinea şi faptul că şi ele erau luate 

stihiile naturii şi chiar dintre animale. Nivelul omului încă nu permitea 

păşirea folosirii unora din elementele naturii ca imagine a lui Dumnezeu. 

drept că ele nu îndeplineau această funcţie în mod general şi prin ele în- 

i, ci printr-un act divin special, ceea ce indica în acelaşi timp deosebirea 

i Dumnezeu faţă de ele. Aşa cum în cartea Facerii, aşa cum în Daniil (cap. 

I, 13), aşa cum în Apocalipsă (XIVj 14), Fiul Omului apare după apariţia 

fiarelor sălbatice, aşa în Revelaţia culminantă Dumnezeu ia imaginea omu- 

ui. după ce s-a folosit de stihii, ca imagini fugitive şi nedepline. Istoria Re- 

elaţiei este legată de istoria omenirii. Pe măsură ce omul progresează spiri- 

ual sau creşte în conştiinţa superiorităţii sale asupra naturii, îşi dă seama că 

;ste imaginea cea mai adecvată a lui Dumnezeu şi devine de fapt aceasta. 

că vreme nu înţelegea această demnitate a sa, câtă vreme era timorat de 

I .-stanţa şi forţa stihiilor, nu putea reprezenta demn pe Dumnezeu în faţa 

i ;arurii. Desigur, domnia fiarelor nu însemna numai o domnie a fiarelor ca 

pecii zoologice, ci şi domnia omului care păstra încă mult din modul de 

| omportare al fiarelor. Omul devenind conştient că este imagine a lui Dumne- 

|zcu şi, la nivelul acesta. Dumnezeu fâcându-şi în Hristos din natura umană 

mod real imaginea cea mai adecvată, a început dezvoltarea umanului in tot 

este specific uman, în tot ce-1 distinge de animal. Astfel începe domnia veş- 

a şi continuu perfecţionată a omului sau a umanului peste tot universul şi 

peste tot ce este animalic. Ea îşi are în Hristos cel înviat şi înălţat o culme 
spre care tinde, o forţă care o atrage şi o penetrează. Nimic nu se poate spi- 
ritualiza mai mult (desigur, prin Dumnezeu devenit om) ca omul care este 
spirit şi prin nimic nu se poate pune o pecete de spiritualitate mai categori- 
că pe toate decât prin om. Iar Dumnezeu aceasta o urmăreşte. 

Prin instalarea în faţa oamenilor a acestei imagini a lui Dumnezeu, dar 
şi a acestui model culminant al lor, care este Hristos, rostul imaginilor pro- 
fetice, inconsistente, al umbrelor, a încetat (Evr. X, 1). E un model legat on- 
tologic de fiecare om, cu eficienţă reală asupra omului. «Trecut-a umbra le- 
gii», ca să vină ipostasul realităţii, plin de eficienţă asupra umanităţii. 

«Bunătăţile viitoare» nu puteau fi indicate de departe numai prin ele- 
mente luate exact din natură. Pentru ca aceste bunătăţi să poată fi mai uşor 
înţelese în frumuseţea negrăită a lor, care n-au nimic corespunzător în reali- 
tatea prezentă, Revelaţia Vechiului Testament se servea şi de «viziuni», care 
combinau în moduri bizare, adeseori contrarii, o mulţime de feţe ale realită- 
ţii prezente şi le proiectau în dimensiuni uriaşe, pentru ca să se arate ca aces- 
te bunătăţi nu sunt într-o asemănare exactă cu feţele de cele mai multe ori 
naturale şi pasionale, ci şi o negaţie a lor şi au o amploare care depăşeşte mă- 
surile cunoscute. Venind Hristos, în care s-au împlinit aceste viziuni în toată 
amploarea lor, ba au şi fost depăşite, ele nu mai au nici un rost. Când se de- 
scriu acele bunătăţi în extinderea lor finală şi completă asupra tuturor, se por- 
neşte totdeauna de Ia realitatea lui Hristos, arătându-se prin cuvinte genera- 
lizarea lor asupra tuturor, cum face de atâtea ori Sfântul Apostol Pavel (de exem- 
plu, în Efes. I, 4). Singur Apostolul Ioan, stăruind asupra acestei apariţii gene- 
ralizate a prezenţei slăvite a lui Hristos, dar şi asupra drumului parcurs până 
acolo, se foloseşte de viziuni. Dar şi ele se concentrează în jurul lui Hristos, 
al Mielului însângerat, al Fiului Omului care va lua biruinţa finală, al Mire- 
lui care îşi va serba ospăţul său cu Mireasa, care este Biserica universală 13 . 

Sfântul Grigore de Nyssa spune undeva ca îngerii nu au nevoie de ima- 
ginaţie, pentru că realitatea divină pe care ei o vad este mai presus de orice 
imaginaţie. Poate de aceea Părinţii duhovniceşti (ca de exemplu Diadoh al 
Foticeii) avertizează împotriva oricăror imagini, închipuiri, viziuni pentru că 
în Hristos creştinii au mai mult decât în orice imaginaţie. Ei avertizează chiar 

împotriva imaginilor sau viziunilor care ar avea ca obiect pe Hristos, căci 
prin credinţă şi trăire noi ştim despre adâncimile teandrice ale lui Hristos mai 
mult decât ne pot ajuta imaginile sau viziunile despre El. 

Farrer vorbeşte de un fel de «renaştere a imaginilor» prin Hristos, şi 
dă ca ilustraţie pentru această afirmare graiul şi scrisul Apostolilor. Limitând 
la Apostoli această renaştere, Farrer are dreptate. încolo, noi socotim că 
aceasta poate fi înţeleasă numai în anumite sensuri. Unul este că Hristos de- 
vine adevărata imagine a lui Dumnezeu, altul că Hristos este centrul tuturor 
imaginilor verbale. Vom vedea mai departe şi alte sensuri. In nici un caz în 
sensul că după Hristos şi după Apostoli s-ar promova o lucrare a imagina- 
ţiei, în sensul de viziuni sau de închipuiri ale lui Hristos, sau independente 

de Hristos. 

Hristos a adus o «renaştere a imaginilor», în primul rând întrucât a dat 
un caracter real imaginii lui Dumnezeu, în al doilea rând întrucât toate cu- 
vintele noastre despre Dumnezeu nu au de filcut altceva decât să descrie pe 
Hristos, această adevărată imagine a Lui. Cuvântul rămâne, ca în toată isto- 
ria Revelaţiei, şi pentru Revelaţia în Hristos, indispensabil, iar funcţia lui 
principală este să descrie imaginea umană, cu diferitele ei acte, prin care s-a 
revelat Dumnezeu în Hristos. Fără această imagine şi fără actele ei, cuvântul 
n-ar putea descrie toată bogăţia şi puterea divinităţii ce se revelează. Dar şi 
invers, actele, imaginile şi viziunile Revelaţiei în Hristos ar rămâne de mul- 
te ori neobservate şi neînţelese, fără cuvinte. In general cuvintele, redând 
acte şi prezenţe divine manifestate în imagini şi viziuni, poartă în ele însele 
amprenta exprimării imaginative, fiind totdeauna mai puţin decât ceea ce cu- 
prind actele şi imaginile 14 . Cuvântul «Dumnezeu e tare» e o expresie imagi- 
nativă, pentai că a fost experiat un act al lucrării puternice a Lui. Desigur, 
gândirea religioasă a detaşat uneori cuvântul imaginativ de imaginea sau de 
viziunea însăşi, şi poate ca Dumnezeu s-a descoperit uneori descriindu-se pe 
Sine numai în astfel de cuvinte imaginative. în orice caz, greu se poate găsi 
un cuvânt despre Dumnezeu care să nu aibă caracter imaginativ, să nu-şi ia 
plecarea de la o formă sensibilă. 

Cuvintele însoţesc şi revelarea Fiului lui Dumnezeu în Hristos, în 
această imagine consistentă, intimă şi definitivă a persoanei Sale. Dar aceste 

cuvinte se resimt de caracterul imaginativ al Revelaţiei lui Dumnezeu în 
Hristos. Iar cuvintele care descriu revelarea lui Dumnezeu în imaginea uma- 
nităţii asumate personal, pot varia; nu suntem obligaţi să rămânem exclusiv 
la cuvintele lui Iisus şi ale Apostolilor, chiar dacă trebuie să le avem mereu 
pe acelea ca normative. 

In sensul acesta se poate accepta afirmarea lui Farrer că în Hristos a 
avut loc o «renaştere a imaginilor». Ea se poate accepta, în sensul că toate cu- 
vintele noastre se întemeiază pe imaginea reală a lui Dumnezeu în Hristos, 
pe descrierea omenescului ca cea mai adecvată imagine a lui Dumnezeu de 
care este plin. In sensul acesta poate avea loc şi o adaptare a cuvintelor de- 
spre Hristos la fiecare timp, o folosire a altor şi altor simboluri sau imagini 
verbale pentru redarea imaginei sau imaginilor fundamentale şi definitive ale 
lui Dumnezeu în Hristos. Dar o înlăturare a acestei sau acestor imagini fun- 
damentale nu se poate admite ftră părăsirea creştinismului. Numai în expri- 
marea acestor imagini prin alte cuvinte stă progresul teologic. Dar el nu mai 
este Revelaţie propriu-zisâ, întrucât nu mai are Ioc descoperirea unor ima- 
gini esenţiale noi despre Dumnezeu, a unor imagini care să depăşească ima- 
ginea umanităţii lui Hristos. 

Cuvintele trebuie să se sprijine mereu pe imaginea perfectă a lui Dum- 
nezeu care este umanitatea lui Hristos sau Hristos ca om. Acestui scop îi ser- 
vesc şi icoanele lui Hristos. Protestanţii, înlăturând icoanele lui Hristos, au 
lipsit cuvintele lor de un reazem, de un îndreptar solid. S-ar părea că este o 
contradicţie între afirmarea Părinţilor câ credinciosul trebuie să se ferească de 
a forţa formarea prin imaginaţie a unei forme a lui Iisus şi între afirmarea va- 
lorii icoanelor. De fapt, în imaginaţia sa interioară credinciosul poate intro- 
duce în imaginea despre Hristos elemente subiective, care se abat de la ima- 
ginea lui reală. De aceea icoanele se pictează după canoanele de totdeauna, 
care nu permit adăugarea nici unui element subiectiv. 

Această fidelitate faţă de Hristos, a Cărui umanitate este imaginea re- 
ală, definitivă, a Iui Dumnezeu, această formare a credincioşilor după ea se 
menţine şi se realizează şi prin mimarea actelor Lui în taine, ca şi prin toată 
străduinţa de a se comporta în viaţă asemenea lui Hristos. Imitarea acestor 
acte, reprezentând şi o voinţă şi un efort de imitare, realizează întrucâtva ceea 

cc se intenţionează prin ele. Aceasta cu atât mai mult cu cât acest efort e aju- 
tat de energia cc iradiază din Cel cu care credincioşii doresc să devină aseme- 
nea şi care se află în starea pe care credincioşii doresc să o realizeze în ei prin 
asemenea acte proprii ale lor. 

I Astfel icoanele şi tainele sunt o ţinere mereu prezentă şi lucrătoare în 

conştiinţa şi viaţa credincioşilor a imaginii reale ontologice a lui Dumnezeu, 
care este Hristos, sau mai precis umanitatea lui Hristos. Ele sunt moduri de 

I eficacitate continuă ale imaginii centrale şi definitive a Revelaţiei culminan- 
te în viaţa omenească. 

I Cuvântul propovăduirii trebuie să stea în strânsă legătură cu ele, cum 

I a stat şi în timpul în care s-a revelat Dumnezeu prin acea imagine, sau prin 

momentele, actele şi etapele ei. 
I Protestantismul, părăsind menţinerea acestei imagini în lucrarea eficien- 

tă prin icoane şi prin mimarea etapelor ei în taine, păstrând numai un cuvânt 
I dezlegat de această practicare a imaginii, nu c de mirare că unii teologi pro- 
testanţi au ajuns şi la ideea înlocuirii imaginii fundamentale însăşi, socotind 
întruparea Fiului lui Dumnezeu drept mit. 
I 2. Fondul obiectiv al imaginiloi' revelate. — Nu ne ocupăm aci cu imagi- 

■ nea reală fundamentală şi definitivă a Revelaţiei divine, adică cu persoana şi 
I actele lui Hristos, care s-a constituit în afara subiectivităţii umane, prin lucrarea 
obiectivă a lui Dumnezeu; nici cu imaginile trecătoare produse de manifes- 
tarea lui Dumnezeu prin anumite forme exterioare, vizibile, ca în Testamen- 
tul Vechi, care de asemenea se realizează în afara subiectivităţii umane. Su- 
biectivitatea umană nu are în privinţa acestora o contribuţie creatoare, ci nu- 
mai pe aceea de a sesiza prin lucrarea divină în ea prezenţa divină în acele 
imagini externe, obiective. în această recunoaştere a prezenţei divine în aces- 
te imagini, realizate obiectiv, constă în acele cazuri inspiraţia organelor uma- 
ne, care recunosc pentru prima dată prezenţa divină în acele imagini, sau cre- 
dinţa acelora care-şi însuşesc această recunoaştere de la organele inspirate. 

Fondul obiectiv al acestor două feluri de imagini este asigurat, într-un 
anumit sens, prin recunoaşterea exteriorităţii lor, nu numai de un organ al Re- 
velaţiei, ci de multe, ba chiar şi de toţi cei ce admit mărturia lor primordială. 
Despre rolul subiectivităţii în recunoaşterea realităţii obiective a acestor 

imagini vom spune câteva lucruri abia după ce vom trata o chestiune preala- 
bilă. Această chestiune se formulează prin două întrebări: a) Ce este subiec- 
tiv şi ce este obiectiv în acele feluri de imagini care se produc în întregime în 
interiorul subiectivităţii umane ? b) Cum se dobândeşte siguranţa fondului 

obiectiv prezent în ele ? 

a) Ce este, de exemplu, subiectiv şi ce este obiectiv în viziunea din pro- 
orocia lui Isaia (Cap. VI), despre Dumnezeu care sade pe un scaun foarte înalt, 
într-o casă plină de slava Lui, având împrejurul său serafimi cu câte şase aripi, 
dintre care cu două îşi acoperă faţa, cu două picioarele, iar cu două zboară ? 
Sau ce este subiectiv şi ce este obiectiv în viziunea Cortului sfânt pe care o are 
Moise pe muntele Sinai, sau în mulţimea de viziuni din Apocalipsă ? 

Subiective sunt în aceste viziuni sau imagini toate formele concrete 
care nu pot exista în spiritualitatea divină şi pe care organul inspiraţiei le adu- 
ce din lumea lui de ocupaţii, de lecturi, din preocupările timpului şi ale me- 
diului social în care trăieşte. Farrer a arătat, în comentarul său la Apocalipsă, 
legătura viziunilor din acea carte cu temele din cartea Facerii, cu viziunile lui 
Daniel, cu sărbătorile iudaice, cu anumite exegeze rabinice Ia temele indica- 
te. Dar tot el a arătat cum întreg acel material s-a reorganizat, concentrân- 
du-se în jurul lui Hristos, cum a primit semnificaţii noi, cum a fost străbă- 
tut de ideea unei dezvoltări a istoriei şi a sfârşitului ei în veşnica împărăţie a 

luminii. 

Forţa şi claritatea ideii dominante fac să se adune din memoria orga- 
nului revelaţiei toate mijloacele lui de expresie, toate imaginile depozitate în 
ea, şi să se organizeze în aşa fel ca să se exprime cât mai adecvat. 

Asupra spiritului lui Isaia presează stăruitor simţirea prezenţei unei re- 
alităţi de autoritate supremă, înconjurată respectuos de alte realităţi. Imagi- 
nea unui suveran care stă pe un tron foarte înalt, într-o casă foarte înaltă, în- 
conjurat într-un suprem respect de fiinţe foarte înalte, se naşte în prooroc ca 
forma cea mai proprie de prindere şi exprimare a acestei prezenţe, a cărei sim- 
ţire provoacă rechemarea unei imagini pe care a văzut-o vreodată sau a cunos- 
cut-o din lectură sau prin auz, dar care a primit acum dimensiuni extraordinare. 
Scaunul e «foarte înalt», casa «foarte înaltă», fiinţele care stau în jur nu sunt 
fiinţe pământeşti etc. 

Sc întâmplă pe de o parte ceva invers, pe de alta ceva analog cu ceea 
ce se întâmplă în imaginaţia artistului. Artistul vede în complexul de organe, 
în atitudinea, în mişcările, în privirea, în formele unui om, o intenţie, o ten- 
dinţă, un aer dominant. Făcând abstracţie de mulţimea de mişcări, de atitu- 
dini, de forme, sub impresia puternică a intenţiei, a tendinţei dominante, 
care se concretizează în ele, în imaginaţia sa apar câteva forme mai concen- 
trate, mai esenţiale, în care prinde mai expresiv, mai pur, dominanta spiri- 
tuală a omului respectiv. 

Dominanta aceasta e altceva decât formele concrete în care artistul o 
prinde şi o exprimă. Dar între ea şi formele în care un artist adevărat a 
prins-o şi a exprimat-o e atâta conformitate, că s-ar putea spune că aceste for- 
me preexistă virtual în ea, că îndată ce e necesar să se manifeste natural sau 
să fie prinsă în lumea concretă a formelor sensibile, în mod inevitabil trebuie 
să sc manifeste sau să fie exprimată în formele în care se manifestă ori e prin- 
să de fapt. 

A 

încât se poate spune ca, pe de o parte, acea dominantă spirituală care 

presează asupra capacităţii de precizare a organului Revelaţiei sau a artistu- 
lui are în sine nişte «forme», dar că pe de altă parte ele nu sunt materiale şi 
că, drept urmare, ea modelează spiritul «văzătorului» artist sau organ al Re- 
velaţiei, imprimându-i pe de o parte «aerul» ei, pe de alta provocând în ace- 
la adunarea din memorie şi organizarea formelor celor mai adecvate pentru 
exprimarea ei — desigur nu ftră să se adauge efortul aceluia, important mai 
ales în stilizarea de amănunte a formelor de prindere şi exprimare a domina- 

A 

pei care presează asupra spiritului lui. In sensul acesta sesizarea dominantei 
aceleia spirituale de către artistul sau organul Revelaţiei se poate numi «ve- 
dere spirituală» sau «vedere mai presus de vedere». 

1 O descriere asemănătoare a acestui procedeu de naştere a viziunilor întâl- 

nim încă la Sfinţii Părinţi. O serie din declaraţiile lor asupra acestui procedeu 
le-a adunat Sfanţul Grigore Palama, care a adăugat şi propriile lui precizări. 

Analizând ceea ce a exprimat Moise când i s-a arătat modelul Cortului 
sfânt în întunericul de pe Muntele Sinai, Sfântul Grigore Palama a zis: 
«Oare, Moise, desprinzându-se de toate lucrurile văzute, de toate senzaţiile 
care văd şi depăşind vederea locului şi pătrunzând în întuneric, n-a văzut în 

ci nimic ? Dar a văzut cortul imaterial pe care 1-a arătat celor de jos prin imi- 
taţie materială (...). Aşadar cortul şi cele ce ţin de cort, preoţia şi cele ce ţin 
de preoţie sunt simboluri sensibile şi perdele ale vederilor lui Moise din în- 
tunericul dumnezeiesc. Dar acele vederi înseşi nu erau simboluri» 1 ^. Sfântul 
Grigore Palama citează în acest sens pe Dionisie Areopagitul, care spune: 
«Treime mai presus de fiinţă, îndreaptă-ne spre vârful cel mai înalt al celor 
tainice, unde se află ascunse tainele simple, desfăcute de toate şi neschimbă- 
cioase ale cunoştinţei de Dumnezeu, în întunericul cel mai presus de lumi- 
nă». Combătând pe Varlaam, care susţinea că organele revelaţiei deduc din 
anumite simboluri vizibile realităţile invizibile, Sfântul Grigore Palama con- 
tinuă: «Dar Moise a văzut cele ce le-a văzut în patruzeci de zile şi tot atâtea 
nopţi, după Grigore al Nyssei, participând sub întuneric la viaţa cea veşnică. 

Deci vederile acelea erau fără forme (a se observa îmbinarea de cuvin- 
te: «vederi fard fon ne», n. pi..). Dar atunci cum sunt simbolice? Apoi ele se 
vedeau în întuneric. Şi toate cele din întuneric erau simple, desfăcute de toa- 
te şi neschimbăcioase. Dar care dintre simbolurile propriu-zise, care sunt îm- 
părţite şi sensibile, nu e schimbăcios, nu e compus şi nu e legat de lucrurile 
create ? Dar fiindcă le vedea, erau văzute... In acelaşi timp, toate cele de aco- 
lo erau simple» 1 ^. 

Dar această «vedere mai presus de vedere» imprimă spiritului «acrul» 
ei care cuprinde în sine o imagine sau un complex de imagini virtuale şi îm- 
pinge la exprimarea lor în anumite imagini. Sfântul Grigore Palama aduce o 
seric de texte biblice şi patristice în acest sens. «Proorocii au văzut, zice Sfân- 
tul Vasile cel Mare, prin aceea că Duhul Ic-a imprimat intelectul». «Deci Du- 
hul cel Sfânt, conchide Sfântul Grigore Palama, este acela care se aşază în 
mintea proorocilor şi, folosindu-se de intelect ca de o materie, prevesteşte în 
el prin Sine cele viitoare, întâi lor şi prin ei şi nouă»' 7 . 

Realitatea spirituală divină face această imprimare nu parţial şi nu rămâ- 
nând exterioară, ci modelând întreg spiritul văzătorului, printr-o imprimare 
a Sa în el. Chiar şi îngerii se modelează după realitatea divină. Sfântul Gri- 
gore Palama citează în sensul acesta următoarele cuvinte din «Ierarhia cereas- 
că» a lui Dionisie Areopagitul: «Domnia lor (a uneia din treptele îngereşti) 
e plină de dorul după izvorul Domniei lor şi se modelează pe sine şi cele de 

după sine, cu bunătate, potrivit cu asemănarea ce o are cu Domnia» (cap. VIII). 
Apoi conchide: «Vezi că sunt şi tipare spirituale {typous noetous)? 1 *. Desigur, 
acestea sunt tipare care se imprimă de la spirit la spirit, permiţând modela- 
rea unui spirit după alt spirit, starea prezentă a unui spirit, după starea pre- 
zentă a altui spirit. Sesizarea acestor typoi (forme, tipare spirituale), ar putea 
fi comparată cu acea Wesenscbau de care vorbea Edrnund Husserl, deşi aceas- 
ta se aplică mai propriu poetului sau filozofului, care sesizează esenţa a ceva 
sau a cuiva în forme sensibile, pe când organul Revelaţiei o sesizează în afa- 
ră de forme şi se sileşte după aceea să o exprime în forme. Totuşi se întâm- 
plă şi aşa că însuşi «tiparul spiritual» divin se îmbracă în imaginile luate din 
bagajul de imagini al văzătorului. Dar între tiparul spiritual şi formele în care 
se îmbracă el este o legătură atât de adecvată, încât parcă formele ar fi înscri- 
se potenţial în tipar şi se precizează treptat văzătorului, care-i obişnuit prin 
sensibilitatea lui să concretizeze totul. Imaginile din memoria văzătorului se 
polarizează parcă sub forţa atractivă a ceva înrudit cu ele din tiparul spiritu- 
al. O altă deosebire faţă de poet sau faţă de filozofe că organul religios e mo- 
delat el însuşi de forţa etică a tiparului, devenind un altfel de om şi propovă- 
duind o altfel de viaţă. 

Tiparele divine nu sunt «vederi» lipsite de cugetare, ci provoacă sesi- 
zări de ordin spiritual, îmbinate cu cugetarea, sau mai presus de cugetare pur 
şi simplu, dar provocând cugetarea. «Căci eu, zice Sfântul Grigore Palama, 
nu socotesc vederile proorocilor inferioare cugetării, ci superioare minţii noas- 
tre; şi învăţ să ştiu ca aceste vederi ale lor sunt asemenea cu ale îngerilor. Căci 
aceia, facându-se prin curăţie apţi de unirea cu îngerii şi prin întinderea spre 
Dumnezeire, împreunându-se cu îngerii, sunt modelaţi şi imprimaţi şi ei ca 
îngerii aceia de către îngerii înaintaţi în grad şi-şi preschimbă chipul lor spi- 
ritual spre o înfăţişare dciformă, iar prin această imprimare adâncesc şi-şi culti- 
vă ca pe un bun al lor sfânta cunoştinţă coborâtă de acolo. Şi nu c de mira- 
re dacă curăţia profetică e o formă modelată după tiparele îngerilor, o dată 
care împreună-slujitoare cu ci, cum zice teologia, încât poate să primească ti- 
parele lui Dumnezeu însuşi (Kai autous tous tou Theou typous aute dechesthai) . 
Căci inima curată, zice, este aceea care se înfăţişează înaintea lui Dumnezeu 
iră nici o formă, (aneideon) pregătită ca să se imprime în ea tiparele lui 

Dumnezeu (tois autous ensemaimstlmi typous) prin care obişnuieşte El să se 
facă arătat» 19 . «Iar Moise, petrecând zile şi nopţi în viaţa aceea ftră formă 
n-a văzut forme dumnezeieşti» (en te ancideo ckeine zoe ou theious typous eidei) 
«Totuşi le vei face, zice, toate, după forma arătată ţie în munte» (leş. XXV, 
40)20. 

Căci, în general inima, adică omul dinăuntru al fiecăruia din noi, e 
modelată de Dumnezeu, după cum spune proorocul David 21 . 

Desigur, nu întotdeauna acest «aer», această «ţinută», această «inten- 
ţie» a realităţii spirituale, văzută de un organ al Revelaţiei (sau de un artist), 
sau imprimată în el în aşa măsură că organul se modelează după ea, provoa- 
că o mobilizare de imagini sensibile, o combinare nouă a lor, o dimensionare 
nouă şi o descoperire de noi semnificaţii în ele, ci adeseori provoacă numai 
o mobilizare de cuvinte, de combinări noi ale lor, pentru ca din aceste noi 
combinări, de multe ori contradictorii, să ţâşnească sensuri adecvate realităţii 
spirituale «văzute». Dar şi aceste cuvinte au ceva plastic în ele, dacă nu altfel 
măcar prin faptul că au servit originar, pentru redarea unor realităţi sensibi- 
le, plastice. 

întotdeauna însă atunci când c vorba nu numai de o prevestire de vii- 
tor, ci de ceva ce trebuie împlinit de oameni, cel dintâi care este nu numai mo- 
delat după modelul văzut, ci se şi sileşte să se modeleze, este organul Revela- 
ţiei. Numai aşa Revelaţia e uşor primită. Cuvântul typous , folosit în scrierile 
Părinţilor pentru «formele» arătate organului revelaţiei, e luat de aceea din 
Noul Testament, unde e folosit tocmai în sensul de «model» după care cre- 
dincioşii trebuie să se modeleze. Sfântul Apostol Pavcl zice: «Fiţi împreună 
următori mic, fraţilor, şi priviţi la aceia care umblă, precum ne aveţi pe noi 
model (typon)» (Filip. III, 17). în altă epistolă, acelaşi Apostol ne spune că nu 
vrea să dea porunci adresanţilor cum să umble, ci vrea să se dea pe sine «pil- 
dă, ca să fie imitat (typon eis to mimeisthai)» (II Tesal. III, 9). 

Sfanţul Apostol Petru cere şi el preoţilor să nu domnească, ci să devi- 
nă «modele» turmei (I Petru V 4). 

Sfântul Apostol Pavel îndeamnă pe Tit să devină «model» în unele ati- 
tudini care sunt de ordin spiritual («în seriozitate» (Tit. II, 7), confirmând 
ideea că sunt «modele sau forme spirituale» (A se vedea şi I Tes. I, 7). 

Ne putem întoarce acum Ia imaginile reale, definitive ale Revelaţiei, 
cum sunt etapele existenţei lui Iisus Hristos, sau Ia imaginile tot exterioare 
dar de caracter trecător ale Revelaţiei, pentru a vedea legătura lor cu subiec- 
tivitatea umană. 

Spiritul omenesc trebuie să încerce, şi în raporturile cu ele, şi din par- 
tea lor, o modelare, pentru a le sesiza ca imagini ale realităţii divine. Ele se 
prelungesc astfel în subiectivitatea umană, se realizează o legătură între rea- 
litatea lor exterioară şi interiorul văzătorului; ele nu sunt adică pur exterioa- 
re. Dacă ar rămâne pur exterioare, ele n-ar fi sesizate ca forme ale prezenţei 
divine. E ca şi în cazul artistului care are darul de a surprinde într-o formă 
un sens, datorită unei trăiri, pe care alţii ncavând-o nu pot sesiza acest sens. 

Deosebirea între imaginile exterioare definitive sau trecătoare ale Re- 
velaţiei şi cele pur interioare este că cele dintâi pot fi arătate şi altora, sau sunt 
văzute şi de alţii. Dacă nu de toţi ca imagini ale divinităţii, cel puţin ca for- 
me exterioare reale. Formarea lor nu se produce în subiectivitatea interioară 
a unui om. Dar fără o deschidere subiectivă nu se vede în aceste imagini ceea 
ce e mai presus de planul natural. Astfel cunoaşterea lui Dumnezeu în reali- 
tatea exterioară şi istorică e o vedere interioară, prin credinţă, şi nu se impu- 
ne cu rigiditate oricui. «De fapt, spune Sfântul Grigorc Palama, credinţa 
noastră este o vedere mai presus de vedere» 22 . Chiar când e nu numai credin- 
ţa ci şi vedere, ca are în sine un element de credinţă, implicând un aport al 
subiectivităţii; ea nu se impune în mod general. Sfântul Grigore Palama ob- 
servă adeseori că lumina de pe Tabor, deşi strălucea mai tare ca soarele, nu a 
fost văzută de către cei de la poalele muntelui. 

b) Dar dacă factorul subiectiv este absolut necesar pentru a sesiza un 
fond obiectiv al Revelaţiei, cum dobândeşte organul Revelaţiei şi tot omul cre- 
dincios siguranţa că se află de fapt în faţa unui fond obiectiv ? Chestiunea 
aceasta este cea mai dificilă. Numai din mărturisirile indirecte ale organelor 
Revelaţiei se pot deduce unele semne prin care se manifestă acest caracter 
obiectiv, a cărui siguranţă o afirmă acele organe cu hotărâre. 

Un semn al acestui caracter obiectiv al fondului viziunilor este expe- 
rienţa unei stări de receptivitate pe care o au faţă de acel fond. Văzătorul îşi 

dă seama că nu ci a inventat acel fond, ci că-i este dat spre contemplare, spre 
sesizare şi exprimare, chiar daca în exprimare se cere şi efortul lui. 

Omul se experiază pe sine, în acele momente, gol de toate conţinutu- 
rile sale de idei, de amintiri, de eforturi de cugetare, de sentimente. Prin 
aceasta îşi dă seama că ceea ce vede nu răsare din întretăierea conţinuturilor 
sale sufleteşti şi mintale, prin eforturi proprii de a le adânci şi combina. In 
felul acesta «modelul sau tiparul spiritual» îi apare deodată ca ceva deosebit 
de tot ce este el. Starea aceasta se trăieşte şi ca un fel de stare de pasivitate. 
Văzătorul «vede», dar nu face efortul să descopere ceea ce «vede», ba nici 
măcar ca să vadă «modelul» «tiparul»; el este un dar, ba chiar i se impune; el 
exercită o presiune asupra spiritului văzătorului. 

Dacă sunt mobilizate şi organizate în el anumite imagini sau cuvinte 
pentru tălmăcirea a ceea ce «vede», aceasta se face iarăşi în mod principal fora 
efortul lui, sub forţa realităţii «văzute». Numai pentru retuşări de detalii 
efortul lui este necesar. 

Forţa cu care se impune evidenţa unui «tipar», sau a «unor tipare» e 
pentru văzător o forţă imperativă, pe de o parte de a lua act de ea, pe de alta 
de a comunica ceea ce «vede». «Vai mie de nu voi spune», strigă adeseori pro- 
orocii. Experienţa caracterului obiectiv al fondului viziunii este acum cât se 
poate de accentuată. Organul revelaţiei aude chiar ca un fel de poruncă în 
sensul acesta: «Fă cum ai văzut, sau cum ţi s-a poruncit; mergi şi spune». 
Forţa imperativă a realităţii obiective a Revelaţiei a luat pentru organul Re- 
velaţiei forma sau imaginea auditivă a unui fel de voci, a unui fel de cuvânt. 

Mai mult chiar, obiectivitatea merge până acolo că imaginea, sau sui- 
ta de imagini, capătă un fel de autonomie în spiritul văzătorului, deşi, pe de 
altă parte, totul se petrece în interiorul lui. Este aici o obiectivitate în subiectivi- 
tate, e ceva ce depăşeşte graniţa între subiectivitate şi obiectivitate. Totuşi feno- 
menul n-are nimic comun cu halucinaţia, care e un simptom al omului bolnav 
şi în care totul se petrece într-o înşirare lipsită de coherenţă şi de luciditate şi 
efectul este o continuă agravare a stării de boală a subiectului. Dimpotrivă, 
organul Revelaţiei se caracterizează printr-o luciditate, printr-o acută conşti- 
inţă de sine şi printr-o coherenţă etică în toată comportarea lui. El nu pasti- 
şeaza în viziunea lui, ci e nou, şi cu aceasta indică o nouă etapă în progresul 

etic uman. Divinitatea fiind spirit şi descoperirea ci adresându-se spiritului 
uman, nu e de mirare câ în întâlnirea aceasta a spiritului pur divin şi a spiri- 
tului uman arc loc o depăşire a exteriorităţii care însoţeşte orice raport al 
omului cu realităţile materiale şi chiar cu oamenii, care sunt şi ei îmbrăcaţi 
în corpuri. 

Ţinând scama de această pasivitate a organelor Revelaţiei, Sfinţii Pă- 
rinţi vorbesc mai mult de acţiunea de modelare, de imprimare ce se exercită 
asupra lor, de acele «vederi», şi mai puţin de efortul organelor revelaţionale 
de a se modela. Am dat unele citate în acest sens mai înainte. 
I Explicaţiile date în paginile anterioare, după Sfântul Grigore Palama, 

le întâlnim în esenţă — aplicate, desigur, la cunoaşterea poetică — şi la un fi- 
lozof român, în expunerea lui despre modul în care subiectul uman se întâl- 
neşte cu realitatea care, pe de o parte este obiectivă, pe de alta devine inte- 
rioară subiectului în această întâlnire. Realitatea este trăită, după acest filo- 
zof, ca un plin ce umple obiectul care este un gol, ca un plin care formează 
cu golul pe care-1 umple o unitate. Realitatea care umple subiectul şi-1 mo- 
delează i se oferă subiectului la început ca un «precuvânt» general, care pe 
urmă se specifică în imagini şi cuvinte. Filozoful român foloseşte pentru 
această modelare a subiectului prin conţinutul pe care-1 umple, fără ca su- 
I biectul să înceteze, pe de altă parte, de a se şti ca deosebit de conţinutul care 
1-a umplut şi 1-a modelat şi pe care-1 exprimă, exprimându-se în acelaşi timp 
pe sine însuşi — imaginea a două cercuri, unul albastru (A) şi altul roşu (R), 
care acoperindu-se parţial, produc în zona (V), în care ele se acopăr, culoa- 
rea violet. 
I Subiectul A, modelat în zona V de obiectul R, a devenit în acea zonă 

una cu obiectul R, dar şi obiectul R a devenit în acea zonă una cu subiectul 
A, dând rezultatul comun V Aceasta înseamnă, după noi, că în subiect au 
apărut nişte «tipare», nişte «intenţii», nişte «aere» ale realităţii, care în cazul 
urmărit de noi sunt ale realităţii divine ce s-a adaptat putinţei de sesizare şi 
| exprimare a subiectului uman, s-a umanizat pe sine şi a îndumnezeit uma- 
| nul. Subiectul uman se sesizează prin «precuvânt» atât pe sine cât şi realitatea 
| care 1-a modelat, sau care s-a modelat ea însăşi după subiectul uman. Dar, în 
I acelaşi timp, subiectul uman păstrează conştiinţa deosebirii sale de realitatea 

divină, căci se distinge în acelaşi timp atât pe sine cât şi realitatea divină şi ca 
factori ce s-au întâlnit ftră să se contopească. «Nu e vorba acolo (în zona de 
acoperire) (V), de un violet pur şi simplu. Există în acest violet o indisolu- 
bil uniră şi totodată radicală dualitate. Există în el două versante conducând 
fără hiat unul spre albastru, celălalt spre roşu, care în violet sunt prezente am- 
bele, «în persoană», fiecare cu întreaga lui ratio formalis». «In vorbitor se 
răspândeşte acum blânda lumină difuză a unui precuvânt, a unei şoapte fra- 
gede, închisă ca o sămânţă în nemijlocirea propriei ei sonorităţi, şi — ca o să- 
mânţă — deschisă spre rămurosul copac de semnificaţii al cărui dinamism de 
necuprins într-însa - totum simul — e cuprins». In acest precuvânt începe să 
se trăiască conştient existenţa, «nu numai cu cele cinci simţuri, ci şi cu al şa- 
selea; nu numai cu mintea, nu numai cu inima; cu îmbrăţişarea apropiatoare, 
cu elanul desmărginirii (...). Precuvântul (în plin dinamism de desfăşurare, 
ca şi realitatea sesizată) ar furniza deci vorbitorului singurul model al unei 
corecte utilizări a cuvintelor articulate»- 3. 

Deosebirea în întâlnirea subiectului cu Dumnezeirea ar consta mai ales 
în faptul că aici precuvântul e trăit de om nu numai ca inspirat de prezenţa 
unei realităţi de caracterul obiectului, ci şi ca un ecou al unei revendicări, al 
unui cuvânt mai presus de cuvânt, al lui Dumnezeu trăit ca persoană. Cu- 
vântul uman corespunde realităţii divine nu numai ca sens devenit conştient 
în om, ci într-un mod mai deplin, ca sesizare a poruncii divine şi ca răspuns 
la ca. Omul întreg se trăieşte în întâlnirea cu realitatea divină ca angajat în- 
tr-un dialog cu Dumnezeu, ca partener ascultător al cuvântului dumnezeiesc 
şi răspunzător la cuvântul dumnezeiesc. Omul întreg c modelat ca fiinţă as- 
cultătoare şi răspunzătoare în întâlnirea cu Dumnezeu şi din trăirea acestei 
calităţi a sa răsare în el cuvântul ca reţinere în forma umană a cuvântului di- 
vin şi ca răspuns la cuvântul divin. Aşa se trăieşte omul ca imprimat de Dum- 
nezeu şi în acelaşi timp ca deosebit de El. 

Din această trăire a lui Dumnezeu ca cuvânt (nearticulat în cuvinte 
omeneşti, dar articulat ca intenţie) poruncitor, provine necesitatea omului de 
a reda şi celorlalţi oameni acest cuvânt al lui Dumnezeu prin cuvintele sale 
omeneşti. Şi numai pentni că omul are această capacitate şi trăieşte această 
obligaţie de a reda «cuvântul» lui Dumnezeu prin cuvinte omeneşti, are şi ca- 

pacitatea şi trăieşte şi necesitatea de a sesiza şi reda realitatea ca obiect în cu- 
vinte pe seama semenilor săi. 









Concluzii 



r Prin faptul că creştinismul este religia revelării lui Dumnezeu în «chi- 

pul substanţial» uman, prin faptul că toate imaginile revelate se nasc din atin- 
gerea spiritului divin de spiritul uman întrupat, se arată că în creştinism omul 
s-a ridicat la treapta cea mai înaltă a sesizării lui Dumnezeu, la treapta sesi- 
zării Lui ca realitate deosebită de obiecte, ca realitate spirituală, dar care nu 
se poate revela şi sesiza decât prin intermediul imaginilor sensibile. Căci pe 

de o parte numai omul este, ca spirit, superior obiectelor, dar pe de alta, ca 

spirit întrupat, el este o imagine substanţială şi toată viaţa lui spirituală este 
legată de imagini. Imaginile sunt forma necesară a manifestării spiritului 
uman, iar spiritul uman este după chipul lui Dumnezeu. Omul nu poate se- 
siza pe Dumnezeu decât prin imagini, prin simboluri. Imaginile umane sunt 
cea mai înaltă formă de sesizare a spiritului divin, căci, ca imagini în care se 
exprimă spiritul uman, ele sunt totodată simboluri ale spiritului divin, după 
al cărui model este spiritul uman. 

Dar omul nu trebuie să confunde imaginile sale şi nici chiar trupul său 
cu însăşi realitatea sa spirituală. Adică el nu trebuie să transpună asupra spi- 
ritului latura de obiect a imaginilor. Cu atât mai puţin trebuie să transpună 
asupra spiritului divin latura de obiect a imaginilor. Când se face aceasta, se 
naşte idolul, sau mitul. In sensul acesta orice imagine poate deveni mit, fie 
că are caracterul unui eveniment istoric, fie că este împrumutată din natură. 
Chiar şi imaginile Revelaţiei pot deveni în acest caz mituri. 

Deci, pe de o parte, omul nu poate evita imaginile în gândirea sa refe- 
ritoare la Dumnezeu, pe de alta depinde de nivelul lui spiritual ca acestea sâ-i 

fie mituri, neconforme cu Dumnezeu, sau simboluri ale lui Dumnezeu, cel 
mai presus de lumea obiectelor. 

Inevitabilitatea imaginilor biblice a pus-o în evidenţă dogmatistul re- 
format Emil Brunner, în felul următor: 

«Pentru cugetare, care caută să dobândească ultimele adevăruri din re- 
flexiunea sa însăşi şi a lumii sale, şi deci ca atare respinge legarea de ceva is- 
toric — Revelaţia, istoria mântuirii, - chiar ideea unui Dumnezeu personal, 
adică a unui Tu divin, care ne grăieşte, este mitică. Acestei cugetări îi stă în 
faţă credinţa care se ştie legată de acest eveniment istoric, pentru că în el cu- 
noaşte Revelaţia şi autocomunicarea lui Dumnezeu. Cu aceasta e dat ceea ce 
voim să numim «mituri fundamentale» ale credinţei creştine, care sunt iden- 
tice cu conţinutul propovăduirii». 

«Noi suntem de acord cu filozofia să numim propovăduirea decisivă 
despre comunicarea de sine a lui Dumnezeu în Iisus Hristos, mitică, în sen- 
sul că noi recunoaştem că în credinţă suntem conştienţi de caracterul inadec- 
vat al întregii noastre vorbiri despre Dumnezeu. Graiul Bibliei — al Noului 
Testament, tot aşa de mult ca şi al Vechiului — este simbolul mitic, într-un 
chip în care cugetării abstracte a filozofiei îi este inadecvat şi de aceea inac- 
cesibil. Ceea ce filozoful numeşte inadecvat şi «primitiv» se caracterizează 
prin două însuşiri: prin simbolica pe care o are caracterul personal al lui 
Dumnezeu (antropomorfism) şi prin intervenţia lui Dumnezeu în istorie 
(minune)». 

«Dar dacă privim noţiunile prin care simbolica şi mitologia biblică este 
înlocuită de filozofie, în scopul spiritualităţii, descoperim că aceste noţiuni 
toate stau pe linia abstracţiunii (...). Lumea dumnezeiască a Bibliei se trans- 
formă într-o lume de idei a platonismului, în ontologia atemporală a fiinţei, 
în absolutul care nu are un partener opus, ci e fundamentul etern al totului». 

«Dar se arată totodată că această sumă de noţiuni abstracte nu e nici 
ea nesimbolică şi adecvată, ci că în locul simbolicii timpului şi a persoanei in- 
tră simbolica spaţiului şi a obiectului. Nici cea mai abstractă filozofie nu sca- 
pă de sub necesitatea de a vorbi despre ultima realitate în mod simbolic, 
chiar dacă se folosesc, ca astfel de simboluri, abstracţiunile impersonalului 
(lucrului) şi ale atemporalului. Aceasta este chintesenţa spiritualizării după 

spiritului uman cu spiritul divin, o imagine uneori concentrată, alteori lărgi- 
tă a imaginelor revelate. 

Mai trebuie adăugat că Revelaţia creştină, ca întâlnire între Dumnezeu 
şi om, realizată prin mijloace rezultate din această întâlnire, urmăreşte eres- 
terea omului din ambianţa şi în ambianţa izvorului care este Dumnezeu, 
care, o dată ce e liber şi necondiţionat, trebuie să fie şi personală. Experien- 
ţa acestei legături şi comuniuni a omului ai acea sursă şi a creşterii lui din ea 
se exprimă inevitabil în imagini, dar imaginile acestea redau în cel mai adec- 
vat mod posibil, pentru condiţia noastră trupească, o realitate adevărată. 

Cu totul altceva este mitologia. în ea nu există o preocupare de creş- 
terea spirituală treptată a omului sau a omenirii, nici din partea omenească, 
nici din partea pretinselor forţe miraculoase, pentru că ele însele sunt depar- 
te de ceea ce înseamnă spiritualitate în sensul propriu al cuvântului. 

Evanghelia nu e \n esenţa ci mitologie, pentru că nu personalizează 
nişte forţe ale naturii. Li ea persoana divină nu se poate reduce la o forţă a 
naturii, deci nici raportul omului cu ea la un raport cu o forţă a naturii, ci 
este accentuat mereu caracterul personal bilateral al acestui raport. Acest ra- 
port nu e prezentat de Evanghelie ca o închipuire. Acesta e fondul nemito- 
logic al Evangheliei. Chiar Bultmann 1-a recunoscut. De aceea el n-a propus 
decât o demitologizare a hainei mitice în care ar fi îmbrăcat acest fond nc- 
mitologic, reţinând esenţa lui. Evanghelia poate fi demitologizată de şcoala 
lui Bultmann, pentru că nu e mitologie în esenţă. Mitologia greco-romană, 
sau germană, sau hindusă, nu poate fi demitologizată, pentru că acelea sunt 
mitologii în esenţa lor. Demitologizarea lor echivalează cu desfiinţarea lor. 
Evanghelia însă nu poate fi desfiinţată nici cât va fi omenirea în timp, nici în 
veşnicie. 





















NOTE 



I O expunere temeinică a teologiei Iui Rudolf Bultmann oferă Andre Malct in Mythos 
et Logos. La pensie de Rudolf Bultmann, Geneva, 1962. Un capitol de interpretare critică a aces- 
tei teorii oferă Jurgen Moltmann în Theolqgic der Hoffintmj, Miinchen, 1964 (cap. «Die Thc- 
ologie der transzcndentelen Subjcktivităt des Menschen», pp. 51-60); Ia fel Alan Richardson 
în The Bibel in theAge of Science, ed. 2, Amsterdam, 1964 (cap. «The existenţialist Theology», 
pp. 100-121). 

i 2 John A. T. Robinson, Honest to God. Amintim aici şi de teologii luterani americani. 

( Altizer, van Buren, Hamilton, Vahanian), grupări în mişcarea «Dumnezeu a murit», care pro- 
pun un creştinism fără Dumnezeu. Aceşti teologi şi-au făcut studiile în Germania şi stau sub 
influenţa şcolii teologice a lui Bultmann. 

3 Teologul protestant Reinhard Slenczka (Gescbuchtlichkeit und Personsein Jesu Chtisti, 
Gottingen, 1966), a demonstrat inconsistenţa teoriilor care neagă dumnezeirea lui Hristos 
sau chiar istoricitatea Lui. 

4 Vezi la Alan Richardson, op. cit, cap. I «The Heilsgeschichte Teolagy», pp. 122-142. 
Richardson menţionează dintre fruntaşii anglicani ai acestei şcoli pe Prof. Georg Ernest 
Wright de la Universitatea Hanvard (God WfwActs, London and Chicago). Un reprezentant 
al acestei şcoli este prof. Oscar Cullmann. 

s Scrierea AAversus Macedonianos (P. G., XLV, 1901-1324), prezintă cele trei persoane 
divine ca o singură energie (lucrare) ce porneşte din Tatăl, trece prin Fiul şi se împlineşte în 
Sfântul Duh (col. 1317 B; 1316 D). 
[ <5 Jurgen Moltmann, op. cit., p. 59. 

7 Ibidem. 

8 Aceşti teologi vorbesc în consecinţă de o «teologie a imaginilor». Vezi expunerea 
acestei «teologii a imaginilor» la Alan Richardson, op. cit. 

I 9 Adversus Epiphanidem, Ia Pitra, Spicilegiam Solesmensc, tom. V, pp. 313-314. 

ln Richardson, op. cit., p. 163: «Chestiunea principală în această privinţă, cu care teo- 
logii vor trebui să se ocupe în viitorul imediat, este aceea a relaţiilor imaginilor cu concepţia 
biblică a cuvântului. Scriptura zice că Logos, nu eikon a venit la prooroci; teologia creştină 
este o teologie a cuvântului. Dacă noi înţelegem prioritatea cuvântului faţă de imagine, va tre- 
bui să vedem chestiunea în perspectiva ei corectă. Opera de clarificare a acestei chestiuni ne 
va ocupa un timp lung în viitor». 

I I A. Rebirb ofllages. The Makinjj of St. John's Apocalipse, Glasgow, 1941, p. 20. Ar fi 
interesant de făcut o comparaţie între această recunoaştere a funcţiei revelatoare a imaginilor 
şi între contestarea oricărei astfel de valori a lor, proprie gânditorului român Lucian Blaga 
(Geneza metaforei) . 

12 Sf. Nichifor Mărtusirirorul declară că icoana poate reda pe Fitil Iui Dumnezeu pen- 
tru că redă «chipul omenesc», devenit propriu ipostasului Său. Dar aceasta înseamnă că Fiul 
lui Dumnezeu având chipul Său propriu divin şi luând «chip de rob», prin cel din urmă se re- 
flectă El însuşi pe sine. «Precum deci şi-a făcut prin iconomie proprii patimile trupului şi pre- 
cum trupul se zice al lui Dumnezeu-Cuvântul, aşa şi chipul şi asemănarea preasfântului trup 
ca proprii Lui se referă la El» (Antit: 1, Contra lui Const VCopivnim, P. G., XCIX, 324). Sau: 
«Dacă deci îngerul şi sufletul, neavând trup, sunt circumscrise, cum nu e circumscris şi nu se 
va zugrăvi Hristos cel ce s-a întrupat şi a luat chip şi figură omenească >» (A?itir. II, E G. 
XCIX, 365). Sau şi mai clar: «Chip (nwtţhen) şi fiinţă, hotărăsc (Părinţii) câe acelaşi lucru şi 
câ amândouă au acelaşi înţeles (...). Astfel socotesc (Părinţii) că El a luat prin chip cu adevă- 
rat şi firea omenească şi s-a făcut întreg om din suflet şi trup. Precum prin «chipul lui Dum- 
nezeu» e Dumnezeu desăvârşit, aşa prin «chipul de rob» e om desăvârşit» (Antir. adv. Euse- 
bium la I Pitra, op. cit, I, p. 398). 

Dar între «chipul lui Dumnezeu», în care era Fiul Iui Dumnezeu şi «chipul de rob», 
Hristos a luat ceea ce era «după chipul» Său divin, adică imaginea chipului divin (to kat J 
eikona), cum spun Sfinţii Părinţi. 

De fapt toţi oamenii sunt «după chipul» dumnezeiesc. Dar acest chip slăbit prin păcat 
e restabilit în primul rând şi în mod desăvârşit în Hristos, întrucât e umplut de Dumnezeire, 
de originar şi întrucât Fiul Iui Dumnezeu însuşi se face purtătorul Iui. 

Un teolog rus (p. 95-96) vrea să corecteze pe Părinţi şi spune că «chipul» în Hristos 
nu se referă la «fire», ci la persoană. Deci în Hristos nu sunt două «chipuri», ci unul, pentru 
că unul este ipostasul. Dar aainci al cui «chip» este Hristos în total ? Al Dumnezeirii nu poa- 
te fi, dacă chipul este şi dumnezeiesc. Sau dacă umanul din Hristos este el însuşi model dum- 
nezeiesc, nu se introduce aici un monofizitism sui generis ? Mai precis, el spune că Dumne- 
zeirea nu are nici un chip în calitatea ei infinită, chipul ei propriu este umanitatea. Dar chiar 
aşa dacă ar fi, umanitatea lui Hristos este o imagine a Dumnezeirii. 

& A. Farrcr zice: «Văzătorul» (Daniil) se vede pe sine în «ziua» a cincea a istoriei lu- 
mii, ziua monştrilor care «ies din ocean», care pentru mintea semită sunt simbolurile violen- 
ţei haotice (...). Dar el cunoaşte câ timpul lor e hotărât şi va veni ziua când Cel vechi de zile 
va stabili stăpânirea veşnică a Fiului Omului «peste peştii mării şi păsările cerului şi peste toa- 
te dobitoacele, peste tot pământul şi tot ce mişcă pe pământ» (Fac. I, 28). Această stăpânire 
nu va avea sfârşit, pentru că Fiul Omului este ultima operă a lui Dumnezeu, El nu s-a născut 
din mare sau din pământ, ci este într-un mod special creatura lui Dumnezeu cel ceresc, făcut 
după chipul şi asemănarea Lui, aşa fel câ pe când fiarele ies din marc. Fiul Omului vine pe no- 
rii cerului. Daniil aplică această parabolă Ia omenire. După era în care a domnit leviatanul, 
vine era în care va domni chipul lui Adam şi Adam este chipul lui Dumnezeu (...). Pentru 
creştini, Hristos este imaginea cea dintâi a lui Adam, şi creştinii sunt, în mod derivat, mem- 
brele lui (op. cit., v. 52). 

14 A. Farrer, op. cit 

15 Sf. Grigore Palama,./4/r tratat pentru cei ce se dedica cu evlavie isibiei: al treilea dintre 
uk posterioare, în «Cod. Coisl», 100 f. 191 r: «Când deci Scriptura spune că proorocul a pri- 
mit învăţătura din vedere (ek tes oraseos), că îngerul I-a ridicat de la vedere la învăţături, nu 
Bce că 1-a depărtat de la vedere; ci că proorocul a învăţat din aceea ca dintr-o cauză a cunoş- 
tinţei cele nu le cunoştea mai înainte; şi că îngerul înţelegând mai bine cele cuprinse în vede- 
re, fiind înger, i-a explicat proorocului şi 1-a ridicat de Ia vedere la înţelegere. Neştiinţa de la 
care a fost îndepărtat e inferioară cunoştinţei la care a fost ridicat. Dar vederea carc-i da cu- 
noştinţă, pe care o are în sine, în chip concentrat, imitând pe Dumnezeu, cum nu e mai înaltă 
decât cunoştinţa, oferită de ea ?». 

16 Op. cit, «Cod Coisl.», 100, f. 188 r. 
WlbidemJ. 189 v. 

^Ibidem, f. 190 r. 
[ WlbidemJ. 190 r. 

I 20 îbidcm y f. 190 v. 

I 21 Ibidcm, Vs. XII, 1. 

V-Ibidem t l 182 v. 

23 Minai Sora, «Cantată pe două voci despre rostul poetic», în Familia, Oradea, de- 
cembrie 1967, p. 12-13. 

2±Dqgmatik t ni. Bând. Zwingli-Verlag, Ziirich, 1960, pp. 452-454. 









Consideraţii în legătură 
cu Sfintele Icoane* 



Duminica în care s-a săvârşit actul solemn de cinstire a Sfintelor icoa- 
ne, prima din postul Paştilor, s-a numit Duminica Ortodoxiei. 

E de remarcat că toate dogmele de temelie ale creştinismului s-au fixat 
în Răsărit prin cele şapte sinoade ecumenice. Ultima dintre aceste dogme 
este cea a cinstirii icoanelor şi ea s-a formulat prin sinodul VII ecumenic din 
anul 787. S-a spus că sinoadele ecumenice din Răsărit n-au fixat decât dog- 
mele privitoare la Dumnezeu, nu însă şi cele despre conlucrarea omului în 
opera de mântuire. Cu problema omului, cu rolul său în opera de mântuire, 
s-a ocupat mai mult Apusul catolic şi protestant, Biserica Ortodoxă nefacând 
decât să ia atitudine rectificatoare faţă de erorile ce s-au ivit acolo. 

Insă nimic nu poate sta alături de Dumnezeu. Dogmă de temelie nu 
poate fi decât o învăţătură ce se ocupă în mod principal cu Dumnezeu, for- 
mulând descoperirea Lui. O învăţătură în care predomină chipul omului, ri- 
dicată la rangul de dogmă centrală, ar însemna o auto-divinizare a omului. 
Dogmă în înţelesul nediluat al cuvântului este o oglindă în care nu e îngă- 
duit să se vadă în planul întâi decât Dumnezeu. 

F E adevărat că în oglinda acesta cerească omul se poate vedea şi pe sine, 

dar aşa cum se cuvine când se priveşte în raportul cu Dumnezeu: nu de sine 
stătător, nu pe primul plan, nu în mărimea dorită de fantezia sa orgolioasă, 
ci în dependenţă de Dumnezeu, primindu-şi toată fiinţa, tot înţelesul, toată 

lumina de la El. 

^ Omul nu poate fi văzut în lumina sa adevărată decât în preajma lui 

Dumnezeu. Cine ar încerca să-l vadă deosebit pe Dumnezeu, pur şi simplu 



Gândirea, An XXI (1942), Nr. 3 (martie), pp. 

nu-I mai vede ca om. Iar în înţelesul acesta dogmele sinoadelor ecumenice 
despre Dumnezeu cuprind şi o învăţătură despre om. 

Apusul ocupându-se în mod principal cu fiinţa şi rolul omului în creş- 
tinism, n-a făcut decât să dezvolte exagerat învăţătura despre om din dogme- 
le răsăritene, care au ca temă principală pe Dumnezeu. El a dat mai degrabă 
interpretări decât dogme, iar interpretările sale sunt cele mai multe eronate. 
Apusul şi-a manifestat prin aceste preocupări tendinţele sale antropocentri- 
ce, incapacitatea de a vibra exclusiv pentru Dumnezeu, neputinţa sa dogma- 
tică. Dar preocuparea de om ca entitate principală, însemnând scoaterea lui 
de sub lumina divină, duce în mod necesar Ia minimalizarea, la naturalizarea, 
la scufundarea omului în lumea obiectelor. Cu rădăcinile desprinse din lumea 
divină a dogmei, omul nu mai este decât un conglomerat al materiei. Aşa se 
explică de ce antropocentrismul apusean a dus la destrămarea omului. Omul 
nu poate fi salvat decât prin dogmă, ca preocupare covârşitoare de Dumne- 
zeu. Omul lăsat în seama sa însuşi se îneacă în oceanul naturii, ca Apostolul 
Petru care a uitat o clipa puterea lui Dumnezeu şi s-a gândit numai la sine şi 
la apele ce-I înconjurau. 



Răsăritul care a primit de la Dumnezeu harul şi misiunea aşezării dog- 
melor ca temelie a existenţei omeneşti, le-a păstrat până azi şi acum este în 
măsură să insufle lumii o nouă încredere în Dumnezeu şi în om, ca realităţi 
şi valori indiscutabile, netrecătoare şi supreme. 

Nu vorbim de răsăritul nordic. Acela n-a participat la aşezarea dogme- 
lor şi nu le-a absorbit niciodată în adâncurile sale spirituale ca temeiuri lim- 
pezi şi ordonatoare ale vieţii. Răsăritul nordic este stepa vastă în care dom- 
neşte şueratul ucigător de viaţă al pasiunilor iraţionale. Ceea ce în Apus este 
eroziunea lentă, în Răsăritul nordic este sfâşiere sălbatică şi momentana. 

Dogmele creştine s-au întemeiat şi se menţin până azi în Răsăritul nos- 
tru, cu centrul de iradiere în cetatea împărătească a Bizanţului. 

Când la anul 842, patriarhul Metodic şi împărăteasa Teodora s-au ho- 
tărât să aleagă Duminica primă din Postul Paştilor ca zi de sărbătoare a 
triumfului împotriva batjocoritorilor de icoane şi s-o numească Duminica 
Ortodoxiei, ei n-au gândit să facă din ea un prilej de reconfirmare sărbăto- 

rească mimai a dogmei sinodului al Vll-lea ecumenic, ci a întregului edificiu 
dogmatic ridicat în sinoadele ecumenice, ca şi o pomenire cu laudă a lor. 

Duminica Ortodoxiei a fost atunci praznicul Bisericii pentru termina- 
rea formulării cadrelor credinţei relevate şi pentru biruinţa ei asupra tuturor 

ereziilor. 

■ Duminica Ortodoxiei e ziua a şaptea a Bisericii, odihna ei sărbătorcas- 
a după victoria asupra haosului spiritual prin aşezarea temeiurilor adevăra- 

*e ale existentei umane. Duminica Ortodoxiei este astfel, în fiecare an, sărbă- 
I urca dreptei credinţe în întregul ei, sărbătoarea biruinţei adevărului revelat 

împotriva schimonoselilor mincinoase ale omului. De aceea se citeşte în Du- 
I unica Ortodoxiei lista tuturor ereticilor şi se rosteşte anatema asupra lor. 

■ Ortodoxia nu stă deci numai în cinstirea sfintelor icoane, ci în întregul 
edificiu dogmatic ridicat în cele şapte sinoade ecumenice. Oricine se abate de 
la una sau alta din aceste dogme, pierde atributul de ortodox, de mărturisitor 
al dreptei credinţe, apucând pe panta ce coboară în mlaştina relativismului. 

1 )ar. deşi cinstirea icoanelor nu formează unicul criteriu al Ortodoxiei, 
ar dogma despre ea a fost formulata cea din urmă, ea constiaiie totuşi unul 

■ din criteriile şi valorile Ortodoxiei. 

Dogma despre sfintele icoane este tot o învăţătură despre Dumnezeu, 
deci este o dogmă în înţelesul deplin al cuvântului. Ea nu înseamnă, cum 

Care unora, ridicarea anumitor părţi ale naturii la nivel dumnezeiesc, o ido- 
.trizare a celor văzute. 

Această părere au reprezentat-o şi iconoclaştii veacurilor VIII-DC, care 
|^ atirmau sus şi tare că Dumnezeirea nu poate fi sugerată prin liniile şi culori- 
unei imagini desenate sau pictate. Ei se fereau de icoane, temându-se că 
prin ele se introduce în creştinism idolatria păgână. Dar împotriva icoanei, 
In creştinism nu se mai pot aduce motive valabile în raport cu chipurile ido- 
fcşti ale zeilor. 

I Creştinismul se deosebeşte de păgânism prin marca veste despre Fiul 

lui Dumnezeu fâcut om adevărat pentru vecii vecilor. Dumnezeu, în iubirea 
Sa nemărginită de om, îi acordă acestuia atâta valoare încât El însuşi se face 
om, luând faţă reală de om şi arătandu-i-se astfel atât în veacul de acum cât 
U in cel viitor. 

Noi nu ştim cum a fost Fiul lui Dumnezeu înainte de întrupare, nici 
cum e Tatăl şi Duhul Sfânt. Nu ştim cu alte cuvinte cum e Dumnezeirea în 
sine, dar ştim că Dumnezeirea Fiului după întrupare nu mai e o realitate des- 
părţită de trupul şi de faţa omenească. Dacă nu ştim cum e Dumnezeirea în 
sine, ştim că Dumnezeirea Fiului s-a arătat oamenilor şi li se va arăta în ve- 
cii vecilor prin înfăţişarea reală de om şi numai prin ea. 

Când păgânii închipuiau pe zei în chip de oameni ei se aflau într-o du- 
blă eroare: zeii nu existau, iar dacă ar fi existat, păgânii nu puteau induce 
mărturia istoriei despre întruparea reală a vreunui zeu. Iisus Hristos însă a 
trăit într-un moment precis al istoriei ca om, dar ca Dumnezeu cel întrupat, 
om ce s-a dovedit în acelaşi timp Dumnezeu. Istoricitatea lui Iisus Hristos 
ca Fiul lui Dumnezeu cel întrupat deosebeşte credinţa în El de orice mit, care 
nu e decât o concretizare poetică a unei idei, a unui proces constant al natu- 
rii, întruparea lui Dumnezeu ca om e fapt istoric mărturisit cu hotărâre gra- 
vă şi cu preţul vieţii de toţi ucenicii Săi şi de nenumăraţii urmaşi ai acelora. 
Păgânii prin idolii lor transformau o închipuire a lor în realitate sau personi- 
ficau un fenomen al naturii. Creştinii, când privesc cu ochii credinţei pe Fiul 
lui Dumnezeu ca manifestandu-se prin faţă omenească, se află în cea mai de- 
plină conformitate cu adevărul divin şi cu istoria. 

Astfel, problema icoanei în creştinism se restrânge la întrebarea: poa- 
te fi Iisus Hristos, Dumnezeu-omul, redat în imaginea picturală ? Cu alte cu- 
vinte, ar fi putut un pictor contemporan cu Iisus sau chiar un fotograf, dacă 
această artă ar fi existat pe atunci, să-L redea în imagine ? 

Iconoclaştii afirmau că numai omenitatea lui Iisus s-ar fi putut vedea, 
nu şi Dumnezeirea Lui, iar imaginea omeni taţii lui Iisus nu poate fi identifi- 
cată cu imaginea lui Iisus însuşi, căci în cazul acesta am contopi omenitatea 
cu Dumnezeirea Lui (ceea ce înseamnă erezie monofizită), sau L-am conside- 
ra pe Iisus ca om, despărţit de Iisus ca Dumnezeu (ceea ce înseamnă erezie 
nestoriană). Iconoclaştii însă n-aveau dreptate. Omenitatea Iui Iisus nu poa- 
te fi nici despărţită de Dumnezeirea Lui, nici contopită. Ea cuprinde în mod 
necesar şi nedespărţit Dumnezeirea. 

Chestiunea se pune astfel: cei ce trăiau în preajma lui Iisus puteau ve- 
dea din ţaţa, din privirea Lui, că e mai mult decât om, că c Dumnezeu-om ? 

Răspunsul nu poate fi decât afirmativ, căci altfel de unde ar fi luat ei 
certitudinea că Iisus e Dumnezeu şi puterea de-a primi moartea pentru 
această certitudine ? Ei vedeau ceva în Iisus, care depăşea tot ce e omenesc. 
E adevărat că nu toţi care au trecut pe lângă El au văzut dumnezeirea în în- 
făţişarea Sa omenească. A trebuit pentru această vedere şi credinţa. Dar cre- 
dinţa o putea avea oricine dacă nu se încăpăţâna să închidă ochii, să nege ele- 
mentul supraomenesc ce emana, asaltându-1 din persoana lui Iisus. Dar ori- 
cum s-ar fi produs credinţa, fapt e că cei ce o aveau, privind la Iisus vedeau, 
prin toate manifestările Lui omeneşti, Dumnezeirea. Dacă cineva ar întreba: 
cum era posibil să se vadă prin trup Dumnezeirea, i-am putea răspunde: cum 
e posibil să se vadă prin trupul material, realitatea spirituală a sufletului ? 

Intre trup şi suflet e o penetraţie misterioasă. Privirea unui om, de pil- 
dă, nu e numai combinaţie de celule, numai aglomeraţie de materie cărnoa- 
să, ci şi sens, idee, sentiment, atitudine voluntară, stare morală. Faţa omului 
e lucrul cel mai minunat de pe lume. E o negrăită dar incontestabilă unire de 
spiritual şi material. E o taină, dacă prin taină se înţelege în sens larg o îm- 
preunare între spirit şi materie. Materia cu spiritul fac întregul ce se cheamă 
faţă omenească. Feţele omeneşti sunt tot atâtea apariţii ale spiritului în lumea 
naturii materiale, întreruperi ale naturii, soli ai altei lumi. Trupul întreg c un 
chip, o imagine a sufletului. Portretul trupului redă şi realitatea sufletului din 
el. Ochii sunt imagine a vederii, mâinile ale acţiunii, urechile ale auzului; ori- 
ce organ al trupului e o imagine a unei funcţii spirituale şi toate la un loc, 
trupul în întregime, sunt o imagine a sufletului cu funcţiile lui. Iar dacă în- 
tr-un suflet e sălăşluit har ceresc, el de asemenea se străvede prin privirea şi 
faţa omenească, prin tot felul unui om de a se comporta vizibil. Când sun- 
tem în preajma unui om înălţat sufleteşte prin harul dumnezeiesc, simţim şi 
vedem harul din el, nu direct, ci prin trup, printr-o anumită fizionomie spi- 
rituală a feţii. 

Mântuitorul Iisus Hristos purta sub înfăţişarea vizibilă omenească în- 
săşi Dumnezeirea. Dumnezeirea nu e ceva incompatibil cu felul de a fi şi de 
a se manifesta al spiritului din om. Dacă harul divin nu e decât o putere ce 
înalţă însuşirile spirituale din om, Dumnezeirea din care izvorăşte harul tre- 
buie cugetată ca aflându-se pe o linie ce duce de la sufletul omenesc în sus, ca 

o desăvârşire spirituală. Sufletul omenesc trebuie să fie mediul cel mai potri- 
vit prin care se manifestă ea. Iar spiritul omenesc, oricât ar fi de încărcat de 
dumnezeire, îşi are în trup instrumentul necesar şi propriu de manifestare. 

Dacă sufleail omului modelează materia astfel ca să-şi formeze un trup 
prin care se poate manifesta spiritul dumneziesc, după care e făcut sufletul, 
putându-sc manifesta atât de adecvat prin suflet, se poate manifesta şi prin 
trupul omenesc care arată sufletul. Organele şi trăsăturile trupului omenesc 
sunt indirect modelate ca mijloace adecvate de manifestare a Dumnezeirii. 
Dumnezeirea nu e cu totul inaccesibilă. De ce ar mai arăta atunci Dumne- 
zeu ca om şi de ce S-ar mai fi întrupat ? Astfel nimic nu se opune ca aposto- 
lii să fi văzut Dumnezeirea lui Iisus Hristos. Dar dacă Dumnezeirea lui Iisus 
o vedeau Apostolii prin faţa lui omenească, desigur că dacă li s-ar fi prezen- 
tat, după moartea Lui sau când nu erau cu El, un portret, portretul le-ar fi 
sugerat întreaga persoană divino-umană a lui Iisus. Căci taina oricărui por- 
tret stă în puterea celor câteva linii de a sugera realitatea vie a originalului. 

Cei ce au stat în preajma lui Iisus desigur că au experiat Dumnezeirea Lui 
din cuvântul Lui, iar când vedeau portretul, lipsind cuvântul, lipsea un mij- 
loc important prin care şi-ar fi dat seama de Dumnezeirea celui reprezentat. 
Dar portretul unei persoane cunoscute are puterea că sugerează şi ceea ce nu 
poate manifesta actual o persoană. Trăsătura gurii, strălucirea ochilor trezeş- 
te în privitor amintirea momentelor când aceste manifestări vizuale erau în- 
soţite de sunetul graiului. 

Puterea portretului unei persoane cunoscute stă în faptul că stimulează 
amintirea privitorului care adaugă la liniile lui fixe toate elementele de viaţă 
ale originalului. O mamă privind portretul fiului ei depărtat, se pomeneşte 
vorbind cu el. Ochii din portret încep să mişte, gura să grăiască, figura întrea- 
gă se însufleţeşte. Mama uită că se află în faţa unui portret. Prin colaborarea 
portretului şi a amintirii privitoarei a apărut în faţa conştiinţei ei fiul în toa- 
tă vioiciunea realităţii. 

Dar oricât am accentua rolul amintirii, nu trebuie să micşorăm pe cel 
al trăsăturilor obiective ale portretului. Dacă acestea nu redau figura persoanei 
cunoscute, amintirea nu se pune în mişcare. Omul e înzestrat cu marea şi 
misterioasa putere de a sugera prin anumite linii, culori şi umbre, nu numai 

portretul cuiva, ci şi sufletul. E aici o prelungire a tainei trupului omenesc, 
care e chip şi mediu de manifestare al sufletului. Cine redă oricât de schema- 
tic — dar fidel — o lată omenească, redă implicit sufletul acelui om. Dacă ar fi 
rămas o pictură a feţii lui Iisus, portretul acesta ar fi sugerat, chiar indiferent 
de adaosul amintirii celor ce L-ar fi cunoscut, şi pecetea dumnezeiască im- 
primată în manifestările Lui sufleteşti iradiate prin faţă. In vechime a persis- 
tat convingerea că ar fi rămas asemenea portrete ale feţii lui Iisus. Aşa se po- 
vesteşte că Domnul şi-ar fi imprimat chipul feţii pe năframa unei femei cu 
numele Veronica, pe care acesta i-a dat-o să se şteargă de sudoare când du- 
cea crucea spre Golgota. Se mai povesteşte că Iisus şi-ar fi imprimat faţa Sa 
pe o năframă de in ce a trimis-o lui Avgar, tetrarhul Edcssei, carc-L rugase 
printr-o scrisoare să vină sâ-1 vindece de-o boala grea, iar studiile ştiinţifice 
făcute în 1933 asupra urmelor de pe giulgiul sfânt, păstrat la Torino, au dus, 
pe de o parte, la limpezirea contururilor unui trup şi ale unei figuri care în 
mod aproape neîndoielnic erau ale lui Iisus, iar pe de alta confirmă marea 
probabilitate ca Iisus sâ-şi fi imprimat de fapt şi cât a fost viu faţa pe diferi- 
te năframe. 

L In orice caz, chiar dacă n-ar fi rămas după înălţarea lui Iisus un portret 

al Lui, apostolii cu siguranţă că s-au silit să descrie credincioşilor, lacomi de 
a cunoaşte cât mai multe despre Iisus şi înfăţişarea Lui, ale cărei trăsături ca- 
racteristice pe de o parte prin transmisiunea orală, pe de alta prin încercări 
î< >arte timpurii de fixare picturală, au rămas ca un bun statornic al tradiţiei 
bisericeşti. 

Astfel nu greşim dacă afirmăm că chipul actual al lui Iisus din Biserica 
Ortodoxă, care se fereşte de înnoiri, redă elemente caracteristice ale feţei Lui, 
stratc prin tradiţie chiar din vremea apostolilor. Se ştie cu câtă scrupulozi- 
te prescriu cărţile de pictură bisericească detaliile de care trebuie să se ţină 
ama la zugrăvirea chipului lui Iisus, dar redarea divinităţii lui Iisus ca pu- 
tere ce se revarsă din interiorul figurii Sale e lucru nespus de greu. Numai un 
mare talent şi o adâncă viaţă de puritate religioasă poate sa aducă aici o con- 
tribuţie serioasă. Nu totdeauna cei care au pictat sau pictează chipul lui Iisus 
sune inzestraţi cu mare talent şi se învrednicesc de o inspiraţie suprafirească, 
mai ales că, pe măsură ce s-a extins Biserica, pietatea creştinilor impunea o 

multiplicare tot mai marc a chipului Lui. Din motivul acesta şi poate şi din 
altele, e probabil că după primele veacuri creştine, după ce se va fi încercat 
zadarnic să se modereze râvna pioasă a multiplicării neinspirate a chipului lui 
Iisus, Biserica a început să impună elementele tradiţionale ale acestui chip nu 
numai ca un cadru pe care pictorul să-l umple cu forţa interioară a divinită- 
ţii, ci ca aproape singurele trăsături pe care trebuie să le fixeze când vrea să 
sugereze chipul lui Iisus. Biserica şi-a spus că dacă pictorul nu poate să redea 
mai mult în direcţia adecvată a înfăţişării lui Iisus, mai bine să nu redea mai 
mult nici în direcţia incompatibilă cu figura Lui. Astfel s-a impus imaginea 
schematică, stihialâ a chipului lui Iisus şi chiar a tuturor sfinţilor. în unele 
icoane acest schematism e dus atât de departe încât aproape că nu avem de- 
cât liniile figurii omeneşti fără nici o viaţă interioară, cum sunt de pildă ve- 
chile icoane pe sticlă din casele noastre ţărăneşti. 

Dar această schematizare îşi are justificarea ei şi în alte temeiuri decât 
în necesitatea amintită. Iisus, deşi a fost om, n-a fost ca nici unul din oame- 
nii care nu mai sunt altceva decât oameni. Omenitatea Lui a fost fără de pă- 
cat şi a fost purtată de ipostasul dumnezeiesc. Deci, faţa lui Iisus nu va reda 
o omenitate naturală, aşa cum o întâlnim în oamenii concreţi. Faţa Lui tre- 
buie să exprime numai trăsăturile generale, abstracte ale omenităţii, lăsân- 
du-se la o parte tot ce întâlnim în feţele concrete ale oamenilor naturali. Se 
vor reda numai liniile de temelie, de cadru formal ale omenităţii. în felul 
acesta pictorul va evita să afecteze cu vreun element psihologic păcătos înfă- 
ţişarea lui Iisus, iar zborul sufletului credincios către Iisus Cel ceresc nu va fi 
împiedicat de asemănarea chipului din icoană cu al vreunui om concret. Por- 
tretul în care se redă numai atât din omenitatea lui Iisus, sigur că se află în 
adevăr, în conformitate generală cu înfăţişarea Lui, deşi nu în tot adevărul. 

Dar, iarăşi, trebuie observat că prin trăsăturile acestea de omenitate ge- 
nerală ale chipului lui Iisus nu se realizează numai o reducţiune a elementu- 
lui natural şi păcătos al omenităţii, ci şi o exprimare pozitivă a virtuţilor care 
constituie omenitatea adevărată, omenitatea reînâlţată la structura ei norma- 
lă prin prezenţa divină. Chipul schematic al lui Lsus este concretizarea virtu- 
ţilor etice în gradul în care nu sunt sugerate de înfăţişarea nici unui om natu- 
ral. Seriozitatea feţei Lui, puritatea privirii, bărbăţia calmă, caracterul ascetic 

al trăsăturilor, exteriorizează îmbinarea tuturor virtuţilor spre care trebuie să 
tindă omul, exteriorizează pe omul model în înţelesul creştin. Dacă omeni- 
tatea istorică a lui Iisus a fost omenitatea fără de păcat şi concretizarea tutu- 
ror virtuţilor în gradul suprem, chipul Lui, aşa cum e redat în iconografia bi- 
zantină, înfăţişează tot ce poate fi mai apropiat de faţa Lui reală din istoric 
şi din cer; în orice caz un cadru care să se poată însufleţi în modul cel mai 
adecvat de realitatea vie a prezenţei lui Iisus. 

L Am spus înainte că dumnezeirea ca model al spiritului omenesc tre- 
buie să se afle în direcţia supremelor eforturi de înălţare spirituală a omului. 
Omul se află pe culmile posibilităţilor sale în realizarea sa etică, în ridicarea 
spre virtuţile prin care a depăşit egocentrismul şi a intensificat la gradul ul- 
tim răspunderea pentru alţii. Acestea sunt stările şi tensiunile prin care omul 
se aseamănă mai mult cu Dumnezeu. Manifestarea lor este şi maxima mani- 
festare a prezenţei lui Dumnezeu, datorită şi faptului că la aceste înălţimi eti- 
ce omul nu se poate ridica fără ajutorul şi prezenţa lui Dumnezeu. Astfel tră- 
săturile prin care se exprimă faţa lui Iisus, ca îmbinare şi concretizare — nea- 
flată între oamenii naturali — a virtuţilor omeneşti, a supremelor culmi ale 
omenităţii ce nu pot fi atinse numai prin om, exprimă în acelaşi timp o pre- 
zenţă mai presus de natură din fiinţa Lui, o prezenţă divină. 

Deci, nu simpla omenitate generală neafectată de păcat se urmăreşte a 
se exprima prin trăsăturile schematice ale lui Iisus, ci omenitatea generală a 
valorilor etice supreme, la care nu s-a ridicat nici un om natural, ci numai Iisus 
Hristos, datorită Dumnezeirii Sale. 

Acelaşi lucru se spune despre imaginea Fecioarei Măria în icoanele orto- 
doxe. Ea nu e o copie a unei femei întâlnite în lumea concretă şi naturală, ci ex- 
primă valorile etice supreme ale feminităţii generale: maternitatea neafectată 
de păcat, adică atributele de Maică şi Fecioară în acelaşi timp, cum nu le pu- 
rem găsi la nici o altă femeie. Se înţelege că trăsăturile Născătoarei de Dum- 
nezeu trebuie să fie calde ca ale lui Iisus Hristos, pentru că maternitatea c 
afecţiune, iar puritatea — frumuseţe, pe când liniile ascetice nu pot exprima 
asemenea stări. Tocmai aceasta ne face să acordăm toată admiraţia stilului or- 
todox al icoanelor Maicii Domnului, care, trebuind să redea asemenea însu- 
şiri feminine şi materne, pline de viaţă şi de căldură, totuşi n-a căzut în na- 

turalismul iconografiei apusene şi deci n-a confundat chipul Maicii Domnu- 
lui cu al unei femei oarecare, ci i-a păstrat înfăţişarea singulară şi cât mai 
adecvată cu faţa ei reală. 

Iisus Hristos a dus la gradul suprem valoarea omului care constă în ca- 
racterul etic, înfăptuind mântuirea oamenilor prin jertfa vieţii sale. Când 
dăm lui Iisus atributul de Mântuitor recunoaştem că El a realizat suprema 
performanţă etică, suprema desfăşurare a virtuţilor omului adevărat, iar ca- 
racterul lui Iisus ca Mântuitor se exprimă în icoană prin înfăţişarea Lui ca 
răstignit, sau în alte momente care amintesc răstignirea, cum e învierea, înăl- 
ţarea la cer ş.a. Dar dacă trăsăturile de caracter schematic ale icoanei lui Ii- 
sus ; urmărind ca ţintă principală apărarea Lui de păcatul omului natural şi 
exprimarea virtuţilor etice, sugerează în acelaşi timp în mod secundar şi im- 
plicit prezenţa divinităţii în El, - prin faptele răstignirii, învierii, înălţării la 
cer, se pune accentul principal pe Dumnezeirea din El şi numai în subsidiar 
se adaugă o nouă subliniere a desăvârşirii etice a lui Iisus. 

Dacă în schematizarea cu rost negativ şi pozitiv etic Biserica a găsit un 
mijloc neîntrecut prin care să se redea un chip cât mai neeronat al lui Iisus, 
înfăţişarea Lui fie în momentul făptuirii actelor supraomeneşti, fie înconjurat 
de simbolurile suprafireşti, cum e de pildă nimbul în jurul capului, sau îngerii 
în preajma Lui, a socotit-o cel mai minunat mod de-a sugera pozitiv Dum- 
nezeirea Lui, care e cel mai greu de redat ca forţă spirituală psihologică. 

Imaginea aceasta a lui Iisus, fiind formată din informaţiile tradiţiei, 
din datele principale ale Evangheliilor şi din impresia pe care va fi fâcut-o Ii- 
sus asupra unor contemporani, are darul că nu păcătuieşte împotriva feţei 
Sale reale din istorie şi din cer, nu deviază atenţia privitorului credincios spre 
feţe cunoscute de oameni, ci dimpotrivă formează un cadru potrivit, deşi mi- 
nimal, al feţei reale şi vii a lui Iisus de care acest cadru, prin contribuţia de 
credinţă a credinciosului, se poate umple şi însufleţi. I 

Am văzut că portretul unei persoane cunoscute se înviorează in faţa 
noastră prin contribuţia ce-o aduce amintirea. Dar mai totdeauna se însufle- 
ţeşte înaintea noastră şi portretul unei persoane necunoscute, rolul amintirii; 
preluându-1 de acum închipuirea stimulată şi dirijată de trăsăturile expresive 

[ ale portretului. închipuirea are adevărată putere însă numai când are la bază 
ştirea sau convingerea despre realitatea persoanei văzute în portret. 

In faţa icoanei lui Iisus, credinciosul aduce, în loc de amintire, convin- 
gerea despre existenţa Lui pe temeiul amintirii celor ce L-au cunoscut, deci 
o amintire mijlocită care e una cu credinţa în El. Străbătut de credinţa în re- 
alitatea lui Iisus şi plin de bogata informaţie despre El pe care o are din Evan- 
ghelii şi din propovăduirea Bisericii, mânat şi de o nesfârşită dragoste şi în- 
credere în ajutorul Lui, credinciosul plasează ceea ce ştie despre El în cadrul 
oferit de icoană şi-L înviorează cu dragostea sa, în aşa fel încât se află, faţă 
de icoana lui Iisus, ca acela care L-a cunoscut demult şi-L aşteaptă acum cu 
iubitoare nerăbdare. 

Din schema oferită de icoană, ca un cadru suficient de adecvat feţei re- 
ale a lui Iisus şi din ceea ce aduce credinciosul în sufletul lui ca rod al Evan- 
gheliei şi al propovăduirii Bisericii, care se combină cu cadrul oferit de icoa- 
nă, răsare un chip viu al lui Iisus, sporit în asemănare cu faţa reală a Lui. 

De altfel, pentru suficienta conformitate a cadrului oferit de icoană cu 
ţaţa reală a Mântuitorului pledează şi fapail că, oricât ar varia în mediul or- 
todox icoanele lui Iisus, între ele e totuşi o atât de mare asemănare, încât 
chiar dacă n-ar fi scris nimic deasupra uneia sau alteia, oricine şi-ar da seama 
că ea reprezintă pe Iisus. 

P E momentul să ne întrebăm acum ce legătură este între icoana lui Ii- 
sus şi persoana Lui reală şi de ce natură este cinstirea ce se dă icoanei ? Sino- 
dul al Vll-lea ecumenic formulează ca „cinstirea icoanei trece Ia original şi 
cel ce se închină icoanei se închină persoanei celui pictat". Potrivit acestei 
formulări, faţa reală a lui Iisus ar fi dincolo de icoană, în cer. „Icoana este un 
obiect care prilejuieşte aducerea aminte", spune Sfântul Ioan Damaschin, 
adică ne mână mintea spre persoana lui Iisus Hristos. 

Totuşi credem că aceste expresii nu trebuie înţelese în sensul că privi- 
torul credincios ar avea să privească numai un moment la icoană şi pe urmă 
mintea sa ar trebui să se depărteze de ea, ridicându-se la o vedere spirituală 
dependentă a lui Iisus. Dumnezeu nu e spaţial departe de noi, ci spiritual. 
|n momentele de intensitate a credinţei, El ni se înfăţişează în locul unde ne 
aîlâm. Situaţia credinciosului în faţa icoanei e asemănătoare cu situaţia unei 

mame pentru care nu fotografia e realitatea fiului, dar care totuşi nu trebuie 
să-şi ia ochii de la ea pentru a vedea cu amintirea chipul lui viu, ci însăşi tră- 
săturile din fotografie încep să se însufleţească. Taina icoanei nu o putem des- 
cifra deplin. Ea nu e totuna cu prezenţa vie a originalului, dar nici nu e ceva 
tot atât de indiferent ca orice obiect. E un sentiment general în Biserică şi în 
poporul credincios că unde e chipul lui Dumnezeu nu te poţi comporta ca 
în oricare alt loc. Chipul lui Dumnezeu, ca şi numele Lui când e rostit, alun- 
gă din jur puterile necurate. Faptul se explică în parte şi prin stările de ordin 
psihologic ce le creează auzirea numelui divin sau vederea chipului lui Dum- 
nezeu, dar nu e mai puţin adevărat că trebuie să fie şi o forţă obiectivă în nu- 
mele şi în chipul Lui, dacă e în stare să creeze asemenea stări psihologice. 
Dumnezeu îşi însoţeşte într-un mod cu neputinţă de înţeles numele şi chipul 
Său. Dacă Dumnezeu e realitate vie, personală, urmăreşte cu un interes ros- 
tirea numelui şi zugrăvirea chipului Său, aşa cum tresare şi în noi un interes 
când auzim ca ni se rosteşte undeva numele sau când ştim că există vreo pre- 
ocupare pentru chipul nostru. Numai admiţând o anumită legătură vie între 
icoana lui Hristos şi realitatea Lui personală, se poate explica închinarea până 
la pământ în faţa icoanei şi sărutarea ei cucernică. Desigur, admiţând o anu- 
mită comunicare între chipul lui Iisus şi realitatea Lui personală, nu divini- 
zăm icoana ca materie. Chipul e dincolo de materie, deşi se exprimă în mod 
necesar prin materie, aşa cum şi numele lui e dincolo de sunetul material al 
cuvintelor, deşi are neapărată nevoie de instrumentul acesta pentru a se ma- 
nifesta la auzul nostru. 

Sfântul Ioan Damaschin precizează această distincţie comparând-o cu dis- 
tincţia ce există între materia crucii şi chipul ei, sau între materia Evangheliei 
şi conţinutul ei. Dar chipul crucii şi conţinutul Evangheliei noi nu-1 putem 
afla în altă parte decât acolo unde se manifestă prin materia lor: „Nu ne în- I 
chinăm materiei, zice el, ci celui ce este înfăţişat în icoană, după cum nu ne I 
închinăm materiei din care este făcută Evanghelia, nici materiei din care este 
făcută crucea, ci chipului crucii". Chipul este o realitate intelectuală..., nu 
materială. . . „Ceea ce este cuvântul pentru auz, aceea este icoana pentru văz", 
spune Sfântul Ioan Damaschin. 

Despre o anumită legătură între chipul lui Hristos şi realitatea Lui per- 
sonală, mărturiseşte Biserica în mod categoric, afirmând că ea se stabileşte 
prin actul de sfinţire al icoanei. Minunile despre care crede Biserica şi popo- 
rul că se săvârşesc prin anumite icoane sunt o confirmare a acestei legături. 
In rugăciunea de sfinţire a icoanei se cere de la Tatăl să o umple «de binecu- 
vântarea şi puterea Sfântului Chip Cel nefăcut de mână, pe care cu îndestulare 
le-a câştigat prin atingerea de preasfânta şi preacurata faţă a iubitului Său Fiu; 
ca prin ea să se lucreze puteri şi minuni pentru întărirea dreptei credinţe şi pen- 
tru mântuirea credinciosului Tău popor»*. Se face aici o aluzie la chipul ce şi 
I-a imprimat Iisus pe năframa trimisă lui Avgar, prin care acela s-a vindecat 
şi prin urmare se cerea ca, precum atunci aşa şi acum. Domnul să-şi atingă 
ţaţa reală de chipul din icoană, dându-i putere vindecătoare. Iar dacă Dom- 
1 îşi atinge faţa de icoană, evident că imprim pe ea, sau face din chipul de 
pe ea chipul Său (o concepţie apropiată despre sfinţirea icoanei susţine Ser- 
e Bulgakov în cartea: Icoana şi cinstirea icoanei). 

De altfel, credinţa Bisericii Ortodoxe despre o anumită legătură între 

oană şi realitatea personală a Domnului se încadrează în concepţia ortodo- 

mai generală despre necesitatea şi realitatea sfinţirii anumitor obiecte sau 

i din natură. Se sfinţesc într-un anume sens vasele de slujbă, iar în altul 

ele, curţile, vitele, holdele etc, deci tot ce se pune în slujba lui Dumne- 

. dar şi tot ce întrebuinţează omul. Prin aceasta se urmăreşte alungarea 

>r forţe rele din aceste obiecte sau părţi ale naturii şi îmbrăcarea lor în pu- 

a divină. 

Rezultatele ştiinţifice moderne, care au redus materia la o energie, ne face 
felegcm justeţea concepţiei ortodoxe despre posibilitatea ca anumite forţe 
îcolo de natură să se sălăşluiască în energia materială şi să se folosească 
ţa ca un instrument. Forţele acestea având un caracter moral sunt, desi- 
>urtate de fiinţe personale. De câte ori nu simţim mediul natural încon- 
jor câ rezistă silinţelor noastre sau că exercită asupra noastră influenţe 



Prezentul citat înlocuieşte citatul din textul original, fiind preluat dintr-o versiune 
Lu.i i Molitf cinicului (ed. IV Edirura IBM HOR- Bucureşti, 1984, pag 586 — N. Ed.». 

Vrem să rotunjim expunerea aceasta derivând anumite consideraţii de 
ordin general din cultul ortodox al Sfintelor Icoane. 

1. Prin frecvenţa chipului lui lisus în biserici şi în casele creştinilor se 
ţine trează conştiinţa istoricităţii Sale, a întrupării ca om a Fiului lui Dum- 
nezeu. In rugăciunea de sfinţire a icoanei se spune că ea este „întru aducerea 
aminte a întrupării". Datorită icoanelor, creştinul nu uită nici o clipă că Fiul 
lui Dumnezeu a devenit om, că a trăit în istorie şi a săvârşit faptele ce le ara- 
tă icoana. Să ne închipuim că nu s-ar admite cu nici un preţ zugrăvirea ca om 
a Fiului lui Dumnezeu, rezultatul ar fi că imaginaţia credincioşilor n-ar mai 
avea de ce se prinde, realitatea Lui istorică s-ar abstractiza şi înceţoşa în con- 
ştiinţa creştină. Cu toate datele oferite de Evanghelii, actul psihologic al pla- 
sării Fiului lui Dumnezeu în istorie, în existenţa concretă, imaginabilă, ar de- 
veni tot mai greu de îndeplinit; existenţa lui lisus ar apărea ca ceva necuge- 
tat, ca ceva imposibil. Dacă nu poate fi zugrăvit, lisus nu poate fi nici cuge- 
tat cu faţă omenească, dar atunci însăşi existenţa Sa ca om în istorie nu mai 
poate fi cugetată. 

Contestarea istoricităţii lui lisus o întâlnim, fapt semnificativ, numai 
într-o parte a teologiei protestante, adică acolo unde s-a respins dogma icoa- 
nei. Dar iarăşi e de observat că nici între credincioşii protestanţi nu lipseşte 
cu desăvârşire zugrăvirea chipului lui lisus, ceea ce e o dovadă că lumea creş- 
tină nu se poate lipsi de El şi înlăturarea absolută a chipului Lui nu se poate 
înfăptui decât acolo unde a dispărut credinţa în El. 

2. Prin icoana lui Hristos şi a Sfinţilor sfinţim văzul, cel dintâi simţ, 
spune sfântul Ioan Damaschin, precum prin cuvinte sfinte, sfinţim auzul. 

Realitatea lui Dumnezeu ne întâmpină şi ni se propovăduieşte din afară, 
pătrunzând la cunoaşterea noastră prin simţurile intelectuale, prin organele 
care din percepţiile materiale sunt în stare să desprindă miezul lor spiritual. 
Dumnezeu nu ne răsare de-a dreptul din interiorul nostru, ci ni se face cu- 
noscut în relaţiile cu ceilalţi oameni prin comunicări învăluite în clementul 
material, care parcurg simţurile noastre intelectual-materiale. Mai cu seamă 
aflăm despre Dumnezeu şi ni se naşte credinţa în El datorită cuvintelor alto- 
ra, care sunt propovăduite la urechea noastră. De elementul material nu scă- 
păm nici în cele mai spirituale preocupări. Dacă nu putem avea nimic împo- 

triva cuvântului ca mijloc intelectual-material prin care se produce în noi cu- 
noaşterea lui Dumnezeu şi credinţa în El, nu putem avea nici împotriva icoa- 
nei, care, ca şi cuvântul, e un mijloc spiritual-material de comunicare a unor 
realităţi intelectuale. Dimpotrivă, numai o propovăduire care ni se face prin 
icoană e completă. Dacă nu ni s-a dat numai organul auzului, ca simţ inte- 
lectual superior, ci şi al văzului, cu siguranţă că şi acesta are un rol în cele mai 
înalte străduinţe ale cunoaşterii. Desigur, când privim obiecte din natură, ca 
şi atunci când auzim zgomote impersonale, nu ne însuşim cunoaşterea unor 
realităţi spirituale. Dar când privim faţa omenească, sau chipul ei, ne însuşim 
un conţinut spiritual care se exprimă prin ea, întocmai ca atunci când auzim 
cuvinte omeneşti. Insă faţa omului natural sau chipul lui, deşi ne transmite 
prin văz un conţinut intelectual, acest conţinut nu ne sfinţeşte văzul, aşa cum 
nu ne sfinţesc auzul cuvintele omului natural. De aceea, pentru sfinţirea vă- 
zului şi pentru cunoaşterea realităţilor de dincolo de natură, sunt necesare 
icoane care să reprezinte chipuri de persoane ce depăşesc faţa omului natu- 
ral. Aşa cum cuvintele sfinte, cuvintele evanghelice şi bisericeşti se deosebesc 
de cuvintele preocupărilor naturale, producând în noi certitudinea realităţi- 
lor transcendente, tot astfel trebuie să se deosebească chipul lui Iisus sau al 
ţilor de chipurile oamenilor naturali. Desigur, chipul icoanei se foloseşte 
t de trăsăturile omeneşti, aşa cum şi conţinuturile intelectuale evanghelice 
folosesc de cuvintele omeneşti. Dar şi într-un caz şi în altul e un conţinut 
re le transfigurează, care le pune o pecete mai presus de om, fără să le ia 
c.iracterul inteligibil omenesc. 

Ortodoxia, care a formulat şi crede în dogma despre icoană, a ţinut sea- 

la în tot cursul istoriei de această funcţie a ei, de sfinţire a văzului, prin fap- 

câ pe de o parte n-a renunţat la închipuirea în plan văzut a realităţii divi- 

cum a făcut-o protestantismul, iar pe de altă parte n-a confundat chipul 

i Hristos şi al Maicii Domnului cu feţele oamenilor naturali, cum a făcut 

olicismul. 

| Icoana catolică nu propovăduieşte realitatea altei lumi, ci pe cea a na- 

ii, deci nu e o icoană propriu-zis, pentru că nu descoperă pe Dumnezeu în 

ui văzut, ci reproduce o faţă a naturii. De aceea icoana catolică nici nu 

nreşte văzul. In fond catolicismul e atât de sceptic ca şi protestantismul in po- 

sibilitatea depăşirii naturii prin imagini vizibile. Apusul întreg stă în rezervă 
faţă de dogma icoanei, aşa cum a stat din timpul sinodului VII ecumenic. El 
nu crede că realitatea supranaturală poate fi sugerată, propovăduită şi prin 
ceea ce se adresează văzului. El crede numai în cuvânt, deşi în fond şi cuvân- 
tul omenesc e un vehicul material al unui conţinut spiritual, ca şi chipul fe- 
ţei omeneşti. Apusul nu admite putinţa unui urcuş de la chipul feţei, de la 
planul văzut de Dumnezeu. De aceea nici nu se străduieşte să folosească li- 
niile pe care i le oferă faţa omului natural, pentru a sugera prin ele conţinu- 
turi de dincolo de natură. Dacă realitatea lui Dumnezeu nu poate fi sugera- 
tă în planul văzut, elementele naturii nu pot fi transfigurate. Arta, în concep- 
ţia Apusului, nu poate avea funcţia transfigurării naturii spre depăşirea ei. 

Iată de ce arta Apusului, chiar când tratează subiecte religioase, rămâ- 
ne naturalistă. El socoteşte inutil efotrul de depăşire a naturii, pentru a o face 
fereastră a prezenţei divine. A nu crede în dogmă înseamnă a nu crede în po- 
sibilitatea biruinţei asupra caracterului natural al vizibilităţii lumii. Tot ce se 
creează în planul vizibil din elementele naturii rămâne natură. Natura rămâ- 
ne iremediabil seculară, supusă legilor de fier ale imanenţei. Privirii omului 
nu i se poate oferi nimic sfinţitor, nimic tainic. Pentru Apus între taină şi vi- 
zibilitate este o prăpastie. Tainicul nu se exteriorizează, nu se încorporează, 
ci rămâne într-o abstracţie gândită, iar planul văzut nu poate cuprinde şi su- 
gera altceva decât atomi, legi mecanice sau realităţi din lumea aceasta. 

Nu e greu de a ilustra cât de mult şi-a imprimat concepţia ortodoxă 
despre icoană, despre posibilitatea sugerării lui Dumnezeu prin clementele 
văzute, pecetea pe suflead poporului nostru. Arta lui nu e naturalistă şi estetica 
lui nu e indiferentă din punct de vedere religios şi etic, aşa cum c a popoarelor 
dominate de scepticism faţă de dogma icoanei. S-a remarcat că poporul nostru 
nu reproduce în podoabele veşmintelor sale, în sculptura lemnului, în toate 
închipuirile sale artistice, natura, ci o schematizează după modelul icoanelor. 
El nu coase florile câmpului pe cămăşi, ci depăşind concretul caută formele 
geometrice generale şi de temelie ale existenţei. El nu caută în artă bucuria 
păcătoasă legată de amintirea figurilor şi realităţilor care au produs plăcere 
trupului său, ci caută taina şi ridicarea sa în sfcra ei, dincolo de stările de pă- 
cat. Schematizarea îi este dictată de motivele care am văzut că impun icona- 

rului schematizarea icoanei lui Hristos. Arta în viaţa poporului nostru întru- 
neşte funcţia estetică cu cea etică şi reUgioasă. Ea trebuie să-i sfinţească pri- 
virea, să o purifice de viziuni amintitoare de păcat; ea trebuie să închipuias- 
că frumosul adevărat, pur, din cealaltă lume. Cu înfiorare şi scrupulozitate 
religioasă, ca sub povara unei grave răspunderi, urmăreşte artistul din popor 
scoaterea la iveală a unor linii care să descopere prin străveziul elementelor 
materiale o altă lume decât a naturii, o lume pe care e dator să o propovădu- 
iască şi prin care să sfinţească privirea semenilor săi. 

Mare lucru este pentru om o privire sfântă, pătrunsă de conştiinţa ele- 
mentului de taină în vizibilitatea ce-1 înconjoară. Ea e altceva decât privirea 
serioasă, care stă sub presiunea unor griji sau probleme din lumea aceasta. 
Ortodoxia', adoptând graiurile naţionale ca graiuri liturgice, a sfinţit cuvin- 
tele popoarelor, îmbrăcându-Ie cu conţinuturi care opresc pe om de la uzul 
lor degradat. Poporul român, crescut în cinstirea arătărilor vizibile ale icoa- 
nelor, care l-au mânat la crearea unor închipuiri vizibile scoase de sub păcat, 
are în privirea lui înmărmuriri adânci şi duioşii fragede, şi peste tot reflexe 
de taină cum greu găseşte la neamurile neortodoxe. 

Prin arta sa poporul nostru arată că nu în natură se află idealul lui de 
viaţă, ci dincolo de ea. De aceea el caută să se distingă de natură şi prin veş- 
minte. Nu numai ornamentaţia lor se deosebeşte de înfăţişările concrete ale 
naturii, ci şi culorile. Membrii popoarelor apusene se îmbracă în culorile ce- 
nuşii, mohorâte, închise, care îi confundă cu natura. Ajunge însă să privim 
peste câmpul unui sat care şi-a păstrat portul românesc, într-o zi de lucru, ca 
să distingem fiinţele omeneşti în mod clar, deşi nu este nici o dezarmonic între 
tainele lor şi peisaj. Putem afirma că, pe când popoarele apusene au un ideal 
naturalist de contopire cu natura, poporul nostru arc un ideal personalist, 
punând persoana mai presus de natură. A avut spre aceasta, între alţi învăţători' 
-«.ani ortodoxă, care nu aşază chipul lui Hristos sau al sfinţilor în mijlocul 
I naturii, ca tablourile Apusului, şi ale cărei culori se disting de ale naturii. 
■ S-ar părea că afirmând acest personalism al poporului nostru şi peste 

■ot al duhului răsăritean în opoziţie cu naturalismul apusean, ne aflăm în 



1 



„Ortodoxia, modul spiritualităţii româneşti", în Gândirea, iunie, 1940. 

contrazicere cu sublinierea antropocentrismului apusean, făcută la începutul 
acestei expuneri, ca şi cu reliefarea credinţei ortodoxe în putinţa sugerării iui 
Dumnezeu prin elementele văzute luate din natură. 

Contrazicerea este însă numai la suprafaţă. Antropocentrismul apu- 
sean c pasionat să accentueze independenţa omului în raport cu Dumnezeu, 
dar e înclinat să-1 apropie şi chiar să-1 confunde cu natura, ceea ce s-a şi în- 
tâmplat. Iar personalismul răsăritean înseamnă tendinţa de deosebire în ra- 
port cu natura, însă nu de autonomizare a persoanei omeneşti şi faţă de 
Dumnezeu, dimpotrivă, toată valoarea persoanei omeneşti coboară de sus, 
vine din legătura cu persoana divină. Popoarele ortodoxe cred în persoană 
deoarece cred în Dumnezeu, care e persoană şi nu natură. 

Pe de altă parte, personalismul ortodox nu e ostil naturii; nu vrea dis- 
pariţia naturii, ci transfigurarea ei. Transfigurarea se face însă prin persoană, 
în ultimă analiză prin Persoana divină a Fiului lui Dumnezeu. Icoana Lui fo- 
loseşte elementele naturii, dar descoperă prin ele un sens de dincolo şi în lu- 
mina ci toata arta şi etica popoarelor ortodoxe năzuiesc spre transfigurarea 
naturii. In concepţia ortodoxă persoana apare pe primul plan, iar natura în- 
treagă e o trenă asupra căreia se revarsă strălucirea şi sensul persoanei. Pen- 
tru Apus, omul e o anexă a naturii, iar aceasta este indiferentă sub raportul 
etic; ea trebuie luată aşa cum c, fiind stăpânită de neschimbabilitatea de fier 
a legilor. Pentru Răsărit, natura aşa cum e se află sub umbra păcatului şi a 
puterilor rele de dincolo de ea. Ea trebuie transfigurată: trebuie dezrobite 
părţi din ea de sub domnia răului. Aceasta însă nu se poate face prin activis- 
mul care vizează imanenţa ei, ci prin puritatea morală şi prin rugăciunea 
omului care atinge forţele răului ce domnesc în nevăzutul ei. 

Apuseanul a redus raportul său cu natura la un raport exclusiv de con- 
sumaţie. Pentru aceasta, însă, a trebuit să se transforme într-o piesă a naturii, 
înţeleasă ca proces de prefacere exterioară a materiilor. In loc să ridice natu- 
ra de la starea aceasta de degradare prin păcat — căci degradare e pustiirea ei 
de orice alt conţinut şi transformarea ei în moară monotonă de prefacere a 
materiei şi în obiect apetisant, provocator de pofte trupeşti, păcat, aşadar, - 
omul apusean s-a f&cut şi el una cu ea. El tinde spre contopirea cu natura 
pentru a se sătura în sfârşit. 

Concepţia răsăriteană nu vede natura numai ca un sân plin de bunuri 
de consumaţie şi nici rostul omului într-o maşină care să le macine. Natura 
are şi rostul de a fi transfigurată în fereastră a tainelor suprafireşti. Ea are şi 
un rost revelaţional, un rost de scară spre Dumnezeu, dar acest rost îl desco- 
peră omul nu prin simpla şlefuire a inteligenţei, ci mai ales prin înălţarea sa 
etică. Ea are şi o funcţie estetică, esteticul fiind menit să fie împreunat cu sco- 
purile etice şi religioase. Ea impune o anumită jenă a omului, un îndemn de 
a îmbrăca în valori spirituale, pentru ca nici în acest act omul să nu se ani- 

malizeze. 

în icoana ortodoxă şi în arta poporului român sunt indicaţii pentru o 

concepţie sacramentală a lumii văzute, care pune frâu poftelor şi impune sfia- 
lă în faţa naturii, obligând la străduinţa de dezrobire a ei de sub puterile de- 
gradatoare, îndemnând la adevăratul activism şi la autenticul eroism al omu- 
lui, la cel care-1 salvează de sub natura decăzută, iar întrucât cultura exprimă 
cele mai înalte idealuri ale unui popor, acelea pe care să le poată propovădui 
cu fruntea sus lumii întregi, să ne întrebăm, oare timpul de azi nu ne obligă 
la crearea unei culturi care să dezvolte în sfârşit indicaţiile spiritualităţii ro- 
mâneşti, singurele salvatoare pentru omenire ? 












• Citatele sunt luate din textele Sfântului Ioan Damaschifl, traduse în româneşte şi pu- 
iv:.ue de O. Fecioru, în Glasul Monahilor din 7 decembrie 1941. 






De la creaţie la întruparea cuvântului 

şi de la simbol la icoană 









Simbolul în general, în sensul creştin al cuvântului, îşi are temeiuJ în 
deosebirea lumii de Dumnezeu, dar în acelaşi timp în legătura ei cu Dumne- 
zeu ca creator al ei 1 Simbol în sensul acesta creştin general poate fi orice lu- 
cru şi fiinţă din lume, în orice timp, prin urmare şi azi. 

Dar în Vechiul Testament simbolul îşi avea, pe lângă sensul acesta ge- 
neral, şi un sens special. El avea, anume, şi sens profetic, preînchipuind pe 
viitorul Mesia, adică întruparea Cuvântului. Această semnificaţie specială nu 
o puteau avea lucrurile şi fiinţele din lume în baza simplului fapt al aparte- 
nenţelor lor la o lume creată de Dumnezeu, ci în baza unei descoperiri ale 
unor intenţii speciale ale lui Dumnezeu cu privire la lume şi indicarea unor 
lucruri ca simboluri ale acelor intenţii, printr-o revelaţie specială a lui Dum- 
nezeu. Mai bine zis, dacă sensul general al lucrurilor din lume, ca simboluri, 
era descoperit prin revelaţia primordială, dinainte de căderea protopărinţilor 
în păcat, prin care li s-a făcut cunoscută acelora originea lumii în actul crea- 
tor al lui Dumnezeu, sensul special al unor obiecte ca simboluri profetice, ca 
preînchipuiri ale viitoarei întrupări a Cuvântului şi ale actelor Lui mântuitoa- 
re, nu s-a descoperit oamenilor decât într-un şir de revelaţii împărtăşite lor 
după căderea în păcat, dat fiind că numai după aceea şi-a făcut Dumnezeu 
cunoscută făgăduinţa de-a trimite pe Fiul Sau în lume pentru mântuirea ei 
şi-a întreţinut prin anumite simboluri aşteptarea mesianică în poporul evreu. 

Astfel simbolul în sensul acesta special se întemeiază pe de o parte pe 
caracterul lumii de creatură a lui Dumnezeu, pe de alta pe relaţia specială în 
care revelaţia divină a pus anumite lucruri din această lume creată cu viitoa- 
rea întrupare a Cuvântului. 

Aşa fiind, nu simbolul în general e punte spre icoană, ci numai simbo- 
lul profetic, prin care se întreţinea aşteptarea mesianică din Vechiul Testa- 
ment, constituie calea ce duce spre icoană, care va fi reprezentarea adevăru- 
lui însuşi, anticipat numai în simbolurile profetice ale legii vechi. 

Teologul rus Paul Evdokimov, pornind de la ideea Părinţilor că harul 
este necesar pentru normalitatea naturii umane, merge până acolo că îşi în- 
suşeşte opinia lui Nicodim Aghioritul, Soloviev, Serghei Bulgakov, susţinând 
că întruparea Cuvântului e concluzia necesară a creaţiei lumii, fiind implica- 
tă în actul creator al lui Dumnezeu ca într-o premisă. Omul a fost creat, după 
el, pentru a fi îndumnezeit, iar îndumnezeirea lui nu se putea realiza altfel 
decât prin întruparea Cuvântului." Theosis conduce, zice el, tot destinul 
uman; întruparea e răspunsul divin la propria premisă pusă în uman... Chiar 
în afară de cădere, Cuvântul s-ar fi întrupat pentru a desăvârşi umanitatea, 
căci întruparea e inclusă în actul creaţiei, postulând ultima treaptă a comu- 
niunii între om şi Dumnezeu» 2 . 

Aceasta ar însemna că nu numai simbolul profetic, mesianic, ci simbo- 
lul în general este o anticipare a icoanei, că în lume ca atare a înscris Dum- 
nezeu în potentă viitoarea întrupare a Cuvântului, că Dumnezeu s-a obligat 
prin felul cum a creat lumea să o desăvârşească prin întruparea Fiului Său, că 
a inclus în natura umană necesitatea de-a fi ipostasiată în Dumnezeu-Cuvân- 
tul şi, prin urmare, de-a deveni, în unire ipostatică cu Cuvântul, prototip 
pentru icoaxia Cuvântului întrupat. Se pare că acest lucru îl spune oarecum 
şi direct Evdochimov când declară că creaţia are un caracter iconografic (deci 
mai mult decât simbolic). 

Fără îndoială că lumea cum era dată concret după căderea în păcat, 
deci cum era cunoscută real, era într-o aşteptare după întruparea Cuvântu- 
lui. Dar e întrebare dacă aşteptarea aceasta ar fi răsărit din starea însăşi a lu- 
mii, în cazul că n-ar fi fost trezită în ea prin făgăduinţa lui Dumnezeu. Sigur 
e că lumea căzută ar fi avut inclusă în insuficienţa ci, deşi nu numaidecât şi 
în simţirea ei conştientă, necesitatea după ajutorul dumnezeiesc. Dar nu e cu 
totul vădit că această necesitate ar fi trebuit să fie una cu necesitatea după în- 
truparea cuvântului. 

Cu atât mai puţin pare vădit că întruparea Cuvântului ar fi fost o ne- 
cesitate pentru lumea necăzută în păcat. E drept că Dumnezeu a creat lumea 
pentru a o aduce la fericirea unei cât mai depline comuniuni cu El, la ceea ce 
numesc Părinţii îndumnezeire. Dar ni se pare că n-ar trebui să excludem po- 
sibilitatea ca Dumnezeu să fi putut împărtăşi lumii această fericire şi fora în- 
truparea Cuvântului. Ni se pare că dacă am socoti că Dumnezeu, odată ce a 
creat lumea, a trebuit să se oblige numaidecât şi la întruparea Fiului Său, am 
restrânge libertatea lui Dumnezeu în raporturile Sale ai lumea. 

Fără îndoială, nu excludem nici posibilitatea ca Dumnezeu, creând lu- 
mea să fi hotărât să se şi întrupeze pentru îndumnezeirea ci şi deci ca întru- 
parea Cuvântului să se fi realizat şi fără căderea omului în păcat. Dacă am ex- 
clude această posibilitate, am restrânge iarăşi libertatea lui Dumnezeu. Dar 
hotărârea aceasta nu trebuie să o socotim ca singura posibilă pentru Dum- 
nezeu odată ce s-a hotărât să creeze lumea, adică nu trebuie să o socotim 
drept o concluzie inevitabilă a hotărârii Sale de a crea lumea-*. 

Şi această libertate a Iui Dumnezeu în ce priveşte actul întrupării Fiu- 
lui Său ni se pare că se reflectă şi în lume, chiar după căderea ei. Dacă nece- 
sitatea întrupării Cuvântului ar fi fost inclusă în actul creaţiei, lumea s-ar fi 
resimţit de o tensiune vădită după întrupare. Ea în întregime ar fi manifes- 
tat caracterul unui simbol mesianic, profetic, nu numai pe al unui simbol în 
general; şi deci şi toate lucrurile din ea, fora o alegere specială a unora din 
ele, prin revelaţia lui Dumnezeu. Dar aceasta nu s-a întâmplat. A trebuit ca 
sa cadă asupra unor lucruri din lume lumina alegerii lui Dumnezeu, ca ele să 
capete sensul de simboluri mesianice şi să devină astfel obiecte ale cultului legii 
vechi, prin care se întreţinea aşteptarea mesianică. Nu era, de pildă, de la sine 
înţeles ca mielul înjunghiat preînchipuie răstignirea Mielului ceresc, care se 
va întrupa pentru mântuirea ei, pentru că nu simţea lumea prin ea însăşi că 
se va întrupa Fiul lui Dumnezeu şi se va răstigni pentru mântuirea lumii. Ci 
a fost necesar un act de revelaţie al lui Dumnezeu, care să fâgăduiascâ această 
întrupare şi să-1 facă intuitiv printr-un act ce se săvârşea în lume prin înjun- 
ghierea mielului, care capătă astfel o semnificaţie profetică, devine un simbol 
special, profetic. 

Dar întrucât, pe de altă parte, modalitatea ce s-a dat lumii prin creaţie 
nu excludea, ci lăsa posibilă întruparea, iar cea primită prin cădere o făcea 
chiar mult dorită, lumea includea posibilitatea de a oferi simboluri profetice 
ale întrupării şi la plinirea vremii o natură umană capabilă de a fi primita în 
ipostasul Cuvântului şi deci de a constitui, în unire cu acest ipostas, prototi- 
pul pentru icoana Cuvântului întrupat. 

Astfel lucrurile din lume sunt, chiar de la crearea ei, simboluri ale lui 
Dumnezeu în general şi capabile să devină simboluri profetice ale întrupării 
Cuvântului, adică anticipări ale icoanei, dar asemenea simboluri devin în fapt 
numai prin alegerea lor de către Dumnezeu, după căderea lumii în păcat. De 
aceea adeseori ele nu sunt ridicate în pura lor naturalitate la rostul de simbo- 
luri mesianice, ci după ce li se adaugă o putere pe care nu o au exclusiv prin 
natura lor. Astfel toiagul lui Aaron devine simbol al omului înnoit, al lui 
Hristos, după ce e făcut să înverzească în mod miraculos. Iar mielul înjun- 
ghiat la Pastile legii vechi primeşte o putere mai presus de fire: în momentul 
iniţial al instituirii lui ca simbol mesianic, o putere manifestată fizic prin sal- 
varea primilor născuţi ai Evreilor de la moarte, iar după aceea, pentru tot lo- 
cul şi timpul, o putere manifestată pe plan nevăzut, prin menţinerea Evrei- 
lor într-o legătură specială cu Dumnezeu. 

Cele spuse până acum ne îndeamnă la întrebarea: prin ce se deosebeş- 
te simbolul mesianic, sau profetic, dar simbolul general ? Dacă simbolul în 
general ne face transparent prin natura lucrului însuşi pe Dumnezeu în spi- 
ritualitatea lui transcendentă, simbolul profetic ne prezintă, prinu--o alegere 
divină deosebită a lucrului respectiv, dacă nu şi printr-o investire a lui cu o 
putere deosebită, cu anticipare pe Cuvântul întrupat, intenţia Lui de a se face 
om, adică ne descoperă din Dumnezeu ceva în plus faţă de simbolul în ge- 
neral, sau pe Dumnezeu aplecat oarecum mai mult spre lume în intenţia Lui 
de a deveni în ea. Prin instituirea lor, Dumnezeu ni se descoperă cu adevărat 
ca Persoană, arătându-ne intenţia Sa cu privire la unele tapte viitoare ale Sale 
ce nu pot fi cunoscute altfel de om, întrucât deocamdată n-au fost săvârşite, 
deci scoase la arătare. Dacă prin întrupare, Cuvântul lui Dumnezeu iese de- 
plin la arătare, atât cât poate omul să sesizeze, în simboluri profetice se face 
cunoscută intenţia Lui de-a ieşi în viitor la arătare, deci ele reprezintă un plus 

de revelaţie faţă de simbolurile generale. în ele Dumnezeu a făcut un pas spre 
lume, dar nu se vede decât în umbră, asemenea unei persoane care e pe calc 
să iasă din interiorul camerei în care se petrece la lumina de afară, dar până 
ce n-a ieşit deplin nu i se vede decât conturul, sau mişcarea spre lumina de 
afară, în umbra camerei. în acele simboluri, Logosul divin stătea «ca în um- 
bră», nu ieşise la lumină, era umbrit de coaja groasă a simbolului. Ideea 
aceasta a dezvoltat-o mult SC Chirii din Alexandria în operele «închinare în 
duh fi adevăr» şi «Glafirele». Simboluri profetice ne prezentau pe Logosul 
mai aproape, dar mai aproape numai în intenţie, decât simbolurile în gene- 
ral, care nu spun decât că există un Dumnezeu care a creat lumea şi o susţi- 
ne, dar nu şi că acest Dumnezeu e pe cale de a veni la noi şi de a săvârşi o 
scamă de acte mântuitoare, care îi revelează mai mult iubirea Lui. 

Dar şi simbolurile profetice sunt încă un zid prea puţin transparent în- 
tre om şi Dumnezeu, ridicându-se mai degrabă ca un perete despărţitor pe 
care abia întruparea de fapt a Cuvântului îl va surpa. In acest sens sunt şi ele 
tot numai simboluri, adică lucruri despărţite de Dumnezeu şi care ne despart 
de Dumnezeu. De abia icoana va dovedi că despărţirea între Dumnezeu şi 
lume a încetat într-un punct al ei şi prin urmare Dumnezeu a venit mai 
aproape de ea întreagă. «Spuneau deci, zice Patriarhul Nichifor, că Legea lui 
Moise s-a dat de Dumnezeu oamenilor ca să stea ca un perete al des părţi tu - 
rii, deosebind şi despărţind cele cu totul separate şi distanţate la infinit. El 
separa, e drept, pe cele rele şi păgubitoare ale deşertăciunii şi spurcăciunii 
idolilor mincinoşi, mutând şi ridicând la cele mai bune şi neasemănat mai 
înalte, aducând cunoştinţa lui Dumnezeu cu adevărat existent. Dar îngăduia 
deocamdată celor de atunci jertfele de animale necuvântătoare, pentru nepu- 
tinţa şi aplecarea necontenită spre rău şi pentru obişnuinţa de mai înainte a 
celor cărora se dădea Legea, cu jertfele de animale. Ea voia să-i strămute din 
acea stare spre ascultare şi supunere, ca obişnuindu-se, pe încetul, cu deprin- 
derea celor mai desăvârşite, să se mute spre ceea ce este mai bun şi mai de- 
săvârşit» 4 . Sfântul Ioan numeşte Legea prefigurare a icoanei (eikonos eşti 
procharagma) . Icoana exactă a adevărului va fi omenitatca Fiului lui Dumne- 
zeu şi apoi reprezentarea acesteia. 



74 DUMITRU STÂNILOAt 



«Dar icoană nu era legea, ci umbra anticipată (proskiasma) a icoanei. 
Fiindcă, zice Apostolul, «legea era umbră a bunurilor viitoare, nu însăşi icoa- 
na lucrurilor» (Evrei 10, 1). Dacă deci legea opreşte icoanele, iar ea e prefi- 
gurare a icoanei, ce vom zice? Dacă cortul era umbră şi chip al chipului 
(typos typou)^ cum porunceşte legea să nu se facă icoane» 5 . 

Precum vedem, Sfinţii Părinţi declară că simbolurile profetice ale Ve- 
chiului Testament au fost scoase din cult prin venirea adevărului. Căci ele 
susţineau nădejdea în întruparea Cuvântului. Dar noi care am cunoscut îm- 
plinirea nădejdii, nu mai avem lipsă să ni se susţină nădejdea prin ele. 

Aceasta nu înseamnă că lumea şi lucrurile din ea au pierdut pentru noi 
funcţia de simboluri în general. Dimpotrivă, venirea Cuvântului în trup a 
pus pe Dumnezeu într-o relaţie şi mai intimă cu lumea întreagă în general şi 
a făcut şi mai transparentă prezenţa lui Dumnezeu prin lucruri. In afară de 
aceea, Hristos cel nevăzut comunicându-ni-Se prin anumite mijloace sensi- 
bile, anumite lucruri şi gesturi au primit un caracter simbolic special, comu- 
nicându-ni-Se prin ele într-un mod cu mult mai accentuat decât se comuni- 
ca prin simboluri profetice ale Vechiului Testament. 

încât icoana coexistă cu simboluri în sens general şi cu anumite sim- 
boluri speciale. Numai simbolurile profetice au ieşit din uz. Patriarhul Nichifor 
menţionând că Sinodul Trulan a hotărât să fie venerată icoana lui Hristos 
după înfăţişarea omenească, «dar cât priveşte mielul, care s-a luat ca tip, după 
ce s-a arătat harul însuşi, să nu mai continue a fi reprezentat în icoană», zice: i 
«pentru că trebuia ca vechile tipuri şi umbre ale adevărului, cinstite ca sim- 
boluri şi prefigurări — căci au fost şi ele vrednice de venerat, să fie limitate I 
(perijţfejjmphthai), şi să fie cinstite mai vârtos, după cuviinţă, harul şi adevă- 
rul» 6 . I 

Dar de aici urmează, pe de altă parte, că prin întruparea Cuvântului, I 
elementele materiale, luate ca mijloace şi vase ale harului lui Hristos, capătă I 
faţă de simbolurile Vechiului Testament un grad de prezenţă dumnezeiasca 
infinit mai sporită. «Câtă deosebire este între persoane, se înţelege a lui Hristo- 
şi a celor descendente din Aaron, care sunt cu touil distanţate ! Şi câtă deosebi- I 
re este între jertfe ! Acolo se aducea sânge de animale necuvântătoare, iar L 
noi se aduce al Mielului neprihănit care ridică păcatul lumii. Pe lângă aceea, J 

ce distanţă este între Testamente şi Cort ! Acelea erau făcute de mână şi erau 
vremelnice şi roase de vreme, neavând stabilitate. Şi ca să spun totul, acelea 
s-au învechit şi au îmbătrânit, ba au şi pierit. Iar acestea sunt nefăcute de 
mână şi nevremelnice, eterne şi veşnice, pururea înnoite şi neajungând nici- 
odată la sfârşit, neîmpuţinându-se şi nestricându-se. Deci este necesar ca să 
fie deosebire în cult şi în cele ce se aduc ca jertfă. Acelea erau mai groase şi 
mai trupeşti şi prefigurau şi desemnau ca prin nişte chipuri cele viitoare şi 
adevărul şi nu aveau încă desăvârşirea. Iar ale noastre, sâvârşindu-se în duh 
şi adevăr, desăvârşesc pe cei ce aduc prin ele lui Dumnezeu jertfă de laudă, 
prin care, fără încetare strigă: Awa Părinte l» 7 . 

Icoana coexistă cu aceste simboluri subţiate, umplute de prezenţa de- 
plină a lui Dumnezeu Cuvântul venit în trup. Căci ea reprezintă pe Cel ce 
umple aceste simboluri cu prezenţa Sa şi luminează sensul lor. Icoana, înfă- 
ţişând pe Dumnezeu Cuvântul venit nemijlocit la oameni în trup omenesc, 
aduce şi ea, pe de o parte, ca şi El, o înlăturare a peretelui din mijloc a sim- 
bolurilor legii vechi alcătuite din lucruri, iar pe de alta o subţiere a simbolu- 
rilor, o prezenţă mai accentuată a puterii dumnezeieşti în ele. 

Patriarhul Nichifor Mărturisitorul, după ce face întâi deosebirea între 
idol şi simbol, arătând că şi creştinii se folosesc de cele văzute în relaţia cu 
Dumnezeu, nu numai păgânii, dar la păgâni cele văzute, folosite ca obiecte 
religioase «sunt mincinoase şi pline de rătăcire», pe când ale noastre sunt 
adevărate, continuă făcând distincţia dintre simboluri şi icoane: «Deci raţiu- 
nea celor sensibile are atâta demnitate de credinţă şi putere de încredinţare 
prin ea însăşi, încât se folosesc de cei inspiraţi de Dumnezeu şi spre repre- 
zentarea şi adeverirea clară a altora, şi anume: a celor dumnezeieşti şi supra- 
fireşti şi a firii supreme şi mai presus de toate... Şi dacă este aşa, cu atât mai 
mult e cuvenit şi obligatoriu pentru creştini ca să acorde cinstire icoanelor lui 
Hristos şi ale sfinţilor, ca unora ce sunt vrednice de cinstire. Căci dacă a fost 
obiceiul să se prefigureze cele simple şi necompuse şi valoarea şi demnitatea 
icoanei e aşa de mare că se contemplă şi în firea dumnezeiască şi negrăită şi 
poate reprezenta şi indica relaţia filială şi naturală, pe care o are fiinţial Fiul cu 
Tatăl, de ce nu s-ar folosi şi pentru aceste lucruri compuse, adică pentru ipos- 
tasul lui Hristos ? Căci prin aceasta ni se fac mai cunoscute şi mai familiare 

cele ale arătării Lui mântuitoare între oameni, fiind şi noi compuşi şi mate- 
riali şi groşi şi de aceea având lipsă de cele materiale şi sensibile asemenea 
nouă, ca obişnuite şi foarte proprii nouă spre o învăţătură mai lămurită şi 
spre călăuzirea noastră intensă spre cele mai presus de noi»«. 

Dumnezeu neîntrupat nu poate fi redat aşa cum e, ci prin nişte prefi- 
gurări, sau materializări ale însuşirilor şi acţiunilor Lui. Acestea sunt simbo- 
luri. Ele nu exclud o anumită lucrare a imaginaţiei noastre. Căci gradul de 
inadecvare între ele şi realitatea divină este foarte mare. Icoana redă faţa 
omenească reală a lui Dumnezeu care a luat în mod real această faţă. Ca ata- 
re, ea nu mai lasă loc aşa de mare imaginaţiei omeneşti, ci corespunde reali- 
tăţii obiective. Desigur, dumnezeirea însăşi e mai presus de faţa omenească. 
Dar faţa omenească nu e mai puţin faţa însăşi a lui Dumnezeu-Cuvântul. Şi 
pe cât exprima faţa omenească ipostasul Lui însuşi, pe atât redă icoana ipos- 
tasul divin însuşi. 

Dar din acestea s-a putut vedea că simbolurile profetice, deşi sunt an- 
ticipări ale icoanei (şi simbolurile, în general, temeiuri ale posibilităţii ei), nu 
devin ele însele icoană, adică prototip al ei. Căci nu ele însele sunt asumate 
în ipostasul Cuvântului, ci faţa omenească, respectiv firea umană. Icoana e 
reprezentarea Cuvântului care a luat faţa omenească. Astfel simbolurile pro- 
fetice sunt anticipări ale icoanei, ca reprezentare a Cuvântului care va lua faţă 
omenească. 

Numai natura umană are acest privilegiu în creaţie de a constitui, prin 
asumarea ei în ipostasul Cuvântului, prototipul icoanei. Elementele celelalte 
ale lumii sunt prezente şi ele în acest prototip, numai întrucât contribuie la 
constituirea materială a naturii umane. 

Această preeminenţă a naturii umane se întemeiază pe faptul că numai 
ea a fost făcută «după chipul» («după icoana») lui Diunnezeu. Prin spiritua- 
litatea sa, prin caracterul său de subiect, omul reflectă şi face posibilă o ma- 
nifestare mai adecvată a Subiectului divin prin faţa sa. 

Dar totuşi portretul omului nu este încă icoana lui Dumnezeu, ci por- 
tretul zidit «după chipul lui Dumnezeu», sau «după icoana Lui». întrucât 
este un subiect viu aparte, omul, deşi după chipul lui Dumnezeu, sau chiar 
chip al Lui, are o existenţă de sine, deci şi portretul lui redă existenţa de 

sine a acestui subiect, nu subiectul divin. Şi noi dorim să avem imaginea su- 
biectului divin, nu a unui subiect deosebit de cei divin. 
j O astfel de imagine putem avea numai dacă mediul prin care se arată 

Dumnezeu, şi care trebuie să ţină de prototipul icoanei, aparţine subiectului 
divin însuşi, neconstituind un subiect uman deosebit. Pe de altă parte, dacă 
icoana subiectului divin nu se poate realiza decât dacă EI ia o înfăţişare vă- 
zută, ce altă înfăţişare văzută mai adecvară cu El însuşi poate să ia decât 
natura umană, creată după chipul Lui ? Deci natura umană, fără să fie în exis- 
tenţa ei de subiect de sine stătător prototip vizibil pentru icoana Cuvântului, 
Iea, prin faptul că e «după chipul» lui Dumnezeu, e singura în stare ca, prin 
asumarea ei în ipostasul Cuvântului, să-L facă pe El prototip vizibil al icoa- 
nei Sale. 
Fiul lui Dumnezeu luând natura umană, care e «după chipul» Său, 
■- aceasta în El nu mai este un chip de sine stătător al Cuvântului, ci însuşi Chi- 
I ui iposţasului Cuvântului, căci însuşi ipostasul Cuvântului s-a făcut «după 
I chipul» Său divin, fără să înceteze a fi arhetipul divin al acestui chip al Său, 
I .sumat de El. 

I Chipul dumnezeiesc imprimat în natura umană se realizează în concret 

au ca un chip de sine stătător, când natura umană alcătuieşte un ipostas 

I . v.d\\ obişnuit, sau ca chip al Cuvântului însuşi, când natura umană nu se 

■constituie într-un subiect aparte, ci e luată în ipostasul Cuvântului. Chipul 

.flat ca virtualitate în firea umană se realizează concret ca expresie a subiec- 

Bului. Şi după cum subiectul e un om aparte, sau subiectul divin cu fire uma- 

chipul e expresia subiectului uman, sau al celui divin. In Hristos chipul 

[divin aflat virtual în natura umană, se actualizează ca chip al Cuvântului. 

ici El însuşi s-a f&cut om, s-a ficut subiect uman, fără să înceteze a fi şi su- 

ctul divin arhetipic. S-a făcut chipul Său vizibil însuşi, întrunind în Sine 

arhetipul şi chipul. în acest sens spune Sf. Ap. Pavel că «a luat chip de rob» 

[Filip. 2, 7), iar Părinţii că a luat «după chipul» (to kaf eikona). Chipul Său 

ian este acum El însuşi, nu un subiect aparte. încât redându-se El în icoana. 

>ubiect-chip, e redat însuşi subiectul-arhetip, dat fiind că nu altul e subiec- 

tl-chip şi altul subiectul-arhetipic, ci unul şi acelaşi. 

Astfel Hristos nu este numai un simbol al dumnezeirii, cum este omul 
de sine, ci Dumnezeu însuşi cu chip văzut. Se poate spune că El e simbolul 
Său, cum zice Sfântul Maxim Mărturisitorul, întrucât acelaşi e şi Dumnezeu 
nevăzut şi om văzut, sau Dumnezeu nevăzut cu chip văzut. Căci Omul Iisus 
nu este un ipostas aparte, ci însuşi ipostasul Cuvântului. De aceea nu trans- 
cendcm de la omul Iisus la Dumnezeu-Cuvântul, ca de la un simbol la Dum- 
nezeu deosebit de el, ci cel arătat ca om este ipostasul divin însuşi. Desigur, 
icoana iui Hristos nu e una cu prototipul ei şi în acest sens se face un trans- 
cens de la ea la prototip. Dar nu un transcens ca la altă persoană, căci proto- 
tipul nu e altă persoană decât cea reprezentată în icoană. E un transcens numai 
ca de la imaginea unei persoane la realitatea ei. 

E cel mai de seamă privilegiu al feţii umane că, fiind «după chipul» lui 
Dumnezeu, poate reda ipostasul Cuvântului în mod vizibil, în prototip şi în 
icoană. 

E cea mai înaltă măreţie a omului că Dumnezeu se poate face om, că 
poate să se facă văzut ca om; vizibilitatea devine aici mediul celei mai înalte 
spiritualităţi. Vizibilitatea umană poate deveni vizibilitate a lui Dumnezeu, 
nu a fiinţei divine, desigur, ci a ipostasului divin. Şi aceasta a devenit ea de 
fapt în Hristos. «Am văzut slava Lui, slavă ca a Unuia născut din Tatăl, plin 
de har şi de adevăr», exclamă Sfântul Ioan Evanghelistul (In, 1, 14). Iar 
Apostolul Filip, vestind lui Natanail că L-a văzut pe Domnul, îl chema şi pe 
el să vină şi sâ-L vadă: «vino şi vezi» (In, 1, 47). Şi aceasta o mărturisim în 
toate timpurile prin icoană. 


















NOTE 



1 A se vedea studiul nostru „Simbolul ca anticipare şi temei al posibilităţii icoanei", în 
Studii Teologice, nr. 7-8, 1957. 

[ 2 P. Evdokimov, „De Ia naturc de la grâce dans Ia Teologie de rOrient", în voi. L'Egli- 

szetlcsEflliscs, Chevetogne, 1954, pp. 184-6. 

3 Acesta poate sa fie sensul condamnării de către Patriarhul Sergliie al Moscovei a opi- 
niei lui Bulgakov că Fiul lui Dumnezeu s-ar fi întrupat şi dacă omul n-ar fi căzut. Nu trebuie să 
credem câ ea exclude pentru Dumnezeu libertatea de a fi putut trimite pe Fiul Său chiar şi în ca- 
zul când omul n-ar fi căzut în păcat. Dar nu admite necesitatea acestui act. Dacă Dumnezeu a 
fost liber să trimită sau să nu trimită pe Fiul Său in lume după căderea omului în păcat, cu atât 
mai mult trebuie să credem că a fost liber şi înainte de aceea. Şi ştim câ în fapt L-a trimis după 
căderea omului în păcat. Din faptul că Fiul lui Dumnezeu, venind în lume după căderea omu- 
lui în păcat, nu l-a eliberat numai de păcat, ci l-a şi îndumnezeit, nu putem deduce că ar fi venit 
şi fără căderea omului în păcat. Căci îndumnezeirea omului o putea realiza eventual şi altfel când 
Apostolul zice câ Fiul lui Dumnezeu a venit în lume «ca să unească iarăşi pe toate în Sine* (Ef. 
1, 10), spune implicit câ ele erau unite în El şi înainte de cădere, deci fără să fi fost întrupat. 

Sf. Părinţi, deşi spun câ Fiul lui Dumnezeu s-a făcut om, ca pe om să-1 îndumnezeias- 
a, nu leagă câtuşi de puţin libertatea Iui Dumnezeu, ci spun câ e atât de liber faţă de lume, 
încât ar putea-o şi pierde dacă ar vrea (Sfântul loan Damaschin, Exp. cred. ort,, I, 13). Ce de- 
parte suntem de Bulgakov, care susţine câ lumea este un «produs» necesar al lui Dumnezeu, 
. Dumnezeu nu putea produce decât lumea aceasta şi câ producând-o a trebuit să o şi în- 
■lumnezciascâ prin întruparea Fiului Său. 
[ 4 Patriarhul Nicriijfor MârmrLsitoniI,^ EG. 100, col. 756. 

5 Sfântul loan Damaschin, Cm. I despre icoane, P.G. 94, col. 1244. 

6 Patriarhul Nichifor MărturisitornJ,^l«ttn*. Iadv. Const Copr., P.G. 100, col. 212 B. 
Iată ce spune Sinodul Trulan în can. 82: «în unele reprezentări ale cinstitelor icoane se desem- 
nează mielul arătat prin degetul înaintemergătoruiui, care, luat în chipul harului, reprezintă 

& Mielul adevărat, indicai nouă prin lege, pe Hristos Dumnezeul nostru. Astfel, primind cu 
Bragoste chipurile şi umbrele vechi, ca simboluri şi prefigurări ale adevărului, ca predanii ale 
îricii, noi preferăm harul şi adevărul, primindu-lc pe acestea în plinirea adevărului. Astfel, 
ru ca prin mijlocirea tabloului să punem cele împlinite în ochii tuturor, noi hotărâm să se 
HnrAveascâ de aici înainte pe icoane, în locul vechiului miel, după chipul omenesc Mielul care 
uat păcatul lumi, pe Hristos Dumnezeul nostru, pentru ca prin aceasta să contemplăm sme- 
^L lui Dumnezeu Cuvântul şi să fim călăuziţi spre amintirea vieţii Lui în trup, a pătimirii 
^K morţii mântuitoare şi a răscumpărării lumii, provenită de aici». 
I ~ Idem, Apoi pro s. imajj., P.G. 100, col. 764. 

- Idem, Antirrh. I. adv. Const, Copr., PG. 100, col. 420. 



Simbolul ca anticipare şi temei 
al posibilităţii icoanei 



Prin icoană, ca reprezentare a lui Dumnezeu cel întrupat, Biserica Or- 
todoxă mărturiseşte despre asumarea firii omeneşti în ipostasul Cuvântului 
lui Dumnezeu şi deci despre mântuirea firii noastre. Icoana «izvorăşte, astfel, 
din învăţătura despre mântuire». Ca atare, «învăţătura despre icoane a apar- 
ţinut de la început Bisericii, dar ca şi alte laturi ale învăţăturii ei, ea se afir- 
mă pe încetul, ca răspuns la trebuinţele momentului, cum se face, de pildă, 
prin canonul 82 al Sinodului Trulan, sau ca răspuns la erezii şi rătăciri, cum 
s-a întâmplat în perioada iconoclasmului. S-a întâmplat ceea ce s-a întâmplat 
şi cu adevărul dogmatic al întrupării. El s-a mărturisit de primii creştini mai 
mult practic, prin viaţa lor însăşi, dar după aceea, sub forţa necesităţii exter- 
ne, Ia apariţia ereziilor şi a falselor învăţături, el a fost formulat exact» 1 . 

Temeiurile învăţăturii sale despre icoane le-a evidenţiat Biserica în faţa 
obiecţiunilor ce le-au ridicat iconomahii; şi precum aceleaşi obiecţii sunt re- 
luate de adversarii icoanelor din toate timpurile, la fel şi temeiurile eviden- 
ţiate de Biserică în acea luptă au valoare în toate timpurile. De aceea, în ex- 
punerea noastră vom relua şi explica temeiurile de atunci. 

Reprezentanţii Ortodoxiei au adus, în sprijinul icoanelor, o mulţime 
de argumente, dar toate aceste argumente derivă din unul singur: din întru- 
parea Cuvântului. Acesta e focarul luminos care le dă putere celorlalte argu- 
mente şi consideraţii şi în jurul căruia se mişcă toate. G. Ostrogorsky a ţinut 
să demonstreze, într-un studiu special, că problema hristologică a stat de la 
inceput în centrul luptei pentru icoane, «In mijlocul tuturor acestor argu- 
mente pe care le-a imaginat şi stabilit, lăsându-le uzului ortodox, mintea te- 
ologică, silită de dialectica luptei, variindu-le potrivit cu trebuinţele momen- 
tului şi adaptându-le la etapele luptei, ideea principală şi fundamentală a fost 

în mod neschimbat, de la începutul şi până la sfârşitul luptei, aceea că repre- 
zentarea lui Hristos în icoane serveşte de călăuză credinţei în întruparea Lui 
reală. Dacă Fiul lui Dumnezeu s-a ftcut om desăvârşit, atunci poate fi zugră- 
vit ca orice om. Necontenit şi neobosit se întorc la această idee toţi apărăto- 
rii bizantini ai icoanelor. Şi ideea aceasta era aşa de evidentă, aşa de incon- 
testabilă, că dezacordul cu ea echivala în ochii apărătorilor icoanelor din sec. 
VIE şi IX cu negarea realităţii întrupării însăşi şi, prin urmare, era conside- 
rată că ascunde în ea ameninţarea credinţei în răscumpărarea şi mântuirea lu- 
mii. A depărta această ameninţare din partea ereziei iconoclaste era scopul 
care îi îndemna pe ortodocşi să se ridice în apărarea icoanelor. Această luptă 
pentru restabilirea cultului icoanelor a fost în acelaşi timp o luptă pentru 
dogma principală şi centrală a învăţăturii de credinţă creştină, care îşi găseş- 
te expresia în acest cult... în ştiinţa istorică s-a răspândit opinia că în epoca 
premergătoare Sinodului din 754, apărătorii icoanelor n-au folosit argumen- 
te de ordin hristologic şi că numai folosirea acestui fel de argumente de acest 
Sinod în favorul său a silit şi partida ortodoxă să recurgă la ele. Dacă aceas- 
ta ar fi aşa, adică dacă de fapt argumentele hristologice ar fi fost folosite de 
apărătorii icoanelor numai spre a Ie opune unor argumente corespunzătoare 
ale adversarilor, atunci, evident, n-am mai avea de a face decât cu o folosire 
a dialecticii scolastice şi n-ar mai putea fi vorba de un rol fundamental al pro- 
blemei hristologice în lupta pentru icoane. Dar aceasta nu este aşa. Noi afir- 
măm că problema icoanelor a fost legată, la apologeţii lor, cu hristologia 
chiar de la început, adică încă de atunci când adversarii nu dădeau nici un I 
prilej extern pentru aceasta» 2 . 

G. Ostrogorsky demonstrează această temă în continuare cu citate din 
patriarhul Gherman, Ioan Damaschin, Papa Grigore II şi Gheorghe Ciprio- 
tul, care au scris toţi înainte de Sinodul iconoclast din 754. Ba arată că chiar 
în sec. VII, înainte de iconoclasm, Ioan, Arhiepiscopul Tesalonicului, apăra 
icoanele împotriva păgânilor şi iudeilor cu argumentul întrupării Domnului 
şi aşa le-a întemeiat şi Sinodul Trulan în Can. 82. 

Dar chiar din sfârşitul citatului de mai sus, se vede că Ostrogorsky admi- 
te că la început iconoclaştii n-au folosit, pentru teza lor, argumente hristologice. j 
Aceasta o spune şi apriat în cartea sa «Studien zur Geschichte des byzantinischen 



<> TKOLOGlt A 1COANFI 



83 



Bilderstreites», afirmând că împăratul Leon III, iniţiind lupta împotriva icoa- 
nelor, s-a întemeiat — în mod principal — pe interdicţia mozaică a chipului 
cioplit şi că abia urmaşul aceluia, Constantin V Copronim (741-775), recur- 
ge într-o scriere din preajma Sinodului iconoclast de la 754, la argumentele 
hristologice, pe care le reia apoi şi acest Sinod 3 . 

Considerând juste ambele afirmaţii ale lui Ostrogorskv, anume pe de 
o parte, că iconoclaşdi n-au folosit, de la început, argumente hristologice, 
dar ortodocşii le-au folosit pe acestea de la început, putem spune că evoluţia 
iconoclasmului de la interzicerea icoanei numai pe baza opreliştei mozaice, 
la folosirea unor argumente hristologice, a fost determinată de răspunsurile 
apărătorilor icoanelor. Recursul iconoclaştilor la interdicţia mozaică de a se 
face chip cioplit sau idol şi de a se aduce închinare a fost valabilă numai atât 
timp cât Dumnezeu nu se făcuse om. Astfel, Sf. Ioan Damaschin zice: «Odi- 
nioară Dumnezeu, cel netrupesc şi fără formă, nu se reprezenta nicidecum în 
icoană. Dar acum, după ce s-a arătat în trup şi cu oamenii a petrecut, înfăţi- 
şez în icoană ceea ce este văzut al lui Dumnezeu» 4 . 

In faţa acestui argument, iconoclaştii au căutat să demonstreze că, 
chiar întrupat, Dumnezeu nu poate fi redat în icoană. De aceea, apărătorii 
icoanelor nu s-au mai putut mulţumi să afirme simplu că întruparea lui 
Dumnezeu Cuvântul oferă temeiul pentru zugrăvirea lui în icoană, ci au tre- 
buit să dovedească, împotriva argumentelor iconoclaştilor, că icoana lui 
Hristos redă — de fapt — persoana Lui, nu o figură care n-are nimic de-a face 
cu El. Cu aceasta, lupta pentru icoane a adus în discuţie o serie întreagă de 
subtile probleme hristologice, sau a desfăşurat dintr-un unghi nou toată pro- 
blema hristologică. 

\ Poziţiile celor două părţi în această problemă le vom expune în diferi- 

te capitole. Mai înainte se cuvine să ne oprim la un alt argument, am zice se- 
cundar, pe care-1 aduceau apărătorii icoanelor împotriva interdicţiei mozaice 
de a se face chip cioplit, de la care au pornit adversarii icoanelor. Ei atrag 
anume atenţia asupra faptului că chiar Vechiul Testament, interzicând idolul, 
admite simbolul. 

Dai- trebuie să observăm că şi acest argument stă într-o legătură cu temeiul 
hristologic al icoanei. Simbolurile îngăduite şi poruncite de Vechiul Testament 

au funcţie provizorie şi profetică. Ele pregătesc lumea pentru Hristos, deo- 
dată cu care va intra în funcţie icoana. Ele au roluri de tipuri ale adevărului 
ce va veni. Sfinţii Părinţii au scris mult despre semnificaţia aceasta a simbo- 
lurilor Vechiului Testament. Ele dau o cunoştinţă despre Dumnezeu, dar una 
redusă, obscură, pentru că Dumnezeu însuşi nu e revelat în ele decât ca în 
umbre, Revelaţia deplină şi-o va face El în Hristos, în care Dumnezeu vine 
în maxima apropiere şi lumină. Icoana, înfăţişând pe Hristos pentru cei ce 
nu L-au văzut, reprezintă acest mare spor în cunoştinţa lui Dumnezeu. Isto- 
ria revelaţiei sau mântuirii are astfel două etape şi lor le corespunde simbo- 
lul şi icoana. Dar istoria s-a mişcat după căderea în păcat, şi în afară de legă- 
tura cu Dumnezeu, într-o albie pur imanentă. Aceasta s-a întâmplat, până la 
chemarea lui Avraam, cu toată omenirea, după aceea cu toate popoarele în 
afară de poporul ales, iar de la Hristos încoace cu popoarele păgâne. Aceas- 
tă mişcare a istoriei, în afară de revelaţie şi de lucrarea mântuitoare a lui 
Dumnezeu, îşi găseşte expresia în cultul idolilor. Astfel, privită ca întreg, is- 
toria se mişcă între idol, simbol şi icoană., fiecare din acestea exprimând un 
anumit raport al ei cu Dumnezeu: idolul, un raport negativ, iluzoriu, de în- 
străinare de Dumnezeu, simbolul şi icoana, etapa de pregătire şi cea de rea- 
lizare a mântuirii. Idolul, simbolul şi icoana corespund pâgânismului, Ve- 
chiului şi Noului Testament. De aceea, icoana n-a scos cu totul din uz sim- 
bolul, aşa cum Noul Testament n-a scos din uz Vechiul Testament, sau cu- 
noaşterea lui Dumnezeu în Hristos n-a ftcut de prisos cunoaşterea Lui din 
natură, sau lucrarea dumnezeiască din Hristos prin diferite mijloace materia- 
le. Insă toate aceste simboluri, inclusiv cele din Vechiul Testament, au căpă- 
tat prin venirea lui Dumnezeu în trup o transparenţă, o claritate pe care nu 
o aveau înainte. 

Dată fiind această încadrare a distincţiei între idol şi simbol în istoria 
mântuirii ce culminează în Hristos, înţelegem de ce argumentul acesta, folo- 
sit de apărătorii icoanelor, împotriva argumentului interdicţiei mozaice a chi- 
pului cioplit, folosit iniţial de iconomahi, nu stă izolat, ci de la început e îm- 
pletit cu argumentul întrupării Domnului, şi de ce — după ce iconomahii au 
acceptat discuţia pe teren hristologic, - apărătorii icoanelor n-au încetat să 
folosească, pe lângă argumentul întrupării Domnului, şi argumentul distinc- 

ţiei între idol şi simbol. Ei au folosit aceste doua argumente tot timpul îm- 
preună, pentru că iconoclaştii şi-au susţinut şi mai târziu afirmaţia că icoana 
e idol nu numai cu argumente hristologice, ci şi cu argumentul interdicţiei 
mozaice a chipului cioplit, adică cu o nerecunoştere a vreunei reprezentări a 
divinităţii care să fie altceva decât idol. Lupta dintre cele două partide era o 
luptă între două poziţii tranşante. Era adică lupta pentru sau contra acelei re- 
velaţii a lui Dumnezeu, care s-a săvârşit prin alte mijloace decât prin Cuvânt. 
Sau era implicit o luptă pentru sau contra întrupării lui Dumnezeu în Hris- 
tos, o luptă pentru hristologie. In vreme ce apărătorii icoanelor recunoşteau 
revelaţia lui Dumnezeu prin mediul creaturii, nu considerau creatura închisă 
cu totul în ea însăşi şi orice încercare de reprezentare a lui Dumnezeu prin 
ea, idol, iar în desfăşurarea revelaţiei recunoşteau o creştere de la simbol la 
întruparea lui Dumnezeu şi la icoana corespunzătoare ei, iconomahii nu re- 
cunoşteau în fond nici o revelaţie a lui Dumnezeu prin creatură, deci nici o 
revelaţie în Hristos, - şi reduceau de aceea atât simbolul cât şi icoana la idol. 
Ei recunoşteau doar o revelaţie prin cuvânt, asemănându-se cu protestanţii 
de mai târziu. 



Idol si simbol 



1. Conceptul de idol şi simbol 

Argumentul secundar pe care îl aduceau apărătorii icoanelor împotri- 
va interdicţiei mozaice a chipului cioplit, invocată de iconoclaşti, e o preci- 
zare preţioasă a deosebirii între idol şi simbol. Prin el arătau că chiar Vechiul 
Testament, dacă le-a interzis oamenilor chipurile cioplite, nu le-a interzis 
anumite aşa zise simboluri, care constituie o anticipare pentru icoane. Ei fâ- 
ceau, aşadar, o deosebire netă între idol şi simbol, cum nu făceau adversarii 
icoanelor. 

S-ar putea spune că apărătorii icoanelor au făcut pentru prima dată în 
istoria gândirii această precizare în mod conştient. Prin ea a putut fi împăca- 
tă în conştiinţa creştină contradicţia aparentă din Vechiul Testament între in- 
terdicţia chipurilor cioplite şi porunca de a se turna doi Heruvimi în Cortul 
sfânt (Exod, 21, 18-21), sau de a se turna un şarpe de aramă ca semn al lui 
Hristos (Numeri, 25, 8-9). Spre deosebire de iconoclaşti care rezolvau difi- 
cultatea simplist, nesocotind porunca cu privire la Heruvimi, la şarpele de 
aramă şi la altele asemănătoare, pe motiv că Dumnezeu nu se poate contra- 
zice, Sf. Teodor Studitul zice: «O, ce nebunie ! Negaţia opreşte a se asemă- 
na Dumnezeu cu o făptură din cele ce sunt, cu soarele, cu luna, cu stelele, 
sau cu altceva dintre celelalte, care e una cu construirea de idoli; afirmaţia 
vrea să ridice (tmagesthai) pe Israel, pe cât este posibil, pe o cale simbolică 
(symbolikos) , prin anumite chipuri şi forme (di 9 ektypomaton keti morphomaton 
tinon), la contemplarea şi slujirea unicului Dumnezeu. Oare nu este şi chipul 
(paradei£îm)mtxtg\Aw Cort o manifestare văzută a slujirii în duh, desemna- 
tă prin vedenii simbolice marelui Moise, de Dumnezeul tuturor ?»5. 

Diferenţierea pe care o face acest text între idol şi simbol este clară. în 
vreme ce idolul fixează spiritul închinătorului la lumea creată, simbolul ser- 
veşte la înălţarea minţii omeneşti dincolo de el, la o contemplare şi închina- 
re spirituală a lui Dumnezeu. 

Simbolul, în general, e un indicator spre ceea ce e dincolo de el. El nu 
e o realitate pentru sine, ci în funcţie de o altă realitate pe care o simbolizea- 
ză. E un deget întins spre altceva, care nu se vede, dar la care spiritul omu- 
lui este ajutat să gândească prin simbol. El poate să aibă şi caracterul unei re- 
alităţi de sine stătătoare, cu un rost în ordinea vieţii naturale. Dar în afară de 
acest rost natural, realitatea respectivă poate primi şi funcţia de simbol, care 
c alta decât aceea pe care o are în baza existenţei sale de sine stătătoare, şi prin 
care serveşte de indicator al unei alte realităţi 6 . De pildă, o lumânare aprinsă, 
pe lângă rostul ei natural de lumânare, mai are şi funcţia de simbol, prin care 
nu mai e considerată ca un lucru de sine, ci în legătură cu lumina spirituală 
pe care o închipuieşte. Fie că c un lucru în ordinea naturii şi a trebuinţelor 
fireşti, fie că e un lucru construit anume pentru rostul de simbol, neavând un alt 
rost, orice lucru prin funcţia de simbol e un chip (ektypoma, morpboma) al 

unei realităţi deosebire de el, nu ceva de sine stătător. EI e o scară care ajută 
spiritului să urce la realitatea simbolizată. Caracterul de chip şi de mijloc de 
înălţare a minţii dincolo de el sunt în fond una şi aceeaşi însuşire pe care o 
arc simbolul. 

L Dar determinarea aceasta are în vedere orice simbol în general, adică 

orice lucru care serveşte la îndreptarea minţii spre o altă realitate. In sensul 
acesta, însă, poate fi considerat şi idolul simbol. Dar în sfera aceasta genera- 
lă a conceptului simbol, se distinge un simbol special, care e propriu cugetă- 
rii şi simţirii mozaice şi creştine. Realitatea indicată prin acest simbol special 
nu e o realitate din lumea aceasta, ci o realitate transcendentă. Corelaţia cu 
transcendenţa e nota distinctivă a simbolului mozaic şi creştin. Simbolul, în 
acest înţeles special, trezeşte şi susţine raportarea spiritului uman la tramecn- 
denţâ. Simbolul e văzut în funcţie de transcendenţă. Prin el se «contemplă» 
transcendenţa şi «se slujeşte» ei. Acel altceva spre care indică simbolul reli- 
>s mozaic şi creştin e transcendenţa. 

Idolul, dimpotrivă, nu indică nici o transcendenţă. Când totuşi indică 

/a deosebit de el, acel ceva e şi el imanent. Idolul mi înalţă spiritul la o 

transcendenţă, ci dimpotrivă îl înlănţuieşte în cele văzute. Idolul este expre- 

iia unei atitudini şi concepţii spirituale panteiste, care nu admite o realitate 

feendentă celor imanente şi nu trăieşte raportarea la ca. Idolatrul nu ştie 

jde un Dumnezeu transcendent realităţii imanente, care e ea însăşi divinita- 

|tca. Idolul e un chip care şi-a pierdut funcţia de chip al divinităţii, legând spi- 

ul de realitatea imanentă, ca realitate ultimă şi absolută, ca Dumnezeu. 

Idolatrul nu socoteşte numaidecât chipul însuşi ca divinitate; aceasta o 

e numai omul mai simplu. Cel mai cultivat consideră chipul numai ca lo- 

viu ca -simbol» al unei forţe naturale, care c învestită cu atributele divi- 

jui. în orice caz, şi unul şi altul se închină creaţiunii în locul lui Dumnezeu. 

i la care se închină chiar cel mai cultivat idolatru nu are nimic transcen- 

[dent, chiar dacă i se atribuie un fel de infinitate. Patriarhul Nichifor Mărtu- 

>rul zice: «Sensul idolilor şi al închinării lor de către cei rătăciţi, rămânând 

ceea ce se vede şi neputând indica nimic mai mult, cei groşi şi materiali la 

rlegere îşi îndreaptă mintea numai la pietre şi la materia neînsufleţită. Iar 

ce par să cugete mai raţional şi mai filozofic, socotesc că în idoli locuiesc 

şi nişte puteri pe care le socotesc dumnezeu, precum pe idoli obişnuiesc să-i 
numească chipuri ale zeilor»? 

Desigur, în forţele naturii sunt amestecate şi forţele demonice, şi aces- 
tea fac şi mai atrăgătoare forţele naturii pentru idolatru. De aceea apărătorii 
icoanelor aci numesc închinarea la idoli închinare adusă creaturilor, aci închi- 
nare adusă demonilor 8 . Sau întrucât forţele naturii nu au caracterul divin 
care li se atribuie, adică nu există zeii cărora li se aduce închinarea, idolatrii 
sunt consideraţi că slujesc «celor ce nu sunt» 9 . Dar la cunoştinţa aceasta n-au 
ajuns decât cei din Vechiul Testament şi creştinii. Păgânii nu-şi dădeau sea- 
ma de rătăcirea lor. Ei se aflau în întuneric. Cunoştinţei că idolii sunt min- 
ciună i-a dat expresie Sf. Apostol Pavel (I Cor., 8, 4): «Nu este vreo putere 
în idoli, ei sunt pietre şi lemne şi demoni. Căci nu numai de strălucirea şi mă- 
reţia de pe cer s-au mirat oamenii şi de aceea s-au închinat soarelui şi lunii şi 
mulţimii de stele, ci şi pe unii demoni de pe pământ şi pe oamenii cei mai 
vestiţi prin patimile abominabile, au cutezat nebuneşte să-i cinstească şi să-i 
slăvească cu nume de Dumnezeu»™. 

Tocmai pentru că idolii simbolizează forţele imanente, exagerate de- 
monic, în legătură cu ei se asociază miturile care personifică acele forţe şi jus- 
tifică şi apoteozează tendinţele pătimaşe. Cultul lor e legat de aceste mituri, 
animând şi el acele patimi în oameni. Lucrul acesta îl scot în relief apărăto- 
rii icoanelor 1 !. 

Idolul se încadrează în sfera simbolului general, prin faptul că îndreap- 
tă aproape totdeauna atenţiunea la o realitate deosebită de sine, dar se deo- 
sebeşte de simbolul în sensul restrâns, mozaic şi creştin, prin faptul că reali- 
tatea pe care o indică e din lumea imanentă. Pe de altă parte, idolul nu se 
identifică cu simbolurile laice, având şi el un caracter religios ca şi simbolul 
mozaic şi creştin. De aceea susţine şi el o simţire religioasă şi un cult. Unind 
ceea ce îl uneşte cu simbolurile laice şi ceea ce îl distinge de ele, putem spune 
că idolul este rodul unei religiozităţi, care divinizează forţe sau părţi ale na- 
turii imanente, îmbrăcându-le într-un nimb religios absolut. De aceea, între 
idol şi realitatea spre care îndreaptă el e o mai mare asemănare decât între 
simbolul mozaic sau creştin şi realitatea divină. Ba adeseori, idolul e o parte 
din realitatea socotită divină şi deci închinarea se opreşte uneori la el însuşi. 

Spre deosebire de orice idolatru, creştinii se închină Dumnezeului adevărat, 
nu creaţiunii. Dar cum EI e Dumnezeul tuturor, creştinii îl contemplă pe El 
prin cele văzute, dar dincolo de ele, deosebit de ele. Şi Dumnezeu atrăgân- 
du-1 pe om spre El, îi ridică năzuinţele peste patimile lui, susţinute şi stimu- 
late de natură. 



^^ 2. Lumea creata ca simbol şi ca ansamblu de simboluri 

Dar precum idolul, ca simbol religios panteist, e pe de o parte ceva re- 

nins, iar pe de altă parte corelativ cu adorarea întregii lumi, aşa simbolul 

I cligios creştin e pe de o parte ceva restrâns, iar pe de alta e corelativ cu o 

^Considerare a întregii lumi ca simbol al transcendentei divine. In idolatrie se 

uce închinarea lumii însăşi şi de aceea şi idolului ca parte sau «simbol» al 

; in creştinism lumea întreagă se consideră, ca creaţiune, simbol al trans- 

denţei divine şi de aceea şi obiectul religios se consideră simbol al acestei 

cendenţe. Precum idolul, aşa şi simbolul creştin implică o anumită vi- 

despre lume, în general. 

Astfel, idolatria este cultul creaţiunii, sau al unei false divinităţi. Desi- 
L lumea idolatrului este deosebită de lumea pe care o cunoaşte creştinul, 
c o lume plină de forţe misterioase, care sunt totuşi imanente ei. Este o 
cu un aspect fictiv. Acest aspect fictiv 1-a destrămat ştiinţa. Dar înaintea 
L 1-a destrămat creştinismul, făcând prin aceasta posibilă ştiinţa. L-au 
mat Sf. Părinţi, când au spus că zeii ca moduri ale lumii sunt o ficţiu- 
pc aceea s-a spus că lumea creştinismului este una cu lumea ştiinţei mo- 
I Dar lumea ştiinţei moderne nu e numaidecât una cu lumea creştină, 
ştiinţei moderne coincide cu lumea creştină numai când este văzută 
predincios. Dacă este văzută de un necredincios, e apreciată şi ea în mod 
fiind îmbrăcată în atributele absolutului. Deci lumea ştiinţei mo- 
ace primi şi un aspect idolatru. Desigur, e vorba de un aspect idol- 
i icosebit de cel păgân. Avem de a face cu o idolatrie ncreligioasă. As- 
x îl are lumea pentru omul care o socoteşte unica realitate, care ii 

atribuie o infinitate şi o putere nelimitată, desigur manifestată în legi deter- 
minabile 1 W\ 

Sunt două viziuni diferite despre lume, din care una constituie baza 
pentru idolatrie, alta pentru considerarea ei ca simbol în întregimea ei şi ca 
ansamblu de simboluri. Numai creştinismul, urmând Vechiul Testament, 
vede lumea ca simbol şi ca bază pentru simboluri, căci numai creştinismul 
vede lumea ca relativă, numai pentru creştin ea nu e obiect de închinare ido- 
latră, pentru că nu e ultima realitate, ci dincolo de ea există o altă lume pe 
care o simbolizează. 

Dar nu e de ajuns ca lumea văzută să nu fie singura pentru a putea fi 
considerată ca simbol, ci mai trebuie ca cealaltă lume pe care o simbolizează 
să se afle într-o legătură cu cea văzută, anume ca aceasta să-i semene aceleia, 
să fie chip al ei. Iar această calitate o are numai dacă este dependentă de 
aceea, dacă nu e într-o independenţă de ea. Această relaţie o are lumea văzu- 
tă în mod cert numai ca una ce c creată de cealaltă. Numai în acest caz, ea e 
după asemănarea aceleia, datorită şi faptului că e mediu de manifestare a ace- 
leia. Trupul nostru este asemenea sufletului nostru, întrucât c mediul de ma- 
nifestare a lui, pentru faptul că într-o anumită măsură e organizat, sau 
«creat», după forma Iui, de sufletul nostru. Desigur, lumea în ansamblul ei, 
nu e tot aşa de necesar şi de intim legată de lumea nevăzută, ca trupul nos- 
tru de sufletul nostru, ci lumea nevăzută e mai liberă faţă de cea văzută. Căci 
lumea văzută e creată în mod absolut, nu numai după formă, ci şi după sub- 
stanţa ei, de lumea nevăzută. Dar tocmai aceasta îi dă lumii văzute, pe de altă 
parte, o dependenţă şi mai mare de lumea nevăzută, de cum o are trupul faţă 
de suflet. Transcendenţa poate dispune şi mai mult de lumea văzută ca in- 
strument al ei. E adevărat că sufletul nostru fiind legat de trup, în modul cel 
mai intim şi mai necesar, a făcut din trup instrumentul cel mai adecvat al ma- 
nifestărilor lui, al puterilor lui. Dar sufletul plăteşte aceasta printr-o renunţa- 
re la o parte din libertatea lui în raport cu trupul, dat fiind că nu 1-a creat el 
şi după substanţă. 

Dimpotrivă, în raport cu transcendenţa divină, lumea văzută nu e un 
mediu tot aşa de adecvat ca trupul în raport cu sufletul, dar, pe de altă parte, 
transcendenţa divină are întreaga libertate faţă de lumea pe care a creat-o. 

Transcendenţa divină dispune de toate cele din lume pentru a se manifesta, 
dar se manifestă într-un mod cu mult mai inadecvat ca sufletul prin trup. 
Uneori, Dumnezeu poate dispune de materia lumii pentru a pronunţa prin 
ea cuvinte asemenea celor omeneşti sau pentru a-şi forma o faţă nu-i sunt o 
formă tot aşa de necesară şi de adecvată cum sunt pentru sufletul omenesc. 
In general, însă, Dumnezeu se manifestă prin lume, prin formele obişnuite 
ale existenţei ei, cu mult mai neadecvat pentru a reda viaţa divină. 
; Acest raport ca de la creatură la Creator precizează legătura lumii noas- 

tre cu lumea nevăzută. Numai faptul că lumea văzută e creatura lui Dumne- 
zeu cel nevăzut face ca lumea văzută să-şi aibă sensurile de la Dumne7xu şi 
să servească pentru a-L exprima pe El. «Simbolul şi simbolizarea presupun 
existenţa, zice Berdiaev, a două lumi, a două ordine de existenţă. Simbolul 
nu poate avea loc dacă există numai o singură lume, numai o singură ordine 
de existenţă. Simbolul vorbeşte despre aceea că sensul unei lumi stă în cea- 
tă lume, că din cealaltă lume rezultă sensul celei de aici... Simbolul e pun- 
ica între două lumi. Simbolul nu spune numai despre aceea că există o alta 
lume, că existenţa nu e închisă în lumea noastră, ci şi despre aceea că e posi- 
ilă o legătură între cele două lumi, o unire a unei lumi cu cealaltă, că aces- 
lumi nu sunt cu totul despărţite. Simbolul deosebeşte cele două lumi şi le 
gâ. Prin sine însăşi, lumea empirică nu are semnificaţie şi sens, ci primeş- 
cmnificaţie şi sens din cealaltă lume, din lumea spiritului, ca simbol al lu- 
ii spirituale. Lumea naturală nu are în sine însăşi izvorul vieţii, care dă sens 
ţii, ea şi-1 primeşte pe acesta în mod simbolic din altă lume, din lumea spi- 
^i.ilâ. Logosul e sădit în lumea spirituală, iar în lumea naturală numai se- 
ctă, adică se simbolizează. Tot ce are semnificaţie şi sens în viaţa noas- 
ste numai semn, adică simbol al altei lumi. A avea semnificaţie înseam- 
a fi semn, adică simbol al altei lumi, a nu avea sens în sine însuşi. Şi tot 
pste semnificativ în viaţa noastră are caracter de semn, de simbol. Legătu- 
pimbolicâ în viaţa noastră şi în viaţa lumii noastre, plină de nesemnificaţie 
nimicnicie, apare numai ca o legătură cu altă lume, cu lumea sensului 

cmnificaţiei, cu lumea spirituală» 12 . 
Punând în opoziţie cele două viziuni ale lumii: pe cea care consideră 
kr-* văzută ca ultima realitate şi care nu poate fi bază decât pentru o atitudine 

atribuie o infinitate şi o putere nelimitată, desigur manifestată în legi deter- 
minabilei^. 

Sunt două viziuni diferite despre lume, din care una constituie baza 
pentru idolatrie, alta pentru considerarea ei ca simbol în întregimea ei şi ca 
ansamblu de simboluri. Numai creştinismul, urmând Vechiul Testament, 
vede lumea ca simbol şi ca bază pentru simboluri, căci numai creştinismul 
vede lumea ca relativă, numai pentru creştin ea nu e obiect de închinare ido- 
latră, pentru că nu e ultima realitate, ci dincolo de ea există o altă lume pe 
care o simbolizează. 

Dar nu e de ajuns ca lumea văzută să nu fie singura pentru a putea fi 
considerată ca simbol, ci mai trebuie ca cealaltă lume pe care o simbolizează 
să se afle într-o legătură cu cea văzută, anume ca aceasta să-i semene aceleia, 
să fie chip al ei. Iar această calitate o are numai dacă este dependentă de 
aceea, dacă nu e într-o independenţă de ea. Această relaţie o are lumea văzu- 
tă în mod cert numai ca una ce e creată de cealaltă. Numai în acest caz, ea e 
după asemănarea aceleia, datorită şi faptului că e mediu de manifestare a ace- 
leia. Trupul nostru este asemenea sufletului nostru, întrucât e mediul de ma- 
nifestare a lui, pentru faptul că într-o anumită măsură e organizat, sau 
«creat», după forma lui, de sufletul nostru. Desigur, lumea în ansamblul ei, 
nu e tot aşa de necesar şi de intim legată de lumea nevăzută, ca trupul nos- 
tru de sufletul nostru, ci lumea nevăzută e mai liberă faţă de cea văzută. Căci 
lumea văzută e creată în mod absolut, nu numai după formă, ci şi după sub- 
stanţa ei, de lumea nevăzută. Dar tocmai aceasta îi dă lumii văzute, pe de altă 
parte, o dependenţă şi mai mare de lumea nevăzută, de cum o are trupul faţă 
de suflet. Transcendenţa poate dispune şi mai mult de lumea văzută ca in- 
strument al ei. E adevărat că sufletul nostru fiind legat de trup, în modul cel 
mai intim şi mai necesar, a făcut din trup instrumentul cel mai adecvat al ma- 
nifestărilor lui, al puterilor lui. Dar sufletul plăteşte aceasta printr-o renunţa- 
re la o parte din libertatea lui în raport cu trupul, dat fiind că nu 1-a creat el 
şi după substanţă. 

Dimpotrivă, în raport cu transcendenţa divină, lumea văzută nu e un 
mediu tot aşa de adecvat ca trupul în raport cu sufletul, dar, pe de altă parte, 
transcendenţa divină are întreaga libertate faţă de lumea pe care a creat-o. 

Transcendenţa divină dispune de roate cele din lume pentru a se manifesta, 
dar se manifestă într-un mod cu mult mai inadecvat ca sufletul prin trup. 
Uneori, Dumnezeu poate dispune de materia lumii pentru a pronunţa prin 
ea cuvinte asemenea celor omeneşti sau pentru a-şi forma o faţă nu-i sunt o 
formă tot aşa de necesară şi de adecvată cum sunt pentru sufletul omenesc, 
în general, însă, Dumnezeu se manifestă prin lume, prin formele obişnuite 
ale existenţei ei, cu mult mai neadecvat pentru a reda viaţa divină. 

Acest raport ca de la creatură la Creator precizează legătura lumii noas- 
tre cu lumea nevăzută. Numai faptul că lumea văzută e creatura lui Dumne- 
zeu cel nevăzut face ca lumea văzută să-şi aibă sensurile de la Dumnezeu şi 
să servească pentru a-L exprima pe El. «Simbolul şi simbolizarea presupun 
existenţa, zice Berdiaev, a două lumi, a două ordine de existenţă. Simbolul 
nu poate avea loc dacă există numai o singură lume, numai o singură ordine 
de existenţă. Simbolul vorbeşte despre aceea că sensul unei lumi stă în cea- 
laltă lume, că din cealaltă lume rezultă sensul celei de aici... Simbolul e pun- 
tea între două lumi. Simbolul nu spune numai despre aceea că există o altă 
lume, că existenţa nu e închisă în lumea noastră, ci şi despre aceea că e posi- 
bilă o legătură între cele două lumi, o unire a unei lumi cu cealaltă, că aces- 
te lumi nu sunt cu totul despărţite. Simbolul deosebeşte cele două lumi şi le 
leagă. Prin sine însăşi, lumea empirică nu are semnificaţie şi sens, ci primeş- 
te semnificaţie şi sens din cealaltă lume, din lumea spiritului, ca simbol al lu- 
mii spirituale. Lumea naturală nu are în sine însăşi izvorul vieţii, care dă sens 
vieţii, ea şi-1 primeşte pe acesta în mod simbolic din altă lume, din lumea spi- 
rituală. Logosul e sădit în lumea spirituală, iar în lumea naturală numai se 
reflectă, adică se simbolizează. Tot ce are semnificaţie şi sens în viaţa noas- 
tră, este numai semn, adică simbol al altei lumi. A avea semnificaţie înseam- 
a fi semn, adică simbol al altei lumi, a nu avea sens în sine însuşi. Şi tot 

este semnificativ în viaţa noastră are caracter de semn, de simbol. Legătu- 
ra simbolică în viaţa noastră şi în viaţa lumii noastre, plină de nesemnificaţic 
i de nimicnicie, apare numai ca o legătură cu altă lume, cu lumea sensului 

a semnificaţiei, cu lumea spirituală» 12 . 

i Punând în opoziţie cele două viziuni ale lumii: pe cea care consideră 

siea văzută ca ultima realitate şi care nu poate fi bază decât pentru o atitudine 

idolatră faţă de ea, şi pe cea care consideră lumea văzută ca neavând sensul 
ultim în sine, ci ca primindu-I, în calitate de simbol, de la o lume superioa- 
ră, tot Berdiaev zice: «Sunt două viziuni ale lumii, care pun o pecete cores- 
punzătoare pe formele conştiinţei religioase. Una din aceste viziuni ale lumii 
vede peste tot în lume realităţi în sine, închide cu totul infinitul în finit, spi- 
ritul în trupul acestei lumi, fixează spiritul în trupul mărginit, e gata să vadă 
totdeauna în relativ şi trecător absolutul şi netrecătorul, procesele vieţii le 
preface în categorii ontologice îngheţate. . . Şi este o altă viziune a lumii, care 
exprimă natura dinamică a spiritului. Această viziune a lumii vede peste tot 
în lume numai semne şi simboluri ale altei lumi, simte divinul înainte de toa- 
te ca taină şi nemărginire, dincolo de tot ce este mărginit şi totdeauna trecă- 
tor simte netrecătorul, nimic relativ şi trecător nu-i apare ca absolut şi netre- 
cător» 13. 

In aceste pasagii, Berdeaev n-a făcut decât să redea în alţi termeni con- 
cepţia Părinţilor răsăriteni, după care lumea creată îşi are raţiunile în Dum- 
nezeu dinainte de veci. Expunând această concepţie despre lume, opusă ce- 
lei care nu vede dincolo de lumea văzută nimic ca bază, ca raţiune a ei, un 
alt teolog rus subliniază faptul că însăşi raţiunea noastră caută sensurile lu- 
mii dincolo de lume, deci concepţia patristică despre lume e cea care cores- 
punde raţiunii noastre. «Lumea aceasta poate fi privită în mod îndoit. Sau 
ne vom uimi cu ochii trupeşti şi cu auzul numai de torentul exterior al feno- 
menelor, ce se înlocuiesc şi se întretaie, şi vom privi numai la obiecte exter- 
ne, sau prin obiectele şi apariţiile acestea vom privi la ceea ce e ascuns tainic 
dincolo de ele. în acest caz, toate aceste lucruri şi întâmplări sunt numai aco- 
perăminte străvezii ale unei alte lumi, inaccesibile privirii organelor simţuri- 
lor noastre. Privirea spirituală contemplă şi sensul spiritual, adevărata rădă- 
cină a obiectului dat şi al apariţiei; privirea materială însă nu se ridică de la 
suprafaţa pământului şi nu străbate în esenţa apariţiilor date. Dar sunt miopi 
cei ce cugetă că perceperea lumii se mărgineşte la privirea trupească. Logo- 
sul din om caută după logosul din natură, ca reflex al Logosului veşnic; spi- 
ritul caută spiritualul; înţelepciunea caută sofianicul. însuşi Mântuitorul, 
prin parabolele Sale, ne învaţă să ne apropiem în felul acesta de lumea apa- 
riţiilor. In parabolele Sale, obiectele cele mai prozaice dobândesc un alt sens 

şi-şi dezvăluie esenţa lor tainică, intră în lumea altor realităţi. Astfel sămân- 
ţa, aluatul, năvodul, sarea, mlădiţa şi altele, ne dezvăluie taine ascunse de pri- 
virea trupească. Dincolo de aceste obiecte ale lumii externe se văd raţiunile 
lor adevărate, sensurile, existenţa veşnică. De la Mântuitorul, Părinţii vor în- 
văţa să pătrundă cu duhul în această lume, dincolo de ţesătura transparentă 
a apariţiilor sensibile. Lor, această lume li se înfăţişează simbolică, plină de 
logos, spirituală» 14 . Iar un gânditor francez, într-o lucrare de mare valoare, 
spune că dacă omul simte chemarea lui Dumnezeu, ajunge la un punct de 
vedere din care fiecare lucru îi apare, în anumite privinţe, ca o umbră a lui 
Dumnezeu. «Dar nu întrucât se instaurează pe sine însuşi, ci întrucât ajută 
altuia să se instaureze, e această umbră». Pe existenţa noastră, care nu e ab- 
solut opacă, «se preumblă în chip misterios umbre şi lumini, care adeseori o 
fac destul de translucidă pentru ca să se poată strâvedea, într-un mod fugitiv, 
ca printr-o transparenţă, realitatea strălucitoare care e dincolo» 1 5. 
L Deci, simbolul în sens creştin e expresia acestei viziuni care distinge lu- 

mea de Dumnezeu şi, în acelaşi timp, o leagă de El, ca pe o creatură şi in- 
strument al Lui. Dimpotrivă, idolul este expresia unei viziuni care consideră 
lumea văzută ca fiind ea însăşi divinitatea. Aşa interpretează Patriarhul Ni- 
chifor Mărturisitorul idolul interzis de Legea Veche. După el, termenul de 
«asemănare» nu indică acolo un raport între chipul unei făpturi şi Dumne- 
zeu, în sensul că Dumnezeu ar fi altceva decât făptura respectivă, ci un ra- 
port între chipul făpturii şi făptura însăşi, ceea ce implică o închinare la făp- 
tură prin chipul făpturii, socotindu-se însăşi făptura Dumnezeu. Iată cuvin- 
tele amintitului autor: «S-a poruncit celor vechi prin Moise: «Eu sunt Dom- 
nul Dumnezeul tău, care te-am scos din pământul Egiptului, din casa robiei. 
Să nu-ţi fie alţi dumnezei afară de Mine. Să nu-ţi faci idol (eidolon)^ nici 
asemănarea a orice din câte sunt în cer sus şi din câte sunt pe pământ jos şi 
din câte sunt în ape, sub pământ. Să nu te închini, nici să slujeşti lor» (Ieşi- 
re 20, 2-5). Şi în altă parte: «Păziţi-vă foarte sufletele voastre, că nu aţi vă- 
zut nici o asemănare în ziua în care a grăit Domnul către voi în muntele Ho- 
reb, numai din foc. Să nu săvârşiţi fărădelege şi să vă faceţi vouă asemănare 
cioplită şi orice chip. Şi nu cumva, privind la cer şi văzând soarele şi luna şi 
stelele şi toată podoaba cerului şi, rătăcind, să te închini lor şi să le slujeşti 

lor». E vădit oricui pentru ce le spune acestea. Căci închinarea şi slujirea ce 
se cuvine Lui, Dumnezeu a interzis să se aducă creaturii, ba le-a poruncit să 
şi dărâme templele păgânilor». Cu totul altceva este însă simbolul în sens 
creştin. El e simbol al unui Dumnezeu deosebit de lume. Căci, continuă Pa- 
triarhul Nichifor: «Că n-a împiedicat cu totul să se aducă închinare celor fă- 
cute de mâini, vor arăta cele privitoare la Cortul vechi. Căci tot poporul se 
închina la el. Iar el pună icoana celor cereşti şi a creaţiunii, al cărei chip a fost 
arătat de Dumnezeu proorocului, şi avea simbolurile celor sfinte cu adevărat. 
Dar şi acestea erau făcute din materie şi erau toate sfinte şi vrednice de în- 
chinare. Iar câte le-a construit înţelepciunea şi puterea lui Solomon şi toate 
chipurile celor netrupeşti (morphomata) câte le avea templul acela vestit, le 
vom lăsa pe seama celor ce vreau să le cerceteze cu răbdare, deoarece şi noi 
am tratat despre acestea mai amănunţit, în alte părţi. Pe lângă acestea, câte 
s-au arătat şi s-au spus dumnezeiescului Iezechiil, le lămuresc cuvintele 
Scripturii. Şi pe pereţi, de jur-împrcjurul templului, descris şi arătat, erau 
Heruvimii săpaţi şi finicii... Şi a văzut casa plină de slava Domnului, încât a 
căzut pe faţă... Dar numai acestea le-a uitat acest prea înţelept (preopinent), 
sau a ocolit şi alte multe locuri care servesc aceluiaşi scop şi înţeles şi înving 
nebunia lui ? Căci se primejduieşte uitând acelea care stau la îndemâna tutu- 
ror celor ce ar voi să le cerceteze şi folosească. Căci precum s-a oprit israeliţi- 
lorsăfacă asemănarea vreunora dintre creaturi spre a le înfăţişa spre slujire şi în- 
chinare celui străin şi viclean, tot aşa s-a poruncit după aceea să se facă cele din 
Cort, care s-au construit spre slava şi cinstea lui Dumnezeu legiuitorul şi ca ale 
Lui proprii»^ . 

In altă parte, Patriarhul Nichifor acuză pe iconomahi că alterează locul 
din Testamentul Vechi. Căci acolo nu se scrie: «Să nu-ţi faci nici o asemăna- 
re», ci: «Să nu-ţi faci asemănare a nimic din cele create» («din cele ce sunt»). 
Deci, nu s-a spus aceasta simplu şi fără raportare la ceva, cum socotesc ico- 
nomahii, ca să includă aci şi interzicerea asemănării lui Hristos, ci s-au adus 
cele cărora să nu se facă asemănare. Căci s-a poruncit aşa: «Eu sunt Domnul 
Dumnezeul tău, care te-am scos pe tine din Egipt, din casa robiei. Să nu-ţi 
fie alţi dumnezei afară de Mine. Să nu-ţi faci idol" (Exod 20, 2-5). La aces- 
tea se adaugă în continuare: «Nici asemănarea a nimic din câte sunt în cer şi 

din câte sunt pe pământ, şi din câte sunt în ape, sub pământ: Să nu te închini 
ior, nici să slujeşti lor». Iar care sunt acestea cărora nu trebuie să li se facă ase- 
mănare, le arată Moise cu altă ocazie: «Să nu săvârşiţi nelegiuire şi să nu vă 
faceţi vouă asemănare cioplită, tot chipul asemănare a bărbătescului sau a fe- 
meiescului, asemănare a toată pasărea cu aripi care zboară sub cer, asemăna- 
re a toată târâtoarea care se târăşte pe pământ, a tot peştele care e în apele de 
sub pământ, şi să nu priveşti la cer şi văzând soarele şi luna şi stelele şi toată 
podoaba cerului şi rătăcind să te închini şi să slujeşti lor» 17 . 

Deci, când chipurile sunt ale lui Dumnezeu, când în ele se oglindeşte 
slava şi puterea Lui, când prin ele se aduce închinarea lui Dumnezeu, când 
sunt adică simboluri ale transcendenţei divine, sunt bine plăcute lui Dumne- 
zeu şi poruncite de El; numai când prin ele se aduce închinare creaţiunii, sau 
diavolului, care opreşte pe om să caute spre Dumnezeu, numai când sunt 
idoli, sunt oprite. 



3. Simbolul şi actul de tmnscendere al spiritului 

> Dacă lumea poate fi şi simbol pentru transcendenţa divină şi bază pen- 

tru simbolul restrâns, de caracter religios, dar şi realitate divinizată şi bază 
pentru idoli, cauza pentru care ea primeşte sensul din urmă şi un chip din 
cuprinsul ei devine idol, nu e în ea însăşi, sau în chipul respectiv, ci în starea 
omului care şi-a pierdut tensiunea spre transcendenţă, care şi-a pierdut avân- 
tul de depăşire a celor materiale, propriu spiritului omenesc. Cauza e într-o 
cădere a spiritului de la viaţa proprie lui. In această stare s-a aflat omenirea 
idolatră şi se află orice om căzut de la credinţa într-un Dumnezeu transcen- 
dent lumii. Spiritul, în starea lui normală, e liber de determinismul lumii, e 
creator, tocmai prin faptul că depăşeşte necontenit categoriile lumii. Spiritul 
c în afara de vreme şi de spaţiu. «Spiritul e totodată transcendent şi imanent. 
în el transcendentul se face imanent şi imanentul se face transcendent, trece 
peste graniţă». Spiritul nu e mulţumit în nici o clipă cu ceea ce este, cu ceea 
ce a devenit şi a realizat, el sare mereu peste graniţa atinsă, nu printr-o evo- 
luţie naturală, ca animalele, care totuşi nu pot depăşi graniţa naturii, ci prin 

libertate, atras de valorile pe care numai el le gândeşte şi pe care se străduieş- 
te să le încorporeze în viaţa lui şi a lumii 18 . 

Raportarea la absolut, ridicarea sa treptată spre absolut, pentru a um- 
ple fiinţa sa şi lumea de lumina şi de valoarea lui, îi este omului esenţială. 
Omul este ancorat şi înrădăcinat în absolut şi ftcut pentru a actualiza legă- 
tura originară cu absolutul. Absolutul este începutul şi sfârşitul lui, ţinta lui. 
De aceea omul nu poate fi cugetat decât în relaţie cu absolutul. «Ideea de 
chip al lui Dumnezeu este premiza fundamentală pentru înţelegerea omu- 
lui» 19 . «Omul este fiinţa ce năzuieşte mai presus de sine, el nu-şi este sufi- 
cient sieşi. Omul, deşi fascinează pe om, nu este totuşi ultimul, deşi e facto- 
rul decisiv în lumea sa. El se preocupă de sine, dar numai prin aceea că se 
preocupă de altceva. Aceasta o experiază el prin aceea că nu găseşte odihnă 
în sine, ci numai în realitatea transcendenţei» 20 . Omul se poate defini ca o 
fiinţă ce trebuie să se transceandă necontenit. Nu este vorba numai de o 
transcendere spre lume şi spre semenii săi, ci spre ceea ce constituie adevăra- 
ta transcendenţă faţă de lume şi faţă de tot ce face parte din ea. 

Lumea întreagă e, în fiinţa ei, şi poate deveni pentru om mediul prin 
care acesta străvede transcendenţa. Lumea întreagă e, deci, în fiinţa ei, sim- 
bol. Dar omul trebuie să descopere acest caracter de simbol al ei. O spun 
Sfinţii Părinţi şi o spun şi atâţia gânditori moderni. Sfinţii Părinţi exprimă 
caracterul de simbol al lumii, de mediu străveziu al transcendenţei divine, în 
învăţătura lor despre «raţiunile divine» ce iradiază din toate lucrurile lumii. 
Sf. Maxim Mărturisitorul zice: «Toate făpturile lui Dumnezeu, contemplate 
de noi cu înţelegere corespunzătoare, ne vestesc raţiunea ascunsă în ele şi în 
fiecare făptură raţiunea dumnezeiască ne descoperă voia Lui» 21 . «Pentru 
aceşti scriitori ai Bisericii, fenomenele acestei lumi, obiectele lumii externe, 
creaturile sunt numai reflexe ale altei realităţi». Dincolo de «scoarţa vârtoasă 
a materialităţii» acestor obiecte trecătoare, ei au văzut esenţa adevărată, ne- 
trecătoare a lumii veşnice. Ei, după expresia Sf. Maxim Mărturisitorul, «nu 
cu privirea sensibilă, ci prin vederea contemplaţiei spirituale a fiecăruia din- 
tre simbolurile văzute, au fost învăţaţi de Logosul creator ascuns în ele şi în 
Logos au aflat pe Dumnezeu» 22 . După cuvântul aceluiaşi Sfânt Părinte al Bi- 
sericii, «toată lumea inteligibilă se înfăţişează închipuită tainic în chipurile 

simbolice ale lumii sensibile pentru aceia care au ochi să vadă; şi toată lumea 
sensibilă, dacă e cercetată cu o minte iubitoare de cunoştinţă în însăşi prin- 
cipiile ei, în raţiuni, e inclusă în lumea inteligibilă; e aceasta în principiile ei, 
şi aceea în chipurile ei simbolice» 23 . 

La Părinţi s-a creat o viziune simbolică specială despre lume, cum la 
imnografîi bisericeşti sau la poeţii simbolişti s-a creat un limbaj propriu sim- 
bolist. Teologia scriitorilor clasici ai Bisericii a fost creatoare şi îndrăzneaţă, 
de aceea pentru că în dispoziţia minţii lor, în percepţia lumii şi în limbaj, au 
fost mai aproape de înţelegerea Bibliei şi Evangheliei, de graiul Proorocilor, 
al Apostolilor şi al Domnului însuşi. Şi acest grai întreg a fost străbătut de 
acel simbolism despre care am vorbit. Părinţii n-au văzut numai suprafaţa fe- 
nomenelor, ci şi rădăcina lor, principiul dumnezeiesc. La Părinţi nu obser- 
văm obiectivaţie, n-a existat abstracţie. «Ca ideal al cunoaşterii lui Dumne- 
zeu, Apostolul Pavel îşi propune dibuirea lui Dumnezeu (Fapte 17, 27) în 
lumea văzută. In lume trebuie arătate urmele prezenţei lui Dumnezeu, a lu- 
crării Lui în ea» 24 . Acestui realism simbolic al Ortodoxiei îi corespunde, de 
aceea, deplin, învăţătura despre energiile necreate, despre aceste urme ale lui 
Dumnezeu în lume. E o învăţătură care şi-a aflat deplina clarificare la Sf. Gri- 
gorie Palama. Dar acesta urmează, în concepţia despre raportul lumii cu 
Dumnezeu, linia scriitorilor bisericeşti anteriori. El zice despre lumea aceas- 
ta: «Dumnezeu a zidit această lume văzută, ca un reflex al lumii mai presus 
de lume, pentru ca prin contemplarea spirituală a ei să ajungem, ca pe o sca- 
ră minunată, la lumea aceea» 25 . 

Se poate descoperi tot mai mult caracterul de simbol al acestei lumi şi 
această «simbolizare» a ei este o misiune a omului. Acelaşi lucru îl spune şi 
un K. Jaspers. «Toată realitatea empirică (Dasein) e străbătută de o simboli- 
că potenţială» 251 "*, zice el. Acesta aduce şi nişte precizări preţioase în acest do- 
meniu variat al simbolurilor. El distinge o simbolică a semnificărilor şi o sim- 
>lică a contemplării. Deosebirea dintre acestea nu se acoperă întru totul cu 
deosebirea dintre raporturile simbolice din cadrul lumii create şi raporturile 

.imbolice dintre lucrurile lumii create şi transcendenţă. Căci şi simbolica 
:mnificărilor poate exprima nu numai raporturi între lucrurile din lume. ci 

fi raporturi între lucruri şi transcendenţă. Deosebirea ce o face Jaspers se 

referă mai degrabă la două atitudini, sau stări sufleteşti. în orice caz, simbo- 
lica contemplării vizează exclusiv transcendenţa. Simbolul cu care are de a 
face aceasta, îl numeşte Jaspers cifru. Simbolica semnificărilor rezultă dintr-o 
comparaţie intelectuală între lucruri şi ca atare desparte semnificatul de semn 
şi, date fiind legăturile dintre toate elementele realităţii empirice, prin orice 
se poate semnifica orice. Dar în cifru se contemplă numai transcendenţa şi 
fără a o despărţi de scmn26. Prin cifru are loc o trăire a transcendenţei, nu o 
simplă cugetare asupra ei. Poate să-şi trăiască cineva şi cugetarea despre 
Dumnezeu ca un cifru, dar acela pătrunde atunci prin cugetare la fundamen- 
tul sau în abisul cugetării sale, dincolo de cugetare. Şi, desigur, o semnifica- 
re nu o poate ocoli nici trăirea transcendenţei prin cifru. Dar în această sem- 
nificare nu se indică ceva prin altceva, ci se exprimă transcendenţa trăită îm- 
preună cu cifrul. Această semnificare o face graiul, prin care se exprimă trăi- 
rea transcendenţei în cifru. Prin ea, trăirea se face mai clară, se adânceşte. 
Căci cifrul şi semnificarea lui nu ocazionează o trăire terminată a transcen- 
denţei, ci o vedere mereu mai adâncă în ea. 

Astfel lumea întreagă poate fi simbol în două moduri: a) în modul în 
care orice obiect şi fenomen din ea poate semnifica pe oricare altul, după 
convenţia între oameni, şi-1 poate semnifica şi pe Dumnezeu pentru o cuge- 
tare raţională, în baza raporturilor cauzale ce le sesizează aceasta. Aceasta, în 
virtutea faptului că «nici un lucru nu stă de sine, ci toate sunt în raporturi», 
b) Şi în modul în care orice lucru, orice fenomen poate fi simbol, ca cifru 
prin care se contemplă transcendenţa şi nu vreun alt lucru sau fenomen. Aci 
lucrul nu mai este văzut în raporturile lui cauzale, ci în adâncimea lui, în tai- 
na lui, care n-are de a face nimic cu raporturile lui naturale cu alte lucruri, ci 
e un loc al prezenţei transcendenţei 7. Ca cifru, lucrul respectiv nu mai e vă- 
zut încadrat în determinismul natural şi prin aceasta ca un simbol natural, ci 
ca un simbol metafizic^. 



O TEOLOGIE A ICOANEI 



99 



4. Modul distingerii simbolurilor religioase 

Dacă simbolizarea unor lucruri prin altele, în cadrul natural al lumii, e 
actul care a prezidat, asociat cu o simţire religioasă, la crearea idolilor în sen- 
sul restrâns al cuvântului, vederea unui lucru ca simbol propriu zis (sau ca ci- 
fru) implică numaidecât o raportare a omului la ceea ce e mai presus de ra- 
ţiune, de natură, de lume. Desigur, şi în raportul omului cu idolul e implicat 
un element afectiv. Dar afectivitatea aceasta nu e supraraţională, cum e ra- 
portul existenţial dintre om şi simbol, ci e subraţională, sau extraraţională. 
Raportul omului cu idolul are şi un caracter religios. Dar aceasta nu înseam- 
nă totuşi o trăire a transcendenţei prin idol. In idol omul vede şi simte, con- 
centrate, în baza simbolizării naturale, înţelesul sau prezenţa uneia sau mai 
multor forţe naturale ale lumii. în simbol, însă, omul trăieşte prezenţa altei 
sau altor forţe decât cele naturale, pe care le poate avea şi mediul simboliza- 
tei- privit în el însuşi. în idol omul vede şi adoră, de pildă, forţa iubirii natu- 
rale dintre sexe, pe când prin legătura dintre mire şi mireasă, ca simbol al ra- 
portării transcendenţei la ftptură, omul vrea să exprime dragostea mai pre- 
sus de fire a lui Dumnezeu. Idolul exprimă forţele imanente ale naturii, sim- 
bolul forţelor transcendenţei spirituale. 

De aceea idolul nu pune probleme dificile pentru cunoaşterea forţelor 
ce le exprimă. închinătorul la idoli cunoaşte în mod adecvat, deşi nu în toa- 
tă extinderea, «forţele» zeilor săi. Cunoaşterea prilejuită de simbol este msi 
antinomică. Este o cunoaştere în necunoaştere, sau o necunoaştere în cu- 
noaştere. Aceste deosebiri se arată şi în felul de construire a idolilor şi a simbo- 
lurilor. Idolul prezintă şi el natura stilizată, dar prin exagerarea mădularelor 
prin care se manifestă acele forţe ale naturii pe care vrea să le exprime. E o 
exagerare care nu ridică pe om peste natură, ci îi scoate în relief anumite for- 
ţe ale aceleia, rupând echilibrul natural în favorul lor. în simbol, ca cifru al 
transcendenţei, fără a fi anulate forţele naturale, căci ele servesc ca chipuri 
pentru altele spirituale, se aleg forţele cele bune şi ele sunt prezentate într-o 
asociere cu elemente care se opun celor rele, pentru a ridica privirea la forţe su- 
perioare lor, de ordin spiritual. Şarpele de aramă e atârnat pe cruce, ca să arate 
că ceea ce e rău, e biruit; toiagul lui Aron e înflorit, ca să biruiască stricăciunea; 

Heruvimii sunt înfăţişaţi ca nişte oameni înaripaţi etc. Sau dacă nu, se iau ca 
simboluri lucrurile cele mai curate, pentru ca să se poată simboliza însuşirile 
curate şi luminoase ale transcendenţei (faina de grâu curată, untdelemnul, vi- 
nul etc). Deci, se pune accentul pe însuşirile frumoase, nobile ale lucrurilor, 
şi se pun în umbră defectele lor. Desigur că pentru a deveni un lucru oareca- 
re simbol religios sau simbol al transcendenţei divine în sens restrâns e nece- 
sar ca credincioşii să aibă conştiinţa asigurată că Dumnezeu însuşi 1-a ales 
pentru această funcţie, că El a scos în relief anumite însuşiri ale lui, care pot 
oglindi pe cele divine, ca să stea asupra lui lumina alegerii lui Dumnezeu, 
fapt care el însuşi face, din el, mai mult decât orice însuşire naturală a lucru- 
lui respectiv, un mediu prin care se contemplă transcendenţa divină. 

Aceasta arată că însuşirile frumoase naturale ale unor lucruri trebuie 
depăşite de conştiinţa credinciosului, chiar când nu li se adaugă unele note 
care le copleşesc, pentru a se ridica la trăirea transcendenţei. 

Faptul că lucrurile numai în baza alegerii şi a sfinţirii lor de către Dum- 
nezeu servesc de simboluri religioase în sensul restrâns, şi deci nu simplu prin 
însuşirile lor bune, arată totodată caracterul gnoseologic antinomic al sim- 
bolurilor. Singurul lucru clar, pe care ni-1 fac cunoscut simbolurile, este exis- 
tenţa lui Dumnezeu şi relaţia Lui cu ele şi prin ele cu noi. Prin ele spiritul 
uman realizează, în general, o transcendere de la cele create la Dumnezeu cel 
necreat. Altceva nu mai cunoaştem prin ele atât de clar despre Dumnezeu. 
De aceea spun Părinţii că prin creaturi cunoaştem că este Dumnezeu, dar nu 
ce este El. Ele, şi peste tot lumea întreagă, sunt necesare pentru cunoaşterea 
lui Dumnezeu, dar nu ne oferă o cunoaştere adecvată a Lui. Dacă n-am lua 
în considerare lumea ca simbol, n-am avea decât o trăire şi o cunoaştere ne- 
gativă a lui Dumnezeu, nu şi o trăire şi o cunoaştere a Lui ca Creator şi sus- 
ţinător plin de putere al tuturor. Ba dezvoltată consecvent, teza aceasta ico- 
nomahă duce la negarea oricărei cunoaşteri a lui Dumnezeu, căci şi cunoaş- 
terea negativă sau apofatică e o experienţă a iui Dumnezeu prin om, ori ico- 
noclaştii refuză orice relaţie a lui Dumnezeu cu creaţiunea. Dar simbolurile 
lumii nu ne oferă, pe de altă parte, putinţa să cunoaştem adecvat cum este di- 
vinitatea în relaţia cu lumea şi mai ales dincolo de ea, pentru că Dumnezeu 

— în lucrarea de Creator şi providenţiator şi dincolo de ea — este nevăzut şi, 
mai presus de tot ce creează şi proniază. 

Ţinând seama de această inadecvarc, iconoclaştii au respins orice sim- 
bol. Ei se întâlnesc în aceasta cu necredincioşii, care consideră lumea ca o re- 
alitate ce nu reflectă existenţa lui Dumnezeu, sau cu agnosticii, care declară 
orice cunoaştere a lui Dumnezeu imposibilă. Desigur, în altă privinţă, se de- 
osebeau radical de aceia, căci pe când necredincioşii pun accentul pe lumea 
văzută aşa de exclusiv încât o consideră singura realitate, iconoclaştii anulau 
aproape orice demnitate a lumii văzute, în tendinţa lor de a nega orice sens 
spiritual al ei în călăuzirea noastră spre Dumnezeu. Apărătorii icoanelor, 
dimpotrivă, afirmau demnitatea lumii văzute, prin recunoaşterea raporturi- 
lor ei cu Dumnezeu, mai mult decât necredincioşii, deşi nu o considerau sin- 
gura realitate. 

Din acest punct de vedere se poate spune că Biserica, fixând dogma 
despre icoane, a afirmat sfinţenia virtuală a creaţiunii, a luat atitudine pozi- 
tivă faţă de lumea văzută în ansamblu. Sf. Ioan Damascliin nu se sfieşte să 
înalţe un adevărat imn însăşi materiei, desigur întrucât a fost învrednicită să 
fie făptură, simbol şi sălaş al lui Dumnezeu: «Nu mă închin materiei, zice el, 
dar mă închin Făcătorului materiei. Celui ce s-a făcut pentru mine materie şi 
a primit să locuiască în materie şi a lucrat, prin materie, mântuirea mea. Şi 
nu încetez să mă închin materiei din care s-a lucrat mântuirea mea. Dar nu 
o cinstesc ca Dumnezeu, să nu fie ! Căci cum ar fi Dumnezeu ceea ce şi-a 
primit existenţa din cele ce nu sunt. Căci, deşi trupul lui Dumnezeu, e Dum- 
nezeu, ca unul ce a devenit, din pricina unirii ipostatice, fără schimbare, ceea 
ce e şi Cel ce L-a uns, întrucât a rămas prin fire ceea ce era, trup însufleţit prin 
suflet raţional şi înţelegător, cu început nu e necreat. Dar cinstesc şi respect 
şi cealaltă materie, prin care s-a făcut mântuirea mea, ca pe una ce e plina de 
lucrarea (energia) şi harul dumnezeiesc. Căci oare nu e materie lemnul Cru- 
cii de trei ori fericit ? Nu e materie muntele cel venerat şi sfânt, locul Căpă- 
ţânii ? Nu e materie piatra hrănitoare şi de viaţă purtătoare, mormântul, iz- 
vorul învierii noastre ? Sau nu e materie cerneala şi cartea prea sfântă a Evan- 
gheliilor > Nu e materie masa purtătoare de viaţă, care ne procură pâinea vie- 
ţii ? Nu e materie aurul şi argintul din care se alcătuiesc crucile, şi discurile, 

şi potirele > ... Nu ocări materia, căci nu e de ocară. Nimic nu e de ocară, ceea 
ce a făcut Dumnezeu. Această cugetare e proprie maniheilor. Singurul lucru 
de necinste e ceea ce nu-şi are cauza din Dumnezeu, ci e născocirea noastră, 
prin abaterea libertăţii şi aplecarea voinţii de Ia ceea ce e după fire la ceea ce 
e contrar firii, adică păcatul»^. 

In afară de aceasta, a respinge creatura ca simbol al lui Dumnezeu în- 
seamnă, în ultimă analiză, a respinge chiar chipul omenesc al lui Hristos, ca 
reflectând dumnezeirea lui, sau chiar relaţia omenităţii şi a dumnezeirii în el. 
Şi iconoclaştii au fost consecvenţi, respingând icoana lui Hristos cu motivul 
că ea nu redă decât omenitatea lui, pe când apărătorii icoanelor, apărând sim- 
bolul, îşi creează baza mai largă pentru apărarea icoanei lui Hristos, ca pre- 
zentare a Dumnezeu-Omului. 



5. Fundamentul ontologic al simbolului 

Dar dacă simbolul ne oferă o cunoaştere antinomică a lui Dumnezeu, 
se cade să medităm puţin asupra modului cum se realizează această relaţie 
antinomică a lui Dumnezeu cu noi prin lumea ca simbol, adică asupra natu- 
rii acestei antinomii. Serghci Bulgakov pretinde că apărătorii icoanelor au lă- 
sat farâ răspuns obiecţia iconomahilor, că Dumnezeu, fiind nevăzut şi fără 
formă, nu poate fi înfăţişat în icoană, deci n-au construit o doctrină teologi- 
că solidă pentru cultul icoanelor, care să fi putut fi introdusă ca dogmă în de- 
finiţia Sinodului VII Ecumenic, ci s-au mulţumit să afirme că Hristos, ca 
om, putând fi prins în icoană, prin aceasta e prins şi ca Dumnezeu, deşi con- 
cluzia aceasta e forţată-^ . 

Dar apărătorii icoanelor au dat totuşi un răspuns acestei obiecţii. Răs- 
punsul acesta îl exprimă Patriarhul Nichifor Mărturisitorul astfel: «Firea 
dumnezeiască, ca ceea ce c în sine, nu poate fi nici de minte cuprinsă, nici de 
cuvânt grăită, căci e necuprinsă, negrăită şi neatinsă şi, mai presus de toată 
nehotărnicia, întrecând orice cunoştinţă şi înţelegere. Toată puterea înţelegă- 
toare încetează în faţa ei şi orice înaintare a cunoaşterii se opreşte. Căci nu e 
nici cuvânt, nici cunoştinţă, nici părere, nici imaginaţie pentru ea. Tuturor le 

e inaccesibilă şi neapropiată şi e mai presus de toate cele ce sunt şi aşezată, 
în chip suprafiinţial, mai presus de toate cele ce sunt şi pe cea pe care nici un 
cuvânt nu o ajunge (căci e cu neputinţă a ne ridica la cele mai presus de cu- 
vânt) o înfăţişează mai bine tăcerea, decât cuvântul. Noi însă cunoaştem din 
jurul ei (numai) că este, arătându-se prin unele manifestări fi ecouri obscure, şi 
aceasta numai celor ce şi-au curăţit mintea. 

Deci ce este ceea ce va vedea cel curat cu inima ? Supremul lucru din 
cele dorite, culmea fericirii, izvorul neîmpuţinat şi nedeşertat al tuturor bu- 
nătăţilor, lumina negrăită, slava nepieritoare. Dar cum se vede cel dorit ? 
Dumnezeu cel prin fire nevăzut e vizibil prin lucrările (energiile) şi puterile dum- 
nezeeşti din jurul Lui, care ne urcă mintea noastră la Cel înalt şi ridicat şi ne că- 
lăuzesc spre înţelegerea măreţiei dumnezeeşti, nu descoperindu-ne ce este fiinţa 
dumnezeiască, dar indicându-ne mărimea bunătăţii ei. Dar nu numai în a cu- 
noaşte ceva despre Dumnezeu stă fericirea (căci de aceasta s-au împărtăşit 
mulţi şi prin înţelepciunea lumii), ci în a avea cineva în sine fericirea lui 
Dumnezeu, potrivit cu ceea ce s-a binevestit, că împărăţia lui Dumnezeu în- 
lăuntrul nostru este. Căci măsura înţelegerii accesibile nouă, înlăuntrul nos- 
tru este». Şi Patriarhul Nichifor continuă, arătând că omul are în sine pe 
Dumnezeu, în baza faptului că Dumnezeu a întipărit în firea noastră, la în- 
ceput, «trăsăturile şi imitaţiile bunătăţilor firii sale», pe care întinăciunea pă- 
catului le-a întunecat, dar pe care cel ce curăţă această întinăciune de pe ini- 
ma sa le poate iarăşi descoperi în sine, redobândind asemănarea cu Dumne- 
zeu, prin aceea că devine bun şi sfânt, cum bun şi sfânt este şi Dumnezeu^ 1 . 

Deci, putinţa ca Dumnezeu cel după fiinţă necuprins şi inaccesibil să 
se facă omului accesibil şi cunoscut în creaţiune şi în sine însuşi stă în exis- 
tenţa «celor ce sunt în jurul lui Dumnezeu», sau în «lucrările şi puterile din 
jurul Lui». înainte de dezvoltarea temei despre deosebirea între fiinţa şi ener- 
giile divine prin Sf. Grigore Palama, teologia răsăriteană era conştientă de ea. 

Scrghei Bulgakov, căutând să exprime această idee în termeni cunos- 
cuţi încă lui Maxim Mărturisitorul, dar deveniţi uzuali în filozofia mai nouă, 
a recurs totuşi la nişte formulări care nu sunt cu totul fericite, pentru că întâi 
el găseşte următoarea antinomie în Dumnezeu: Dumnezeu este, pe de o parte, 
Absolutul care nu are relaţie cu nimic în afară de Sine, ci numai înlăuntrul 

Său, între Persoanele divine, pentru că nu are lipsă de nimic ce nu este El; pe 
de alta, El intră - prin creaţiune - într-o relaţie cu ceva relativ, stabilindu-se o 
relaţie între Absolut şi relativ, o relaţie absolut - relativă. «Dumnezeu are o 
relaţie absolută înăuntrul Absolutului, adică este Sfânta Treime. Dar El are şi 
o relaţie absolut- relativă. Ultima este existenţa lui Dumnezeu în afară de Sine 
însuşi, în relaţie cu lumea, cu creaţiunea. Dumnezeu, Cel prin Sine existent, 
este şi Creatorul lumii şi Proniatorul ei. Această corelaţie în Dumnezeu apa- 
re minţii noastre, de asemenea, antinomică. Dumnezeu, în realitate, e Dum- 
nezeu în Treime existent, are toată plinătatea vieţii în Sine însuşi, El este atot- 
fericit şi suficient Sieşi, în înţelesul că această plinătate nu poate fi completa- 
tă prin nimic şi în afară de ea nu e nimic. Dumnezeu nu are lipsă de nimic 
şi nu poate primi nimic ce nu ar avea şi, în acest sens, în Dumnezeu nu e loc 
pentru nici un proces. Dar în acelaşi timp, în plenitudinea existenţei absolu- 
te intră relaţia lui Dumnezeu nu numai cu Sine însuşi, ci şi cu non-Sinea, adi- 
că cu lumea»32. până aici se poate aproba ceea ce spune Bulgakov. Dar nu se 
mai poate aproba când continuă: «Pe de o parte Dumnezeu, existând în 
Sfânta Treime, petrece mai presus de orice relaţie cu ceva în afară de Sine. El 
e plin de Sine şi închis în Sine. Pe de altă parte, Dumnezeu iese din plenitu- 
dinea Sa, se pune pe Sine ca Creator, care creează lumea, şi prin aceasta se arun- 
că în torentul devenirii, al temporalităţii, al existenţei care ţâşneşte. în virtutea 
realităţii autentice a acestei lumi şi a procesului lumii, ca Creator şi Pronia- 

tor, intră El însuşi în devenire împreună cu lumea («Absolutul în devenire», 
după VI. Soloviev)»33. 

Antinomia aceasta, care se iveşte în Dumnezeu însuşi prin crearea lu- 
mii, Bulgakov o vede confirmată într-o altă antinomie, care caracterizează ra- 
portul propriu-zis dintre Dumnezeu şi lume. «Pe de o parte, între Dumne- 
zeu şi lume, ca creaţiune, există o prăpastie de netrecut, ftcând corelaţia lor 
nemijlocită, imposibilă». Creatura nu poate vedea faţa lui Dumnezeu (Ieşire 
32, 20). «Ea rămâne pentru totdeauna închisă în creaturitatea ei şi despărţită 
de Dumnezeu, prin nimicul ei din care a fost creată». Pe de altă parte, ea exis- 
tă numai prin puterea lui Dumnezeu şi, deci, în Dumnezeu: «în El trăim şi 
ne mişcăm şi suntem» (Fapte 17, 28). «Creatura petrece astfel în existenţa 

divină — extradivină (panenteism), fiind în aceeaşi vreme despărţită de Dum- 
nezeu şi nedespărţită» 54 . 

Concepând antinomia ca o existenţă a doi factori contrarii, dar şi ca 
identitatea lor, deci ca o contradicţie în sine, ca ceva de neînţeles, ca o impo- 
sibilitate logică, ca o negaţie a logicii, Bulgakov vede antinomia între Dum- 
nezeu şi lume în faptul că pe de o parte fiinţa divină rămâne neschimbată în 
Dumnezeu, pe de alta se pune ea însăşi în stare de devenire, ftcându-sc sub- 
stanţa lumii. Numind fiinţa divină Sofia, Bulgakov o socoteşte în existenţa 
ei veşnică, necreată, în existenţa ei temporală, extradivină, creată. Astfel, 
după el, lumea este «Sofia creată, adică dumnezeirea în afară de Dumne- 
zeu»-^. Creaţia nu înseamnă scoaterea lumii din nimic, ci tocmai această aşeza- 
re a fiinţei divine sau a Sofiei, informă de devenire. «Creaţiunea înseamnă că 
seminţele sofianice ale existenţei, întrucât primesc o existenţa pentru sine şi, 
în acest înţeles, o existenţă extradivină, iau asupra lor, totodată, limitarea aces- 
tui fel de existenţă, sau forma devenirii. Această limitare sau relativizare a 
existenţei de sine a Sofiei se exteriorizează în spaţialitatea şi temporalitatea 
lumii, care prin aceasta este supusă, cu necesitate, devenirii istorice» 3 **. 

Această antinomic stă la baza icoanei. Pe de o parte, icoana reprezintă 
dumnezeirea, care s-a făcut ea însăşi lume văzută, pe de alta, n-o reprezintă, 
întrucât dumnezeirea e inacesibilâ şi ftră imagine. Icoana este «vizibilitatea 
invizibilului, imaginarea inimaginabilului». In învăţătura Bisericii despre 
| icoană nu se întâlneşte însă, zice Bulgakov, unirea aceasta antinomică a con- 
jtrariilor, ci două afirmaţii străine, nelcgate între ele. în această învăţătură se 
>une, pe de o parte, că Dumnezeu nu poate fi imaginat, pe de alta, că este 
îaginat în icoană. Prin aceasta e subminată existenţa icoanei. Bulgakov sus- 
Ine câ partida apărătorilor icoanelor a admis ca bună premiza iconoclaştilor 
" spre un Dumnezeu înţeles pur apofatic, fără o relaţie cu lumea. Dar prin 
:easta a înlăturat orice bază a icoanei. Faţă de aceasta, Bulgakov zice: «în 
ivântul lui Dumnezeu noi aflăm nu învăţătura apofatică despre necunoşti- 
bilitatea lui Dumnezeu, ci afirmarea antinomică a invizibilităţii şi în aceeaşi 
ne a vizibilităţii Lui». însăşi descoperirea presupune, pe de o parte, o arătarc 
dezvăluie o taină, iar pe de altă parte, persistarea unui adânc tainic, care nu 
epuizează prin arătare. «Transcendentul devine imanent, nepierzându-şi 

transcendenţa sa, ca şi invers, imanentul străbate în transcendent, fără sâ-1 
copleşească» 36 h . 

Concepţia lui Bulgakov, cu toată reţinerea ce se observă uneori în ter- 
meni, nu cunoaşte o deosebire reală între transcendent şi imanent, între 
Dumnezeu şi lume. Lumea e şi ea tot transcendentă, tot divinitate. Bulgakov 
cunoaşte doar două trepte în interiorul aceleiaşi divinităţi, o transcendenţă în 
cadrul aceleiaşi divinităţi. Am putea spune, de aceea, că această concepţie nu 
susţine în om tensiunea transcenderii reale a lumii. Icoana lui Bulgakov, prin 
urmare, e mai degrabă un idol decât un simbol, întrucât mediul însuşi — luat 
din lume — e divin, se înţelege treapta imanentă a divinului, divinul aşezat 
sau coborât în stare de devenire. Lumea întreagă nu mai e, în concepţia lui, 
simbol potenţial al divinităţii, ci divinitatea însăşi. 

Greşeala fundamentală a lui Bulgakov c că socoteşte pe Dumnezeu tot 
aşa de mult neschimbabil, cât şi prins în torentul devenirii. Aceasta, deoare- 
ce consideră că aceeaşi fiinţă divină, care e neschimbată se face şi schimbă- 
toare, evolutivă, temporală, creată. Prin aceasta introduce în Dumnezeu o 
antinomie directă, ascuţită, tragică, care în fond face din lume un alt pol al lui 
Dumnezeu, egal cu polul ce se numeşte propriu-zis Dumnezeu. Dar această 
antinomie ridicată în Dumnezeu anulează antinomia icoanei, întrucât aceasta 
e considerată ca pol al divinităţii, polul creatural, care e în devenire şi vizibil. 

Sfinţii Părinţi nu cunosc o asemenea antinomie tragică, direct contra- 
dictorie în Dumnezeu, deşi, în general, admit că Dumnezeu, pe lângă viaţa 
lui absolută, necorelativă cu lumea, are şi o relaţie cu lumea. Părinţii evită 
această antinomie contradictorie şi toate consecinţele ei, prin faptul că, după 
ei, Dumnezeu se pune în relaţie cu lumea nu prin fiinţa Lui, ci prin «cele din 
jurul Lui», prin puterile şi lucrările fiinţei Lui. Nu putem pătrunde tot înţe- 
lesul acestei învăţături, dar e sigur că ea înseamnă, între altele, şi aceea că 
Dumnezeu nu e tot aşa de mult şi de esenţial neschimbabil în veşnica Lui fe- 
ricire şi prins în torentul devenirii împreună cu lumea. Relaţia Lui cu lumea 
nu este de acelaşi grad ontologic şi, deci, nu se cumpăneşte ca un factor de 
egală greutate cu viaţa Lui intratreimică. Viaţa zbuciumată a lumii nu e tot 
aşa de mult şi de esenţial a Lui, ca şi viaţa Lui intratreimică. Aceasta înseamnă 
că Dumnezeu e cu lumea într-o relaţie liberă. Oricât de mult accentuează 

iulgakov că Dumnezeu, pe de o parte, îşi este suficient Sieşi, deci absolut, 
prin faptul că pune pe acelaşi plan relaţia Lui cu lumea, sau o vede realizân- 
du-se tot prin fiinţa Lui, face această relaţie tot aşa de necesară pentru El ca 
şi viaţa Lui intratreimică. Bulgakov ţine să repete că aceasta este antinomia: 
afirmarea ar fi aşa, Dumnezeu ar fi unul şi întreit tot după fiinţă, nu unul 
după fiinţă şi întreit după persoane. O asemenea antinomie nu găsim în 
Dumnezeu. Ea e contrară doctrinei Părinţilor şi înseamnă de fapt nu numai 
o absurditate logică, ci şi o imposibilitate ontologică. Dacă aceasta înseam- 
nă antinomia, ea nu există în Dumnezeu. 

Dumnezeu se află, prin urmare, cu lumea într-o relaţie liberă, nu în- 
tr-una impusă de fiinţa Lui. Existenţa «celor din jurul Lui», prin care reali- 
zează relaţia cu lumea, înainte de crearea lumii, din veci, înseamnă — între al- 
tele — tocmai această posibilitate eternă a lui Dumnezeu de a avea relaţie şi 
cu ceva ce nu este El însuşi, prin urmare şi de a da existenţă la ceva ce nu 
este, atunci când vrea şi cum vrea, de a nu fi silit să rămână numai cu El în- 
suşi. Când se spune că «cele din jurul Lui» iradiază din fiinţa Lui, dar nu sunt 
însăşi fiinţa Lui, aceasta înseamnă — între altele — că Dumnezeu prin fiinţă 
are posibilitatea de a crea realităţi relative, deosebite de El, dar «cele din ju- 
rul Lui» nefiind fiinţa Lui însăşi, relaţiile acestea nu sunt o necesitate pentru 
El. Relaţiile acestea nu sunt impuse de fiinţa Lui, fiinţa Lui nu se cere după 
ele. Deci atât înainte cât şi după crearea unor realităţi cu care să intre în ase- 
menea relaţii, Dumnezeu îşi este suficient Sieşi, dar, are prin fiinţa Lui posi- 
bilitatea sâ-şi reverse iubirea şi peste altceva decât ceea ce este El, peste ori- 
câte şi orice fel de lumi ar vrea să creeze. Lumea nu este impusă nici de fiin- 
ţa Lui, nici de ceva din afară, ca ceva contrar, nevoit de El. Dumnezeu, par- 
ticipând la viaţa lumii în mod liber, nu fiinţial, aceasta nu susţine un tragism 
inevitabil, o contradicţie esenţială în viaţa Lui. 

Dar tocmai de aceea nici viaţa lumii nu e viaţa proprie a lui Dumnezeu. 
Bulgakov anulează identitatea lumii, ca realitate deosebită de Dumnezeu, şi 
deci dualitatea reală: Dumnezeu- lume. Prin aceasta nu mai lasă putinţa unei 
antinomii reale între Dumnezeu şi lume, Lumea nu are, după el, o substan- 
ţă a ei şi nici o libertate a ei. 

Combătând, fără să o numească, această concepţie a lui Bulgakov, G. 
Florovsky scoate în relief, bazat pe o mare bogăţie de texte patristice, învă- 
ţătura despre libertatea lui Dumnezeu faţă de lume şi despre deosebirea sub- 
stanţială a lumii faţă de Dumnezeu. El arată că Sfinţii Părinţi accentuează 
această libertate a lui Dumnezeu faţă de lume, când spun că Fiul e opera fi- 
inţei, iar lumea opera voinţei divine 37 . «Dumnezeu, ca Dumnezeu, nu e ine- 
vitabil creator. El putea să nu creeze peste tot, ftrâ nici o diminuare a pleni- 
tudinei Sale supreme, sau a perfecţiunii Sale supraabundente. Nici o revela- 
ţia ad-extra nu aparţine necesităţii naturii divine, dată fiind autarhia absolu- 
tă a lui Dumnezeu» 5 **. Dar dacă Dumnezeu nu e creator prin natură, aceas- 
ta nu înseamnă că El a început să creeze. Aceasta ar introduce o schimbare 
în El. El n-a început să creeze şi totuşi lumea nu e coeternă cu El. El e crea- 
tor din veci al tuturor ideilor, cărora le-a dat existenţă reală în timp. Dumne- 
zeu, zice Sfântul Ioan Damaschin, «a contemplat totul înainte de creaţie, cu- 
getând în afară de timp. Şi fiecare lucru vine la timpul său în existenţă, după 
cugetarea Lui voluntară, care nu e supusă timpului şi care e predestinarea, 
icoana şi tipul» 5y . 

«Trebuie să se distingă net şi strict între ideea divină a creaturii şi sub- 
stanţa lumii create. între ele este un hiatus absolut, o distanţă de natură. Nu 
există nici o trecere continuă sau necesară de la cea dintâi la a doua. Creatu- 
ra este o realizare a planului divin, a imaginii divine, dar nu e printr-o evo- 
luţie sau desfăşurare a acestei idei. Această idee nu intră în procesul tempo- 
ral. Dumnezeu a creat după ideea Sa, dar nu din ideea Sa. Ideea divină ră- 
mâne întotdeauna în afară de creaţiime, ca un plan transcendent. Ideea divi- 
nă este un prototip etern în cugetarea lui Dumnezeu, după care totul este 
format în afară. Ideea lumii este în Dumnezeu, iar lumea este în afară de 
Dumnezeu. Eroarea fundamentală a panteiştilor este că identifică ideea şi 
substanţa: în acest caz, însăşi ideea divină se va desfăşura în timp, ea va fi su- 
biectul transformărilor temporale şi substanţa lucrurilor va fi divină, iar lu- 
crurile o revelaţie substanţială a lui Dumnezeu. Dimpotrivă, noi insistăm 
asupra faptului că ideea nu e sămânţa lucrurilor. Sămânţa lucrurilor vine din 
neant, e creată. Ideea lucrurilor e o imagine sau o normă transcendentă a lor, 
nu imanentă. Creaţiunea constă în aceea că Dumnezeu cheamă din nimic la 

existenţă o substanţă nouă, care devine purtătoarea ideii Lui, care poate şi 
trebuie s-o realizeze prin devenirea ei proprie. Lumea creată e un obiect ex- 
terior al gândirii divine, nu această gândire însăşi»40. 

Dar în afară de această distincţie care asigură libertatea lui Dumnezeu 
faţă de lume, mai trebuie făcută una. Paradigmele lucrurilor, modelele lor, fi- 
ind produse ale voii lui Dumnezeu, deşi sunt eterne, nu comportă acelaşi 
grad de înălţime şi necesitate ontologică, ca fiinţa divină. «Nu trebuie spus 
că ideea creaturii a creat-o Dumnezeu, pentru că nu e nimic creat în Dum- 
nezeu, şi ideile sunt în Dumnezeu. Dar conceptul inexact de creaţiune idea- 
lă exprimă cu o claritate suficientă toată deosebirea între existenţa necesară 
a Persoanelor divine şi existenţa liberă a ideii divine, a creaturii. Ideea crea- 
turii, a ceva exterior lui Dumnezeu, a unui nou eu divin, nu aparţine necesi- 
tăţii intime a esenţei divine, ea n-a fost produsă în virtutea «fecundităţii na- 
turale» a lui Dumnezeu, căci în acest caz ar fi un «al patrulea ipostas», supo- 
ziţie sacrilegă. Ea a fost produsă într-o libertate supremă, dar din eternitate. 
E o eroare anatematizată de a cugeta că Dumnezeu ar fi creat lumea cu 
aceeaşi necesitate cu care se iubeşte pe Sine însuşi. Iubirea lui Dumnezeu, 
bunătatea Lui fericită nu puteau fi argumentate prin contemplarea existenţe- 
lor finite, care pot fi scoase din neant pentru a participa la harul divin... 
Dumnezeu n-are lipsă de vreun non-eu, chiar imaginar, chiar în idee. Dum- 
nezeu nu cugetă în antiteze. El nu trebuie să se opună altuia. . . Dumnezeu e 
absolut liber faţă de creaturile posibile. Nu e nici o cauză care să apese asu- 
pra voinţei Lui. Dar mai mult, Dumnezeu e eminamente liber chiar faţă de 
posibilitatea creaturilor. Există deci o distincţie netă între necesitatea naturii 
divine şi libertatea absolută a voinţei sale binefăcătoare. Sf. Grigore Teologul 
zice că «Dumnezeu a inventat sau imaginat puterile cereşti şi această imagi- 
naţie devine faptă (kai îo ennoma ergon). Dar din toată eternitatea «contem- 
pla strălucirea... egală şi egal de desăvârşită a dumnezeirii tri-ipostatice» 41 . 
Deosebirea de termeni: a inventat, pentru ideile creaturilor, şi contempla, 
pentru dumnezeirea Sa, fără a indica pentru primele o non-eternitate, indică 
totuşi o libertate a lui Dumnezeu faţă de primele 42 . 

Prin aceste două distincţii se deosebeşte învăţătura creştină de concep- 
ţia lui Bulgakov. 

Dar noi vrem să ne oprim, în special, asupra a două lucruri în această 

problemă: 

1. La temelia lucrurilor şi a fiinţelor create stă nu fiinţa divină, ci «for- 
mele», «tipurile», «paradigmele», «predeterminările», cugetate din veci de 
Dumnezeu. Fiecare lucru, fiecare fiinţă îşi are «forma», «chipul» lui definit 
sau «predeterminai» în Dumnezeu. E o taină neînţeleasă cum Dumnezeu cel 
infinit poate produce în Sine «tipuri», «forme» corespunzătoare cu lucrurile 
finite. In aceasta stă condescendenţa divină, care, realizându-se prin voinţa 
lui Dumnezeu, lasă fiinţa Lui mereu aceeaşi. Aceste «tipuri» sau «raţiuni» ale 
lucrurilor sunt «în jurul fiinţei divine». Desigur, în fiecare din ele se manifes- 
tă înţelepciunea şi puterea Lui infinită, având fiecare ca suport şi ca izvor in- 
finitatea divină. De aceea prin ele iradiază infinitatea divină şi deci nu sunt 
lipsite într-un anumit sens de infinitate. Iar întrucât, pe de altă parte, noi nu 
cunoaştem puterea, înţelepciunea şi toate lucrările divine, decât prin aceste 
raţiuni, Părinţii au fost îndreptăţiţi să numească şi lucrările şi puterile divine, 

«cele din jurul fiinţei divine». 

Având deci fiecare lucru sau fiinţă creată la baza sa o astfel de «formă» 
divină, transcendenţa divină imediată, pe care o putem contempla în orice 
creatură ca simbol, este această «formă» care, deşi divină, e oricum «defini- 
tă» (predeterminată) chiar prin Dumnezeu. Desigur, o contemplăm îmbiba- 
tă de infinitatea divină. îl simţim, îl trăim în ea pe Dumnezeu, subiectul ei 
cugetător şi suportul ei. De pildă, prin miel contemplăm nu numai ideea 
mielului din Dumnezeu, ci şi pe Fiul lui Dumnezeu, care a pus în ideea mie- 
lului şi reflectă înfiinţa lui creată însuşirea blândeţii Sale personale şi intenţia vi- 
itoarei jertfiri a Lui pentru lume. Această referire la Dumnezeu însuşi o pri- 
mesc în cultul mozaic şi apoi şi al Noului Testament unele din lucruri, indi- 
cate şi consacrate de Dumnezeu ca simboluri. Dar dacă n-ar fi produs cuge- 
tarea lui Dumnezeu aceste «forme» definite ale lucrurilor, noi n-am putea să 
experiem pe Dumnezeu prin lucruri decât în mod vag, nu printr-o «formă», 
printr-o frumuseţe dumnezeiască, dar totuşi «determinată» a lor. Lucrurile 
n-ar putea fi simboluri ale unor anumite puteri şi lucrări dumnezeieşti, ale 
anumitor feluri de manifestări ale lui Dumnezeu. Aceste «forme» sunt mijloci- 
toarele intre «nedeterminarea», «inimaginibilitatea» absolută a lui Dumnezeu 

şi între chipurile văzute care sunt lucrurile. De aceea am văzut că Patriarhul 
Nichifor a respins teza iconoclastă despre absoluta inimaginibilitate a lui 
Dumnezeu, prin afirmarea că El se face imaginabil «prin lucrările şi puterile 
dumnezeieşti din jurul Lui», sau prin anumite «manifestări şi ecouri obscu- 
re» (emphaseis tinas km apechemata amydra) ce se cunosc în jurul fiinţei inac- 
cesibile a lui Dumnezeu. 

Ideea că prototipurile sunt mijlocitoarele între indeterminabilitatea di- 
vină şi lucrurile văzute ca chipuri ale lor, o exprimă şi Sfântul Ioan Damas- 
chin, când, pe de o parte, numeşte prototipurile «icoane» ale fiinţei divine, 
iar lucrurile văzute «icoane» ale prototipurilor. «Sunt şi în Dumnezeu icoane 
şi paradigme ale celor ce vor fi prin El, adică sfatul Lui dinainte de veac şi 
pururea la fel... Aceste icoane şi paradigme le numeşte Sf Dionisie cel prea 
cunoscător ale celor dumnezeieşti şi împreună cu Dumnezeu contemplator 
al lor, predeterminări. Căci în sfatul Lui au fost precizate (echarakterizeto) 
toate cele mai înainte hotărâte de El, şi care vor fi, fără abatere, înainte de fa- 
cerea lor, precum atunci când vrea cineva să zidească o casă îşi închipuieşte 
în cugetare înfăţişarea casei (anatypoi kai eikonizei proton to schema kata 
dianoian). Apoi iarăşi sunt cele văzute ale celor nevăzute şi nefigurate, figu- 
rate corporal spre o cunoaştere obscură a lor... Căci vedem în făpturi icoa- 
ne care ne vestesc manifestările dumnezeieşti. Ca de pildă, când zicem că 
Treimea supremă se închipuieşte {eikonizesthai) prin soare, lumină şi rază, sau 
prin izvor, apă izvorâtă şi curgere, sau prin minte, raţiune şi duhul din noi, 
sau prin tulpina trandafirului, floarea şi mirosul lui» 4 -\ 

2. Aceste «paradigme» nu sunt nici identice cu formele văzute ale lu- 
crurilor, dar nici total despărţite, cum se pare că vrea să susţină G. Florovsky 
în tendinţa de a se opune lui Bulgakov, care identifică lumea văzută cu divi- 
nitatea în devenire. Lucrurile şi fiinţele create se constituie şi se susţin ca nişte 
forme văzute corespunzătoare ale paradigmelor nevăzute, prin lucrarea ace- 
lora. Paradigmele acelea sunt, în acelaşi timp, nişte forţe care lucrează con- 
stituind şi susţinând formele văzute, corespunzătoare lor. Ele sunt structuri 
determinate şi unitare ale unor forţe divine şi, în baza lor, lucrurile şi fiinţele se 
constituie şi ele ca nişte structuri determinate şi unitare de forţe fizice, chi- 
mice, biologice şi spirituale create. Lucrarea paradigmelor divine trebuie să 

fie prezentă chiar în lucrurile văzute, şi întrucât lucrarea lor organizează şi 
susţine chipul văzut corespunzător celui nevăzut, însuşi chipul nevăzut tre- 
buie să se manifeste prin ele. 

Se poate spune, aşadar, că forma văzută, fără să fie una cu forma ne- 
văzută, e nedespărţită de aceea, e îmbibată de aceea. îndată ce n-ar mai fi for- 
ma nevăzută în lucrul văzut, forma văzută a acestuia s-ar descompune. Lu- 
crul văzut e simbol al paradigmei sale nevăzute, tocmai prin faptul că acestea 
două, fără să fie una, sunt totuşi la un loc, sunt nedespărţite (symballein) . In 
aceasta stă antinomia simbolului, că pentru a cunoaşte ceea ce nu se vede, 
trebuie să priveşti la ceea ce se vede, dar în acelaşi timp trebuie să depăşeşti 
ceea ce se vede. Ceea ce se vede îţi face cunoscut ceea ce nu se vede, dar to- 
tuşi nu trebuie să te opreşti la ceea ce se vede, căci aceasta înseamnă trans- 
formarea lui în idol. Dar transcenderea nu părăseşte lucrul văzut, pentru că 
prototipul care se străvede în el, lucrează în el, fără a fi una cu el. Ceea ce nu 
se vede e şi nu e cunoscut prin ceea ce se vede. E şi nu e definit prin ceea ce 
se vede. 

Astfel, lucrurile ca simboluri nu indică raţiunile divine numai ca nişte 
cauze care le-au creat odată, dar acum sunt despărţite de aceste lucruri şi 
inactive. Ele indică raţiunile divine nu numai ca cele prin care Dumnezeu 
le-a creat, ci şi ca pe cele prin care Dumnezeu le providenţiazâ. Intre creaţiu- 
ne şi providenţă e o strânsă legătură. Lucrurile nu sunt numai simbolurile Iui 
Dumnezeu Creatorul, ci şi ale lui Dumnezeu Providenţiatorul. Ele indică o 
lucrare a lui Dumnezeu, activă în fiecare moment în ele. 

Dar «paradigma» divină nu lucrează singură asupra materialului văzut, 
mai ales când este vorba de o fiinţă creată, dotată cu libertate. Fiinţa creată e 
chemată să lucreze şi ea la realizarea chipului ei conform paradigmei divine. 

«In procesul istoric, creatura, sau mai bine zis creaturile, trebuie să se 
realizeze după planul şi prototipurile divine. Pentru ele aceste prototipuri nu 
au o necesitate care se impune. Ele nu sunt legi fizice sau naturale. Ele tre- 
buie să fie realizate în libertate şi prin eforturi libere. Aceasta e o problemă 
de rezolvat, nu un germene de evoluat. Iată de ce procesul istoric este o epi- 
gemză ontologică. Epigencza este o creaţiune imitată. Fără îndoială, sunt 
creaturi inferioare care evoluează, care nu trebuie decât să se desfăşoare. 

realizeze potenţialităţile ascunse în substanţa lor însăşi; aceasta e natura. Dar 
omul e deasupra naturii şi în el se manifestă ideea generală a creaţiunii, pen- 
tru că omul e om, «lume mică», un microcosm. Şi omul nu se poate realiza 
numai printr-o evoluţie a potenţialităţilor înnăscute... Prin eforturi libere, 
nu numai germenii înnăscuţi sunt dezvoltaţi, ci calităţi noi sunt create»44. 

Se întâmplă însă că omul adeseori nu lucrează convergent cu lucrarea 
paradigmei divine. Şi atunci chipul lui văzut nu se realizează întru totul con- 
form cu paradigma nevăzută. El strâmbă lucrarea prototipului ce se exercită 
asupra lui, cum strâmbă o oglindă defectuoasă razele modelului ce se priveş- 
te în ea, ftră ca prin aceasta să sufere o alterare însăşi energia divină. Ceea 
ce-1 abate pe om de la lucrarea convergentă cu cea a paradigmei divine este 
păcatul. Şi, prin Adam, păcatul s-a întins la toţi oamenii. Iar păcatul univer- 
sal-omenesc a degradat întreaga lume văzută. Acţiunea omenirii păcătoase a 
tulburat forţele naturii şi le ţine într-o tulburare continuă. Pe lângă aceasta, 
omul stăpânit de păcat nu are vederea clară pentru a putea privi prin lucruri 
transcendenţa divina, căci nu mai are avântul transcenderii. Lucrurile înce- 
tează de a mai fi pentru el simboluri, chipuri ale prototipurilor dumnezeieşti. 
Puterea de a face, prin lucrurile văzute, transcensul spre Dumnezeu, e una cu 
credinţa. Şi aceasta a adus-o deplin abia harul lui Hristos. 

De aceea spuneau apărătorii icoanelor că înainte de Hristos, oamenii 
erau înclinaţi să facă din lucrurile văzute, idoli. Păcatul îi lipsea de puterea de 
a privi prin ele, dincolo de ele, la paradigmele divine. Pentru aceea Dumne- 
zeu le-a interzis să-şi facă asemenea chipuri văzute. Dar totuşi le-a recoman- 
dat unele chipuri, însă cu porunca apriată de a nu le socoti Dumnezeu, ci nu- 
mai simbolurile lui Dumnezeu. Iată ce spune, în acest sens, Sf. Ioan Damas- 
chin: «Precum medicul priceput nu dă tuturor şi totdeauna acelaşi fel de me- 
dicamente, ci fiecăruia după puterea lui, distingând şi loc, şi boală, şi vreme, 
şi vârstă, şi alt medicament dă pruncului şi altul celui desăvârşit în vârstă; altul 
celui bolnav, altul celui sănătos şi fiecărui bolnav nu acelaşi, ci după capaci- 
tate şi boală. . ., aşa şi Doftorul cel prea bun al sufletelor noastre, celor ce erau 
încă prunci şi boleau de înclinarea spre idolatrie şi socoteau chipurile ciopli- 
te dumnezei şi se închinau lor ca unor dumnezei şi dispreţuiau închinarea lui 
Dumnezeu, iar slava Lui o ofereau creaturii, le-a interzis să facă aceasta». 

«Când poporul cel nerecunoscător s-a sculat împotriva lui Aaron, sluga lui 
Dumnezeu, zicând: «Fă-ne nouă dumnezei care să meargă înaintea noastră; 
omul acela, Moise, nu ştim ce s-a făcut» (Exod 32, 1 urm.), şi când au scos 
podoabele femeilor lor şi le-au topit, şi au mâncat, şi au băut, şi s-au îmbă- 
tat de vin şi de rătăcire, şi au început să joace, zicând întru nebunie: «Iată 
dumnezeii tăi, Israile !» (Exod., 4), Dumnezeu a poruncit: «Să nu-ţi fie ţie 
alţi dumnezei afară de Mine. Să nu-ţi faci ţie chip cioplit, nici toată asemă- 
narea» (Deut. 4, 7-8). Şi iarăşi: «Şi dumnezei turnaţi să nu-ţi faci (Exod 34, 
17). Vezi că din pricina idolatriei interzice alcătuirea de chipuri ?» 4 - s . Dar, 
după cum am văzut că zice Patriarhul Nichifor, tot Dumnezeu recomandă în 
Vechiul Testament anumite simboluri, pentru ca prin ele mintea israeliţilor 
să se înalţe către Dumnezeu. 

Iar când prin Hristos se naşte şi se întăreşte credinţa în Dumnezeu, ca 
deosebit de creaţiune, când pentru cei ce cred nu mai e primejdia de a se opri 
la lucruri, ci prin ele pot privi spre Dumnezeu, interdicţia din Vechiul Testa- 
ment îşi pierde pentru aceştia actualitatea. 

Credinţa face şi în om tot mai efectivă paradigma sa dumnezeiască, o 
face pe aceasta tot mai străvezie, tot mai deplin întipărită în chipul lui văzut. 
In felul acesta, omul ajutat de har vede mai uşor în semenii săi, care stau şi 
ei sub lucrarea harului, prototipurile lor divine, prin chipurile lor văzute. 

Dar comportarea curată a oamenilor între lucruri, precum şi harul 
dumnezeiesc revărsat peste ei, face ca ei să vadă şi în lucruri mai uşor proto- 
tipurile lor dumnezeieşti. înaintarea în această vedere a oamenilor şi a lucru- 
rilor, ca simboluri, echivalează, deci, cu o sfinţire treptată a lor prin har. De- 
plina dezvăluire, deplina luminare a prototipurilor dumnezeieşti prin oameni 
şi lucruri va avea loc însă abia în viaţa viitoare, când toată pata din viaţa ce- 
lor drepţi se va fi şters şi când creaţiunca va fi eliberată de sub robia strică- 
ciunii, căreia i s-a supus din pricina omului (Rom. 8, 21). 

Din acest punct de vedere înţelegerea simbolică a lumii e o anticipare 
a lumii viitoare, străluminată de slava prototipurilor ei dumnezeieşti. Acestea 
s-au văzut în paradisul primordial, dar se vor vedea şi mai clar în paradisul de 
dincolo. Arta care caută să facă străvezii prototipurile lucrurilor, sau frumuseţea 

culminantă şi forma desăvârşită a lucrurilor văzute, este purtată astfel de o 
nostalgie a paradisului. 

Lumea ni s-a dat astfel nu numai ca o arenă care ne face viaţa posibi- 
lă, ci şi ca un mijloc de a cunoaşte pe Dumnezeu tot mai mult, pe măsură ce 
ne sfinţim prin har şi prin activitatea noastră, conformă prototipurilor. Căci 
pe Dumnezeu nu-L poate cunoaşte făptura decât în «paradigmele», în «for- 
mele» condescendente ale cugetării Lui. Iar pe acestea le cunoaştem pentru 
că îşi au reflexul lor în formele văzute ale lucrurilor în care şi lucrează. Dacă 
n-ar fi acele paradigme, n-ar fi lucruri şi fiinţe văzute de anumite forme şi 
n-ar fi o cunoaştere a lui Dumnezeu prin aceste forme ale lor. 

Iisus Hristos ca prototip al icoanei sale 



I. Deosebirea între icoană şi prototip 



Dumnezeu — Cuvântul prin întrupare a devenit prototip vizibil, isto- 
ric, al icoanei. Icoana nu c deci produsul unei imaginaţii, ci are o bază reală. 
Ea e imaginea lui Dumnezeu care a luat înfăţişare omenească, a devenit per- 
soană istorică, păstrându-şi chipul omenesc în vecii vecilor. 

Faptul acesta l-au pus în relief apărătorii icoanelor, atrăgând atenţia 
iconomahilor de la idol la simbol şi de la simbol la icoană. Ei au arătat că 
dacă Dumnezeu cel neîntrupat nu poate fi redat în icoană, ci doar cugetat în 
simboluri, nu tot acelaşi lucru se poate spune despre Dumnezeu cel întrupat. 
Simboalele nu pot fi prototipuri pentru icoane din două motive: 

a) Simbolul este un lucru creat şi atât; el nu redă pe Dumnezeu însuşi, 
ci este rezultatul unei lucrări a lui Dumnezeu, ca atare nu e important să-i fie 
multiplicată imaginea pentru că imaginea lui nu e imaginea lui Dumnezeu. 

b) Orice lucru, de oriunde, e un simbol al lui Dumnezeu, deci nu e ne- 
cesar să fie reprodusă imaginea unui lucru de la distanţă. Dacă totuşi Dum- 
nezeu prescrie prin revelaţie un anumit lucru ca simbol al unei lucrări a Sale, 
de pildă mielul, acesta se găseşte oriunde, sau dacă anumite obiecte sunt sim- 
boluri numai întrucât sunt sfinţite şi sunt aşezate într-un anumit loc (în tem- 
plul legii), obiecte asemănătoare pot fi văzute oriunde, iar sfinţenia celor din 
templu nu poate fi redată în icoane. 

Iisus Hristos însă este închinat nu numai în El însuşi, ci şi în icoanele 
Sale, adică El e prototip pentru icoane, pentru că El e unicul om care c in 
acelaşi timp Dumnezeu; asemenea Lui nu se găsesc pretutindeni. El nu e un 

exemplar dintr-o specie. De altfel, chiar individul uman obişnuit c prin spi- 
ritul lui, prin caracterul Iui personal, un unicum de nesubstituit. De aceea 
prezintă un interes tabloul lui. Cu atât mai mult e un unicum omul care e în 
acelaşi timp şi Dumnezeu. De aceea spune Patriarhul Nichifor că pe câtă vre- 
me simbolurile sunt multe, icoana e una, pentru că Unul e prototipul ei. Pre- 
zenţa lui Dumnezeu în Iisus Hristos e o prezenţă unică, nu este o prezenţă 
repetată în toţi oamenii, sau extinsă pretutindeni şi totdeauna. Iisus Hristos 
e singurul în Care Dumnezeu S-a descoperit la maximum. De aceea e de cel 
mai palpitant interes pentru toţi oamenii din toate timpurile să aibă măcar 
imaginea Celui în Care s-a arătat Dumnezeu în modul acesta suprem şi unic. 
De aici caracterul lui Iisus Hristos de prototip al icoanei. El e prototip al 
icoanei pentru că exclusiv EI este Dumnezeu întrupat. Dar aceasta presupu- 
ne că Iisus Hristos nu e prototip al icoanei ca om separat de Dumnezeu, ci 
ca om Care e în acelaşi timp şi Dumnezeu. 

Iconomahii au ridicat, în legătură cu aceasta, obiecţia că chiar dacă 
Dumnezeu S-a întrupat în icoană, nu poate fi reprezentată decât firea ome- 
nească a Lui, nu Iisus Hristos întreg, adică Hristos cel adevărat. Dar obiec- 
ţia aceasta şi-o întemeiau pe o alta, prin care rcluau sub o formă mai preten- 
ţioasă şi afirmaţia lor iniţială că icoana nu poate fi altceva decât un idol. Anu- 
me cu puţin înainte de Sinodul din 754, împăratul Constantin V Copronim 
afirmă că icoana trebuie să fie «de o fiinţă» cu prototipul, «ca să se salveze 
întregul, altfel nu e icoană» 1 . Pe această definiţie a icoanei îşi baza apoi Con- 
stantin V Copronim teza că o icoană a lui Hristos nu se poate realiza, căci 
nu se poate reda într-un contur de linii şi culori decât omenitatea circumscri- 
să nu şi dumnezeirea necircumscrisă a lui Hristos. El afirma deci că, dacă 
apărătorii icoanelor susţin că pot realiza o icoană a lui Hristos, susţin impli- 
cit sau că Dumnezeirea lui Hristos s-a circumscris, sau că omenitatea lui 
Hristos constituie un ipostas aparte, în care caz introduc o a patra persoană 
în Treime. El atribuia deci închinătorilor Ia icoane aceeaşi concepţie despre 
icoană pe care o avea şi el. După el, singura icoană adevărată a Iui Hristos e 
dumnezeiasca Euharistie, în care pâinea e chipul Domnului în sensul că e 
una cu trupul Lui 2 . 

Ideile acestea le reia, cu excepţia definiţiei apriate a icoanei ca identică cu 
prototipul, sinodul iconoclast din 754, dându-le o formă mai precisă şi acu- 
zând pe apărătorii icoanelor fie de monofizitism (dacă socotesc Dumnezei- 
rea circumscrisă în icoană), fie de nestorianism (dacă socotesc că firea ome- 
nească pe care o redau în icoană poate reprezenta pe Hristos însuşi, ca având 
pentru umanitatea Lui un ipostas aparte) 3. Vom vedea însă mai încolo, că un 
monofizitism potenţial se ascunde mai degrabă în poziţia iconoclaştilor. 

Deocamdată observăm că puterea acestor obiecţii şi reproşuri de aba- 
tere de la hristologia calcedoniană, apărătorii icoanelor au desfiinţat-o chiar 
prin lămurirea sensului ce-1 dădeau ei icoanei. Icoana după ei e deosebită de 
prototip şi de aceea nu are pretenţia să cuprindă nici firea dumnezeiască, nici 
pe cea omenească a Mântuitorului, deci ea nu pricinuieşte nici contopire nici 
despărţire a firilor lui Hristos. 

Astfel, Sinodul VTI ecumenic, observând că acuza de nestorianism şi 
monofizitism adusă de sinodul iconomah din 754 închinătorilor icoanelor, 
se contrazice prin ea însăşi, căci nu pot unii şi aceiaşi să si despartă şi să şi 
confunde firile Mântuitorului, continuă: «Dar vom arăta mai clar inconsis- 
tenţa nebuniei lor. Cei grăbiţi să acuze spun că icoana şi prototipul sunt unul 
şi acelaşi lucru şi de aceea acuză pe cei ce zugrăvesc istorisirea evanghelică, 
de contopiri şi despărţiri» 4 . La fel zice Sinodul în aceeaşi şedinţă: «Nu e nici 
un motiv adevărat ca din pricina zugrăvirii Domnului, întrucât a devenit om 
desăvârşit, să se taie, sau să se dividă şi să se separe, sau iarăşi să se conto- 
pească, cum au minţit aceia de multe ori, căci altceva este icoana şi altceva 
prototipul. Şi însuşirile prototipului nu le va căuta nicidecum vreunul din cei 
ce cugetă drept în icoană. Pentru că în icoană nu cunoaşte nimic raţiunea 
adevărată decât participarea după nume la acela a cărui icoană este şi nu după 
fiintă»- s . 

T 

A 

In acelaşi timp chiar sensul ce-1 dădeau iconoclaştii icoanei îi vădea in- 

Pîaţi, pe împăratul Constantin conştient şi voluntar, pe sinodialii din 
754 inconştient şi involuntar de monofizitism 6 . împăratul Constantin 
Dnim şi sinodul iconoclast din anul 754 se dovedesc ca necunoscând de- 
>ncepţia magic-orientală a chipului văzut. Ei socotesc că oriunde se rea- 

idolatră magic-orientală, care identifică chipul văzut cu realitatea redată în 
chip 7 . împotriva icoanei concepută astfel s-a ridicat mahomedanismul. Şi se 
pare ca influenţa acestuia, sau obiecţia adusă de acesta creştinilor 8 , că menţin 
un cult idolatru, a fost cea care a determinat pe împăraţii bizantini să porneas- 
că lupta împotriva icoanelor, deşi din scrisul apărătorilor icoanelor se consta- 
tă că nu lipsea din tabăra iconoclaştilor nici o anumită influenţă maniheică. 
Dar duhul creştinismului răsăritean a găsit şi aici, ca şi în dogma hris- 
tologicâ, acel echilibru între extreme, care e propriu adevărului. Precum în 
dogma hristologică creştinismul a evitat atât extrema nestoriană, care con- 
damnă la o veşnică despărţire creaţiunea de Dumnezeu, cât şi extrema mo- 
nofizită, care confunda creaţiunea cu Dumnezeu, aşa în problema icoanei s-a 
ştiut feri atât de tendinţa orientului panteist şi magic, cât şi de cea a unui du- 
alism de opoziţie între Dumnezeu şi lume, ca cel de origine parsistă, sau de 
a unui dualism de netă separaţie între Dumnezeu şi lume, ca cel mahome- 
dan, care prin lumea arabă s-a întins pe urmă în Occident, cucerind tot mai 
mult creştinismul de acolo, pe cel catolic mai puţin, pe cel protestant mai 
mult. Sensul icoanei apărat de Părinţii răsăriteni, şi cu aceasta icoana pro- 
priu-zisă deosebită atât de idolul panteismului magic, cât şi de «tabloul» occi- 
dental, de inspiraţie nestoriană, e solidar astfel cu dogma calcedoneană şi peste 
tot cu ideea că lumea nu e nici una cu Dumnezeu, dar nici o existenţă des- 
părţită de Dumnezeu, ci o creaţiune străbătută de Dumnezeu, menită la o tot 
mai deplină transfigurare prin Dumnezeu 9 . E ceea ce a şi reuşit de fapt să su- 
gereze icoana bizantină, prin mijloace cu totul adecvate acestei concepţii. 

Poziţia aceasta îşi avea temelia ontologică şi justificarea istorică în în- 
truparea Cuvântului. Dar această temelie a fost lămurită gnoseologic de Sf. 
Părinţi prin distincţia ce au fâcut-o ei între icoană şi prototip. 

Apărătorii icoanelor, distingând în general icoana de simbol, conside- 
rând-o ca o expresie a unei mai mari apropieri a lui Dumnezeu de lume, a 
unei mai mari descoperiri a lui Dumnezeu prin întrupare, întemeind-o pe natu- 
ra umană ca chip al lui Dumnezeu, dar mai ales pe faptul că în Hristos această 
natură e un chip maxim al dumnezeirii, în înţelesul unei uniri depline cu 
Dumnezeu Cuvântul, au putut da iconoclaştilor impresia că ei, spre deose- 
bire de Vechiul Testament, se apropie iarăşi de ideea confundării icoanei cu 

Dumnezeu, ca şi păgânii. De aceea obiecţia iconoclaştilor a fost bine venită 
pentru a da ortodocşilor prilej să precizeze că ei înţeleg prin icoană altceva 
decât înţeleg iconoclaştii, că deci toate reproşurile pe care li le fac aceia sunt 
inconsistente, pentru că acele reproşuri se bazează pe o concepţie despre 
icoană care nu le este proprie iconodulilor, ci numai iconoclaştilor. Cu alte 
cuvinte apărătorii icoanelor precizează că pentru ei icoana, deşi e mai mult 
decât simbolul, rămâne totuşi încadrată în genul simbolului. «Tocmai aici in- 
tervine deosebirea gnoseologică fundamentală care despărţea principial cele 
două partide între ele. Departe de a fi «de o fiinţă» sau «aceeaşi» (tauton) cu 
arhetipul, cum trebuie să fie o icoană după concepţia iconoclastă, după apo- 
logeţii ortodocşi ai icoanelor, ţine de acţiunea icoanei, dimpotrivă, să fie de- 
osebită în fiinţa ei de arhetip». «Icoana este o asemănare a arhetipului... sau 
o imitare şi o copie a arhetipului, deosebită de acela în substanţă şi suport, 
sau un rezultat al artei, primind forma prin imitarea arhetipului» 10 . De 
aceea, dacă pentru iconoclaşti Euharistia era singura icoană a lui Hristos, 
pentru ortodocşi Euharistia nu era icoană, pentru că era pur şi simplu iden- 
[ tică cu arhetipul! 1, Sfântul Ioan Damaschin spune: «Desigur, icoana nu e 
întru toate asemenea arhetipului, adică Celui înfăţişat în ea. Căci altceva este 
icoana şi altceva Cel înfăţişat în ea» (Cuv. UI despre icoane, P G. 94, 1337). 
Dar icoana nu e nici lipsită de orice relaţie cu cel înfăţişat în ea. De 

II aceea, cinstea dată icoanei trece la prototip, cum ziceau necontenit apărătorii 
icoanelor, repetând un cuvânt al Sfântului Vasile cel Mare {De Spiritu Sanc- 
to, Cap. 18). Sinodul VII ecumenic zice: «Cinstea icoanei trece (diabainai)^ 
la prototip». Cuvântul «trece» (cinstirea), dar mai ales «urcă» (anabainei, 
anapheretai) indică prototipul, ca pe o transcendenţă sesizată prin icoană, ca 
pe o realitate deosebită de icoană, deşi în legătură cu icoana. 
k Icoana participă într-un sens oarecare la arhetip (ton ton archetypou 
metalambanei)^, ea are o relaţie cu arhetipul 1 3. «Prin icoană se naşte cunoş- 
tinţa arhetipului» şi «amintirea arhetipului» 14 . «Icoana e unul şi cel mai vred- 
nic de cinste dintre simbolurile sacre ce servesc spre slava şi arătarea icono- 
miei Lui, ca şi prin el slava să treacă la arhetip»! 5 . 

ţ «în vreme ce adversarii icoanelor nu cunosc decât două raporturi între 
lucruri, o egalitate şi o alteritate, pentru prietenii icoanelor e cu putinţă o 

anumită legătură a două lucruri, o participare a unuia la altul, deşi nu există 
o identitate după fiinţă între ele. întrucât cinstitorii icoanelor stau în tradiţia 
filozofică a dogmaticei ortodoxe ce cugetă antinomic, ei cunosc mai presus 
de formulele simple A = A şi A/A şi o simultană deosebire şi egalitate, o de- 
osebire ipostatică pe lângă o unitate de fiinţă (Treimea) şi o egalitate iposta- 
tică pe lângă o deosebire de fiinţă (icoanele). Icoana este fundamental deo- 
sebită de prototip kata physin, dar egală cu el kath* hypostasin, sau kata to 
omm&tâ. Astfel obiecţia iconoclaştilor că icoana nu redă raportul firilor din 
Hristos cădea în gol, căci apărătorii icoanelor nu pretindeau «să redea în icoa- 
nă ceva esenţial corespunzător naturilor lui Hristos» 17 . Numai dacă ar fi pre- 
tins aceasta, ar fi considerat icoana egală cu Hristos, deci Hristos în sine. 

Relaţia aceasta antinomică între icoană şi prototip, Patriarhul Nichifor 
o defineşte ca asemănare. El zice: «Relaţia asemănare e situată la mijloc căci 
mijloceşte între extreme, adică între cel asemănat şi cel care e asemenea, 
unindu-le şi legându-le prin imagine, chiar dacă după fiinţă se deosebeşte. 
Căci deşi cele două sunt altceva şi altceva (allo kai allo) prin fire, dar nu sunt 
altul şi altul (ouk allos kai allos), ci celălalt e însuşi acesta. Căci prin imagine 
se produce cunoştinţa formei originare şi în el se vede ipostasul celui zu- 
grăvit» 19 . Cu această relaţie, Patriarhul Nichifor compară o alta la fel de an- 
tinomică, dar inversă, care este între fiu şi tată. Acolo nu e altceva şi altceva, 
pentru că fiinţa e aceeaşi (epei tes autes ousias kekoinoneken) dar e altul şi altul, 
distingându-se prin deosebirea ipostaselor». Şi continuă: «Dacă între acestea 
(tată şi fiu) care sunt despărţite nu se nimiceşte relaţia, cu atât mai mult se 
va păstra între acelea. Aceasta cu atât mai mult cu cât asemănarea le dăruieş- 
te şi identitatea de numire. Căci acelaşi nume îl au amândouă. Pentru că îm- 
părat se numeşte şi chipul împăratului». Şi trăgând concluzia din această de- 
osebire, zice: «Acestea le-am spus ca să arătăm modul în care icoana, privită 
faţă de arhetip, e în relaţie cu el. Nu aceeaşi după fiinţă {ou katf ousian tau- 
ton), nici nu se va atribui icoanei câte se atribuie arhetipului ca arhetip. Căci 
acela poate e însufleţit, iar aceasta e neînsufleţită, sau acela poate e raţional 1 
şi mobil, iar aceasta neraţională şi imobilă. Deci nu sunt una şi aceeaşi amân- I 
două, ci în parte se aseamănă după chip, în parte se deosebesc după fiinţă»- . I 

Aşadar, cunoaşte şi Nichifor, cum cunosc toţi apărătorii icoanelor, o 
icoană fiinţială, sau o icoană care e «de o fiinţă» cu arhetipul, fiul faţă de tată. 
Dar ea nu e icoana produsă de artă sau de meşteşug, adică icoana în sens 
strict, care era în discuţie, ci icoana naturală. Câtă vreme iconomahii le con- 
fundau, apărătorii icoanelor făceau o deosebire între cele două icoane, ur- 
mând Sfântului Vasile cel Mare. Făcând această deosebire, ei aveau putinţa 
să evite identificarea icoanei cu idolul. Căci o icoană naturală emană din pro- 
totip, e de aceeaşi fiinţă cu el, deci e dumnezeiască dacă prototipul e dumne- 
zeiesc, şi e creată când prototipul e creat. Prin urmare, nu e pericol de a în- 
vesti cu atribute dumnezeieşti o icoană naturală creată. Astfel se iveşte para- 
doxul: Icoana naturală, deşi e un ipostas deosebit de prototipul ei, e unită cu 
acela după fiinţă, pe când icoana produsă de meşteşug, deşi reprezintă ipos- 
tasul prototipului, e despărţită după fiinţă de prototip, fiind numai aseme- 
nea, dar nu unită cu el 21 -. 

Astfel icoana produsă de artă are o substanţă proprie, dar nu are un 
ipostas propriu, o formă proprie şi un nume propriu, pe când icoana natu- 
rală are un ipostas propriu, dar nu are o fiinţă proprie. 

De la Fiul la Tatăl credinciosul face o transcenderc ca de la ipostas Ia 
ipostas, dar nu ca de la natură la natură; de la icoană la Hristos face o trans- 
cendere ca de la natură (lemn, culoare, etc.) la natură, dar nu ca de la ipos- 
tas la ipostas, căci ea nu vorbeşte de un ipostas de sine. Credinciosul, privind 
icoana, nu se gândeşte la alt ipostas decât la cel înfăţişat în ea, dar se gândeş- 
te la realitatea fiinţială prototipică, deosebită de materia icoanei. 

Am spus că icoana produsă de artă e în sens mai strict icoană, decât 
cea naturală, pentru că ea e prin excelenţă chip sau icoană a unei realităţi na- 
turale, nu o altă realitate naturală, de o fiinţă cu cea prototipică. Dar ea e po- 
sibilă anume ca chip, ca icoană a realităţii lui Dumnezeu, pentru că Dumne- 
zeu Cuvântul, făcându-Se om, a luat o înfăţişare văzută ce poate fi reprodu- 
să, S-a făcut prototip istoric al icoanei. Icoana e posibilă pentru că arhetipul 
dumnezeiesc a luat chipul Său omenesc, ftcându-se prototip istoric al icoanei. 
Ea redă chipul omenesc, obiectiv şi istoric, al lui Dumnezeu cel întrupat. în 
această privinţă, ea ne arată un chip mai clar al iui Dumnezeu decât simbolul 
constituit din lucruri. Prin simbol trebuie să se facă o transcendere nu numai 



126 DUMITRU STÂNILOAE 



de la natura creată la natura necreată, ci şi de la un chip văzut la un «chip» 
nevăzut, la o realitate care nu are chip. Icoana ne mărturiseşte condescendenţa 
lui Dumnezeu care a luat pentru veşnicie chip şi anume chip omenesc, chipul 
omenesc ce poate fi înfăţişat în icoană, dar Şi-a făcut propriu acest chip, în 
baza faptului că natura umană, fiind după chipul lui Dumnezeu, poate deveni 
chipul Lui propriu. Icoana redă eidos sau morphe a lui Dumnezeu, datorită 
faptului că Dumnezeu S-a întrupat, pe când simbolul constituit din lucruri 
ne lasă avizaţi la imaginaţia noastră subiectivă, care nu putea ancora în nimic 
sigur. Icoana e «un rezultat al artei căreia i s-a dat chip (eidopoioumene) după 
imitarea arhetipului» 22 . Era şi în simbolul Vechiului Testament o prezenţă a 
puterii lui Dumnezeu, ba unele simboluri ale Bisericii, cum sunt tainele, au 
o prezenţă a lui Dumnezeu mai accentuată decât în icoane, iar specificul 
icoanei e că ne înfăţişează chipul Lui real pe care Şi L-a luat Dumnezeu da- 
torită faptului că S-a întrupat. Prin icoană, facem necontenit mărturisirea 
apriată şi directă că Dumnezeu s-a întrupat. 

Astfel icoana participă la «forma» şi la «numele» prototipului, dar nu la 
fiinţa Lui 23 . Uneori Nichifor pare să afirme că participând la formă, icoana 
participă la ipostasul prototipului, la ipostasul lui Hristos (ouk allos kai allos). Dar 
n-a spus aceasta apriat. Cu atât mai puţin o spune Sinodul VII Ecumenic, 
care nu aminteşte nici de participarea la formă, ci numai la nume 24 , ba chiar 
spune că icoana nu participă nicidecum la niciuna din însuşirile prototipului, 
ci numai la nume 2 "'. 

G. Ostrogorsky pretinde că Sfântul Teodor Studitul spune că, precum 
icoana e egală cu prototipul după nume, aşa e şi după ipostas; nu e însă ega- 
lă după fiinţă. Dar Sfântul Teodor afirmând că icoana nu e una după fiinţă 
cu prototipul, nu afirmă că e una cu el după ipostas. O opoziţie în sensul 
acesta între neidentificarca icoanei cu prototipul după fire şi între identitatea 
după ipostas nicicând nu fac apărătorii icoanelor. Icoana e tot aşa de puţin 
identică {tauton) cu prototipul după ipostas, cum e după firi. Când ei spun câ 
icoana nu e identică cu prototipul după fiinţă, înţeleg în general că nu e una 
cu realitatea vie a lui Hristos, care e realitatea celor două firi într-un ipostas. 
Propriu zis nu e vorba de o identitate nici după ipostas, ci de o «asemănare». 

«Prototipul şi icoana sunt una prin asemănarea ipostatică, dar două prin 
fire. Două nu în sensul că unul se împarte în două, încât să fie nepărtaşe la co- 
muniunea şi la relaţia întreolaltă. Nici în sensul că unul şi acelaşi se numeşte 
cu două nume, încât uneori să se numească prototipul icoană şi alteori icoa- 
na prototip. Căci prototipul se numeşte pururea prototip, precum şi icoana 
icoană, fără să se prefacă una în alta. Aşa fiind, lucrul şi numărul fiind îndoit, 
una este asemănarea amândurora şi numirea cea după asemănare» 26 . 

Icoana este o asemănare a ipostasului. Dar nu o asemănare a firilor. Toc- 
mai întrucât e o redare prin artă, icoana e o asemănare a ipostasului, dai* nu 
a firilor, căci c făcută din alt material. Dacă s-ar constitui din acelaşi material, 
ar fi asemenea după firi. Dar întrucât în acest caz firea sau firile s-ar rotunji 
în icoană într-o nouă existenţă concretă, icoana n-ar mai fi o asemănare a 
aceluiaşi ipostas, ci un ipostas deosebit, cum se întâmplă prin naştere. Icoa- 
na de artă însă nu e propriu-zis un ipostas deosebit, căci nu e în sine nimic, 
ci o redare a unui ipostas. Tocmai pentru că nu are o fiinţă proprie, aseme- 
nea ce/ei a ipostasufui reprezentat, e asemănarea unui ipostas, ea reprezintă 
un ipostaS) nu c un ipostas în sine. 

Icoana reprezintă ipostasul, dar nu-1 reproduce în firea lui, pentru că 
nu se poate pipăi firea ipostasului în icoană. Dacă ar fi aşa, icoana n-ar mai 
fi icoană, ci prototip. Sau pipăindu-se firea, s-ar pipăi în icoană ca într-un alt 
ipostas. In acest caz de asemenea icoana n-ar mai fi icoană. Tocmai prin fap- 
tul că icoana nu e însuşi ipostasul reprezentat, sau altul, tocmai prin faptul 
că reprezintă numai un ipostas, e icoană. Dar ipostasul reprezentat îşi are fi- 
rea în existenţa sa prototipică, nu în icoană. Aceasta o spune şi icoana: re- 
dând ipostasul, ea spune în acelaşi timp că ipostasul nu e cu firea lui în icoa- 
na, nu e ca realitatea vie în icoană, ci ca deosebit de ea. 
[ In acest sens. Sfântul Teodor va spune că prototipul e ipostasul lui 

Hristos, pe când icoana e ipostasul prin instituire, adică nu în firea însăşi. Şi 
ele nu sunt una, pentru că nu se poate spune că, îndată ce se vedea Hristos, 
deriva şi icoana lui zugrăvită 2 7. Icoana nu e prototip, pentru că nu e una cu 
ipostasul ca stare de sine a fiinţei, ci numai redă ipostasul, ca stare de sine a 
linţei. Dar aceasta înseamnă totodată o indicare a ipostasului ca deosebit de 

însă dacă icoana, deşi nu e însuşi ipostasul, adică ipostasul în fiinţa lui, 
indică totuşi ipostasul ca pe o realitate deosebită de icoană, ea nu e o indica- 
re a firii în sine. Ea are darul să indice ipostasul şi aceasta înseamnă că indi- 
că realitatea lui ca fire subsistentă, dincolo de icoană. Dar ea nu indică o fire 
neipostatică, căci firea nu există în sine, ca să poată fi prototip al icoanei. 
Acest înţeles îl au cuvintele Sf. Teodor Studitul menţionate de Ostrogorsky, 
prin care se afirmă neredarea firii prin icoană. Prin urmare într-un prim în- 
ţeles, icoana e deosebită după fiinţă de prototip, dar nu după ipostas, pentru 
că nu e prototipul însuşi, dar indică prototipul ca ipostas; în al doilea înţe- 
les, icoana nu redă fiinţa, ci ipostasul, întrucât nu are drept prototip o natu- 
ră în sine, ci subsistentă în ipostas. 

Acesta din urmă e înţelesul textului Sf. Teodor Studitul, menţionat de 
Ostrogorsky: «Oricine e înfăţişat în icoană, este înfăţişat după ipostas, nu 
după fire (oueb ephysis, all'e hypostasis eikonizetai) . 

Căci cum s-ar înfăţişa în icoană o fire care nu e contemplată în ipos- 
tas ? De pildă, Petru e înfăţişat nu întrucât e vieţuitoare cuvântătoare, muri- 
toare, capabilă de minte şi ştiinţă (căci aceasta nu defineşte numai pe Petru, 
ci şi pe Pavel, şi pe Ioan, şi pe toţi cei ce sunt sub acelaşi gen), ci întrucât îm- 
preună cu definiţia comună a primit unele proprietăţi particulare, ca nas curbat 
sau turtit, sau păr stufos, sau culoare frumoasă, sau ochi frumoşi, sau altce- 
va care caracterizează înfăţişarea lui proprie şi prin aceasta se deosebeşte de 
indivizii de acelaşi gen.... Astfel şi în cazul lui Hristos. Nu întrucât e pur şi 
simplu om, rămânând şi Dumnezeu, poate fi înfăţişat în icoană, ci întrucât 
deosebindu-Se de toţi cei de un gen cu El, prin proprietăţile ipostatice, S-a 

răstignit»- 8 . 

Precum se vede, dacă Sf Teodor Studitul spune că în icoană se redă ipos- 
tasul Mântuitorului, iar nu firile, prin aceasta nu înţelege că se redă ipostasul fără 
firi, ci firile definite ipostatic. Faţă de obiecţia iconomahilor că în icoană n-am ve- 
dea firea dumnezeiască a Mântuitorului, apărătorii răspundeau că icoana nici nu 
arc această pretenţie căci ea nu redă firea nevăzută, precum de altfel nu redă nici 
pe cea umană în sine, ci redă «iconomia mântuirii» împlinită de ipostasul 
Cuvântului făcut trup. «Creştinii n-au făcut vreodată, zice Sinodul VTI ecu- 
menic, icoana firii nevăzute şi necuprinse, ci, întrucât Cuvântul S-a făcut 

trup şi S-a sălăşluit între noi, zugrăvesc şi redau în icoană cele ale iconomiei 
Lui omeneşti» ($ed. VI, Mansi XIII, 294). Iar Sf. Teodor Studitul vrea să 
spună, în cuvântul de mai sus, numai că nu se pot reda în icoană firile în ge- 
neralitatea lor abstractă, neipostaticâ, ireală. Dar se înţelege că, precum nu se 
pot reda firile fîiră ipostas, aşa nu se poate reda nici ipostasul fără firi. 

Se înţelege că în icoană nu apare vizibil dumnezeiescul, aşa cum de alt- 
fel nu apare vizibil nici în prototipul Hristos. Numai omenescul e redat în 
icoană, cum numai el e vizibil şi în prototip. Dar precum omenescul în Hris- 
tos a devenit chipul propriu al lui Dumnezeu Cuvântul, organul de manifes- 
tare a Lui, nu numai ca om ci şi ca Dumnezeu, aşa icoana, redând omenes- 
cul lui Hristos, ne face cunoscut, dar nu vizibil, prin el şi dumnezeiescul Lui. 
Anumite împrejurări din viaţa lui Hristos şi anumite fapte ale Lui, deşi vizi- 
bile, nu se pot explica decât prin faptul că El e şi Dumnezeu. Ele II disting 
de toţi oamenii, II ridică peste toţi, II fac cunoscut ca pe Acela ce e şi Dum- 
nezeu. Şi precum cei ce le vedeau la Hristos, cunoşteau (fără să vadă) şi dum- 
nezeirea Lui, aşa cei ce le vad redate în icoană cunosc şi dumnezeirea Lui 
(fără să o vadă). Astfel prin ipostasul concret al lui Hristos, care s-a manifes- 
tat vizibil, în cutare împrejurări şi în cutare fapte, se vedea firea Lui omeneas- 
că şi se făcea cunoscută Dumnezeirea Lui. Iar icoana, redând acest ipostas 
concret, manifestându-se în împrejurările şi faptele ce-L disting de toţi oa- 
menii, ne arată că Hristos e în acelaşi timp Dumnezeu, nu e un ipostas lip- 
sit de aceste firi, sau având numai fire omenească. 

L Ceea ce vrem, aşadar, să reţinem aici, e că Sf. Teodor Studitul, spunând 

că icoana redă ipostasul lui Hristos, nu firile în abstract, vrea să spună că 
icoana redă pe Logosul Care S-a arătat concret, ca omul care a săvârşit cuta- 
re şi cutare fapte unice, ca un om individualizat, dar individualizat nu numai 
ca toţi ceilalţi, ci şi într-un mod care-L deosebeşte de toţi. Când vede credin- 
ciosul în icoană pe acest Om, ştie să-L deosebească de orice alt om, ştie că 
este Omul care e în acelaşi timp Fiul lui Dumnezeu cel întrupat. 






II. Raportul între icoană şi prototip 
în paralelă cu raportul între propovăduire 

şi subiectul propovăduit 






Icoana redă deci pe Logosul care a devenit un om istoric şi deosebit 
de oricare altul. Ea e o paralelă la propovăduirca orală sau scrisă, care, repe- 
tând mereu istorisirea vieţii şi faptelor Mântuitorului, nu reproduce de fieca- 
re dată subiectul care le-a legat de alt personaj — căci nici una din acestea nu 
este cu putinţă — , ci ca adunând mereu în minte pe Cel care le-a săvârşit. Şi 
pe cât ar fi de absurd să se refuze istorisirea vieţii şi faptelor Mântuitorului, 
pe motiv că nu-1 reproduc pe El în deplinătatea realităţii Lui istorice, sau să 
se nege orice legătură a faptelor istorisite cu Persoana istorică a Mântuitoru- 
lui, tot aşa de absurd e să se refuze repetarea necontenită a redării diferitelor 
momente din viaţa lui Iisus în icoane. De fiecare dată, credinciosul «cinsteş- 
te în icoană ipostasul» celui zugrăvit în ea, pe Hristos, cum zice Sinodul VII 
Ecumenic^ 9 , adică prototipul istoric, aşa cum se referă Ia El faptele pe care 
Ic aude în predică. Iar această referire nu o face arbitrar, ci pentru că faptele 
pe care le aude repetate în cuvânt sau le vede repetate în icoane, sunt exclu- 
siv ale prototipului unic care este Hristos, dar şi în baza faptului că precum 
Domnul este — conform făgăduinţei — în tot locul unde se propovăduieşte El 
prin cuvânt, aşa e şi în tot locul unde se propovăduieşte prin icoană. Icoane- 
le nu sunt rupte de prototip, pentru că amintirea şi istoria nu este ruptă de 
prototipul care stă la originea ei. Icoana e «ecoul» istoric văzut al prototipu- 
lui Hristos, al întrupării Cuvântului. Un ecou de care omenirea nu mai poa- 
te scăpa de tot, aşa cum nu mai poate scăpa de amintirea faptului întrupării 
lui Dumnezeu Cuvântul. Aceasta ne dă o nouă înţelegere a motivului pentru 
care icoana poartă numele prototipului. Aşa cum e just să se considere fap- 
tele repetate prin propovăduire, că sunt ale lui Hristos, tot aşa e just să se 
considere că cel ce e văzut în icoană săvârşind o faptă, pe care numai Hris- 
tos a săvârşit-o, să fie numit Hristos. 

Această paralelă între icoană şi propovăduire o fac neîncredinţat Părin- 
ţii Sinodului VII Ecumenic şi apărătorii icoanelor. Astfel, Sinodul VII Ecu- 
menic în şedinţa 6 zice de credincioşi: «Auzind cu urechile şi privind cu 
ochii, îi adresează aceeaşi doxologie: «Slavă Ţie, Doamne, slavă Ţie». «Căci 
prin ele venim la amintirea petrecerii Lui între oameni. Pentru că tot ce ne 
arată istorisirea în scris ne arată şi pictura» 30 . Din paralela aceasta Sinodul 
trage concluzia: precum faptul de a nu putea face văzută în Evanghelic însăşi 
firea dumnezeiască, ci numai de-a reda cuvintele ce s-au putut auzi şi fapte- 
le ce s-au putut vedea ale Celui ce S-a făcut om, nu a determinat pe Părinţii 
anteriori de a opri cetirea Evangheliilor, aşa nici faptul de a nu se vedea dum- 
nezeirea în Icoana lui Hristos nu i-a îndemnat să oprească icoanele. «Toţi 
Sfinţii Părinţi ai noştri au primit facerea de icoane. Şi mint aceştia zicând că 
aceasta nu este o tradiţie a Părinţilor. Aşa ar fi dacă n-ar fi predat aceia să se 
citească Evanghelia. Atunci n-ar fi predat nici să se zugrăvească icoana. Dar 
dacă au predat-o aceea, atunci şi aceasta. Căci reprezentarea prin icoană ur- 
mează istorisirii evanghelice şi aceasta la rândul ei, istorisirii iconografice. Şi 
amândouă sunt bune şi vrednice de cinste. Căci cele ce se arată una pe alta, 

fără îndoială au şi conţinuturi reciproce» 31 . 

Dar paralela aceasta nu face una din cele două redări ale vieţii lui Iisus 
de prisos, căci una face mai clară pe alta. De aceea Sinodul, amintind de is- 
torisirea evanghelică a apariţiei îngerului Gavriil înaintea Fecioarei şi de con- 
vorbirea cu ea, continuă: «Aşadar din Evanghelie am auzit taina comunica- 
tă prin înger Fecioarei şi ne aducem aminte de ea. Dar văzând-o de aseme- 
nea şi în icoană, o înţelegem mai clar». 

i Patriarhul Nichifor consideră, de aceea, icoana tot aşa de veche ca şi pro- 

povăduirea Evangheliei şi ca un ajutor al ei. «Acum să spunem că a zugrăvi 
sau a reda în icoană pe Hristos nu şi-a luat începutul de la noi, nici n-a înce- 
put în generaţia noastră, nici nu e născocire nouă. Pictura are autoritatea tim- 
pului, se distinge prin vechime, e de aceeaşi vârstă cu propovăduirca evan- 
ghelică. Şi ca sa spun mai scurt şi mai ferm, deoarece aceste sfinte imagini 
sunt simboluri ale credinţei noastre neprihănite, s-au ivit de la început îm- 
preună cu credinţa şi cu ea au înflorit. Sunt o operă a Apostolilor, pecedui- 
! tă de Părinţi. Căci precum ei ne-au învăţat cuvântul credinţei în Dumnezeu, 

aşa nc-au făcut clar şi vădit şi prin acestea, ca şi prin Scriptura evanghelică, 
modul în care Mântuitorul a vieţuit petrecând pe pământ. Ei au făcut acelaşi 
lucru pe care l-au făcut mulţi de odinioară, care au descris faptele minunate 
înfaţişându-le, nu numai în cărţi, ci şi în imagini... Drept aceea, cel ce pri- 
meşte cele scrise va primi în mod necesar, şi reprezentarea. Căci dacă nu pri- 
meşte una, nu va primi, în mod necesar, nici pe cealaltă. Şi după ce toată ico- 
nomia golirii (chenozei) Cuvântului s-a împlinit, a binevoit cu iubirea de oameni 
să o arate şi în acest mod. Căci a fost lipsă şi de această înfăţişare (scriere) mai 
groasă, dar mai clară, pentru cei mai simpli şi mai neînvăţaţi. Ca şi cei ce nu 
ştiu carte, ceea ce n-au putut cunoaşte prin scris să cunoască prin vedere şi 
să afle mai repede şi mai limpede adevărul lucrurilor însuşi. Căci ceea ce min- 
tea adeseori n-a prins din auzirea cuvintelor, prinzând vederea fără greşală, 
şi-a explicat mai limpede. Şi aşa se aduc prin ele mai uşor şi mai iute în amin- 
tire cele ce le-a ftcut şi lc-a pătimit Hristos pentru noi, decât prin istorisirea 
prin cuvinte, cu atât mai repede cu cât vederea e mai iute decât auzul şi mai 
grabnică Ia crezare. 

Patriarhul Nichifor observă că şi Mântuitorul fericea pe cei ce nu nu- 
mai auzeau cuvintele Lui, ci îl şi vedeau (Matei 13, 16). Căci cuvintele, după 
ce răsună o clipă în auz, se topesc în aer. De aceea şi la Mântuitorul, precum 
prin predică se redau cuvintele Lui, aşa prin icoană se redă vederea Lui. 

De altfel, cuvintele înseşi se cer după lucruri, sau în lipsa lor, după 
icoanele lucrurilor. Căci cuvintele provoacă în minte închipuirea lucrurilor, 
ca dovadă că sunt în potentă icoane ale lucrurilor. Iar lucrurile sau icoanele lor 
obiective sunt o împlinire a cuvintelor. Căci cuvintele duc mintea pe o cale 
ocolită la cunoaşterea lucrurilor, pe când icoanele o duc pe o cale directă. 

«Dar şi cuvintele înseşi sunt icoane ale lucrurilor şi le urmează lor ca 
unor cauze. întâi ele pătrund în auz. Căci mai întâi intră sunetele celor spu- 
se în cei ce aud. Apoi prin raţionament cel ce a auzit vine la înţelegerea lu- 
crurilor indicate. Dar icoana duce de la început şi nemijlocit mintea celor ce 
privesc la lucrurile înseşi, ca la unele de faţă, şi de la prima vedere şi întâlni- 
re procură cunoştinţa clară şi limpede a lucrurilor înseşi... Căci pe cât între- 
ce lucrul cuvântul pe atât întrece imitarea şi asemănarea lucrului răsunetul 

cuvintelor în ce priveşte indicarea lucrurilor. Deci printr-o astfel de zugrăvi- 
re (a istoriei) cuvintele se fac mai limpezi şi mai lămurite». 

Deci, icoana implică cuvântul, iar cuvântul implică icoana. Dar cea din 
urmă e o imagine mai clară a lucrului. Amândouă sunt deosebite de proto- 
tip. Ca atare, icoana îşi produce efectul numai prin trezirea amintirii, a gân- 
durilor privitorului şi cuvântul la fel. Nici icoana, nici cuvântul nu sunt rea- 
litatea însăşi, ci pun în legătură cu ea. Pe când iconomahii, socotind icoana 
una cu prototipul, o declarau idol şi nu-i acordau nici o cinstire, pentru că o 
considerau fără slavă, fără grai şi moartă; apărătorii icoanelor o respectau, 
pentru că-i vedeau importanţa în trezirea în privitor a amintirii prototipului. 
«Căci precum după dascălii Bisericii, scriitorii, împodobind cu cuvântul fap- 
tele oamenilor mari, le întipăresc în sufletele auzitorilor prin auz, aşa şi pic- 
torii zugrăvindu-le pe tablouri, prin imitarea lucrurilor, le arată nu mai pu- 
ţin prin vedere, aceeaşi temă înfăţişând -o şi unii şi alţii prin arta lor. Căci la 
fel trezesc, prin îndemn şi mângâiere, şi unii şi alţii pe cei ce aud şi văd. Deci 
precum cele înfăţişate prin cuvinte nu sunt cuvântătoare, la fel cele înfăţişate 
prin icoane nu sunt fără grai. Căci sunt cuvintele locurilor în care sunt aşe- 
zate, cum spune un bărbat sfânt. «Templul pe care nu-1 împodobeşte un chip 
nu are nici un cuvânt (raţiune). Nu pentru că chipurile sunt cuvântătoare, ci 
pentru că vederea lor mişcă şi trezeşte înţelegerea şi puterea noastră cuvân- 
tătoare, întrucât suntem cuvântători şi înţelegători faţă de cele ce ni se înti- 
păresc prin acelea în minte şi le exprimăm prin cuvânt. Deci nu sunt fără 
grai, deşi prin ele înseşi sunt aşa, pentru ca astfel şi cuvintele ar fi fârâ grai. 
Ci sunt vestitori tăcuţi şi devin cuvinte ale lucrurilor, a căror amintire şi cu- 
vânt o întipăresc în cămara ascunsă şi tainică a sufletului»^. 

Cuvântul şi icoana sunt arcul întins între lucruri trecute sau distanţate 
in spaţiu şi amintirea omului. Ele îşi au baza într-o realitate obiectivă, trecu- 
tă sau depărtată spaţial, dar şi în memoria omului, reprezentând legătura ine- 
vitabilă dintre ele. O dată ce omul a cunoscut o realitate, n-o mai poate uita. 
HI păstrează un chip al ei, un chip pe care-1 redă prin cuvânt şi imagine, pre- 
dându-1 urmaşilor. Ce a fost odată nu se mai scufundă pentru om cu totul în 
nefiinţă. Ceea ce ştie omul că este undeva, se păstrează indelebil în amintirea 
va. Legătura neştearsă şi veşnică a omului cu lucrurile ce au fost cândva, şi 

sunt undeva, dar neputinţa de a le avea mereu pe toate prezente, o exprimă 
omul prin cuvânt şi imagine, prin cuvânt ca imagine concentrată, prin imagi- 
ne, drept cuvânt desfăşurat. Imaginea e amprenta realităţii asupra conştiinţei 
omului şi cuvântul sau icoana exteriorizată e expresia ei. 

Patriarhul Nichifor face remarca interesantă că întrucât zugrăvirea face 
cuvintele mai clare şi mai lămurite, pictura contribuie la menţinerea unităţii 
în credinţă, cu ajutorul ei cvitându-se varietatea în înţelegerea învăţăturii 
creştine. E o observaţie care ne poate explica fărâmiţarea Occidentului creş- 
tin, care a neglijat icoana în propovăduirea creştinismului. «Căci adeseori, 
zice Patriarhul Nichifor, prin cuvinte se nasc nedumeriri şi ambiguităţi şi ră- 
sar păreri deosebite în suflete. De aceea mulţi ajung în divergenţă şi în lup- 
te de cuvinte cu ei înşişi şi cu alţii, având păreri îndoite despre cele spuse. 
Dar credinţa câştigată prin cele văzute e în afară de orice echivoc». «Menţio- 
nând că din pricina conţinutului comun al scrisului şi al picturii, cele istori- 
site prin cuvinte în Evanghelii sunt redate şi prin imagini şi că precum cu- 
vintele sunt crezute prin ele înşile nu prin ceea ce adaogă cel ce le mărturi- 
seşte», «aşa şi pictura imaginilor fiind aceeaşi cu scrisul evanghelic, aduce 
credinţa prin sine», el conchide: 

«Dacă deci Evanghelia, răsunând la urechile credincioşilor, e vrednică 
de atâta cinstire (căci de fapt credinţa noastră e din auzire), cele ce cad sub 
vedere şi ne înfăţişează prin simţul însuşi aceeaşi învăţătura, sau o întrec prin 
rapiditatea învăţăturii (căci şi vederea e menită să procure încredere în Ace- 
la prin ceea ce arată), desigur nu va fi pusă în rândul al doilea. Şi aşa va fi şi 
ea Evanghelie»-^. Iconomahii «suprimă deci însăşi Evanghelia», prin rătăci- 
rea lor. «Căci în ce se deosebeşte ceea ce se vede înlăuntrul ei de cele ce se 
zugrăvesc în afară, aceeaşi bună voinţă şi temă văzându-se în amândouă ?». 
Ba în mulţi codici ai Scripturii, cele istorisite, sunt şi pictate. Deci dacă cine- 
va suprimă o parte, prin aceasta suprimă şi alta. Ba icoanele prevalează asu- 
pra cuvintelor scrise, «pentru că cele din urmă ne mişcă numai auzul, pe când 
cele dintâi atrag şi privirea; cele din urmă ne oferă repede cunoaşterea celor 
în cauză, dar cele dintâi şi mai repede, dat fiind că privirea e mai rapidă şi 
mai convingătoare decât auzul, încât ceea ce se aude e sub nivelul a ceea ce 
se vede. Şi pe cele învăţate de noi din auz le fură cu vremea uitarea, şi le 

întrerupe, şi le întunecă, pe când cele ce sunt aduse în faţa privirii se întipă- 
resc mai durabil în suflete şi se depozitează prin percepţiile celor sensibile în 
părţile afective. Şi sunt superioare acelora pentru că învaţă şi pe înţelepţi şi 
pe cei simpli... Căci adeseori cel simplu ocoleşte citirea, neavând învăţătură 

şi neştiind citi» 35 . 

Ceea ce vrem să reţinem în mod special din substanţiala şi sugestiva ar- 
gumentare a Patriarhul Nichifor, e ideea că şi cuvântul c icoana lucrului, dar 
o icoană indirectă, potenţială. Cuvântul provoacă inevitabil, deşi pe o cale 
ocolită, în minte icoana realităţii pe care o exprimă. Mintea nu se poate în- 
frâna de la această pornire. Dar numele cuiva este un cuvânt, cuvântul rezu- 
mativ, atotcuprinzător, care îl exprimă. Ca atare el cuprinde potenţial icoana 
aceluia. Când credincioşii aud numele lui Iisus, mintea lor nu se poate opri 

să nu-şi reprezinte chipul Lui. 

De aceea nu se scrie pe icoană: Icoana lui Hristos y ci chiar Hristos. Căci 
numele lui Hristos, fie că îl rostim sau îl auzim, fie că îl vedem scris trezeş- 
te amintirea imediată a Lui, duce gândul în duh de închinare direct la El, 
având în noi efectul unei adevărate rugăciuni. Scriindu-se pe icoană numele 
lui Hristos, cugetul credinciosului c ridicat prin icoană îndată la Hristos în- 
suşi, într-o adevărată stare de rugăciune. Sinodul VII Ecumenic zice că, pre- 
cum prin semnul crucii alungăm îndată demonii, pentru că ne ridică mintea 
la Hristos şi ne închinăm Lui, cu atât mai mult numele lui Hristos văzut pe 
icoană, facându-ne să ne închinăm Lui, face din icoană un mijloc de sfinţire 
a vieţii noastre. «Multe din cele ce se sfinţesc ale noastre nu primesc o sfântă 
rugăciune, fiind prin însuşi numele lor pline de sfinţenie şi de har. De aceea 
le cinstim şi le sărutăm ca vrednice de veneraţie. Astfel însuşi semnul crucii 
de viaţă făcătoare, fără o sfântă rugăciune, e vrednic de venerare şi ne ajun- 
ge semnul lui ca să primim sfinţirea; şi prin închinarea ce i-o facem şi prin 
însemnarea cu el pe frunte, nădăjduim că alungăm pe demoni. La fel şi prin 
nisemnarea numelui pe icoană suntem ridicaţi la cinstirea prototipului»-^ 6 . 

Dar icoana e ceea ce e şi numele: mijloc de ridicare a gândului în duh 
de rugăciune la Hristos. De aceea asocierea icoanei şi a numelui realizează 
un mijloc cu atât mai puternic. In ele amândouă se cuprinde Evanghelia con- 
pentrată, sau contemporanei zarea în timp a revelaţiei. Ele amândouă sunt 

mijloace de a păstra în amintire pe Hristos după faţa şi cuvântul Lui. Când 
vedem în icoană naşterea lui Hristos, ne amintim că Fiul lui Dumnezeu S-a 
făcut om pentru a noastră mântuire şi spunem «Slavă Ţie, Doamne». învă- 
ţăm din icoană ce învăţăm şi din Evanghelie. Precum repetăm prin scris şi 
prin rostire pentru ureche cuvintele Domnului, prelungindu-le în istorie, aşa 
reproducem prin icoană pentru văz fapta Mântuitorului. în icoană vedem 
chiar mai direct legătura faptelor Mântuitorului cu persoana Lui. Iconoclaştii, 
refuzând să se redea în icoană faţa Mântuitorului, pe motiv că această repro- 
ducere nu c fata Lui vie, ar fi trebuit să refuze şi reproducerea cuvintelor, pe 
motiv că nu e El însuşi Cel ce le rosteşte mereu din nou. Dar aceasta ar duce 
la oprirea curgerii sau păstrării revelaţiei în istoric. Noi mereu trebuie să pur- 
tăm pe Fiul lui Dumnezeu în istorie în întregimea manifestării Lui. Iar aceasta 
nu e numai o purtare teoretică a lui Hristos, ci o purtare pentru închinare şi 
rugăciune. Şi aceasta e tradiţia: păstrarea integrală de către credincioşi a lui 
Hristos cel istoric pentru a fi în legătură de închinare şi rugăciune cu Hris- 
tos cel din cer. De aceea a venit Hristos în istorie ca să ne ţină în legătură cu 
Sine în toate timpurile prin icoană, prin nume, prin cuvintele Sale din isto- 
rie. Tradiţia e păstrarea revelaţiei în calitatea ei de foc aruncat din cer pe pă- 
mânt. Şi numai dacă se adaugă la cuvânt icoana, revelaţia se păstrează atât în 
căldura focului ei, cât şi în conţinutul nealterat, cu alte cuvinte, ca ceea ce 
este ea în primul moment. Unde nu e icoană slăbeşte închinarea şi rugăciu- 
nea, dar intervine şi varietatea de răstălmăciri. Lumea protestantă a pierdut 
tradiţia atât ca duh al rugăciunii, cât şi ca prelungire integrală şi mereu neal- 
terată a revelaţiei. 

Refuzând chipul lui Iisus, protestanţii au ieşit din tradiţie, adică au alte- 
rat Revelaţia. Căci între păstrarea cuvântului şi refuzul icoanei e o inconsec- 
venţă care nu poate dura mult. Refuzând icoana Iui Hristos, aceasta ar fi tre- 
buit să-i facă să renunţe şi la cuvintele lui Hristos şi despre Hristos, adică să 
ajungă la o anulare a întrupării, a chenozei Lui. De aceea Patriarhul Nichifor ] 
are dreptate să spună că iconomahii «subminează Evanghelia». «Căci dispre- I 
ţuiesc sfintele simboluri prin care se indică patimile şi minunile lui Hristos, 
ca împreună cu ele să şteargă din inimi însăşi amintirea lui Hristos» 37 . Dar 
aceasta nu se poate. Odată ce Fiul lui Dumnezeu a luat un nume determinat, 

a luat şi un chip determinat. Şi precum oamenii nu mai pot uita numele lui 
Iisus, aşa nu mai pot opri mintea de a face pasul consecvent şi de a cugeta Ia 
chipul Lui. Numele şi chipul lui Iisus, faptul că putem reda şi păstra în cu- 
vinte omeneşti faptele Lui şi în icoană chipul Lui, sunt urmarea chenozei Cu- 
vântului, a coborârii Lui la nivelul nostru din milă şi iubire faţă de neputinţa 
noastră de a intra altfel în relaţie cu El. Patriarhul Nichifor zice: «şi una este 
cauza cinstirii amândurora (a Evangheliei scrise şi a icoanei): chenoza lui 
Hristos» 3 **. Cuvintele, faptele lui Iisus, faţa Lui, redate şi păstrate în propovă- 
duire şi în icoane, sunt expresia chenozei Cuvântului lui Dumnezeu. Acestea 
nu înseamnă că ele redau numai patimile şi umilinţele Lui. Ele redau şi fap- 
tele Lui măreţe: minunile şi semnele puterii Lui. Dar întrucât şi pe acestea 
le-a făcut pe planul văzut, prin trupul Lui, au şi ele un caracter de chenoză 39 . 
j Legătura între nume şi icoană a înţeles-o simţul just al Bisericii. Ico- 

nomahii erau stăpâniţi de o atitudine apofatică faţă de Hristos, de o înfrâna- 
re a minţii de la orice încercare de a cugeta pe Hristos în viaţa lui istorică 
concretă. Iconomahii pretindeau că Dumnezeu nu poate fi cunoscut decât 
într-un mod cu totul interior, de către cei curaţi cu inima 40 . Căci Hristos 
înălţându-se la cer a părăsit «chipul» (morphe) ridicându-Se «peste firea ome- 
nească», amestecând-o pe aceasta în slava dumnezeirii» 41 . 

Patriarhul Nichifor observă că prin aceasta iconomahii susţin că se 
poate cunoaşte fiinţa dumnezeiască. Insuşindu-şi învăţătura Sf. Grigorie de 
Nyssa, Patriarhul Nichifor arată că nu pot fi cunoscute decât lucrările lui 
Dumnezeu, nu si fiinţa Lui. Iar aceasta înseamnă a le cunoaşte lucrând în 
ceva, asupra a ceva. Aceasta e şi cunoaşterea interioară a celor curaţi cu inima. 
Ei cunosc lucrarea lui Dumnezeu lucrând în ei. Ei II cunosc cât pot să înca- 
pă din această lucrare 42 . Dacă e aşa, cunoaşterea Iui Dumnezeu în Hristos, 
deci şi prin icoana Lui, nu e făcută de prisos. Şi ea nu exclude trăirea lucră- 
rii dumnezeieşti în noi. Dimpotrivă, o înlesneşte. Iconomahii nu înţelegeau 
aceasta când ziceau: «Nu e îngăduit creştinului să se lase purtat de ochi sau 
de nălucirile minţii, ci să fie înscrise şi întipărite înăuntru cele ale lui Dum- 
nezeu». Patriarhul Nichifor le arată că această judecată vine din nesocotirea 
întrupării Cuvântului. Iar icoanele, înfăţişând fapte şi momente din viaţa Cu- 
vântului întrupat, ridică mintea Ia contemplarea însuşirilor Lui dumnezeieşti. 

«Nu înţelege lipsitul de minte că acestea nu amăgesc mintea, ci o ridică la con- 
templarea acelora, pentru ca cele ce apar privirii din cele spuse şi auzite, în- 
tipăresc în suflet raţiunile celor văzute prin acelea, pentru ca să rămână mai 
durabil aşezate în amintire, întrucât şi văzul e mai efectiv decât auzul şi con- 
tribuie mai mult la credinţă... Dar adevărul care trebuie spus e că le e greu 
să ne vină Hristos în amintire şi prin arătarea în icoană. Căci creştinilor 
(fiindcă suntem creştini mântuiţi prin harul lui Dumnezeu şi ceea ce vedem 
ştim şi ceea ce auzim înţelegem) nu numai că nu le produc (icoanele) îm- 
prăştierea şi rătăcirea minţii (căci cum ar putea face aceasta cele ce trezesc 
amintirea lui Hristos?), ci ne zugrăvesc, prin adevărurile înseşi, întruparea 
dumnezeiască a Lui, ne aduc în amintire minunile şi patimile pe care le-a tă- 
cut şi pătimit pentru noi» 45 . După logica lor, iconoclaştii ar fi trebuit să re- 
nunţe şi la cuvintele despre Hristos, să ajungă adică Ia o anulare a întrupării, 
a chenozei Lui. 

In realitate, odată ce Cuvântul a binevoit să se întrupeze, să intre în si- 
tuaţii istorice concrete, să păstreze pentru veci faţa omenească, mintea noas- 
tră nu mai are putinţa şi nici îndreptăţirea unei atitudini apofatice, - univo- 
ce faţă de Hristos. Noi nu putem avea simţirea legăturii cu dumnezeirea, 
ocolind cuvintele şi faţa lui Hristos. Desigur icoana e o păstrare a acestei feţe 
prin amintire, nu o apariţie a ei în timpul de acum. Umblarea după aceasta 
au combătut-o în general Părinţii. Şi desigur suntem datori ca prin aceste cu- 
vinte şi prin icoana feţei Lui să simţim legătura şi cu dumnezeirea Lui: cata- 
faticul trebuie să fie însoţit neîntrerupt de apofatic. Dar apofaticule prilejuit 
şi făcut posibil prin catafatic. Numai auzind cuvântul lui Hristos şi văzând 
icoana Lui, simţim dumnezeirea Lui. Hristos ca om e calea şi scara spre 
Hristos ca Dumnezeu. Şi în El ca Dumnezeu vedem pe Tatăl. De aceea spu- 
ne Mântuitorul: «Cel ce M-a văzut pe Mine, a văzut pe Tatăl» (Ioan 14, 9). 
Şi de aceea Patriarhul Nichifor afirmă că cine nu primeşte icoana lui Hristos, 
nu admite că Hristos e icoana Tatălui, înţelegând că numai privind la icoana 
feţei Lui văzute, sufletul depăşeşte vizibilul, transcende la dumnezeirea invi- 
zibilă, sesizând legătura vie dintre faţa umană a lui Hristos ca prototip al 
icoanei Lui, produsă de artă, şi ipostasul purtător al ei ca icoană naturală a 
Tatălui. Astfel în Hristos cel istoric trăim prezenţa dumnezeirii Lui. Şi aceasta 

ne-o prilejuieşte şi icoana lui Hristos. Deşi redă un prototip istoric, ea tre- 
buie să sugereze, prin prototipul acesta > că Dumnezeu însuşi a pătruns în is- 
torie, că El s-a făcut subiect direct de fapte în istorie, că prototipul acesta în- 
seamnă intrarea în istorie a subiectului dumnezeesc în vederea transfigurării 
istoriei. 

Faptul că acest prototip are un caracter istoric face posibilă reprezen- 
tarea Lui. Dar dacă acest prototip ar fi numai istoric, imaginea Lui n-ar fi 
icoană, ci portret şi nici o putere n-ar fi putut face ca acest portret să se re- 
producă în tot cursul istoriei. Icoana mărturiseşte nu numai despre faptul că 
a fost în istorie un om pe care 1-a chemat Iisus, ci şi că acest om a fost întru- 
parea lui Dumnezeu Cuvântul. Pe lângă aceasta icoana mărturiseşte că acest 
prototip istoric suigeneris n-a existat numai într-un moment istoric, ci viază 
pururea într-o existenţă supraistorică. Numai de aceea icoanei i se aduce cin- 
stire sau prin icoană se aduce închinare Celui reprezentat. Şi numai de aceea 
icoana este o necesitate inevitabilă. Ea e produsul credinţei pe care o susţine 
în oameni Cel ce S-a întrupat, prin puterea Lui care nu părăseşte istoria. Ast- 
fel icoana lui Iisus trebuie să se deosebească de un portret, chiar dacă el ar 
reda realitatea istorică cât de adevărat. Ea trebuie să sugereze că prototipul 
ei e nu numai un om care a trăit în istorie, ci Dumnezeu care S-a făcut om 
şi rămâne Mântuitor până la sfârşitul lumii. 

Lumea creştină occidentală a trecut de la scepticismul ei faţă de icoa- 
nă la ştergerea graniţelor între icoana şi portretul oamenilor naturali. Arta bi- 
zantină e singura care a realizat icoana deosebită de portret. 

Dar să ne mai întoarcem o clipă la învăţătura Patriarhul Nichifor, de- 
spre legătura între icoană şi cuvânt. După el, aşadar, icoanele sunt cuvinte 
potenţiale şi cuvintele — icoane potenţiale. Cuvintele ce le rostim şi le auzim 
modelează mai întâi în noi icoanele lucrurilor, ca acestea să se ceară apoi a fi 
redate în chipuri. Şi chipurile ce le vedem, ca şi toate lucrurile, au în ele nişte 
raţiuni, care comunicându-ni-sc, se cer exprimate în cuvinte. Cuvântul nos- 
tru e raţiunea lucrului, care deci şi ea e un cuvânt potenţial. Şi raţiunea lucru- 
rului ne-o însuşim văzând lucrul. Chipurile şi cuvintele reprezintă prelungirea 
eficacităţii lucrurilor, a prototipurilor asupra minţii umane sau modul în care 
mintea umană ia şi duce cu sine lucrurile reale, mai bine zis raţiunile lor. Sunt 

«umbrele lucrurilor», cum zice Sf. Teodor Studitul 44 . Dar desigur că, precum 
umbra dată potenţial în lucru are lipsă de altceva pentru a se arăta, proiectân- 
du-se, aşa au şi chipul şi raţiunea lucrului lipsă de cineva pentru a fi sesizate. 
In chipul şi raţiunea repetate cu oarecare variaţie, nelimitat ale oricărui lucru, 
se arată că fiecare lucru e pentru toate persoanele, se arată interesul nicioda- 
tă epuizat al fiecărui om pentru toate lucrurile. Desigur, fiecare lucru e pre- 
zent potenţial prin umbra sau prin chipul său în toate lucrurile şi toate sunt 
făcute pentru a primi chipul sau umbra, adică prelungirea sau acţiunea de la 
distanţă a fiecărui lucru. Dar pe cât acest lucru nu se actualizează în mod uni- 
versal între lucruri, se realizează sau tinde să se realizeze primirea chipurilor 
şi raţiunilor tuturor lucrurilor în fiecare persoană. In însuşirea fiecărei per- 
soane de a primi şi reda conştient proiecţia oricărui lucru, stă putinţa dezvol- 
tării ci intelectuale. Exprimând raportul chipurilor şi raţiunilor cu prototipu- 
rile, Bulgakov zice: «Aceste chipuri nu sunt o repetiţie a existenţei, care ră- 
mâne una şi unică — realitatea nu se repetă — ci sunt repetiţiile ei ideale. Se 
reproduce chipul ei inteligibil, (Misleobraz) şi pentru această reproducere nu 
există graniţă, întaacât fiecare lucru vorbeşte despre sine pentru toată lumea, 
fiecare făptură din lume îşi întipăreşte chipul său în repetiţiile nenumărate ale 
lui. Totul în lume, adică în existenţă reală, are chipul său inteligibil şi de aceea 
se oglindeşte (de aici fotografierea de orice feL, care, evident, e dată în însuşi 
principiul dezvoltării posibilităţilor sale, fiind numai dovadă văzută a acestei 
generale reproductibilităţi a lucrurilor, a autorepetării lor ideale). Existenţa 
reală fixează lucrul în spaţiu şi timp, pe când chipul lui gândit, ideal, e liber 
de această fixare şi nu e mărginit în spaţiu şi timp. Despre el, ca unul care are 
o existenţă ideală, se poate spune că nu este, ci e valabil (în germană,^'/* )» 4; \ 
Desigur el e valabil pe baza faptului că lucrul reprodus există undeva real. 
Dar valabilitatea, însemnătatea, eficacitatea lui e nu limitată numai acolo 
unde există, ci peste tot unde-şi proiectează chipul lui, raţiunea lui. El lucrea- 
ză asupra tuturor celor în care este proiectat chipul lui sau raţiunea lui. Ba se 
poate spune că chiar acolo unde este real, n-ar avea o însemnătate dacă n-ar 
fi dată în el posibilitatea de a se oglindi şi în cele din jurul lui, şi posibilita- 
tea acestora de a-i primi oglindirea, eficienţa. i 

Dar omul are lin rol deosebit în actualizarea chipurilor. Descriind acest 
rol, Bulgakov zice: «Acum trebuie să facem pasul următor în lămurirea chi- 
pului. Neputinţa lui ontologică de a fi de sine constă nu numai în dependen- 
ţa lui de realitate sau de original, ci şi în dependenţa lui de un subiect sau un 
purtător al chipului. Cauza stă în aceea că, deşi «chipul natural» aparţine lu- 
crului drept cuvânt al lui despre el, ca reflectare a lui prin sine, totuşi acest 
cuvânt răsună şi în acest fel se reflectă în cineva sau pentru cineva ca stăpân 
pe sine însuşi sau ca subiect. Chipul izbucneşte în purtătorul lui, aşa zicând 
în adresatul lui, pentru că chipul fără de adresă nici nu există. Subiectul 
oglindeşte în sine chipul, el este acel ecran viu, pe care cad razele trimise de 
lucru. In aceasta se include inevitabila subiectivitate a chipului. Ea nu în- 
seamnă că chipul nu are o temelie obiectivă în lucru — obiectivitatea iui nu 
se micşorează prin aceasta nicidecum — ci că chipul presupune neapărat o 
ideaţie, care e legată de subiect, ca purtătorul ei creator. Chipul devine vizi- 
bil pentru cel ce vede, în care el se aprinde. Dar cine e cel ce vede ? Un ast- 
fel de subiect al ideaţiei în lume e omul, logosul lumii şi în acest sens se poa- 
te spune că toate chipurile existenţei, întrucât se descoperă în om, sunt prin 
aceasta omeneşti, nu pe baza «slăbiciunii şi adaptării», adică a unui antropo- 
morfism în sens rău, ci în urma poziţiei stăpânitoare a omului în lume, ca 
ochi al lumii ca oglindă ideală, prin urmare în sens antropologic... Astfel se 
poate spune că omul este fiinţa care vede chipurile, zoon eikonikon^ ca şi cea 
jcarc Ic creează, zoon poietikon . Omul, înainte de toate, primeşte în sine chi- 
purile existenţei şi, aşa zicând, le reflecta pe ele, întrucât ele înşile se cer după 
Ici. Dar el le şi descoperă şi le reproduce în mod creator. De aceea caracterul 
de oglindă a omului, în raport cu chipurile, nu trebuie înţeles în sensul unei 
■reflectări pasive, neparticipante. Omul participă activ la această iconizare a 
istenţei (asemănător modului cum realizează activ şi creator cunoaşterea 

i, logizarea). El află in sine şi prin sine chipurile lucrurilor, pentru că el în- 
suşi este în acest sens icoana totală (vseicona) a lumii. Tot ce are realitate e re- 
prezentabil pentru om, în om şi prin om, care nu numai află în sine chipu- 
rile gândite ale întregii existenţe, ci are şi capacitatea de a exprima aceste chi- 

>uri, de a le reproduce, de a da existenţei lor ideale o oarecare realitate, cu 
un cuvânt de a crea chipuri ale lumii»'* 6 . 



^42 DUMITRU STĂNILOAE 



Deci, precum omul este o fiinţă cuvântătoare aşa este şi o fiinţă primi- 
toare de chipuri şi făcătoare de chipuri. Propriu-zis acestea sunt o singură în- 
suşire. Două lucruri trebuie subliniate în mod special în legătură cu această 
capacitate şi trebuinţă a omului: a) omul adună prin chipuri ca, şi prin cuvinte, 
lucrurile lumii sau mai bine zis raţiunile lor în sine şi creşte prin ele şi b) pri- 
mind chipurile lucrurilor cu interesul de a le înţelege şi de a exprima lucru- 
rile, omul nu e un ecran şi un copist pasiv al înfăţişării lor naturale, ci caută 
să descopere şi să redea prin ele lucrurile aşa cum i se descoperă într-o stră- 
duinţă nesfârşită de a le înţelege tot mai bine. Redarea realităţii în chipuri şi 
cuvinte are o istorie, întrucât înţelegerea ei are o istorie. Aceasta înseamnă că 
prin chipurile şi cuvintele lucrurilor omul depăşeşte stricta lor materialitate, 
întrucât nici lucrurile nu sunt o pură materialitate 47 . Aceasta se referă în spe- 
cial la portretele persoanelor umane. 

Dar dacă este aşa, cum n-ar simţi omul trebuinţa să poarte cu sine prin 
cuvinte şi icoană şi pe Dumnezeu, cea mai scumpă realitate, care prin întrupa- 
re S-a făcut accesibilă acestei purtări şi cum n-ar depăşi în icoana lui Hristos 
pura materialitate a trupului Lui ? Icoana tocmai prin aceasta se deosebeşte de 
portret că arc un prototip, care, deşi istoric, e în acelaşi timp şi supraistoric, di- 
vin, în calitate de prototip istoric, omul trebuie să-L reflecte pe Hristos, cum 
tinde să reflecte orice prototip istoric. Dar în calitate de prototip supraistoric 
în istorie, omul caută să străbată prin icoana Lui la sensul lui supraistoric. 






III. Legătura între icoană şi prototip 









Dar oare S-a făcut Cuvântul lui Dumnezeu cu adevărat prototip x\ 
icoanei ? Iconoclaştii nu se mulţumeau să respingă icoana, respingând numai 
deosebirea intre icoană si prototip, ci si afirmând că Usus nu poate fi proto-H 
tip pentru icoană. De fapt, intre primul lucru şi al doilea e o strânsă legătură-B 
De afirmarea că icoana e um cu prototipul e legata afirmarea despre nepu-fl 

tinţa circumscrierii Iui Hristos în icoană, adică despre neputinţa lui Hrisros 
de a fi prototip al icoanei. în fond problema stă în următoarele: 

Ostrogorsky afirmă că iconoclaştii se situau pe o poziţie oricnta- 
list-magică, când susţineau că icoana trebuie să fie identică cu prototipul. De 
fapt ei nu erau nişte adepţi ai magiei. Ei socoteau că în icoană trebuie să se 
dea într-o formă adecvată, realitatea. Ori chiar o persoană umană are ceva in- 
comprehensibil prin sufletul ei. Cu atât mai mult, are acest caracter Hristos 
prin firea Sa dumnezeiască. Şi cum acest caracter nu se poate reda, trebuie să 
se renunţe la orice icoană, care e un obiect mort, «fără grai şi fără suflet». 
Aceasta voiau să o spună iconomahii când repetau necontenit că Iisus Hris- 
tos nu poate fi prototip pentru icoană, pentru că El nu poate fi circumscris 
(aperigmptori), că nu are formă (morphe). Ei credeau că susţinătorii icoane- 
lor, prin faptul că se închină lor, admit o astfel de redare a realităţii necircum- 
scrise a lui Hristos, sau că II socotesc pe Hristos în totalitatea Lui circum- 
scris, deci posibil de redat în mod viu în icoană. Deci atribuiau icoanelor o 
concepţie magică, idolatră. 

Faţă de această înţelegere greşită a concepţiei lor, apărătorii icoanelor 
explicau mereu — dar în general fără efect — că omul, şi deci şi Hristos, întru- 
cât a fost şi om, are o latură comprehensibilă, posibilă de redat în icoană, dar 
.a ei nu neagă că Hristos după firea dumnezeiască este incomprehensibil, ne- 
circumscris, deci cu neputinţă de redat în icoană. Prin aceasta făceau distinc- 
ţia între icoană şi prototip. Insă icoana redând prototipul întrucât are o vizi- 
bilitate, îl indică pe El însuşi ca persoană. Prin redarea aspectului văzut al 
unei persoane, întrucât acest aspect nu stă detaşat de persoană, se indică per- 
«oana integrală. Iar închinarea dată icoanei, vizează nu icoana însăşi ca obiect 
în sine, ci persoana reprezentată. Şi întrucât persoana lui Hristos e şi Dum- 
nezeu, icoana, deşi îl redă numai după omenitatea Lui, ne face să ne gândim 
la persoana Lui integrală, divino-umană care se manifestă pe de o parte ca 
mărturisire a omeni taţii reale luată de Domnul, pe de alta, prin ea se afirmă 
se rememorează mereu unirea ipostatică a celor două firi în persoana lui 
Dumnezeu Cuvântul, se afirmă că persoana ce se vede în icoană, prin ome- 
taitatea ei, nu e numai persoană umană, ci şi divină. Acest sens îl are închina- 
rea lui Hristos, pe care o prilejuieşte şi o provoacă icoana. 

Acestea le găsim exprimare în următoarele cuvinte ale Patriarhul Nichi- 
for Mărturisitorul: «Cine e atât de lipsit de minte încât să spună că cel ce pre- 
zintă pe Hristos definit {ho charaiiterizon Christon). II face pe El numai creatu- 
ră, sau II desparte de firea dumnezeiască ? Dacă trebuie să atingem adevărul, res- 
pingând rătăcirea acelora, spunem că mai degrabă cel ce-L prezintă definit II 
uneşte, redând pe de o parte în icoană trupul văzut şi întrutoate pătimitor 
împreună cu noi, ca creatură, dar negolindu-L şi nedespărţindu-L prin aceas- 
ta, ci unindu-L prin raţiune şi prin relaţie, şi fie că spune cineva firi, fie că 
spune altceva, strânge unirea. Căci prin amintire şi prin asemănarea cu arheti- 
pul nu se introduce numai chipul otwnesc al lui Hristos ci şi cuvântul însuşi, deşi 
nu se circumscrie şi El şi nu se redă în icoană, întrucât în firea Lui e cu totul 
invizibil şi incomprehensibil. Dar întrucât e unul după ipostas şi neîmpărţit, 
de aceea şi amintirea Lui se introduce împreună (cu chipul omenesc)» 48 . 
Dimpotrivă, iconomahii, refuzând icoana prin argumentul necircumscricrii 
iui Hristos după totalitatea Lui, făceau să dispară «şi amintirea lui Hristos 
însuşi» şi «suprimau însăşi taina iconomiei», sau a mântuirii noastre 49 . 

Din neînţelegerea deosebirii între icoană şi prototip se explică şi repro- 
şul făcut de iconomahi iconarilor că despart omenitatea de dumnezeirea lui 
Hristos sau şi trupul de sufletul omenesc, căci atât dumnezeirea cât şi sufle- 
tul omenesc sunt cu neputinţă de circumscris şi Iisus în existenţa Lui concre- 
tă e însufleţit, iar icoana Lui e neînsufleţită. Faţă de acest reproş, Nichifor Pa- 
triarhul zice: «Ce c aceasta ? Ei voiesc ca icoana să fie identică cu arhetipul şi 
socotesc că amândouă sunt de o fiinţă şi nu sunt întru nimic deosebite. De 
aceea voiesc ca icoana să fie asimilată şi să reproducă aceeaşi dumnezeiască şi 
sfântă pecete încât să coincidă şi să fie la fel de concrescută cum e ceea ce e 
asemenea cu asemenea, ca de o fiinţă. Iar dacă acestea sunt aşa, icoana nu tre- 
buie să fie lipsită de mişcare şi simţire, ci să aibă puterea să se deplaseze din 
loc în loc după rătăcirea lor şi, ca să spunem totul, să lucreze şi să sufere câte 
simt şi caracterizează realitatea însufleţită şi să nu mai fie icoană, ci să se ara- 
te ca vieţuitor însufleţit». Patriarhul Nichifor observă însă că după logica 
aceasta icoana lipseşte pe Hristos şi tîe trupul Lui. Dar cele ale icoanei nu se 
introduc în Hrisos însuşi, cum zic iconomahii. Căci cum ar introduce icona- 
rul aceste despărţituri în Hristos însuşi ? Ar însemna să se atribuie lor cine 

fire şi ceea ce e prin instituire, deci Hristos şi icoana, nu sunt deodată, totuşi 
prin faptul că icoana este potenţial şi înainte de a fi făcută prin artă, ea poate 
fi văzută în Hristos totdeauna, aşa cum şi umbra e pururea împreună cu cor- 
pul, chiar dacă nu primeşte forma prin raza luminii. în felul acesta nu e ne- 
potrivit a zice că Hristos şi icoana sunt împreună» 54 . 

Această legătură inseparabilă ne îndreptăţeşte să considerăm pe de o 
parte icoana ca dovadă a existenţei Iui Hristos şi ca o urmare naturală a exis- 
tenţei Lui, pe de alta ca atrăgând mintea în mod necesar la Hristos. Aceasta 
o ilustrează Sf. Teodor Studitul şi cu alt exemplu: «Prototipul şi icoana sunt 
corelative, precum e şi jumătatea şi a doua jumătate. Căci prototipul aduce 
împreună cu sine numaidecât icoana, al cărei prototip este; şi jumătatea va 
aduce împreună cu sine numaidecât cealaltă jumătate, în raport cu care se 
numeşte jumătate. Căci nu e prototip, dacă nu e icoană, dar nici jumătate, 
dacă nu e cugetată cealaltă jumătate. Cele ce sunt împreună, împreună se şi 
cugetă şi există. Aşadar deoarece nu se intercalează între ele nici un răstimp, 
nici închinarea nu e alta pentru fiecare, ci c una şi aceeaşi pentru amân- 
două» 55 . Când se priveşte adică icoana, sufletul credincios vizează pe Hris- 
tos şi Lui i se închină, deşi El nu e una cu icoana Lui. Icoana şi prototipul se 
cuprind cu mintea simultan, ftră a fi totuşi confundate. Sf. Teodor Studitul 
declară chiar că «prototipul şi icoana îşi au existenţa una în alta şi prin supri- 
marea uneia se suprimă şi cealaltă». Aceasta nu înseamnă vreo identificare 
magică a icoanei cu prototipul. Icoana c implicată în existenţa prototipului I 
si prototipul în existenţa icoanei numai in sensul în care o jumătate e impli- ■ 
cată în cealaltă jumătate, sau în sensul în care prototipul nu se poate cugeta ■ 
fără umbră şi umbra fără prototip 56 . Ele sunt una în alta prin relaţie. «Aş I 
spune că este de faţă şi icoana Lui tot u\^k este Hristos în mod natural. Căci I 
unde c prototipul acolo e si chipul prin relaţie» 5 ' . I 

Şi dând icoanei ceea ce se numeşte închinare relativă, ea coincide cu în- I 
chinarea ce se adresează lui Hristos ca adorare. Atitudinea în faţa icoanei este j 
o misterioasă dualitate în unitate. Aceasta pentru că pe de o parte credincio- I 
sul se adresează prototipului, pe de alta o face aceasta prin icoană. în acest 
sens prototipul şi icoana sunt una în alta. Sf. Teodor Studitul zice: «Cinsti- 
rea icoanei urcă la prototip. închinarea amândurora e una; nu sfâşiată, nu 

împărţită. Dar faţă de prototip e fiinţială, iar faţă de icoană relativă... Cel ce 
se închină icoanei cuiva, fie a lui Hristos, fie a Născătoarei de Dumnezeu, fie a 
vreunui sfânt... în ea se închină celui a cărei icoană este ea». Contrar acestei 
atitudini ortodoxe, Sf. Teodor StudituJ cunoaşte două atitudini greşite: refuzul 
de a acorda cinstire icoanelor, sau [tendinţa] de a le adora în ele însele. Şi unii şi 
alţii săvârşesc blasfemie. «Cei dintâi ca unii ce desfiinţează misterul iconomiei, 
iar ceilalţi ca unii ce îndumnezeicsc sau dau fiinţă celor ce sunt departe prin fire 
de prototipuri... Aşadar trebuie să ne închinăm icoanei lui Hristos... relativ, 
dar să nu o adorăm, căci aceasta se îndreaptă fiinţial la Hristos însuşi»58. 
I La o acuză că îndumnezeieşte icoana, cuprinzând într-o singură închi- 

nare pe Hristos şi icoana, Sf. Teodor Studitul zice: «Nu se află aceasta în 
epistola mea, ci că nu trebuie adorată icoana lui Hristos, căci aceasta e cuge- 
itare idolatră, şi numai Sfintei Treimi i se acordă aceasta. Şi că Hristos, cel ce 
închinat în sfânta icoană, se adoră împreună cu Tatăl şi cu Duhul, iar icoa- 
nei trebuie să ne închinăm cu închinare relativă. Şi că închinându-ne aceste- 
ne închinăm lui Hristos, nu despărţit după ipostas ci deosebit după raţiunea 
înţei... Căci arhetipul se arată în icoană şi una e în alta după deosebirea de 
fiinţă, cum zice înţeleptul Dionisie... Deci nici materia pe care e icoana nu e 
închinată, nici alt ipostas, afară de al celui înfăţişat la icoană»-^ 9 . 

Prin icoană ne închinăm lui Hristos tot aşa cum I ne închinăm când 
nu privim la icoană; fie că ne gândim la Hristos în Sine, fie că-1 vedem în 
»ana, închinarea ce I-o dăm este una. în acest sens închinarea relativă dată 
►anei coincide cu adorarea dată lui Hristos. Dar aceasta numai întrucât cu- 
răm la cele reprezentate în ea, nu la ea însăşi ca transparent, sau, cum zice 
Icodor Studitul, «la identitatea ipostasurilor, nu la deosebirea substan- 
a». «Precum mărturisim o singură fire, aşa şi o singură închinare şi doxolo- 
a Sf. Treimi, în trei ipostasuri, al Tatălui, al Fiului şi al Sf. Duh. Iar în ce 
iveşte icoana prin imitaţie şi arhetipul, deoarece unul este ipostasul lui 
istos, una este şi închinarea lui Hristos şi a icoanei lui Hristos, se înţele- 
după identitatea ipostasului, dar nu după deosebirea firilor lui Hristos şi 
icoanei. Dar dacă am spune că una este închinarea icoanei şi a prototipului, 
im după identitatea ipostasului, aşa şi după identitatea firii, n-am mai cu- 
;te nici o deosebire între icoană şi cel înfăţişat în icoană, ci va fi precum 

un singur ipostas, aşa şi o singură substanţă a icoanei lui Hristos Însuşi, Şi 
am cădea în politeismul elen şi am îndumnezei materia, în care se zugrăveş- 
te icoana lui Hristos... Iar dacă nici după identitatea ipostasului, nici după 
identitatea firii n-ar recunoaşte cineva că aceeaşi este închinarea icoanei şi a 
arhetipului, e vădit că ar rupe puterea şi ar despărţi slava arhetipului de icoa- 
nă. Şi astfel închinându-se icoanei lui Hristos ar săvârşi idolatrie, introdu- 
când nu una ci două închinări». «Dar adevărata credinţă a creştinilor, după 
cum s-a spus mai înainte, precum mărturiseşte o singură închinare a Sf. 
Treimi, prin comunitatea dumnezeirii, aşa şi în faţa icoanei lui Hristos măr- 
turiseşte una şi aceeaşi închinare după identitatea ipostasului. Căci acelaşi 
ipostas este închinat chiar dacă este zugrăvit. Căci altfel n-ar fi icoană, dacă 
ar fi despărţită prin cinste de prototip, ci ar fi un lucru de sine subsistent. Şi 
astfel şi în închinarea icoanei lui Hristos, una este închinarea şi doxologia 
Treimii celei prea lăudate şi fericite... Dar ar putea cineva să spună şi aceea: 
Aşadar, dacă închinarea aceea este adorare, e adorată împreună cu Sf. Treime 
şi icoana... Dar să afle iarăşi că închinarea nu se referă la substanţa icoanei. 
Aceasta este absurd şi propriu celor ce adoră zidirea în locul Ziditorului. Ci 
la Hristos cel închinat în icoană, materia icoanei neavând nimic comun cu 
Hristos, e închinat în ea pentru asemănare, ceea ce e propriu ipostasului lui 
Hristos, despărţit de materie, chiar dacă se vede în ea. Şi socotesc că aceasta 
se potriveşte cu chipul din oglindă. Căci şi acolo se zugrăveşte oarecum faţa 
celui ce priveşte. Dar asemănarea rămâne afară de materie. Şi dacă cineva îm- I 
brăţişează imaginea sa, nu îmbrăţişează materia însăşi. Căci nu pentru ea se 
apropie, ci pentru asemănarea din ea. Şi dacă se depărtează el, s-a depărtat 
împreună cu el şi chipul neavând nimic comun cu materia oglindită. Aşa şi 
asemănarea lui Hristos, chiar dacă se întipăreşte în vreo materie oarecare, nu 
are nimic comun cu materia în care se arată, rămânând în ipostasul lui Hris- 
tos căruia îi este şi proprie. Şi simplu vorbind, nu e adorată icoana lui Hris- 
tos, ci cel închinat in ea. Şi trebuie să se acorde închinarea ei după identita- 
tea ipostasului lui Hristos, cu toată deosebirea după fiinţă»^. 

Filozofia cunoaşte de la Kant încoace realitatea «transcendentală» a le- 
gilor cugetării, a judecăţilor, care, deşi nu se pot realiza de fapt decât prin 
omul determinat istoriceşte, în condiţii psihologice (şi fiziologice) concrete, 

totuşi sunt deosebite de acestea. Iar Husserl, ducând mai departe această 
idee, a evidenţiat că în fiecare lucru concret mintea noastră contemplă (We- 
senssclmti) făcând un transcens de Ia fenomenalitatea lucrului, sau punând-o 
pe aceasta într-o «paranteză», prin aşa-zisa «reducţie fenomenologică». E de 
observat că pentru această contemplare a esenţei e necesară o privire a lucru- 
lui respectiv cu ochii sensibili. Iar «esenţa» contemplată e numită de Husserl 
şi «formă» (forma esenţială) a lucrului respectiv (eidos), deşi e deosebită de ma- 
terialitatea concretă a lucrului. Se reia aici învăţătura Părinţilor despre min- 
tea care privind prin ochi la cele sensibile trece la cele inteligibile {ta noeta), 
cunoscându-le pe acelea. 

f Dar s-ar putea spune că ceva asemănător are loc şi în atitudinea închi- 

nătorului în faţa icoanei, sau a unei mame în faţa fotografiei copilului depăr- 
tat. Ei pun «în paranteză» materialitatea, substanţa icoanei sau a fotografiei 
o transcende pe aceasta, sau «trec» cu gândul la cel reprezentat. Pentru că chi- 
pul din icoană sau din fotografie este exact chipul celui reprezentat, dar ma- 
teria icoanei sau a fotografiei c cu totul deosebită de natura sau de materia 
aceluia. Mama uită de fotografie şi începe să zâmbească fiului în fotografie 
şi să vorbească cu el, pentru că şi pe el îl vede începând să zâmbească şi să 
vorbească. 

i Desigur însă că analogia între «esenţa» contemplată într-un lucru sau 
într-o persoană şi între «chipul» contemplat în icoană sau în orice reprezen- 
tare e valabilă numai până la un loc. «Esenţa» contemplată într-un lucru sau 
în persoana prototipică este chiar în ele, ea e «forma» care întemeiază însăşi 
realitatea lucrului sau persoanei, e «forma esenţială» a lor. în afară de lucrul 
u persoana respectivă, acea «formă esenţială» nu există decât în gândire. 
Dimpotrivă, într-o icoană sau într-o reprezentare a persoanei prototipice 
sau a unui lucru) nu e prezentă «esenţa» acelei persoane (sau a acelui lucru), 
ci numai «chipul» în sens strict, care nu e ca o «formă esenţială» în acea re- 
rezentare, dându-i o realitate vie, ci e formă lipsită de esenţă. De aceea «chi- 
contemplat în acea reprezentare îşi are o existenţă reală şi în afară de ca, 
nu e numai cugetat, el există ca «chip esenţial» al unei realităţi prototipice 
osebită de reprezentare. De aceea de la icoană (şi de la orice reprezentare) 
prototip nu se face numai un transcens ca de la fenomenalitatea materială 

la traiiscendentalitatea chipului, ci ca de la un chip reprezentat la un chip 
esenţial, existent real dincolo de chipul reprezentat. Prototipul nu e numai 
transcendental în raport cu materia în care e reprezentat, ci transcendent. în 
această privinţă icoana şi, în general, orice reprezentare face parte din cate- 
goria simbolului. Prototipul după esenţă nu se află în icoană, sau icoana nu 
e vina în esenţă cu prototipul, ci prototipul ca esenţă e dincolo de icoană. Pe 
de altă parte, însă, dacă se face un transcens de la icoană ca materie, nu se 
face un transcens de la ea ca chip. Se face transcens numai de la materialita- 
tea icoanei, sau a chipului, reprezentat într-o materie străină de el, la esenţa 
ce-i este proprie, la existenţa lui reală, chipul adevărat al celui închinat nu e 
altul decât chipul contemplat în icoană. Chipul face puntea între existenţa re- 
ală prototipică în esenţa ce-i este proprie, a celui reprezentat, şi între repre- 
zentarea prototipului într-o materie străină. In această privinţă icoana este 
deosebită de simbol, căci chipul simbolului e altul decât «chipul» celui sim- 
bolizat. 

Iar puntea aceasta este reală, nu e o invenţie pur subiectivă, deşi are 
lipsă de pilastrul minţii închinătorului. Puntea nu e produsă de minte, dar nu 
se poate dispensa de minte în realizarea ei concretă. Mai bine zis mintea o 
constată, mintea o vehiculează, mintea nu poate să nu o constate şi să nu o 
realizeze concret. Nu prototipul Hristos prin sine îşi imprimă în materia 
străină chipul său, ci mintea omului o face aceasta, zugrăvind icoana. Dar 
chipul lui Hristos pe care omul îl zugrăveşte în materia străină, e purtat în 
amintirea lui, nu pentru că aşa vrea, ci pentru că trebuie să-1 poarte orice om 
credincios, moştenindu-1 de la generaţiile anterioare, care i l-au predat prin 
cuvânt, prin Scriptură, prin alte icoane. Iar generaţiile anterioare îl au în ul- 
timă analiza de la Apostoli care au văzut pe Hristos în realitatea Lui Proto- 
tipică. 

Icoana se bazează în ultima analiză pe faptul că, precum orice prototip 
văzut îşi imprimă chipul în amintirea omului, aşa şi-a imprimat şi prototipul 
Hristos chipul Său în amintirea Apostolilor şi prin ei în a tuturor generaţii- 
lor următoare de credincioşi. E aceasta o desprindere a chipului de prototip ? 
Amintirea poartă un chip al prototipului desprins de prototip ? Nu se poate 
spune. Mintea e legată prin chip de prototip. La prototip se gândeşte prin 

chipul pe carc-1 poartă, dar nu se poate gândi la prototip fără chip. Chipul se 
înviorează de viaţa prototipului, fără să fie identic după fiinţă cu prototipul. 

In icoană omul meşter fixează într-o altă materie ceea ce e fixat în ma- 
teria memoriei sale. Capul din sine al punţii care se arcuieşte de la prototipul 
Hristos până în amintirea sa, el îl fixează într-o materie externă, dar pentru 
a-şi înviora chipul din amintirea sa şi a altora. Prin chipul din icoană, tot 
amintirea omului e cea care e legată de prototip. Prin acest chip vede proto- 
tipul, acest chip se înviorează prin amintirea omului de viaţa prototipului. 
Aşa precum ducem cu noi numele lui lisus, în amintire, predat nouă de amin- 
tirea înaintaşilor, care l-au primit de la Apostoli, prin cuvânt şi prin scris, pre- 
dându-1 şi noi altora prin cuvânt şi prin scris, aşa ducem cu noi chipul lui 
Hristos şi-1 lăsăm altora moştenire, descriindu-L şi zugrăvindu-L. Şi aşa cum 
auzindu-I, rememorându-I numele din amintire, rostindu-L şi scriindu-L ne 
gândim la însuşi Cel ce-1 poartă şi I ne închinăm, căci ne legăm în amintire 
de El însuşi, aşa facem de câte ori îi vedem chipul. Transcendentalitatea chi- 
pului în materia icoanei implică în sine transcendenţa persoanei de care icoa- 
na e deosebită, dar în acelaşi timp e un mijloc prin care trăim legătura cu per- 
soana reală. 

Din cele spuse vedem că se lămureşte şi o altă problemă: 

Apărătorii icoanelor susţineau că icoana redă ipostasul lui Hristos, dar 
nu firile Lui. Pe de altă parte, noi ne-am dat seama mai înainte că ipostasul 
nu poate fi contemplat decât ca un ipostas deosebit de ipostasele omeneşti 
obişnuite, deci de un ipostas divino-omenesc. 

Aceste două lucruri se împacă în sensul că icoana înfăţişându-ne de 
fapt numai forma ipostasului nu şi firile Lui, sau nu forma Lui esenţială (căci 
materia ei e alta decât naturile lui Hristos), forma neesenţială a ipostasului 
văzută în icoană ne face să cugetăm la existenţa Lui reală în cele două firi, la 
forma Lui esenţială. Astfel deşi icoana Lui e deosebită după fire de cel repre- 
zentat, în cel reprezentat noi contemplăm firile Lui. 

Apărătorii icoanelor, atrăgând atenţia asupra implicaţiei prototipului 
în chipul Lui şi a chipului în prototip, vorbesc despre necesitatea ca închinarea 
să îmbrăţişeze şi prototipul şi chipul. Despre cinstirea chipului în prototip, 
Sf. Teodor Studitul zice: «Dacă deci nu poate să fie Hristos, nefiind icoana 

Lui în potentă, şi înainte de a exista aceasta confecţionată există totdeauna 
El în prototip; cel ce nu mărturiseşte că în El cinsteşte împreună cu El icoa- 
na Lui, II suprimă pe El însuşi»** 1 . 

Dar precum credinciosul în prototip cinsteşte implicit icoana Lui, aşa 
în icoană cinsteşte implicit ipostasul. In acest sens apărătorii icoanelor spun 
că închinarea adusă lui Hristos şi icoanei Lui e una, întrucât se are în vedere 
«asemănarea ipostasului», dar nu e una, întrucât se are în vedere materia. 

Cine nu se închină icoanei nu se închină prototipului însuşi, adică lui 
Hristos. Nu degeaba lipsa icoanelor în anumite culte creştine echivalează cu 
lipsa închinăciunilor la acei creştini în rugăciunile lor. Dacă închinăciunea la 
icoană se referă la Hristos, cum ar putea face aceia o închinăciune localizată, 
prin care să vizeze pe Hristos ? 

Iconomahii erau dispuşi să conceadă că în Iisus Hristos este implicată 
ca în prototip icoana Lui. Dar declarau că e de prisos ca icoana aceasta să fie 
desprinsă de El şi trecută în materie. Admiteau cu alte cuvinte o închinare 
icoanei aflată în unire naturală cu prototipul, dar nu admiteau închinarea 
adusa unei icoane desprinsă de prototip. Prin aceasta se situau într-o contra- 
dicţie. Dacă prototipul implică o icoană potenţială, nu o implică pentru a nu 
fi realizată actual. Aceasta ar însemna că Hristos nu mai e cu adevărat proto- 
tip al icoanei Sale şi că nu are importanţă imaginea Lui. Dar cum nu ar avea 
o asemenea importanţă imaginea Lui, dacă imaginea prototipului, prinsă pe 
o altă materie în orice loc, e o formă de prezenţă a unui ipostas în toate lo- 
curile unde i se prinde icoana ? Prin televiziune se dovedeşte că imaginea cui- 
va poate iradia pretutindeni. Prin icoană oamenii îşi dădeau seama nelămu- 
rit de acest fapt. Imaginea cuiva iradiază pretutindeni, se poate întipări 
oriunde pe o materie. Aceasta înseamnă implicaţia icoanei, pasibilă de inde- 
finită multiplicare, în prototip. Pe de altă parte, importanţa acestui mod de 
prezenţă prin imagine şi în alte locuri decât unde este prezent prototipul, e 
un apanagiu al omului, ca spirit întrupat, deci şi, sau cu atât mai mult, al lui 
Dumnezeu cel întrupat, devenit om adevărat. Căci numai omul are, prin spi- 
ritul din el, o faţă expresivă, o faţă individuală distinctă de a oricărui altul. 
Numai omul cu faţă individuală merită să fie cunoscut şi unde nu e prezent 
în original, căci fiecare om e deosebit de ceilalţi, de toţi oamenii prezenţi în 

original, acolo unde ajunge imaginea lui de omul ca specie. Nu au aceeaşi 
importanţă animalele sau plantele. 

I Căci deşi au şi acestea posibilitatea să fie fotografiate sau pictate, trans- 

portarea imaginilor lor în alte locuri nu e atât de importantă ca transporta- 

I rea imaginilor omului. Imaginea omului, datorită caracterului lui personal, 
indică o persoană unică, neînlocuibilâ cu imaginea altei persoane umane. Şi 
aceasta se vede în faptul că fiecare persoană are o formă proprie. Realităţile 
impersonale au propriu zis şi ele o imagine individuală, dar mai puţin im- 
portantă pentru că sunt expresia unei spiritualităţi proprii. 

Hristos cu atât mai mult e prototipul unei icoane proprii şi icoana Lui 
arc destinaţia să fie pretutindeni, cu cât El e nu numai un om adevărat per- 
sonal, în gradul maxim, deci unic şi cu totul distinct de ceilalţi, ci şi Dumne- 
zeu arătat ca om. Şi distincţia Lui reiese din icoanele Lui dacă nu altfel, mă- 
car prin faptele lui unice. Icoana Lui redă unicitatea Lui, aflându-se poten- 
ţial înainte de a fi confecţionată, numai în El. «Că icoana lui Hristos se află 
în El ca în prototip, înainte de a fi desprinsă prin artă, e adevărat, căci ceea 
ce poate fi prins peste tot în icoană, nu e om, ci vreun avorton. Pentru că nu 
se poate vorbi de un prototip, care să nu aibă icoana trecută de la el în ma- 
terie. Aşadar, pentru că Hristos e mărturisit ca având raţiune de prototip, ca 
oricare altul dintre oameni în parte, e necesar să aibă şi icoană desprinsă de 
pe faţa Lui şi întipărită în materie; ca nu cumva să piardă existenţa de om, 
nefiind văzut şi închinat şi prin arătarea din icoană 62 . 

Folosind ca un alt exemplul raportul dintre pecete şi imaginea lăsată de 
ea, Sfi Teodor Studitul observă că, dacă chipul lui Hristos nu s-ar întipări în- 
tr-o materie, s-ar desfiinţa prin aceasta însăşi forma Lui de om 63 . 

Hristologie şi iconologie 
în disputa din secolele vie — ix^ 












1. Circumscrierea lui Hristos ca dovadă a amenităţii reale a Lui. 

Iconoclaştii respingeau icoanele în numele unui spiritualism abstract, 
care nu ştia de spiritualizarea trupului, a creaţiunii, ci însemna în fond o ne- 
socotire a întrupării Fiului lui Dumnezeu. «A reprezenta pe Hristos în icoa- 
nă — se spunea — înseamnă a-L cobori şi a-L micşora. Să se rămână la con- 
templarea Lui cu mintea ca să ia chip în noi, mai degrabă o asemănare dum- 
nezeiască, prin sfinţenie şi dreptate, sălăşluindu-se în noi Duhul Sfânt» 2 . 

Răspunzând, Sfântul Teodor Studitul admite o modelare a minţii 
noastre prin Duhul Sfânt, modelare care începe încă de la Botez şi durează 
toată viaţa. Prin modelarea aceasta se întipăreşte în mintea noastră «chipul 
ipostasului lui Dumnezeu-Tatăl». Dar această modelare nu s-ar putea realiza, 
dacă chipul Tatălui n-ar fi luat trup şi dacă omul nu s-ar gândi la Hristos şi 
la faptele Lui. Contemplarea cu mintea e mijlocită de Hristos, Logosul în- 
trupat. «Căci dacă ar fi de ajuns contemplarea cu mintea, ar fi fost de ajuns 
să vină la noi (Fiul lui Dumnezeu) numai în acest mod. Şi astfel, cele ce a fă- 
cut ar fi fost o simplă aparenţă, nevenind la noi în trup. Cum ar mai fi fost, 

în acest caz, reale patimile Sale cele fără de ocară ?» 3 

[i La afirmaţia iconoclaştilor că «acum umblăm prin credinţă, nu prin ve- 

dere» (I Cor. 8), Sfanţul Teodor Studitul răspunde că în acest loc Sfântul 
Apostol Pavcl exclude vederea lucrurilor viitoare în realitatea lor prototipică, 
nu vederea prin icoane. Căci tot el spune «acum vedem ca prin oglindă şi în 
ghicitură, iar atunci vom vedea faţă către faţă: acum cunosc în parte, atunci 
voi cunoaşte pe deplin precum şi eu am fost cunoscut. Iar acum rămân aces- 

tea trei: credinţa, nădejdea şi dragostea» (cf. I Cor. 13, 12-13). Dar credin- 
ţa e susţinută de această vedere prin oglindă. Credinţa şi vederea «ca prin 
oglindă» au nevoie una de alta. «Căci, în această credinţă privim ca prin 
oglindă, faţă către faţă, în chip neînşelător, adevărul celor viitoare»! Prin 
icoană văd şi cred. Căci depăşesc prin credinţă ceea ce văd. Dar am nevoie să 
văd chipul, ca să văd prin el prototipul şi prin aceasta să cred în El. Credin- 
ţa nu exclude icoana şi nu e făcută inutilă de ea. Credinţa are nevoie de icoa- 
nă ca să treacă dincolo de ea şi icoana are nevoie de credinţă ca să fie văzută 
ca transparent al prototipului. Dacă este icoană, e semn că s-a întrupat Fiul 
lui Dumnezeu. Ea e un temei al realităţii Lui, dar această realitate depăşeşte 
icoana. Credinţa rămâne necesară. «...Ştim că Fiul lui Dumnezeu, fâcân- 
du-se om cu adevărat, a fost asemenea nouă în toate. Şi fiindcă tot omul poa- 
te fi zugrăvit, asta înseamnă că şi Hristos poate fi zugrăvit. Iar icoana zugră- 
vită ne este lumină sfântă, amintire mântuitoare nouă celor ce îl vedem năs- 
cându-se, botezându-se, săvârşind minuni, răstignindu-se, îngropându-se, 
înviind, înălţându-se la cer, nerătăcind că acestea nu ar fi aşa, conlucrând cu 
privirea contemplarea minţii şi susţinând prin amândouă credinţa în taina 
mântuirii»*. Există nu numai o completare reciprocă între credinţă şi icoană, 
ci şi o cauzalitate reciprocă: credinţa zugrăveşte mai întâi în mintea credin- 
ciosului chipul celor crezute şi apoi în materie, iar chipul celor crezute susţi- 
ne credinţa, pe când înlăturarea legăturii între credinţă şi chip duce la nimi- 
cirea credinţei. Omul fiind o fiinţă spiritual-trupească, nu poate trăi pe un 
plan de pure abstracţiuni. 

Iconomahii declarau că icoana îi este urâtă lui Hristos. în această afir- 
maţie se implică ideea că Dumnezeu dispreţuieşte întruparea Sa şi deci co- 
borârea Sa la noi, sau chenoza. De aceea, Sfanţul Teodor Studitul, plecând 
de la amintitul argument antropologic, evidenţiază rostul chenozei Fiului lui 
Dumnezeu şi arată că icoana este o confirmare a acestei chenoze; ca atare nu 
este urâtă Domnului. Dimpotrivă, ea e semnul continuu al iubirii Lui faţă de 
noi şi al adevărului mântuirii noastre: «Nu e urâtă de Dumnezeu, o, cugetă- 
tor al deşertăciunii, ci e chiar foarte iubită. Fiindcă, altfel, cum ar fi făcut ceea 
ce I-a fost urât să facă ? Căci nimic nu are atât de primordial omul între în- 
suşirile lui, ca putinţa de a fi înfăţişat în chip. Iar ceea ce nu poate fi înfaţi- 

şat în chip nu e nici om, ci vreun avorton. Vezi, prin dcşartele talc cuvinte, 
ce deduci că e Hristos, Cel ce, pentru imensa Lui bunătate, a iubit să se facă 
om adevărat întru toate ? Dar cum ar şi curaţi pe asemenea cu asemenea, 
cum zice Teologul cel Mare, dacă nu se zugrăveşte ca noi ? Şi cum se va cre- 
de că şi -a luat trup din Sfânta Fecioară, dacă nu se zugrăveşte în icoană la fel 
ca noi ?... Dacă nu se înfăţişează în icoană, nu e din ea trupul, ci ceva deo- 
sebit. Şi spune, cum nu este acesta ceresc — cum zice Valentin — sau îngeresc, 
necantitativ şi fără calitate, de neatins şi de nepipâit, fără trebuinţă de mân- 
care şi de somn (iar odată cu acestea trebuie să se întâlnească şi mai multe în 
trupul Domnului) dacă nu se poate zugrăvi ? Şi ca urmare, Răscumpărăto- 
rul nu a dat morţii preţul pentru noi, cum zice Marele Vasile, nici n-a înfrânt 
pentru Sine împărăţia morţii. Căci, dacă altceva era stăpânit de moarte şi alt- 
ceva ceea ce a luat Domnul (şi cum n-ar fi altceva, dacă nu s-ar zugrăvi ase- 
menea nouă ?), nu a încetat moartea să lucreze ale sale, nu s-au făcut nouă 
câştig patimile trupului purtător de Dumnezeu (patimile Domnului Hris- 
tos). Nu a omorât moartea în trup, nu am înviat în Hristos cei ce am murit 
în Adam; nu s-a rezidit ceea ce s-a rupt; nu a devenit propriu al lui Dumne- 
zeu ceea ce s-a înstrăinat prin şarpe. Toate acestea sunt desfiinţate de cei ce 
spun că Domnul a venit având trup ce nu poate fi zugrăvit, sau ceresc. De- 
părtează- te, deci, de la rătăcire, de voieşti, o, omule, şi cunoaşte că Hristos, 
facându-se om adevărat, a fost vestit de cuvântătorii de Dumnezeu ca unul 
ce poate fi şi descris prin cuvinte şi zugrăvit. Căci unii îl împodobesc prin 
cuvinte, iar alţii îl zugrăvesc prin icoane, dar amândouă duc la acelaşi ade- 
văr. Pentru că cele ce cuvântul le înfăţişează istorici prin auz, acelea pictura 
tăcând le arată prin imitare» 6 . 

Sfântul Teodor Studitul vede implicată în negarea icoanei negarea în- 
tregii opere de mântuire a lui Hristos, negarea patimii Lui, adică a morţii şi 
a biruinţei asupra morţii?. El constată paralelismul între cuvântul despre 
Hristos şi icoana Lui. Căci şi cuvântul zugrăveşte în mintea ascultătorilor un 
chip al lui Hristos, fiind născut la rândul lui în cei ce-1 rostesc de chipul lui 
Hristos. Atât cuvântul, cât şi icoana sunt dovada «arătării» Fiului lui Dum- 
nezeu în planul nostru omenesc, mijloacele şi formele relaţiilor Lui cu oamc- 

nii. Ca atare, amândouă mărturisesc credinţa şi adevărul «arătării» Fiului lui 
Dumnezeu ca om. 

La afirmaţia iconoclaştilor că Hristos dispreţuieşte să fie înfăţişat în 
icoane confecţionate de artă, Sfatul Teodor Studitul întreabă: «Cum nu a I 
dispreţuit să se zugrăvească crucea Lui ? Nu e mai important autorul mân- I 
tuirii decât unealta ? Sau cum se zugrăveşte ceea ce a omorât, dar nu Cel I 
omorât ?». Dacă nu se poate zugrăvi, Hristos nu a putut fi corporal şi deci 
n-a putut primi nici moartea. In felul acesta se neagă patima lui Hristos pen- 
tru noi. «Dar nu sunt sensibile toate cele ce le-a pătimit ? Şi nu se zugrăveş- 
te tot ce e sensibil ? Deci, Cel ce a pătimit toate acestea cu o pătimire aseme- I 
nea nouă dispreţuieşte să fie zugrăvit ? Dispreţuieşte icoana care face patima 
mai clară înaintea ochilor noştri decât înţelesul cuvântului ? Pentru care cau- 
ză ar fi această dispreţuire ? Aceasta n-ar fi decât pentru că a pătimit fără voie. I 
Căci, Cel ce a pătimit astfel socoteşte injurie şi să se vorbească despre pati- I 
ma Sa şi să se zugrăvească de cineva acest fapt. Dar, Hristos a pătimit de I 
bună voie. Deci, dimpotrivă, va socoti injurie dacă nu se spune şi dacă nu se I 
zugrăveşte pătimirea Sa. Pentru că nu e nimenea care să nu iubească pătimi- l 
rile sale din iubire faţă de altul şi să nu voiască să se amintească acelea prin 
cuvânt şi prin pictură. Căci sunt pentru el o laudă nemuritoare»*. I 

Prin argumentul acesta al Sfântului Teodor Studitul s-a respins de mult 
argumentul adus în timpul mai nou de unele formaţii creştine împotriva cru- 
cii: că nu trebuie să cinstim unealta de tortură a Domnului, fiindu-i urâtă. 

Mai trebuie remarcat în aceste cuvinte ale Sfântului Teodor Studitul o 
anumită afirmare a participării lui Hristos ca persoană integrală, deci şi ca 
Dumnezeu la simţirea pătimirii. E ceva analog cu participarea omului întreg 
la simţirea suferinţelor cu trupul. 

Sfântul Teodor Studitul socoteşte că a nega lui Hristos putinţa de a fi 
zugrăvit în icoană înseamnă a nega toate însuşirile Lui trupeşti, deci a cădea 
în dochetism 9 . [coana, implicând în ea putinţa lui Hristos de .1 fi zugrăvit, I 
pe baza faptului că arc o înfăţişare, se implică astfel în însuşirile trupeşti I 
devenite prin întrupare însuşiri ale Fiului lui Dumnezeu, pe baza comunică- I 
rii însuşirilor. Icoana e dovada că Fiul lui Dumnezeu şi-a fâcut cu adevărat 
propriu trupul nostru omenesc. «Oare nu a fost om Cel mai presus de om, 

arătându-se în înfăţişarea noastră ? Nu a avut trup, căzând sub atingere şi cu- 
loare, adică sub cantitate şi calitate, cărora le urmează poziţia spaţială şi pre- 
lungirea temporală ? Nu le înţelege pe acestea ca însuşiri ale circumscrierii cel 
ce ştie să judece cât de puţin ? Cum, deci, nu poate fi circumscris asemenea 
oamenilor ? Cum nu poate fi înfăţişat în icoană Cel ce s-a făcut asemenea oa- 
menilor ? Nu rezultă din punct o linie ? Nu rezultă din linie o figură, întâi 
triunghiul, apoi celelalte figuri ? Nu se formează din figuri diferite faţa şi 
aceasta înfăţişată în icoană nu mărturiseşte că (Hristos) este om ? A fost 
Hristos fără chip ? Dar Apostolul declară că a luat chip de rob (Filip. 2, 9). 
§i tu îl declari fără chip ? înţelege, rătâcitule, că însuşirile aceleiaşi firi sunt 
egal de importante (isodynama) şi solidare. Şi, existând una, coexistă neapă- 
rat şi celelalte, precum şi suprimându-se una, toate se suprimă. însuşirile fi- 
rii dumnezeieşti sunt de exemplu nccorporalitatea, invizibili tatea, nccuprin- 
derea, necircumscrierea, neschimbabilitatea, ncpătimirea şi celelalte. Dacă, deci 
ar gândi cineva, prin ipoteză, să suprime sau să modifice de exemplu necu- 
prinderea şi ar zice că Dumnezeirea c cuprinzibilă, ar preface îndată, prin 
prefacerea uneia, toate cele de acelaşi ordin şi ar trebui sa spună că, precum 
e cuprinzibilă, aşa e şi corporală, vizibilă, posibilă de circumscris, modifica- 
bilă şi pătimitoare... Aceeaşi raţiune are loc şi în privinţa omenitaţii lui Hris- 
tos. însuşirile ei sunt corporalitatea, vizibilitatea, circumscrierea, schimbabi- 
li tatea, pătimirea şi toate celelalte câte simt pe lângă acestea în orice om. Ai 
suprimat sau prefăcut una din cele spuse, cie pildă circumscrierea ? Hristos va 
fi, după omenitate, precum necircumscris, aşa şi necorporal, şi invizibil, şi 
necuprins, şi neschimbabil, şi nepătimitor» 10 . 

Solidaritatea însuşirilor unei naturi se datoreşte faptului că subzistă în- 
tr-un ipostas unitar. în cazul lui Hristos, ipostasul divin organizează în mod 
solidar şi toate însuşirile naturii omeneşti. Apărătorii icoanelor afirmă că tră- 
săairile vizibile ale trupului nu stau de sine, ci sunt organizate în trup de un 
subiect spiritual şi în cazul lui Hristos de ipostasul dumnezeiesc. El se vede. 
El e activ prin trupul Lui vizibil şi sensibil omeneşte prin faţa Lui. 

Iconomahii, strânşi cu uşa, erau dispuşi să conceadă că Hristos a avut 
Însuşirea circumscrierii până la moarte, dar n-a mai avut-o după înviere. Căci 

-—— -~- 

acum nu-L mai cunoaştem» (2 Cor. 4, 16). Iar Sfântul Grigorie de Nazianz 
declară că Hristos a devenit după moarte şi după omenitate «împreună 
Dumnezeu» (Orat. in Pasclm I). Sfântul Teodor Studitul le dă ca dovadă că 
Hristos a rămas circumscris ca om şi după moarte, cuvintele lui: «Vedeţi mâi- 
nile Mele şi picioarele Mele, că Eu sunt» (Luca 24, 39). El n-a pierdut prin 
înviere însuşirile firii omeneşti. De ce ar mai fi poruncit, în acest caz, să fie 
pipăit ca având carne şi oase ?U 

Trupul Iui Hristos rămâne şi după înviere ca unul ce e în veci mântuit 
şi îndumnezeit şi prin el şi trupurile noastre. 

Iconomahii afirmau că Hristos n-a mai avut după înviere carnea şi oa- 
sele ca noi. Sfanţul Teodor Studitul respinge afirmaţia lor că membrele lui 
Hristos de după înviere sunt numai nişte simboluri ale unor lucrări. Acesta 
e cazul numai la Dumnezeu neîntrupat, zice el Altfel n-ar mai fi deosebire 
între Dumnezeu cel neîntrupat şi între Dumnezeu cel întrupat; adică Fiul lui 
Dumnezeu nu s-ar fi întrupat, sau ar fi lepădat omenitatea după înviere; în- 
vierea n-ar mai fi fost propriu-zis înviere. Sau, dacă ar fi lepădat trupul oda- 
tă cu aşa-zisa înviere, ar însemna ca nu s-a întrupat pentru a înveşnici omul 
întreg în starea de înviere, ci, sau nu s-a întrupat în mod real, sau s-a întru- 
pat numai pentru a aduce prin patimă şi moarte o satisfacţie juridică pentru 
păcate. Aici e, poate, un motiv pentru care în Răsărit icoanele au în ele ceva 
din trupul transfigurat al Domnului şi al sfinţilor, cum nu au tablourile Oc- 
cidentului. Accentul pus în Ortodoxie pe icoană implică credinţa în veşnica 
menţinere a trupului transfigurat, credinţa că întruparea şi moartea lui Hris- 
tos pe cruce au avut ca scop, nu o împăcare juridică a omului cu Dumnezeu, 
ci o veşnică îndumnezeire a omului întreg, inclusiv a trupului. 

Iconomahii afirmau că numai din condescendenţă Hristos s-a arătat 
Apostolilor după înviere. El avea însuşirile trupului «dar nu în grosime, nici 
în circumscriere». In acest sens a intrat prin uşile încuiate, iar după aceea s-a 
ftcut iarăşi nevăzut 12 . 

Apărătorii icoanelor afirmau menţinerea trupului după înviere cu toa- 
te însuşirile Lui naturale. Cuvântul Sfântului Pavel; «Deşi L-am cunoscut pe 
Hristos după trup, acum nu-L mai cunoaştem» (2 Cor. 5, 16), nu înseamnă 

că Hristos a lepădat trupul după înviere, ci că El e acum fără afecte (ta 
patbe)^. Aşa spunea Sfântul Grigorie de Nazianz 14 . 

Mai mult a insistat asupra acestui fapt Sfântul Nichifor Mărturisitorul. 
El zice: «Aceste cuvinte (ale lui Pavcl) nu spun, cum i se pare lui (iconoma- 
hului), că s-a prefăcut cu totul şi s-a desfiinţat trupul Domnului, ci că nu mai 
este supus afectelor trupeşti, ca setea şi foamea, oboseala şi celelalte, câte ara- 
tă slăbiciunea trupului; şi aceste afecte ale noastre fără de păcat nu se mai cu- 
nosc acum în Hristos prin aceea că, de acum, trupul dumnezeiesc al lui Hris- 
tos este nepătimitor şi nestricăcios (incoruptibil)» 15 . 

Iconomahii susţineau că omenitatea lui Hristos s-a prefăcut (metebale) 
după înviere în slava lui Dumnezeu. Nici pe Tabor n-au putut privi Aposto- 
lii faţa lui Hristos când s-a umplut de slava dumnezeiască din lăuntrul Lui. 
Cum ar putea fi privit, deci, după ce a lepădat mortalitatea şi stricăciunea ? 
«El s-a prefăcut şi a devenit nemuritor şi nestricăcios. Deci, şi chipul de rob, 
ajungând astfel, s-a prefăcut în lumina Lui negrăită, în lumina cuvenită lui 
Dumnezeu-Cuvântul, pe care «ochiul n-a văzut-o şi urechea n-a auzit-o şi la 
inima omului nu s-a suit» (1 Cor. 2, 9). Deci, cum ar ajunge cineva la cele 
cu neputinţă de ajuns ? Cum ar zugrăvi cineva icoana unui chip (moTphes) 
atât de minunat şi de necuprins, dacă mai poate fi numit chip fiinţa dumne- 
zeiască (entheon) şi inteligibilă?» 16 . 

! Sfântul Nichifor Mărturisitorul observă mai întâi că pe Tabor nu s-a 

petrecut o «prefacere» (metabole) a firii omeneşti a Mântuitorului. «în ce ar 
sta cele preschimbate, sau în ce s-ar arăta, dacă n-ar exista suportul în jurul 
căruia a avut loc prefacerea, oricum ar fi el ? Căci nu se poate preschimba 
ceva din cele făcute şi aflate între creaturi în firea dumnezeiască» 17 . Dar nici 
la înviere sau la înălţare «nu s-a preschimbat (metabebletai) chipul (morphe) 
acela 18 şi înfăţişarea în firea dumnezeiască», pentru că «chipul de rob» e însăşi 
firea omenească 1 ^, cum a arătat Sfanţul Apostol Pavel (Filip. 2, 9) şi pe aceasta 
nu a părăsit-o Mântuitorul la înviere şi la înălţare. Dar, chiar dacă s-ar concede 
prin ipoteza aceasta, s-ar putea spune: «Dacă, din pricină că s-a prefăcut, nu 
poate fi zugrăvit chipul, în mod necesar trebuie să se admită că înainte de a 
se fi prefăcut a trebuit să se poată zugrăvi... Nu e nici o necesitate ca, dacă 
se admite că arhetipul s-a prefăcut pe urmă, aflându-se în mişcare şi pre- 

schimbare, să se deducă şi la suprimarea chipului ce a existat mai înainte. 
Căci chipurile zugrăvite sunt ale celor prezenţi şi arătaţi cum sunt acum, nu 
cum vor fi, cum sunt acum. Şi dacă moare cineva, cel ce are minte nu va zice 
că a murit şi a dispărut şi icoana înfăţişării celui ce a murit. Ci, mai degrabă, 
va zice că s-a păstrat, încât prin ea se va păstra de cei ce au interes amintirea 
şi chipul celui ce a plecat» 20 . Dar, deşi Hristos a lepădat mortalitatea şi stri- 
căciunea, trupul a rămas, căci acestea «nu pot fi contemplate vreodată în ele 
înşile..., ca decedând corpul să dispară şi imaginea» 2 *. 

Chiar dacă nu se poate reda în icoană un chip al lui lisus care s-ar ară- 
ta acum, totuşi redându-se chipul pe care El 1-a avut în viaţa pământească şi 
1-a arătat după înviere îmbrăcat în nemurire, întrucât se ştie că chipul acesta 
îl are şi acum, nu se greşeşte considerându-se că icoana redă un chip pe care 
îl are Domnul şi acum. De aceea chipul lui Hristos din icoană nu e numai 
un chip al trecutului, servind pentru împrospătarea amintirii Lui, ci un chip 
pe care continuă să-1 aibă şi acum şi deci un chip prin care urcăm cu gândul 
la Hristos, care e şi acum cu trupul pe care îl zugrăvim în icoană. Prin Hris- 
tos cel istoric icoana ne pune în legătură cu Hristos cel de acum. Icoana Lui 
uneşte bipolar istoricul cu eshatologicul, viaţa pământească cu cea plină de 
slavă din cer. In icoană se redă viaţa istorică transfigurată şi înveşnicită. 

De unde, pentru iconoclaşti, trupul lui Hristos s-a prefăcut cu totul, 
încât nu mai e trupul de pe pământ şi icoana poate fi cel mult o amintire a 
ceva pur istoric, care a încetat să mai fie acum în cer, pentru ortodocşi per- 
sistenţa aceluiaşi trup în cer face din icoană o reprezentare a lui lisus cel de 
acum, care nu e altul decât Cel ce a fost pe pământ. Persistenţa aceluiaşi trup 
al lui Hristos în cer, dar transfigurat, o descrie patriarhul Nichifor astfel: 
«Căci mortalitatea şi stricăciunea au fugit din faţa vieţii şi nestricăciunii, după 
întruparea Cuvântului dumnezeiesc şi după pătimirea în trup şi o dată cu ivi- 
rea învierii. Iar trupul dumnezeiesc, împodobit cu nestricăciunea şi străbătut 
cu totul de lumina Cuvântului unit cu el, a rămas nestricăcios şi nemuritor 
şi ca un trup ce se cuvenea Cuvântului» 2 -. Căci în ce ar sta acestea dacă nu 
a rămas trupul ? Patriarhul Nichifor nu se gândeşte să atribuie Dumnezeirii 
însăşi nestricăciunea. Aceasta nu se poate atribui decât trupului. Ea rezultă 
dintr-o îmbinare paradoxală a dumnezeirii cu materia şi a devenit un atribut 

al materiei, sau al trupului, dar numai datorită sălăşluiai lui Dumnezeu în ea. 
Când se spune nestricăciune, se afirmă amândouă: materia şi Dumnezeu, 
unirea lui Dumnezeu cu trupul. 

j Astfel dacă n-a rămas trupul, nu s-ar mai putea spune că a înviat tru- 

pul şi s-a îmbrăcat în nestricăciune. «Dacă nu este trup, s-a dezagregat şi s-a 
pierdut», chiar dacă iconomahii spun că s-a prefăcut in Dumnezeu. «Deci 
strică nestricăciunea şi pierde învierea ?». Nu se poate spune aceasta. Căci în 
ce s-ar arăta atunci acestea ? «Iar propriu nestricăciunii nu este să strice, ci să 
conserve, şi să salveze, şi să preschimbe spre ceea ce e mai bun şi pururea la 
fel, nu să ducă la neexistenţă.» Căci şi cuvintele: «Trupul Lui nu a văzut stri- 
căciune» (Fapte 2, 27), ne învaţă că se păstrează nestricăcios şi se conservă 
neschimbat» (ametableton) . Deci dacă e aşa, iar chipul (morpbe) acela de rob, 
contemplat în trup, a fost mai înainte muritor şi stricăcios, apoi intrând în el 
şi pătrunzându-1 nestricăciunea a expulzat cu putere stricăciunea şi schim- 
bându-1 1-a ridicat la nemurire şi conservă trupul nestricăcios, chipul se rc- 
plâsmuieşte înălţându-se la o treaptă neasemănat mai bună, dar nu a lepădat 
calitatea de chip. Aşadar, fiindcă este mai departe trup şi anume trup nestri- 
căcios, există şi un chip al Lui şi e trujb modelat, purtat de chip (memor- 
phomene soma) cu mult mai mult decât înainte. De aceea se şi zugrăveşte şi 
se şi circumscrie» 23 . Forma, chipul nu c ceva lipit exterior de trup, ci e însăşi 
expresia exterioară a organizării lui lăuntrice, organizare prelungită şi reflec- 
tată în afară, e însăşi arătarea şi prelungirea exterioară a organizării unitare a 
funcţiunilor şi trăirilor lui interioare, care nu sunt decât efectul funcţiunilor 
sufleteşti. Organizarea aceasta e deci opera principiului sau a subiectului spi- 
ritual. Chipul vine din cel mai profund interior al omului. Cu cât spiritul 
omului e mai armonios în funcţiunile şi mişcările lui, cu atât şi trupul e mai 
armonios organizat. Sufletul îndumnezeit la culme al lui Hristos după înviere 
a trebuit să imprime şi trupului Său o formă de supremă frumuseţe. Frumuseţea 
aceasta se accentuează şi persistă prin faptul că în trup coruperea nu mai pro-: 
gresează, trupul nu e întunecat de lăcomie, nu e sleit de foame, de sete, nu e 
descompus de patimi. Afectele violente şi patimile pe de o parte iniţiază o 
descompunere a chipului, pe de altă parte îl fac opac, incapabil să redea o bo- 
găţie spirituală interioară. Intre acestea două există o strânsă legătură, căci 

amândouă tac netransparentă complexa şi armonioasa raţionalitate a chipu- 
lui care echivalează cu frumuseţea lui. 

Patriarhul Nichifor supune unei analize conceptul de «prefacere», ca să 
demonstreze că trupul lui Hristos nu a putut pierde chipul Lui purtat în via- 
ţa pământească. 

Prefacerea poate avea loc, după el, fie în ce priveşte cantitatea, fie în ce 
priveşte calitatea. Dacă prefacerea după calitate se referă la trăsături, preface- 
rea aceea nu schimbă substratul. «Căci nu s-a prefăcut în sine sau substanţial, 
ci din astfel 1-a făcut pe acelaşi altfel după calitate». Dacă s-a prefăcut după 
cantitate, a primit o micşorare sau o mărire. Dar nici aşa chipul nu s-a schim- 
bat cu totul. Rămâne să se spună că s-a prefăcut chipul în sine. «Aceasta ara- 
tă însă prefacerea ca refcrindu-se la fiinţa însăşi, prin naştere şi descompune- 
re. Dar, deoarece aceştia mărturisesc că chipul trupesc al lui Hristos a exis- 
tat... dar s-a schimbat cu totul, în mod necesar a trebuit să treacă de la naş- 
tere la descompunere şi de la existenţă la neexistenţă. Dacă deci, după eL, s-a 
prefăcut cu totul, n-a mai rămas din el nimic. Deci a pierit trupul cu totul şi 
s-a dezagregat. $i nu mai există nici trup, nici chip, nici altceva» 24 . 

Precum se vede, patriarhul Nichifor leagă atât de mult chipul de trup, 
deci şi de sufletul care-1 organizează din interior, încât după el, pierderea to- 
tală a chipului sau a formei unui trup echivalează cu descompunerea trupu- 
lui însuşi, deci şi a funcţiilor sufletului, în cazul lui Hristos, a sufletului în- 
dumnezeit. După patriarhul Nichifor, chipul ţine în felul acesta de natura 
omenească însăşi, aşa cum ţine un chip şi de natura dumnezeiască, cum se 
spune în Filip, 2, 6-7. Fără îndoială, întrucât natura nu există real decât în 
persoană, chipul c propriu şi persoanei. Persoana dă consistenţă concretă chipu- 
lui naturii şi-1 arată astfel ca manifestând şi o relaţie a unei persoane cu celelalte 
şi o deosebire între ele, în cadrul aceleiaşi naturi. Fiul e chipul Tatălului atât 
prin faptul că are natura Lui, cât şi prin faptul că e Fiu al Tatălui şi nu Tată. 
Chiar în Dumnezeu chipul înseamnă o anumită distincţie a unei persoane de 
alta, deci şi o anumită precizare. Nici Dumnezeu nu e total indefinit. Există 
o infinitate în realitatea Lui care nu e total indefinită. 

Patriarhul Nichifor arată absurditatea afirmaţiei că chipul, deci natura 
omenească a lui Iisus, s-a prefăcut cu totul, şi din altă latură. El întreabă: «Ce 

e lumina în care spun iconomahii că s-ar fi prefăcut trupul Domnului ? O altă 
fire creată decât cea umană ? Aceasta nu poate fi. Firea dumnezeiască ? Şi dacă 
s-a prefăcut în aceasta, s-a prefăcut în aceasta luând un ipostas deosebit ? Dar 
atunci avem un al patrulea ipostas dumnezeiesc. Dacă [s-a prefăcut - N.Ed.] 
în firea dumnezeiască a Cuvântului, atunci firea dumnezeiască a Acestuia pri- 
meşte un adaos şi ea nu mai există numai prin naştere din Tatăl, ci şi prin 
prefacere din cea omenească. Aceasta iar e absurd» 2 * 1 . 

Sau poate lumina aceea c numai o calitate necorporală şi nesubstanţia- 
lă ? «Dar nu se poate arăta ce poate fi în sine o calitate fără suport, chiar dacă 
ar spune cineva că e din cele fiinţiale sau e ridicată la rangul de parte a fiin- 
ţei. De pildă, nu poate sta raţiunea fără suportul care e animalul, adică fără 
să se presupună întâi o fiinţă neînsufleţită, simţuală; de asemenea mortalita- 
tea, sau imortalitatea sau altceva din acestea. Căci în ce şi-ar avea acestea exis- 
tenţa ? Deci trupul piere şi aşa blasfemia aceasta e egală cu cea dinainte» 26 . 

Dacă forma este legată indisolubil şi esenţial de trup, ea nu s-a putut 
schimba cu totul nici la Schimbarea la faţă, căci în acest caz Hristos, nemai- 
având trup, n-ar mai fi putut pătimi 27 . 

«Precum s-a arătat, nu s-a prefăcut nici la înviere. Iar înălţarea la cer 
s-a făcut şi ea cu trupul şi arhidiaconul Ştefan a văzut slava ieşind din chipul 
omenesc al Domnului. Astfel, învăţăm că n-a depus trupul (ten sarxa) sau că 
Dumnezeirea nu e acum golită de trup (gymnen somatos), ci Hristos este şi 
va veni cu trupul» 28 . 

Precum se vede, creştinismul, afirmând păstrarea eternă a trupului lui 
Hristos şi prin el a trupurilor noastre, datorită faptului că trupul omenesc a 
fost unit pentru eternitate cu ipostasul Cuvântului, afirmă totodată păstrarea 
formei lui, a formei lui umane şi personale. Căci această formă e însuşi reflexul 
raţionalităţii personale a Cuvântului dumnezeiesc, care e, în acelaşi timp, ca 
ipostas sau ca persoană, tot ce poate fi mai existent şi mai dătător de existentă. 
In sensul acesta, patriarhal Nichifor afirmă că nimic din cele ce sunt nu iese 
din raţiunea Sa, deci din forma Sa de existenţă, care îşi are fundamentul în 
Raţiunea ipostatică dumnezeiască, în Raţiunea tuturor raţiunilor, în suportul 
ontologic sau de supremă existenţă al tuturor celor ce sunt. Când ceva iese 
din raţiunea sa, iese din existenţa însăşi, pentru că iese din Dumnczeu-Cu- 

vântul, Raţiunea sau fundamentul existenţei tuturor. Dacă aşa este cu toate 
creaturile, cu atât mai mult nu va ieşi din Raţiunea sa această taină nouă ce 
întrece toată mintea şi e ascunsă şi îngerilor, taină care s-a săvârşit pentru noi 
şi pentru consolidarea întregii creaţiuni în veşnică existenţă în Logosul dum- 
nezeiesc. Ci se va vedea strălucind în minunile mai presus de fire- 9 . 

Patriarhul Nichifor leagă strâns chipul creaturii de raţiunea ei în Dum- 
nezeu, deci cu atât mai mult pe om şi trupul lui, drept cel care reflectă nu o 
raţiune oarecare din Logosul divin, ci pe El însuşi ca subiect, ca Raţiune a 
raţiunilor, fiind şi omul un fel de raţiune conştientă a raţiunilor. Chipul nu e 
decât raţiunea divină a unei creaturi adusă la realitate proprie; în chip se ex- 
plicitcază, se face cunoscută raţiunea realităţii respective. In chipul omenesc 
se face explicită şi cunoscută o raţiune conştientă a raţiunilor creaturilor, ca 
un chip prin excelenţă al ipostasului Logosului. Se poate spune deci că Lo- 
gosul divin e Chipul chipurilor, e chipul în Sine actual, dar pentru creaturi 
chipul virtual al tuturor şi prin excelenţă al omului. Toate creaturile sunt chi- 
puri actualizate ale Chipului suprem şi în special omul. Iar omul îşi arată în- 
suşirea lui vizibilă de chip prin trup. Trupul lui Hristos nu se poate pierde 
pentru că e asumat în însuşi ipostasul sau în chipul lui suprem şi de supremă 
consistenţă. Asumând în sine chipul uman inclusiv trupul în care se arată, 
Hristos arată că omul e chipul cel mai propriu al ipostasului Logosului. Şi 
prin faptul că a devenit ipostasul sau fundamentul chipului uman. El a deve- 
nit fundamentul tuturor persoanelor care într-un fel formează un singur 
chip, sau o multiplicare distinctă a aceluiaşi chip, realizându-se şi îmbogăţin- 
du-se prin toate, într-o interrelaţie panumană. Fiecare persoană umana re- I 
flectă, în legătură cu celelalte, acelaşi chip fundamental al Logosului divin. I 
Prin faptul că însuşi Logosul se face în modul cel mai intim ipostasul natu- 
rii umane, sau chipul chipului multiplicat omenesc, ca suport al lor, ele toa- 
te sunt chemate la înviere şi readuse prin aceasta la viaţa veşnică. j 

Astfel mlădiţa dumnezeiască (chipul dumnezeiesc), răsărind din rădă- 
cină feciorelnică, «n-a schimbat firea». Căci constituie chipul ci cel mai pro- 
priu. «N-a părăsit puterile şi lucrările naturale şi afectele comune şi ireproşa- 
bile..., ci a păstrat desăvârşită şi fiinţială definiţia omenităţii Lui peste tot; şi 
având în toate cele ale noastre, a săvârşit cele mai presus de noi, arătând mo- 

dul lucrării teandricc». Nu numai că Chipul suprem al chipului Său cel mai 
propriu nu-L alterează pe acesta, ci şi acesta se arată drept cel mai adecvat 
chip sau mediu al Lui, adică al lucrării Lui revelate în creaţiune. Prin acest 
chip al Său repurtează cele mai mari victorii în favoarea omului, fiind în ace- 
laşi timp victorii ale prototipului şi ale chipului Său cel mai propriu. «Astfel 
prin moartea proprie şi naturală (toate cele omeneşti îi devin proprii, natu- 
rale, pentru că umanitatea purtătoare a lor era chipul Lui cel mai propriu 
«.«.) surpă stăpânirea morţii şi pe diavolul, nebiruind pe duşman prin abu- 
zul de puterea dumnezeiască, ci învingându-1 prin legea luptei, măsurându-se 
în luptă dreaptă. Astfel, după învierea din morţi, restabilind firea, în frumu- 
seţea de la început, n-a părăsit-o, nici n-a preschimbat-o în fiinţa dumnezei- 
rii, ci înfrumuseţând-o cu nemurire şi nestricăciune a arătat-o ucenicilor cu 
chipul ei {meta ten autes morphes)»™. 

[ Oarecum chipul omenesc a învins forţa morţii prin puterile ce-i ve- 

neau din chipul lui suprem şi fundamental, legat aşa zicând organic de el, din 
Logosul ipostatic, ca din propriul fundament sau izvor. El a învins forţa des- 
compunerii sale, sau a morţii sale, prin forţa ce-i venea dinăuntru, din ipos- 
tasul care 1-a fâcut după chipul Său şi i-a devenit ipostasui propriu, care re- 
stabilindu-1 1-a restabilit oarecum în puterea şi frumuseţea care, deşi veneau 
din Dumnezeu, veneau ca dintr-un izvor ce i s-a făcut propriu, devenindu-i 
putere şi frumuseţe proprie. 

I Dacă propriu subiectului e să nu se dispună de el ca de un obiect până la 

a-1 dizolva în moarte, puterea supremă de subiect o primeşte omul în Hristos 
prin faptul că I se face subiect propriu, deci nu străin de el, însuşi Logosul 
ipostatic, sau Subiectul divin. Omul Iisus suportă moartea pentru că vrea să 
o suporte, nu o suportă fără să vrea. Noi toţi suportăm o limitare, ca o cru- 
ce multifelurită, până la crucea totală a morţii. Aceasta face din orice om în- 
tr-o anumită măsură un obiect. Dar omul e chemat să facă din crucea care-i 
e dată, în acelaşi timp, o poartă spre infinitatea lui Dumnezeu. Aceasta o 
poate face prin acceptarea deplină a predării Sale lui Dumnezeu, prin accep- 
tarea benevolă şi deplină a lui Dumnezeu ca graniţă. Cine socoteşte că găseş- 
te în cadrul limitei sale infinitatea, sfârşeşte în lâuntrul limitei. Socotind că 
va găsi infinitatea (va fi ca Dumnezeu), mâncând din pomul la aparenţă exu- 

bcrant, dar în fond finit al lumii, a sfârşit în situaţia lui limitată, moarte. 
Hristos a acceptat limita ca predare benevolă lui Dumnezeu şi a intrat prin 
moarte, sau cu lemnul aspru al crucii în rai. El învinge moartea din puterea 
Sa proprie, acceptând crucea ca totală predare, adică din poziţia deplină de 
subiect. Chiar când pare că a fost făcut prin moarte total obiect, El o învin- 
ge primind-o ca subiect, realizând în mod culminant actul de predare bene- 
volă Tatălui, ca un act de subiect neînfrânt. Dar aceasta a făcut-o ca om. Ast- 
fel faţa omenească a lui Iisus, expresia cea mai intensă a subiectului uman, 
nu se mai închide definitiv ca orice faţă omenească dinainte de El. Iar din El, 
din puterea Lui de subiect uman deplin restabilit, deci şi de chip uman, ori- 
ce altă faţă omenească, orice alt chip omenesc, a căpătat puterea de a învia 
pentru veşnicie, adică de a învinge moartea, de a fi subiect în eternitate. 

Omul a venit la existenţă din nimic, ca subiect chemat de Dumnezeu 
pentru a rămâne în veci un subiect deplin în dialogul iubirii cu Dumnezeu. 
Dar el a slăbit în sine caracterul de subiect şi astfel a căzut sub umbra şi sub 
puterea morţii. In Hristos, Logosul, modelul subiectului uman, se face El în- 
suşi subiectul naturii noastre şi învinge moartea. Orice om, redevenind su- 
biect prin intrarea în dialog cu Logosul divin, cu supremul subiect şi mode- 
lul subiectului său, poate învinge moartea şi poate învia cu Hristos, poate 
să-şi recapete chipul sau faţa pentru eternitate. Orice om poate redeveni mai 
subiect numai prin chemarea altui subiect şi prin răspunsul dat lui benevol, 
dar în mod deplin şi în ultimă instanţă prin chemarea subiectului suprem, 
modelul şi fundamentul Său şi prin persistarea benevolă în dialogul adânc 
responsabil cu El, deci nu prin acte exercitate asupra lui ca asupra unui 
obiect, sau exercitate de El asupra altora ca asupra unor obiecte. Prin icoa- 
nă, mărturisim persistenţa eternă a feţei umane, apropiate nouă la maximum 
şi în dialog cu noi, a Subiectului suprem, a modelului şi fundamentului su- 
biectelor noastre; manifestăm simţirea puterii ce o primim de a răspunde ca 
subiecte de la Subiectul divin, devenit subiect uman şi rămas în dialog cu noi 
pentru eternitate. Şi primim această putere penttu că rămâne El însuşi ca su- 
biect sau ca faţă umană. i 

In Hristos n-a dispărut chipul uman, pentru că n-a încetat să fie su- 
biectul uman deplin şi deci n-a ieşit din dialogul intim cu noi. Nu s-au 

schimbat carnea şi oasele Lui în firea dumnezeiască. Prin cuvântul Sfântqlui 
Apostol Pavel înţelegem numai urcarea lor la starea de nestricăciune şi de de- 
plină transparenţă pentru Subiectul divin, devenit deplinul subiect uman. 
Aşa interpretează cuvântul lui Pavel patriarhul Nichifor dat de iconomahi ca 
argument pentru dispariţia trupului lui Hristos prin înviere: «Cele ce ochiul 
nu Ie-a văzut şi la inima omului nu s-au suit». Pentru patriarhul Nichifor 
aceste cuvinte nu indică ceva nedeterminat, ci trupul preasfânt al Domnului, 
iradiind lumină, pentru că un astfel de trup «a gătit Dumnezeu şi celor ce-L 
iubesc pe El» (1 Cor. 2, 9). «Că trupul Lui este preasfânt şi nestricăcios şi 
mai presus de orice cuvânt, nu se îndoieşte nimeni din cei aduşi la dreapta şi 
nepătata credinţă, dar nu spunem că sunt de fire dumnezeiască. Ci după cu- 
getarea Bisericii, firea păstrându-şi raţiunea ei, urcă la ceea ce e mai presus 
de fire prin puterea Cuvântului unit cu ea, dându-ne arvună că la învierea ob- 
ştească şi viitoare a tuturor ne vom schimba întru nestricăciune şi vom lua 
sorţul icoanei dumnezeieşti» 31 . 

Dacă în Hristos n-ar rămâne firea noastră, toate ale ei ar deveni proprii 
firii dumnezeieşti a Cuvântului, iar aceasta ar deveni amestecată şi şi-ar pier- 
de simplitatea şi deofiinţimea atât cu Tatăl şi cu Duhul Sfânt, cât şi cu Maica 
Lui şi cu noi-* 2 . Prin aceasta, însăşi perspectiva mântuirii, adică a veşnicei 
noastre persistenţe şi existenţe fericite, ar dispare. «S-ar pierde cu aceasta şi 
s-ar suprima toată raţiunea iconomiei... Căci dacă s-a pierdut firea noastră, 
unde este pârga frământării noastre (înnoite, ».».) ? Unde este a doua veni- 
re a lui Hristos cu trupul aşteptată de cei ce cred ? Pe cine mai avem Mijlo- 
citor la Dumnezeu Tatăl ? Cine mai e în stare să mijlocească pentru noi din 
iubire de oameni ? Care mai e, într-un cuvânt, folosul ajutorului ce-1 putem 
avea noi cei ce avem trebuinţă, dacă firea s-a prefăcut cu totul ?»33. Unde mai 
e o Persoană dumnezeiască care să trăiască o legătură cu noi printr-o simţire 
omenească şi cu care sa trăim noi această legătură dătătoare de putere şi de 
viaţă veşnică ? 

Iar Sinodul VII ecumenic citează dintr-o epistolă a Sfântului Chirii al 
Alexandriei următoarele: «Iar după înviere a rămas acelaşi trup care a păti- 
mit, dar nu mai are slăbiciunile omeneşti în sine. Căci nu mai spunem că su- 
feră de foame, că e supus oboselii, sau suportă altceva din aceasta, ci e nestri- 

căcios. Şi nu numai aceasta, ci şi de viaţă făcător, căci c trupul vieţii, adică al 
Celui Unuia-Nâscut. Şi s-a umplut de strălucirea slavei celei dumnezeieşti şi 
e cunoscut ca trup al lui Dumnezeu. De aceea, chiar de-i zice cineva dumne- 
zeiesc (theion), precum se zice al omului, omenesc, nu va greşi faţa de jude- 
cata cuvenită. Pentru aceea socotesc că a spus şi preaînţeleptul Pavel: «Deşi 
am cunoscut pe Hristos după trup, dar acum nu-1 mai cunoaştem» (2 Cor. 
5, 16). Căci cele omeneşti sunt acum ale lui Dumnezeu. Dar nu poate su- 
porta trupul din pământ prefacerea (metabole) în firea dumnezeiască. E cu 
neputinţă. Căci socotim dumnezeirea născută şi având în ea ceea ce nu e pro- 
priu ei după fire... Căci nu e cu putinţă să se prefacă ceva din cele create în 
fiinţa sau firea dumnezeiască. Dar trupul e şi el creatură. Deci zicem că e 
dumnezeiesc pentru că e trup al lui Dumnezeu şi împodobit cu slavă negrăită, 
nestricăcios, sfânt, de viaţă ftcător. Dai- că s-a prefăcut în firea dumnezeirii 
n-a cugetat şi n-a spus nici unul dintre Părinţi şi nici noi nu cugetăm»-* 4 . 

Acelaşi Sinod citează din Cuvântul Sfântului Chirii către Sinusiaşti: 
«Dacă deci, prefteându-se trupul Lui în firea dumnezeiască, Hristos a înce- 
tat de a fi şi Fiul omului, e clar fiecăruia că am pierdut şi noi lauda înfierii, 
nemaivând pe Cel Intâi-Născut între mulţi fraţi». 

Hristos s-a schimbat la faţă ca să arate ucenicilor cu ce trup va veni la 
a doua venire. Va fi un trup de slavă, dar trup adevărat^. 

Sfântul Teodor Studitul respinge direct afirmaţia iconomahilor că tru- 
pul Domnului după înviere era necircumscris. «Dacă nu admiţi că Hristos 
era circumscris pentru motivul că era lipsit de grosime, vei trebui să spui şi 
că nu s-a arătat apostolilor. Iar dacă s-a arătat, era şi circumscris. Căci tot ce 
cade sub vedere, cade şi sub circumscriere. Cu atât mai mult cel ce are mâini 
şi picioare, carne şi oase, e pipăit şi e întâlnit» 36 . 4 

Circumscris înseamnă deci, după Sfântul Teodor Studitul, organizat, 
fiind constituit din membre. Ca atare e văzut. Ba după el, tot ce se vede c 
circumscris. Ceea ce este necircumscris nu poate fi cuprins cu vederea, ceea 
ce înseamnă că e invizibil. Dar trebuie precizat că Dumnezeu, deşi e invizi-j 
bil, are totuşi şi El nişte caracteristici fiinţiale şi personale prin care se distin- 
ge de ceea ce nu e Dumnezeu şi prin care se disting cele trei Persoane. Dar 
aceste caracteristici se experiază altfel decât prin vedere. Insa şi ele reprezin- 

tă o orânduire şi sunt izvorul de putere al oricărei orânduiri şi prin ele Dum- 
nezeu însuşi e expcriat ca izvor al orânduirii; şi dacă nu ca orânduit, ca su- 
praorânduit, nu într-o neorânduială. 

La argumentul apărătorilor icoanelor, că trupul Domnului s-a arătat 
după înviere apostolilor, deci persista, iconomahii replicau că apostolii au vă- 
zut pe Domnul cu ochi curăţiţi, pe care noi nu-i avem. Sfântul Teodor Stu- 
ditul răspunde: dar Domnul îi spune lui Toma că, abia după ce a văzut, a cre- 
zut. Deci apostolii n-au văzut cu alţi ochi decât cu cei cu care au văzut îna- 
inte de înviere şi pe care îi avem şi noi. Explicaţia faptului că nu toţi îl ve- 
deau pe Domnul după înviere şi oricând, e alta: precum înainte de înviere 
Domnul îşi arăta cele mai presus de fire când voia, ca de pildă mersul pe 
mare -, aşa după înviere, «fiind în afară de grosime, arăta când voia cele di- 
nainte ca şi când ar fi în grosime, şi se făcea văzut, pipăit şi convorbea cu ei. 
Iar acestea sunt însuşiri ale circumscrierii»^ 7 . 

Sfanţul Teodor Studitul şi patriarhul Nichifor fac o deosebire între 
grosime şi circumscriere. Trupul după înviere n-are grosime, dar e circum- 
scris. Chipul a devenit total transparent. Şi-a pierdut orice urmă de densita- 
te opacă. Unirea aceasta între desăvârşita transparenţă şi circumscriere e greu 
să o înţelegem în condiţia noastră actuală. Dar o anumită arvună o avem în 
persoanele sfinţilor şi în unele icoane. 

Dacă Hristos după înviere ar fi necircumscris, am înceta şi noi să fim 
circumscrişi şi să ne unim cu El şi să fim «contrupeşti» (syssomoi) cu El, cum 
zice Sfântul Pavel. Desigur, firea omenească rămâne Ia fel prin asumarea, în- 
vierea şi înălţarea ei în Hristos. Dar ca «se înnoieşte», nu «se preface». «Căci 

altceva e prefacerea şi altceva înnoirea» (allojjar metabole kai kainotomia bete- 
ron). 

[ Cea dintâi e producătoare de dezagregare şi ştirbeşte raţiunile după 

care există. Iar înnoirea se referă la modul în care există substratul lucrului, 
sâvârşindu-se în chip paradoxal prin minuni spre arătare puterii dumneze- 
ieşti şi nebiruite de dragul celor proniate, «ftrâ să nege nicidecum definiţia 
firii»™. Deosebirea între raţiunea unei firi care rămâne şi modurile ei care se 
schimbă o făcuse sfântul Maxim Mărturisitorul. Dar socotirea stării mai pre- 
cis de fire, îndumnezeite, capabile de minuni între moduri, o face mai ales 

căcios. Şi nu numai aceasta, ci şi de viaţă făcător, căci e trupul vieţii, adică al 
Celui Unuia-Născut. Şi s-a umplut de strălucirea slavei celei dumnezeieşti şi 
e cunoscut ca trup al lui Dumnezeu. De aceea, chiar de-i zice cineva dumne- 
zeiesc (theion)y precum se zice al omului, omenesc, nu va greşi faţă de jude- 
cata cuvenită. Pentru aceea socotesc că a spus şi preaînţcleptul Pavel: «Deşi 
am cunoscut pe Hristos după trup, dar acum nu-1 mai cunoaştem» (2 Cor. 
5, 16). Căci cele omeneşti sunt acum ale lui Dumnezeu. Dar nu poate su- 
porta trupul din pământ prefacerea (metabole) în firea dumnezeiască. E cu 
neputinţă. Căci socotim dumnezeirea născută şi având în ea ceea ce nu e pro- 
priu ei după fire.. . Căci nu e cu putinţă să se prefacă ceva din cele create în 
fiinţa sau firea dumnezeiască. Dar trupul e şi el creatură. Deci zicem că e 
dumnezeiesc pentru că e trup al lui Dumnezeu şi împodobit cu slavă negrăită, 
nestricăcios, sfânt, de viaţă ftcător. Dar că s-a prefăcut în firea dumnezeirii 
n-a cugetat şi n-a spus nici unul dintre Părinţi şi nici noi nu cugetam» 54 . 

Acelaşi Sinod citează din Cuvântul Sfântului Chirii către Sinusiaşti: 
«Dacă deci, prefacându-se trupul Lui în firea dumnezeiască, Hristos a înce- 
tat de a fi şi Fiul omului, e clar fiecăruia că am pierdut şi noi lauda înfierii, 
nemaivând pe Cel Intâi-Nâscut între mulţi fraţi». 

Hristos s-a schimbat la faţă ca să arate ucenicilor cu ce trup va veni la 
a doua venire. Va fi un trup de slavă, dar trup adevărat^. 

Sfântul Teodor Studitul respinge direct afirmaţia iconomahilor că tru- 
pul Domnului după înviere era necircumscris. «Dacă nu admiţi că Hristos 
era circumscris pentru motivul că era lipsit de grosime, vei trebui să spui şi 
că nu s-a arătat apostolilor. Iar dacă s-a arătat, era şi circumscris. Căci tot ce 
cade sub vedere, cade şi sub circumscriere. Cu atât mai mult cel ce are mâini 
şi picioare, carne şi oase, e pipăit şi e întâlnit» 36 . 

Circumscris înseamnă deci, după Sfântul Teodor Studitul, organizat, 
fiind constituit din membre. Ca atare e văzut. Ba după el, tot ce se vede e 
circumscris. Ceea ce este necircumscris nu poate fi cuprins cu vederea, ceea 
ce înseamnă că e invizibil. Dar trebuie precizat că Dumnezeu, deşi e invizi- 
bil, are totuşi şi El nişte caracteristici fiinţiale şi personale prin care se distin- 
ge de ceea ce nu e Dumnezeu şi prin care se disting cele trei Persoane. Dar 
aceste caracteristici se experiază altfel decât prin vedere. Insă şi ele reprezin- 

tă o orânduire şi sunt izvorul de putere al oricărei orânduiri şi prin ele Dum- 
nezeu însuşi e experiat ca izvor al orânduirii; şi dacă nu ca orânduit, ca su- 
praorânduit, nu într-o neorânduială. 

La argumentul apărătorilor icoanelor, că trupul Domnului s-a arătat 
după înviere apostolilor, deci persista, iconomahii replicau că apostolii au vă- 
zut pe Domnul cu ochi curăţiţi, pe care noi nu-i avem. Sfântul Teodor Stu- 
diai! răspunde: dar Domnul îi spune lui Toma că, abia după ce a văzut, a cre- 
zut. Deci apostolii n-au văzut cu alţi ochi decât cu cei cu care au văzut îna- 
inte de înviere şi pe care îi avem şi noi. Explicaţia faptului că nu toţi II ve- 
deau pe Domnul după înviere şi oricând, e alta: precum înainte de înviere 
Domnul îşi arăta cele mai presus de fire când voia, ca de pildă mersul pe 
mare -, aşa după înviere, «fiind în afară de grosime, arăta când voia cele di- 
nainte ca şi când ar fi în grosime, şi se făcea văzut, pipăit şi convorbea cu ei. 
Iar acestea sunt însuşiri ale circumscrierii»^ 7 . 

t Sfântul Teodor Studitul şi patriarhul Nichifor fac o deosebire între 

grosime şi circumscriere. Trupul după înviere n-are grosime, dar e circum- 
scris. Chipul a devenit total transparent. $i-a pierdut orice urmă de densita- 
te opacă. Unirea aceasta între desăvârşita transparenţă şi circumscriere e greu 
să o înţelegem în condiţia noastră actuală. Dar o anumită arvună o avem în 
persoanele sfinţilor şi în unele icoane. 

j Dacă Hristos după înviere ar fi necircumscris, am înceta şi noi să fim 

circumscrişi şi să ne unim cu El şi să fim «contrupeşti» (syssomoi) cu El, cum 
zice Sfântul Pa vel. Desigur, firea omenească rămâne la fel prin asumarea, în- 
vierea şi înălţarea ci în Hristos. Dar ea «se înnoieşte», nu «se preface». «Căci 
altceva e prefacerea şi altceva înnoirea» (allogar metabole kai kainotomid bete- 
ron). 

[ Cea dintâi e producătoare de dezagregare şi ştirbeşte raţiunile după 

care există. Iar înnoirea se referă la modul în care există substratul lucrului, 
săvârşindu-se în chip paradoxal prin minuni spre arătare puterii dumneze- 
ieşti şi nebiruite de dragul celor proniate, «fără să nege nicidecum definiţia 
firii»^ 8 . Deosebirea între raţiunea unei firi care rămâne şi modurile ei care se 
schimbă o făcuse sfântul Maxim Mărturisitorul. Dar socotirea stării mai pre- 
sus de fire, îndumnezeite, capabile de minuni între moduri, o face mai ales 

patriarhul Nichifor. Ridicarea în ordinea minimilor şi persistarea în fire sunt 
o îmbinare care coincide cu penetrarea firii de către dumnezeire, bazată pe 
capacitatea firii create de a fi mediul arătării transparente şi al lucrării mai 
presus de fire a dumnezeirii. 

Firea Domnului, deşi s-a născut mai presus de fire, nu numai că n-a ie- 
şit din definiţia ei, ci s-a şi întors — înfrumuseţându-se — la modul (tivpos) ei 
de la început, după care a fost creată de Făcătorul ei, scuturând urâciunea in- 
trodusă prin păcat şi revenind, aşa zicând, la ea însăşi (eishccmtcn cpanelthou- 
san). Astfel «modul» cel mai propriu al firii create este să fie mediul şi trans- 
parentul activ al Făcătorului ei. Este imposibil să distingi practic între crea- 
tură şi Făcătorul ei. Ea trăieşte şi c puternică prin El. Ea îşi arată adevărata 
frumuseţe, frumuseţea ei autentică, în lumina lui Dumnezeu. Urâciunea e o 
stare nefirească a ei. Iar urâciunea, sau strâmbarea chipului ei vine din slăbi- 
rea transparenţei şi lucrării lui Dumnezeu prin ea. «Căci obligaţia ce o avea de 
a îmbrăca, prin păzirea poruncilor, nemurirea şi nestricăciunea, n-a împli- 
nit-o. Dar pe acestea i lc-a restituit Hristos prin coborârea Sa»^ 9 . 

Iconomahii întrebau: «Cum s-au preschimbat celelalte, muritorul de- 
venind nemuritor, stricăciosul arătându-se nestricăcios şi pătimitorul nepăti- 
mitor, iar circumscrisul nu s-a făcut nccircumscris ?». Patriarhul Nichifor arată 
că cele ce s-au preschimbat nu ţin de fire, ci au intrat în fire prin păcat, pe 
când circumscrierea a avut-o firea de la început. Merită să subliniem afirmaţia 
aceasta că mortalitatea şi coruptibilitatea nu ţin de firea omenească, deşi e 
creată. In aceasta se arată concepţia părinţilor despre natura omenească, care 
nu e o entitate închisă în starea ei de creatură, ci e făcută să respire şi să vie- 
ze în şi din Dumnezeu. Fiul lui Dumnezeu a luat trup muritor şi coruptibil, 
ca să scape pe om de cele intrate în firea lui după aceea, ca să le învingă mai 
întâi în El însuşi, pentru ca apoi să ne facă şi pe noi nemuritori şi inco- 
ruptibili. 

Dar circumscrierea, neintrând prin păcat în firea noastră, e proprie tru- 
pului lui Hristos şi trupurilor noastre 40 . Desigur, patriarhul Nichifor, afir- 
mând că nestricăciunea şi nemurirea au ţinut de firea noastră, nu înţelege că 
ele se puteau dobândi şi menţine fără harul dumnezeiesc. Dar ele pot fi so- 
cotite totuşi ca ţinând de fire, nu numai pentru că erau semnele unei firi ne- 

slăbite în raţiunea ei dependentă de Dumnezeu, ci şi pentru că firea le putea 
avea prin har şi era chemată să le aibă pentru normalitatea ei şi pentru că le 
poate recăpăta. Dar necircumscrierea nu ţine de natură, pentru că nu o avea 
firea la început şi nu o poate dobândi nici după aceea, prin redobândirea ha- 
rului. De altfel, patriarhul Nichifor afirmă şi direct paradoxala apartenenţă la 
natură a însuşirilor nemuririi şi nestricăciunii şi necesitatea ajutorului dum- 
nezeiesc pentru păstrarea sau redobândirea lor. «Ceea ce deci avea trebuinţă 
de ajutor mai înalt, aceea şi avea» 41 . Dar omul nu avea necircumscrierea, căci 
aceasta ar însemna că nu avea trup şi că trupul a apărut de pe urma păcatu- 
lui. Dar în ce ar fi păcătuit în acest caz, sau cine ar fi păcătuit ? Căci omul 
tară trup nici nu e om propriu-zis. Circumscrierea ţine atât de mult de trup, 

;că fără ea nici nu poate exista trup şi, deci, nici om. 

i Deci, Fiul lui Dumnezeu a îndumnezeit trupul pe care 1-a luat, 1-a în- 

frumuseţat cu o strălucire negrăită, 1-a făcut pnevmatic şi 1-a ridicat peste toa- 
p grosimea materială şi pământească, dar pentru aceasta trebuia să-1 păstreze. 

jDeci, trupul Lui n-a încetat să fie trup şi, deci, circumscris. Afirmaţia, câ tru- 
pul a fost lepădat prin înviere, e o cugetare maniheică. Trupul s-a eliberat de 
pătimirile trupeşti şi de slăbiciunea pământească, ca setea, oboseala etc. «Dar 

[că trupul a îmbrăcat necorporalitatea, sau că creatul a devenit necreat, sau că 
ircumscrierea s-a schimbat în necircumscriere încă nu s-a auzit până azi» 42 . 
Hristos înâlţându-se a păstrat «firea luată nemicşorată şi n-a lepădat 

feliei una din părţile din care constă ea şi prin care se caracterizează. Căci în- 
suşi trupul se conservă în El şi sufletul prin care se însufleţea, suflet raţional 
înţelegător, voitor şi lucrător, prin care voieşte şi lucrează pronierea şi con- 
/area tuturor, precum dumnezeieşte, aşa şi omeneşte, făcându-se rugător 

[pentru noi la Tatăl şi chivernisind mântuirea noastră şi procurarea celor ce ne 

|$unt de folos. «E o afirmare clară a rămânerii sufletului lui Hristos, deci şi a 

[sufletelor noastre, în activitate şi în viaţa de veci». «Odihna», de care vorbesc 
inţii, pe baza epistolei către Evrei (4, 10), nu e o nemişcare, ci o «mişca- 
istabilă», adică exclusiv în Dumnezeu cel infinit, o odihna în iubirea lui 
Hristos, care nu c lipsită de bucurie şi de continuă noutate. E de remarcat şi 

•ceasta paradoxală îmbinare între guvernarea lumii de către Hristos, ca 
imnezeu, si între rugăciunea lui Ia Tatăl pentru noi, care include şi prezen- 

rărea continuă a jertfei Lui euharistice, de care ne împărtăşim şi noi pentru 

a ne oferi şi noi Tatălui împreună cu EI. 

Dar patriarhul Nichifor continuă: «Şi sufletul acela preasfânt şi dum- 
nezeiesc păstrează în amintire toate câte, petrecând pe pământ şi umblând cu 
oamenii, le-a şi pătimit pentru eliberarea noastră. Şi cunoaşte că s-a unit 
după ipostas cu Cuvântul dumnezeiesc şi vede că e împreună slăvit şi închi- 
nat cu El ca suflet al lui Dumnezeu şi nu ca simplu suflet, de toată zidirea ra- 
ţională şi înţelegătoare; şi că s-a suit la cer şi iarăşi va să vie cu slavă părin- 
tească...» 4 ^. 

Patriarhul Nichifor mai precizează: «Circumscrierea nu e din afară şi 
din păcat, cum s-a introdus stricăciunea şi celelalte, ci ţin de trup». Circum- 
scrierea e produsul din lăuntru, din puterile organizatorice ale sufletului şi în 
cazul lui Hristos ale ipostasului divin, care a asumat sufletul, şi prin ele, şi 
trupul organizându-l prin suflet. Astfel în Hristos «se înnoieşte firea şi se 
mântuieşte» 44 , dar nu se preface. Ea e ridicată la o treaptă mai presus de fire, 
dar prin aceasta nu se alterează, ci dimpotrivă se conservă şi se restabileşte în 
deplinătatea ei, din izvorul ei propriu, din Dumnezeu. 

Iconomahii vorbeau de un «chip incomprehensibil» al lui Hristos 
după înălţare, de un chip ce nu poate fi zugrăvit. Dar ce poate fi acest chip ?, 
întrebau apărătorii icoanelor. EI nici nu mai poate fi numit chip. Iar dacă 
Hristos nu mai are chip, El nu mai are nici trup, repetau apărătorii icoane- 
lor. Prin aceasta iconomahii neagă puterea lucrătoare din Hristos chiar în 
vremea coborârii Lui 4 \ Căci ea nu mai are nici un efect pozitiv asupra tru- 
pului. Dacă puterea aceasta lucrătoare nu s-a arătat în readucerea chipului, 
sau a firii umane la frumuseţea ei originară, nu s-a arătat în nimic, sau s-a 
arătat în distrugerea firii umane. Mântuirea are, în acest caz, un sens negativ. 
Coborârea Fiului lui Dumnezeu însuşi devine, prin aceasta, fără rost; sau 
rostul ei a constat în distrugerea trupului şi chipului omenesc, a chipului Său 
propriu. Dar puterea lucrătoare dumnezeiască a coborât la lucrarea de resta- 
bilire şi înfrumuseţare a chipului Său omenesc, aşa cum a coborât la crearea 
lui la început. în aceasta vede patriarhul Nichifor rostul chenozei Fiului lui 
Dumnezeu. în ea constă şi mântuirea, nu în prestarea unei satisfacţii juridi- 
lui Dumnezeu pentru noi. 

Dacă firea omenească s-a păstrat, dar nu mai are formă (morphe), prin 
ce se mai deosebeşte de firea dumnezeiască care, şi ea, e fără formă ? Nega- 
rea formei firii omeneşti echivalează, în orice caz, cu dispariţia firii umane, 
prin confundarea ei cu cea divină. 

Precizăm iarăşi că firea dumnezeiască, deşi e tara formă, pe de altă par- 
te e izvorul tuturor formelor. Ea nu e informă, ci mai presus de orice forma, 
e o «hiper-icoană» 46 . Dumnezeu, fără să aibă o determinare actuală, e izvo- 
rul tuturor lucrărilor de determinare. Toate chipurile au astfel originea în El. 

Dacă trupul lui Hristos, - spunea patriarhul Nichifor -, c incomprehensi- 
bil după înălţare, cum vor deveni trupurile noastre după asemănarea trupului 
Lui {symmoTţhothesetai) ? Se vor face şi ele incomprehensibile (allepta), sau 
nu vom avea nici noi nici un trup r Dar Sfântul Apostol Pavel spune că vom 
avea trup duhovnicesc, spre deosebire de cel firesc de acum (I Cor. 15,44). 
«Iată de acum trupurile drepţilor sunt duhovniceşti, prin lucrarea Duhului 
ce locuieşte în ele. Atunci insă vor fi mai subţiri şi mai uşoare... şi mai du- 
hovniceşti; şi Duhul va rămâne cu trupurile lor neîncetat. De aceea, credem 
că vor fi şi din carne şi oase. Cum e, deci, incomprehensibil corpul lui Hris- 
tos, dacă cele ce se formează după el nu sunt incomprehensibile ?» 47 . 

Iconomahii, numind firea umană a Mântuitorului, «fiinţă înţelegătoare», 
ca prin aceasta să-i nege forma, patriarhul Nichifor găseşte prilej să arate ce 
este «fiinţa înţelegătoare» (noera otisia) şi ce sunt aşa-numitele realităţi inte- 
ligibile (noeta). Fiinţa înţelegătoare e cea care înţelege realităţile inteligibile 
superioare (ta hyperkeimena noeta). Fiinţă înţelegătoare e îngerul, întrucât e 
minte ce înţelege cetele superioare. Dar îngerul e şi fiinţă inteligibilă (twcte 
ousia)^ întrucât e înţeles şi el de mintea omului. Dar omul nu e o fiinţă inte- 
ligibilă (noete ousia), întrucât nu mai este o fiinţă subordonată lui, care să-1 
poată înţelege. Dar omul nu se poate numi nici fiinţă înţelegătoare, căci min- 
tea cu care înţelege el e numai o parte din fiinţa lui. Omul are numai suflet 
înţelegător. El constă din suflet înţelegător şi trup. De aceea, nici natura 
umană a Domnului nu se poate numi fiinţă înţelegătoare, căci are şi trup. Iar 
forma lui e chipul trupului însufleţit. «Oricine e părtaş de o mişcare, de o pu- 
tere şi de o lucrare, nu e corp simplu, ci corp însufleţit şi carne însufleţită. 
Căci acestea sunt ale sufletului, care dăruieşte acestora putinţa să se mişte şi 

să vieze. Iar acestora (trupului şi cărnii) le e propriu să primească formă, fi- 
gură, să fie organizate şi să aibă cele trei dimensiuni şi toate celelalte câte sunt 
ale cărnii şi ale trupului. Căci chipul (morpbe), mai ales şi în mod propriu al 
omului, e forma (eidos) trupului organic şi însufleţit. De aceea se poate şi cu- 
prinde» 48 . 

Prin mişcare, patriarhul Nichifor înţelege o mişcare spre un scop, ca şi 
sfântul Maxim Mărturisitorul, deci o mişcare organizată, o mişcare de unire, 
o mişcare ce întreţine şi caută o relaţie. In aceasta se arată şi raţionalitatea 
materiei. Mişcarea arată caracterul dinamic al raţionalităţii plasticizate în toa- 
te cele vizibile, al unei raţionalităţi care organizează şi conduce creaţia spre 
Dumnezeu. 

Iconomahii, socotind firea omenească a Domnului lipsită de formă, 
neagă nu numai existenţa trupului, ci şi a sufletului, întrucât neagă sufletul ca 
raţionalitate dinamică care dă formă trupului şi carnea căreia îi dă formă 49 . 

Dar circumscrierea lui Hristos nefiind a unei omenităţi abstracte, pur 
gândite, ci a omcnităţii Lui, e o circumscriere care se referă la însuşi iposta- 
sul Iui Hristos, deşi acest ipostas după dumnezeirea lui e necircumscris. Cir- 
cumscrierea nu c numai a firii umane luată în sine, sau a unui ipostas uman 
deosebit de cel divin. Ideea aceasta era atribuită de iconomahi apărătorilor 
icoanelor, întrucât nu puteau înţelege cum ar putea fi circumscris ipostasul 
divino-uman însuşi prin faptul că e circumscris după firea Lui omenească. 
Apărătorii icoanelor au combătut ideea aceasta cu toată puterea. In special 
Antireticul I al patriarhului Nichifor împotriva împăratului Constantin V e 
dedicat acestei teme. 

După ce dovedeau, precum am văzut, că Hristos e circumscris după 
omenitatea Lui, căci altfel n-ar avea o omenitate reală, apărătorii arătau că 
dacă această circumscriere nu e a ipostasului însuşi, nu avem în Hristos un 
singur ipostas. Când iconomahii negau peste tot circumscrierea lui Hristos, 
se dovedeau monofiziţi: când o admiteau numai pentru omenitatea Lui, dar 
nu pentru ipostasul însuşi al lui Hristos, se dovedeau nestorieni. Apărătorii 
icoanelor arătau că la una şi aceeaşi persoană se referă şi circumscrierea şi ne- 
circumscrierea, căci numai aşa se păstrează şi unitatea ipostasului şi dualita- 
tea firilor. Nu e corect să nu se refere la aceeaşi persoană unică a lui Hristos 

şi însuşirile umane. Precum nu se poate atribui persoanei umane numai cele 
trupeşti sau numai cele sufleteşti, ci ambele feluri de acţiuni şi însuşiri, aşa şi 
lui Hristos ca Persoană unică divino-umană I se atribuie şi cele dumnezeieşti 
şi cele omeneşti. Şi în baza comunicării însuşirilor, numind persoana cea uni- 
că Dumnezeu Cuvântul îi putem atribui cele omeneşti — inclusiv circumscrie- 
rea — şi numind-o Omul Iisus, îi putem atribui cele dumnezeieşti. «Precum 
nu-L numim numai Dumnezeu, nici numai om, pentru că e amândouă, aşa 
nu-L numim nici numai necircumscris, căci nu e numai Cuvântul, nici nu- 
mai circumscris pentru că nu e numai om, ci se vor zice despre El amândouă 
în sens propriu. Căci precum acelaşi e deodată Dumnezeu şi om, aşa Acelaşi 
c circumscris şi necircumscris»^. 

Desigur aci ne întâlnim iarăşi cu faptul chenozei. Ipostasul divin se co- 
boară la lucrări prin care organizează o materie ca trup al Său printr-un su- 
flet omenesc şi arată din Sine numai atât cât poate arăta un trup omenesc 
prin aceste lucrări de organizare şi de lucrare prin ci. Dar în aceste lucrări e 
ipostasul dumnezeiesc însuşi. Ele sunt ale Lui. Pe de altă parte, trupul aces- 
ta poate deveni din ce în ce mai transparent şi prin el se poate pătrunde în 
dimensiuni tot mai adânci ale ipostasului divin care le poartă. Totuşi infini- 
tatea acestor dimensiuni se experiază numai global şi virtual prin chipul cir- 
cumscris al trupului. Chenoza Fiului lui Dumnezeu are ca revers îndumne- 
zeirea trupului, deschiderea lui spre orizontul infinităţii ipostasului dumne- 
zeiesc, nu desfiinţarea lui. Faţa lui Hristos, în special, e deci mediul circum- 
scris al arătării dumnezeirii necircumscrise. Circumscrisul e făcut transparent 
al nccircumscrisului. 

Icoana e asemenea crucii: ea e o limită care ne strâmtoreazâ şi ne opreş- 
te să ne întindem prin noi înşine la infinit, să ne facem noi înşine dumnezei, 
dar e şi poartă spre infinitatea lui Dumnezeu, prin harul Lui, prin comuniu- 
nea cu El, prin care, noi predându-ne Lui ca altuia, El ni se dăruieşte. Toţi 
suntem conştienţi de insuficienţele noastre, de păcatele noastre, toţi trebuie 
să răbdăm aceste insuficienţe, pe care nu le putem depăşi. Cel mai bun lucru 
e să ne pocăim de greşelile făcute, mai ales că nu putem repara totdeauna ur- 
mările lor, dar trebuie să le suportăm toată viaţa, să suferim pentru ele până 
la moarte şi inclusiv moartea. In toate acestea se arată crucea, dar suferinţa, 

pocăinţa, insuficienţele de nedepăşit devin o intrare în infinitatea dragostei 
lui Dumnezeu, când le suportăm ca predare oferită Lui. Prin crucea supor- 
tată ca predare benevolă Tatălui, Hristos a intrat în raiul infinităţii divine. 
Raiul s-a închis protopărinţilor prin voinţa de a-şi găsi mulţumirea în exube- 
ranţa socotită infinită a naturii, închipuindu-şi că ei vor înainta la infinit în 
gustarea ei. Ea li s-a dovedit limită şi până la urmă pricină de moarte. Prin 
lemnul crucii văzut şi primit în uscăciunea lui dureroasă şi limitativă, Hristos 
a intrat ca om iarăşi în infinitatea paradisiacă a iubirii lui Dumnezeu şi prin 
aceeaşi cruce acceptată benevol, ca predare lui Dumnezeu, intrăm toţi la El. 

Icoana are şi ea acest caracter paradoxal: prin circumscrierea ei intrăm 
cu vederea credinţei în infinitatea transparentă a lui Hristos Dumnezeu. Dar 
omul se poate închide în circumscriere şi prin imaginile pictate, când vrea să 
redea prin ele numai natura sau faţa omului imanent socotite infinite (tablo- 
urile apusene). Dar icoana bizantină, având asociată cu ea crucea înfrânări- 
lor, a sfinţeniei, a subţirimii şi transparenţei umanului, se face poartă spre ne- 
circumscrierea cerului, sau a infinităţii dumnezeieşti. 

Caracterul paradoxal, antinomic al Persoanei lui Hristos, Dumnezeu şi 
om în acelaşi timp, limită umană şi necircumscrierc divină, implică şi carac- 
terul antinomic al icoanei Lui. Numind această Persoană circumscrisă, nu se 
exclude contrariul, ci dimpotrivă, se presupune: tot aşa şi inversul. La fel 
icoana, indicându-ne pe Hristos ca circumscris, nu exclude necircumscrierea 
Lui, ci dimpotrivă ne-o sugerează ca alcătuind cealaltă latură a Lui, aşa cum 
chipul unui om, deşi îi redă numai tai pul, nu implică o separare a trupului de 
suflet, ci dimpotrivă. Occidentalii au ajuns, în general, la respingerea icoane- 
lor, din reacţie faţă de tablourile închise în imanenţa omului, pentru că aces- 
te tablouri n-au mai unit ca icoana chipul cu sfinţenia, cu crucea înţeleasă ca 
frână faţă de pornirile inferioare, pur pământeşti, n-au mai cunoscut icoana 
deschisă, prin circumscriere necircumscrisului Dumnezeu. 

Sinodul VII ecumenic spune: «Ei (iconomahii) au flecărit că în icoa- 
nă se circumscrie împreună cu firea omenească şi firea dumnezeiască. Prin 
aceasta şi-au ieşit din raţiune, fiind predaţi unei cugetări netrebnice. Căci Petru 
şi Pavel fiind pictaţi se văd, dar sufletele lor nu sunt de faţă în icoană. Pentru 
că nici când e de faţă trupul lui Petru, nu vede cineva sufletul lui. Dar fiindcă 

acesta nu se vede, cine, urmând adevărului, va spune că trupul lui Petru e 
despărţit de sufletul lui ? Cu atât mai mult firea necircumscrisă a lui Dumne- 
zeu Cuvântul e nedespărţită de trupul circumscris luat de El» 51 . 

Pe lângă alte neînţelegeri şi deosebiri, iconomahii vădeau şi o neînţe- 
legere a trupului. Ei socoteau că trupul e substanţa materială din care se con- 
stituie şi nimic mai mult. Nu vedeau raţionalitatea imprimată în el de suflet. 
De aci dispreţul pentru trup şi pentru icoană. Ei nu vedeau că trupul e o sub- 
stanţă nedespărţită de o formă, imprimată în ea de suflet, de complexitatea 
raţională a unor lucrări ale sufletului. Prin formă, trupul e chipul sufletului, 
deci icoană; deşi nu cuprinde însăşi substanţa trupului, redând ca icoană for- 
ma lui, indică prin aceasta sufletul care a produs acea formă, iar în Hristos 

indică ipostasul unic divino-uman -. 

Dacă se respinge icoana lui Hristos pe motiv că, redându-se în ea nu- 
mai omenitatea Lui, nu se redă însuşi ipostasul Lui divin, trebuie să se res- 
I pingă şi cuvântul Lui din Evanghelic pe motiv că cuvântul redat, apărând ca 

I al omenităţii, nu ca al dumnezeirii, nu e al ipostasului însuşi 53 . 

I Desigur, văzându-se şi redându-se prin firea omenească însuşi iposta- 

sul divin, acesta se «vede» într-un anumit fel. E o vedere care nu exclude cre- 
dinţa, cum s-a spus mai înainte, ci o implică, aşa cum şi «vederea» de către 

I apostoli a dumnezeirii lui Hristos prin omenitatea Lui implică credinţa în ea. 
Adică, precum aceia vedeau, prin faptele Lui şi printr-o anumită putere spi- 

I rituală ce emana din El, că e nu numai om ci şi Dumnezeu, deşi dumnezei- 

[ rea era ascunsă, dar transparentă in manifestări, tot aşa credincioşii văd prin 
aceleaşi fapte ale Domnului, redate in icoană, că Cel înfăţişat în icoană nu e 
un simplu ipostas uman, ci ipostasul divino-uman, deşi dumnezeirea, ca fi- 
inţă, nu se vede. O spune aceasta tot Sinodul VII ecumenic: «Căci Hristos 
este numele care indică cele două firi, pe cea văzută şi pe cea nevăzută, iar 
Hristos însuşi nevăzându-se de oameni prin catapeteasmă, adică prin trupul 
Lui, chiar daca firea Lui dumnezeiască se ascundea, o arăta prin semnele 

Lui» 54 . 

Iconomahii nu sesizau acest caracter antinomic al Persoanei lui Hris- 
tos, pentru că nu o contemplau deodată cu cele două firi, ci pornind de la 
unitatea ei, reduceau la unitate şi firile. Ei spuneau: «Cine circumscrie per- 

soana aceea, circumscrie şi firea dumnezeiască, care e necircumscrisă» şi cine 
nu circumscrie firea dumnezeiască, nu circumscrie nici persoana pentru că e 
aceeaşi pentru amândouă firile 55 . Aceasta era o judecată pur monofizită. Pa- 
triarhul Nichifor observă că această concepţie porneşte de la ideea greşită a 
unui ipostas simplu, neantinomic în Hristos: «Zicem deci, că, dacă ipostasul 
lui Hristos ar fi o realitate simplă şi necompusâ, încât sa negăm cu totul com- 
poziţia, am putea admite împreună cu voi necircumscrierea lui. Căci aceasta 
e firea celor simple. . . Dar dacă ipostasul e dublu şi compus, concurgând din 
amândouă firile.. . întregul acesta compus din dumnezeire şi omenitate e cir- 
cumscris. Căci Hristos e părtaş la fel de firea dumnezeiască şi omenească şi 
s-a făcut mijlocitor al lui Dumnezeu şi al oamenilor. Iar Cel ce mijloceşte în- 
tre unii şi alţii, va fi părtaş numaidecât ambelor laturi între care mijloceşte şi 
nimic nu are mai puţin sau mai mult din aceasta sau din aceea» 56 . 

De altfel, nici în existenţa pământească a lui Hristos nu s-a văzut dum- 
nezeirea Lui ca esenţă. Dar de aici nu se poate deduce ca El e numai om. Deşi 
s-a văzut numai după omenitate, în ce priveşte esenţa (de altfel ideca că s-ar 
putea vedea vreodată esenţa divină într-un mod analog cu esenţele create, văzu- 
te, e o concepţie naivă, care trebuie părăsită, «.«.), Cel ce se vedea era ipostasul 
Cel unic divino-uman. «Dacă Hristos cel redat în icoană {charakteridmnenos) 
e numai creatură, lipsită de firea dumnezeiască, prin faptul că aceasta e necir- 
cumscrisă, cu mult mai mult a trebuit să sufere aceasta întrupându-se» 57 . Dar 
aceasta înseamnă a despărţi ipostasul de ceea ce e văzut. Prin chenoză, însuşi 
ipostasul divin ni s-a făcut văzut şi posibil de redat în icoană. «Am învăţat de 
la acela că Fiul cel ipostatic al lui Dumnezeu s-a făcut om cu noi şi cu oamenii 
a petrecut; Cel necreat s-a făcut creatură şi Cuvântul s-a întrupat (Raţiunea 
ipostatică s-a plasticizat, «.».), s-a făcut trup (s-a plasticizat în mod organizat, 
n.n. ) şi s-a văzut Cel nevăzut. Deci, ceea ce am văzut cu ochii noştri prin cre- 
dinţă şi mâinile noastre au pipăit, aceea zugrăvim şi redăm în icoană, nedes- 
părţind şi neputând deosebi trupul odată unit cu Dumnezeirea» 58 . Iconoma- 
hii nu admiteau că omul poate contempla ceea ce e nevăzut, nici că nevăzu- 
tul poate să-şi ia văzutul ca mijloc de manifestare, sau că raţionalitatea per- 
sonală sau ipostatică se poate plasticiza. Prin aceasta aruncau în planul total 
orb şi haotic ceea ce se vede, adică trupul Iui Hristos, şi îl supuneau unui dis- 

preţ total. Ei contestau prin aceasta orice posibilitate a simbolului, a trans- 
parenţei nevăzutului raţional şi spiritual prin cele văzute. Ceea ce e nevăzut 
rămânea, după ei, despărţit printr-o prăpastie de nctrecut de ceea ce e văzut 
şi viceversa. Dar e un fapt de taină incontestabil că realitatea văzută e prin 
organizarea ei o raţionalitate plasticizată şi deci transparentă şi aceasta se în- 
tâmplă mai ales cu trupul şi în mod special cu faţa omenească în care spiri- 
tualul transpare cu o deosebită claritate şi intensitate. Cine nu constată că 
prin ochii, prin graiul uman se manifestă şi transpare nevăzutul spiritului 
omenesc şi uneori şi al celui dumnezeiesc ? Iar taina icoanei, constă în aceea 
că prin câteva linii se poate reda faţa umană şi în speţă cea a lui Hristos ca 
faţă a lui Dumnezeu-Cuvântul. Taina icoanei e o taină în care se prelungeş- 
te taina feţei lui, redând prin raţionalitatea plasticizată a combinării unor li- 
nii şi culori, raţionalitatea plasticizată ca viaţă a lucrului real, sau a persoanei 
văzute, suprema plasticizare reală a raţionalităţii conştiente. 
r Pe drept cuvânt, patriarhul Nichifor Mărturisitorul zicea: «Cele ce ne 

sunt predate prin credinţă nouă nu ne sunt mai puţin sigure ca cele ce ne sunt 
puse în mâini şi sub ochi. Tu însă nu le primeşti nici pe acestea, pentru că 
eşti cu totul de carne şi cauţi in jos şi nu înţelegi nimic înalt despre cele cu 
privire la noi»-^ 9 . Iconomahii nu făceau uz de raţionalitatea conştientă plas- 
ticizată în trupul lor, şi de aceea, acesta rămânea, practic, ca o carne lipsită de 
orice raţionalitate. Ei spuneau că, întrucât Persoana lui Hristos e persoană a 
două firi, iar icoana e a persoanei, icoana, întrucât redă persoana numai după 
firea omenească, nu redă persoana Lui adevărată, care e persoană şi a firii 
dumnezeieşti, sau lasă firea dumnezeiască ftră persoană. Patriarhul Nichifor 
răstoarnă uşor argumentul acesta, spunând că dacă Hristos nu e şi persoană 
a firii omeneşti, deci nu e posibil de redat în icoană după firea aceasta, înseamnă 
că persoana lui Hristos e numai a firii dumnezeieşti şi firea omenească rămâ- 
ne fără persoană şi deci Logosul însuşi rămâne cu totul nevăzut, nepipăit, 
fără putinţa de a fi pătimit. 

[ Apărătorii icoanelor, susţinând că prin icoană, deşi aceasta înfăţişează 

numai ceea ce se vede, se redă ipostasul cel unul, deci şi dumnezeiesc al lui 
Hristos, refereau raţionalitatea plasticizată a trupului lui la raţionalitatea per- 
soanei, în cazul lui Hristos la Raţiunea supremă care e Dumnezeu-Cuvântul. 

E un fapt care se întâmplă, de altfel, într-o altă măsură, cu raţionalitatea plas- 
ticizată a întregii lumi. Căci nu există raţionalitate care să nu se reducă la un 
suprem ipostas sau subiect raţional care creează şi conservă lumea raţionând. 
Pe baza acestei realităţi generale, din faptul că Hristos e o persoană cu 
două firi, nu rezultă că nu poate fi redat prin însuşirile uneia din ele, anume 
prin ale celei omeneşti. Opinia aceasta contestă uniunea ipostatică, iar în mod 
mai general contestă reducerea întregii raţionalităţi plasticizate, sau a întregii 
organizări a realităţii văzute la o supremă Persoană care raţionează. Dacă 
Hristos n-ar putea fi redat prin firea omenească, n-ar fi putut fi văzut peste 
tot, căci prin firea dumnezeiască El nu poate fi văzut şi redat. Ambele feluri 
de însuşiri sunt ale aceleiaşi Persoane, căci se reduc în ultima analiză la ea. Nu- 
mai dacă ipostasul lui Hristos ar fi simplu, adică al unei singure firi, n-ar pu- 
tea fi redat întreg prin însuşirile fiecăreia din cele două firi. «Dar noi spunem 
că e compus din cele contrare, cum ne învaţă cuvântătorii de Dumnezeu... 
Căci e cu neputinţă ca două firi concurgând în existenţa unuia să nu fie con- 
trare şi deosebite... Şi dacă e contrar văzutul nevăzutului, stricaciosul nestri- 
câciosului, pătimitorul nepătimitorului, şi cele ce se mai spun asemenea aces- 
tora şi se contemplă în jurul uneia şi aceleiaşi persoane, pentru ce nu s-ar con- 
templa şi cealaltă opoziţie în El: circumscrierea şi necircumscrierea ?» 60 . 

De fapt, cele două firi în Hristos şi însuşirile lor, cu raţionalitatea pe 
care o redau, nu sunt numai contrare, ci şi într-o anumită înrudire, cea ome- 
nească fiind chipul creat al celei dumnezeieşti. Iar prin aceasta sunt legate şi 
pot reda acelaşi unic ipostas, una ca natură proprie a Lui, cealaltă ca natură 
creată de El după chipul Lui, ca raţionalitate plasticizată care îşi are originea 
în El. Contrarul dintre ele se reduce numai la faptul că una e creată şi deci 
cunoscută cu simţurile, iar cealaltă necreată şi necunoscută cu simţurile. 

Apărătorii icoanelor nici nu despărţeau ipostasul Cuvântului de trupul 
Lui circumscris, nici nu considerau că, deodată cu circumscrierea trupului 
Lui, El se circumscrie şi după firea Lui dumnezeiască. Dar susţin cu toată pu- 
terea că trupul circumscris e al Cuvântului, deci şi icoana care redă acest trap 
circumscris nu redă un trap despărţit de Cuvântul, ci trupul Cuvântului, însă 
prin aceasta nu se circumscrie Cuvântul după dumnezeire. Căci dumnezeirea 
nu se epuizează în mod necesar în lucrarea ei prin care organizează materia ■ 

I 

într-un trup în mod inevitabil circumscris. Ei evită, astfel, atât monofizitis- 
mul, care fîlcea ca dumnezeirea să se transforme în trup sau viceversa, cât şi 
nestorianismul, care le ţinea pe acestea două total despărţite, fticând din icoană 
mărturia uniunii ipostatice. împăratul Constantin Copronim zicea: „... sau 
se circumscrie şi dumnezeirea în icoană, întrucât Hristos e din dualitate, sau 
e înţeles Hristos ca om simplu şi aşa se redă în icoană, întrucât icoana e a 
persoanei şi dumnezeirea e «necircumscrisă» 61 . Patriarhul Nichifor îi răspun- 
dea că, Cuvântul nu se circumscrie în trup, nici nu se circumscrie împreună 
cu trupul «deşi trupul e unit cu El în mod nedespărţit»^. Căci după fiinţă 
Cuvântul e peste tot. Dar c peste tot susţinând raţionalitatea plasticizată, în- 
temeiată de El. De aceea tot aşa de greşit e a spune că Cuvântul e despărţit 
de trupul circumscris. Dacă e peste tot, cu atât mai mult e în trupul unit cu 
El după ipostas^ 3 . Faţă de extremele exprimate de împăratul iconomah, Bi- 

I serica a ales calea de mijloc a unirii contrariilor, calea subtila a realităţii, a de- 
osebirii, dar în acelaşi timp a nedespărţirii între Dumnezeu şi creatură. Ceea 
ce afirmă Constantin Copronim în cuvintele de mai sus e egal cu a spune de 

: un inel de aur care îşi imprimă forma pe ceară, că, sau se amestecă cu ceara, 
sau se desparte semnul lui de pe ceară. Cum se poate spune că Cuvântul sau 
se circumscrie şi El cu trupul lui când acesta e redat circumscris în icoană, 

Isau se desparte de trupul Lui în acest caz, dacă nu se circumscrie nici nu se 
desparte, nici în trupul Lui real cu care e unit ? Cuvântul lui Dumnezeu a luat 
trupul nostru circumscris şi nu se desparte de el nici când acesta e zugrăvit 
în icoană 64 . In icoană vedem chipul trupului Fiului lui Dumnezeu devenit 
om, sau chipul trupesc al ipostasului divin, pentru că ipostasul acesta a for- 
mat trupul lui Hristos sau 1-a organizat prin sufletul Lui. 
j împăratul Constantin V Copronim nu admitea să se dea numele lui 

Hristos chipului lui Hristos din icoană, întrucât icoana îl redă numai după 
omenitate. Consecvent dogmei uniunii ipostatice, patriarhul Nichifor obser- 
vă că Hristos se răstigneşte după trup, nu după dumnezeire, dar Cel răstig- 
nit se numeşte Hristos, întrucât patima aceasta suportată prin trup e a Lui 
însuşi ca persoană. «Fiindcă deci şi trupul pe care 1-a luat din noi se zice tru- 
pul lui Hristos, în care a şi pătimit toate, iar acest trup a avut şi un chip, căci 
nu există trup fără chip, pentru că altfel n-ar mai fi trup, în mod necesar se 

numeşte Hristos şi chipul şi asemănarea acelui trup, deşi nu se referă la firea 
dumnezeiască care e fără chip» 6 5. Numai dacă trupul redat în icoană n-ar fi 
al lui Hristos, nu s-ar numi nici icoana Hristos, deci numai dacă nu s-ar cre- 
de în uniunea ipostatică 66 . Hristos e numele Persoanei care cuprinde şi o fire 
şi alta, care organizează şi susţine, în ultima instanţă, şi trupul Lui. Când 
contemplăm firile în ele însele, le numim cu însuşirile ce le sunt proprii: 
dumnezeirea o numim necreată, omenitatea creată etc. Nu spunem de ome- 
nitatc că e necreată, de dumnezeire că e creată. «Dar când c cugetat iposta- 
sul compus în realitatea lui concretă din amândouă acestea, ca unul, acesta e 
numit Hristos şi i se atribuie însuşirile amândurora... fiindcă Hristos e tot- 
odată şi Dumnezeu şi om, şi Dumnezeu întrupat şi de asemenea necreat; nc- 
pătimitor şi pătimitor, Acelaşi» 67 . întrucât Fiul Iui Dumnezeu însuşi a orga- 
nizat trupul ca o materie plasticizată şi Şi 1-a făcut propriu, El însuşi e şi 
Dumnezeu întrupat în trup creat purtat de Dumnezeu. Atribuind — în baza 
comunicării însuşirilor — însuşirile omeneşti lui Dumnczeu-Cuvântul şi însu- 
şirile dumnezeieşti omului lisus, patriarhul Nichifor aplică aceasta şi icoanei 
zicând: «Precum, deci, şi-a făcut prin iconomie proprii patimile trupului şi 
precum trupul se zice al lui Dumnezeu Cuvântul, aşa şi icoana (asemănarea) 
preasfântului Său trup ca proprie Lui se referă la El. Şi făcută astfel proprie 
Lui şi bucurându-se de numele comun al firilor, se numeşte şi ea cu numele 
arhetipului» 68 . 

Constantin Copronim, consecvent cu concepţia că icoana nu se deose- 
beşte de prototipul real, consideră numai Euharistia icoană a Domnului. Pa- 
triarhul Nichifor observă că în Euharistie nu avem icoana trupului Domnului 
— deşi cele din ea se săvârşesc simbolic — ci însuşi trupul Domnului. Apoi, dacă 
nu se admite o circumscriere a trupului Domnului, nu e posibilă o junghicre 
şi o mâncare a Iui nici în Euharistie. Iar dacă se consideră că circumscrierea tru- 
pului Domnului antrenează fie despărţirea lui de ipostasul Cuvântului, fie şi 
circumscrierea dumnezeirii Lui, în Euharistie nu ne împărtăşim decât cu firea 
omenească despărţită, sau se junghie şi dumnezeirea. Toate acestea sunt con- 
secinţe ale unei cugetări străine de dogma uniunii ipostatice 69 . I 

Patriarhul Nichifor respinge teza iconoclastă că Hristos nu e circum- 
scris după trup, şi cu un argument luat din lumea îngerilor şi a sufletelor. în- 



O TKOIXXilK A ICOANKI 



189 




gerii sunt circumscrişi, măcar că sunt spirite. Desigur, sunt circumscrişi spi- 
ritual, pentru că nu sunt infiniţi. Sunt circumscrişi în sensul de hotărniciţi, 
de limitaţi, de definiţi. De altfel, însuşi Dumnezeu nu e o realitate lipsită de 
posibilitatea definirii. El nu e orice. El e, dacă nu definit în sensul de limitat, 
măcar în sensul că e deosebit de neant, sau de un minus de existenţă. El e de- 
finit ca perfecţiune în toate faţă de orice imperfecţiune. El e definit în sensul 
că cuprinde în sine virtual toate definirile. Căci în El îşi au originea toate de- 
finirile pozitive. Savantul fizician B. Philibcrt, spune că numai neantul e lip- 
sit de orice definire (Der Dreicine, 1971). S-a spus că omnis determinaţii) est 
negaţia (în sensul că se neagă prin ea altceva, deci infinitatea). Mai corect ar 
fi de spus: omnes virtuales detenninationes sunt summa affirmatio. Cu cât are 
ceva determinări mai puţine, cu atât e mai puţin real. Iar nullo determinatio 
est totalis negaţia. Dumnezeu se defineşte şi prin faptul că e o Treime de per- 
soane, care se deosebesc una de alta. Fiul e altfel decât Tatăl. Dar filiaţiunea 
Lui e infinită; e infinitatea esenţei şi existenţei divine în formă filială. Iar cum 
faţa omului e chipul acestei filiaţii divine, ea e capabilă să fie un transparent 
şi un mediu al infinitei filiaţii divine, umanul ncterminând niciodată să ex- 
prime iubirea filială din care se hrăneşte. 

[ Dar în mod cu mult mai propriu sunt circumscrişi îngerii şi sufletele. 
Măcar că, prin faptul că nu au chip, nu se zugrăvesc în ceea ce sunt în ei sau 
în ele (sufletele) înseşi, îngerii sunt totuşi circumscrişi. $i sufletele la fel. Căci 
altceva e circumscrierea şi altceva zugrăvirea (peiigraphe graphe) . îngerii sunt 
circumscrişi în spaţiu şi în timp, nefiind atotprezenţi şi din eternitate. La fel 
sufletele. E circumscrisă viaţa omenească, legea lui Moise, ciclul anual. Dar 
ui se poate zugrăvi ca ceea ce sunt, în ele, ci numai prin simboluri. Dar se 
ate adăuga: prin circumscrierea lor transpare necircumscrisul dumneze- 
iesc. Deci şi prin zugrăvirea lor prin simboluri, care sunt altceva decât icoa- 

, care redă o realitate vizibilă, nu una invizibilă. 
t Dacă deci îngerul şi sufletul, deşi n-au trup, sunt circumscrise, cum nu 

c circumscris şi nu se va zugrăvi Hristos, Cel ce s-a întrupat şi a luat chip şi 
figură omenească şi s-a făcut întru toate asemenea nouă afară de păcat? 70 . 
Dacă n-ar fi circumscris după trupul Său, n-ar fi fost în spaţiu, nu s-ar fi cui- 

cat în iesle, nu s-ar fi tăiat împrejur, nu s-ar fi botezat, răstignit, înviat, n-am 
fi mântuiţi 71 . j 

Sfântul Teodor Studitul observă şi el că noţiunea circumscrierii e co- 
extensivă cu noţiunea creatului. Tot ce e creat, e circumscris. «Dacă Hristos ' 
e nccircumscris, nu numai după dumnezeire, ci şi după omenitate, atunci şi 
omeni tatea e dumnezeire» 7 -. Concluzia e un panteism vădit. 

Hristos având trup nu numai circumscris ca sufletul, ci apt de a fi şi 
zugrăvit, arată coborârea Fiului lui Dumnezeu până la ultimele trepte ale 
creaţiei, pe care le cuprinde şi omul, pentru a mântui şi îndumnezei totul. I 

Astfel, icoana ni-L arată nu numai ca circumscris, ci şi ca zugrăvit. I 
«Circumscrierea nu e opera noastră, ci a Celui ce s-a pogorât pentru noi şi a 
îmbrăcat pentru mântuirea noastră puţinătatea noastră; iar redarea în icoană 
e opera noastră a celor ce am crezut.. . şi venim la amintirea celor făcute de 
El pentru noi» 73 . I 

Icoana aparţine altei ordini decât realităţii create de Dumnezeu. Prin 
ea intervenim în realitate, nu ca să producem o alta la fel de reală cu aceea, 
ci ca să ne amintim de realitate şi să punem în evidenţă pentru noi deschideri- I 
le ei spre ordinea superioară a spiritului. Aşa cum cunoştinţa nu e realitatea 
însăşi, ci reflexul ei în noi şi deschiderea ei prin noi şi pentru noi, aşa şi icoa- I 
na e exprimarea plasticizată a cunoştinţei noastre despre prototipul real 74 . Ea 
aparţine nu ordinei ontologice, ci celei gnoseologice. Dar prin aceasta e le- 
gata de ordinea ontologică, punând-o în lumină. Dar şi prin cunoaştere şi i 
amintire ne formăm pe noi înşine. Căci fără ea n-am lua contact cu realita- 1 
tea la nivelul fiinţei noastre conştiente. Hristos n-ar lucra deplin asupra noas- | 
trâ, transformându-ne spre sfinţenie, fără icoană, fără această amintire şi des- I 
chidere prin icoană a dumnezeirii şi a umanităţii Lui sfinţite prin icoană. O 
arată aceasta pilda Occidentului creştin. Contactul cu Hristos ar fi, în afară I 
de aceea, mai puţin frecvent şi mai puţin eficient fără icoană. I 

[conomahii refuzând icoanele, admiteau semnul crucii. Patriarhul Ni- 1 
chifor scoate chiar din aceasta un argument pentru circumscrierea trupului I 
Domnului şi pentru putinţa de a fi redat în icoană. Cine primeşte crucea, tre- I 
buie să primească şi icoana şi cine refuză icoana trebuie să refuze şi crucea, I 
ca unul ce refuză circumscrierea trupului Domnului asemenea docheţilor.B 



O TEOLOGIK A ICOANKI 



191 



«Căci cum ar fi pătimit sau s-ar fi răstignit, dacă, după aiureala lor, a luat un 
trup necircumscris ?» 7S . 

Circumscrierea Domnului e implicată în «forma» Lui omenească. Iar 
aceasta nu e o apariţie lipsită de consistenţă, ci are un caracter substanţial. 
«Chip (morphe) şi fiinţă afirmă (Părinţii) că-e acelaşi lucru şi amândouă au 
acelaşi înţeles. Deci egalitatea în chip înseamnă egalitatea în fiinţă (Filip. 2, 7), 
înţelegând la Dumnezeu chipul în mod potrivit cu El. (De aceea, spuneam 
mai înainte că nici Dumnezeu nu e cu totul indefinit, sau inform, «.«.). Ast- 
fel socotesc (Părinţii) că El a luat prin chip cu adevărat şi fire omenească şi 
s-a filcut întreg om din suflet şi trup. Precum prin «chipul lui Dumnezeu» e 
Dumnezeu desăvârşit, aşa prin «chipul robului» e om desăvârşit (Adică om 
deplin definit ca atare, distinct de orice altă vietate, «.«.). Căci umilindu-se 
(kenosas) Cuvântul, nu a primit prefacerea sau preschimbarea, ci rămânând 
ceea ce era, a luat ce nu era, şi ftcându-se trup, a rămas Dumnezeu» 76 . 

Disputa stăruitoare, dacă Domnul a fost sau nu circumscris, se dato- 
reşte tainei trupului omenesc în general, care, pe de o parte, este, prin mate- 
rialitatea lui, circumscris, pe de alta, prin spiritualitatea sau raţionalitatea 
prin care e organizat şi funcţionează, indici prin sine indefinitul, pe care-1 su- 
gerează şi icoana lui, anume indică indefinitul definit al spiritualităţii umane, 
dar că în el e numai aceasta, sau indică şi spiritualitatea definit infinită divi- 
nă, dacă e şi purtătorul acesteia, cum a fost trupul Domnului. Iconomahii 
vedeau simplist numai necircumscricrea pe care o sugerează prin sine trupul 
Domnului, iar apărătorii icoanelor, deşi afirmau deodată cu circumscrierea 
lui şi infinitatea ipostasului divin, nu au găsit totdeauna cuvintele suficient 
de explicite pentru evidenţierea acestui paradox. 

In timpul mai nou a încercat S. Bulgakov să tălmăcească, pe baza aces- 
tui caracter antinomic al trupului pe de o parte omenesc, pe de alta al Cu- 
vântului dumnezeiesc, legătura strânsă ce există între circumscrierea şi necir- 
cumscrierea lui Hristos, sau între chipul dumnezeirii necircumscrise şi chipul 
omenesc circumscris al lui Hristos. Insă ci pare să fi mers prea departe în ten- 
dinţa împăcării lor, unificând cele două aspecte ale lui Hristos şi ajungând la 
iui oarecare monofizitism, sau panteism. El spune: «Primind natura ome- 
nească creată a vechiului Adam, noul Adam n-a luat asupra Sa un chip străin 

de sine, extern, ca o haină, ci chipul Său propriu, pe care El, ca Dumnezeu, 
îl are în om. Umanitatea Sa este totodată şi chipul dumnezeirii Sale, în baza 
creaţiei însăşi a omului, care are prototipul Său în umanitatea cerească a No- 
ului Adam. Hristos în trupul Său a luat chipul Său propriu, al cerescului 
Adam, icoana sa. Chipul Său dumnezeiesc e deplin străveziu în omenitatea 
Sa. Greşeala principală a iconoclaştilor, pe care o afirmau şi închinătorii icoa- 
nelor, constă în aceea că ei despărţeau, în raport cu chipul, cele două naturi 
în Hristos. După învăţătura lor, dumnezeirea, ca nevăzuta, nu are chip, iar 
umanitatea nu e străbătută de dumnezeire şi nu este chipul ei şi de aceea chi- 
pul (circumscrierea) aparţine numai trupului omenesc. în realitate, însă, în 
amândouă naturile, Hristos are unul şi acelaşi chip dumnezeiesc, dar de două 
ori, sau îndoit. După dumnezeirea Sa El este chipul Tatălui şi totodată pro- 
totipul a tot ce este, ca prototip al omului care, de aceea, şi este chipul Lui. 
Omul în Hristos este chipul direct al dumnezeirii Lui, pentru că însăşi ea are 
chip omenesc. De aceea, şi creaţia zidită după chipul dumnezeiesc poartă 
chip dumnezeiesc. De aceea e falsă premisa fundamentală a iconoclaştilor, pe 
care o împărtăşeau şi închinătorii icoanelor (sfântul Teodor Studitul şi alţii) 
că dumnezeirea lui Hristos e necircumscrisă în sensul lipsei de chip al ei; ea 
are chip în om, prin urmare poate fi circumscrisă». Iar la notă Bulgakov spune: 
«hi general, nccircumscrierea, înţeleasă ca lipsă de chip sau lipsă de formă, se 
priveşte greşit ca urmare a desăvârşirii dumnezeieşti. Mai degrabă, dimpotri- 
vă, nccircumscrierea ar însemna o nedesăvârşire. Dumnezeu este Forma for- 
melor, Chipul chipurilor, Ideea ideilor, şi c greşit a cugeta că ncmărgincrea şi 
infinitatea în sensul lipsei de chip, al haosului, al abisului, ar corespunde cu 
mărirea dumnezeiască» (Icona i Iconopocitanie, p. 95). 

Dumnezeirea pare la Bulgakov ca silită de o lege să ia o formă, iar for- 
ma ei cea mai proprie este omenitatea. In felul acesta atât dumnezeirea cât şi 
umanitatea au pe de o parte un caracter nccircumscris, pe de alta circumscris. 
Unirea lor în ipostasul unic al lui Hristos poate fi considerată astfel ca o anu- 
mită unire într-o fire. Bulgakov ajunge să vorbească, deşi cu oarecare şovăia- 
lă, de un singur chip al lui Hristos, referit la ipostasul cel unul al Lui, în care 
firile deveneau oarecum una, nu de două, ca apărătorii icoanelor, care refe- 
reau chipurile la naturi. Desigur, e o înrudire între firi, deci şi între chipuri. 

Poate apărătorii icoanelor n-au pus aceasta suficient în relief. Dar modelul si 
chipul sunt totuşi deosebite. 

E drept că Bulgakov zicea că abia pe Tabor s-a realizat unificarea de- 
plină a chipurilor lui Hristos, prin identificarea celor două firi : «Dogma hris- 
tologică se caracterizează prin unirea celor două poziţii: un unic ipostas cu o 
unică viaţă, pe lângă două naturi. Dar în privinţa icoanei atât iconomahii, cât 
I şi închinătorii icoanelor au judecat aşa: după natura omenească, mai exact 
după natura trupească, Hristos are un chip vizibil, reprezcntabil în icoană, 
| dar după dumnezeire nu-1 are şi nu e reprezcntabil în icoană. De aceea, în ra- 
port cu chipul, ei despărţeau naturile şi prin aceasta limitau puterea chipu- 
lui, deşi voiau totuşi, prin aceasta, să-1 salveze, nu să-l respingă. Dar chipul 
aparţine nu naturii lui Hristos în dualitatea ei, ci ipostasului Lui însuşi în uni- 
tatea Im Hristos; având un ipostas unic măcar că în două naturi, are şi un chip 
unic, dezvăluindu-se însă în două naturi, în mod îndoit: invizibil spiritual si 
vizibil trupeşte. Sau se poate spune că chipul acesta nu este reprezentabil în 
icoană după dumnezeirea Lui, dar e reprezentabil după omenitatea Lui. . . De 
aceea e şi posibilă icoana lui Hristos, anume după chipul Lui omenesc vizibil, 
dar totuşi identic cu chipul Lui nevăzut dumnezeiesc. . . în chipul omenesc 
străluceşte vizibil chipul Lui dumnezeiesc. O oarecare conducere spre el avem 
in Schimbarea la faţă a Domnului: pe muntele Taborului ucenicii au văzut 
pe Domnul, schimbându-şi chipul Lui, schimbându-se la faţă. Ce înseamnă 
aceasta ? înseamnă că El, deşi şi-a păstrat chipul Său omenesc propriu, acest chip 
a devemt străveziu pentru chipul Său dumnezeiesc. . . Slava aceasta este chipul 
spiritual dumnezeiesc al lui Hristos, şi proslăvirea trupului Lui; arătarea lui în 
slavă este penetrarea lui de dumnezeire, acea perihoreză de care am vorbit. 
Trupul Domnului, străluminat după înviere, are încă de acum (de la Schim- 
I barea la faţă), fără schimbare, unele din u-ăsăturile acestei proslăviri. Proslă- 
virea este această identificare a celor două naturi ale lui Hristos în unitatea chi- 
pului, pe lângă păstrarea omenităţii cereşti, veşnice şi create, a unicii umani- 
tăţi într-o existenţă îndoită» (op. cit., p. 95-96). 

Din acest limbaj oarecum ambiguu, contradictoriu al lui Bulgakov nu 
lipseşte o oarecare tendinţă panteizantă, de care se resimte şi teoria lui sofio- 
logică. Omenitatea pământească e prelungirea necesară a omenităţii cereşti a 

dumnezeirii. Cele două naturi sunt, după ei, două nu într-un sens cu totul 
propriu. Iar cele două chipuri la fel. 

Ideea de penetrare a chipului omenesc prin cel dumnezeiesc şi ideca că 
chipul omenesc este reflexul creat al modelului dumnezeiesc pot fi reţinute, 
pentru că sunt proprii Sfinţilor Părinţi. Dar aceste idei la ei nu implică uni- 
tatea chipului, ca la Bulgakov, ci dualitatea chipurilor, deşi ele sunt înrudite. 
Ele se deosebesc şi se înrudesc, cum se deosebesc şi se înrudesc chipul şi pro- 
totipul. Şi această interpretare e suficientă pentru a explica «vederea» necir- 
cumscrisului dumnezeirii prin trupul circumscris al Iui Hristos, sau capacita- 
tea omenescului de a se face străveziu pentru prototipul dumnezeiesc. Fără 
să considerăm chipul omenesc modul unic şi necesar de manifestare a dum- 
nezeirii, totuşi omenitatea fiind creată de Dumnezeu după chipul Lui, e un 
mediu la maximum adecvat pentru transparenţa dumnezeirii prin ea. Dar nu 
din puterea sa şi rămânând despărţit arată omenescul prin sine dumnezeies- 
cul. Nici dumnezeiescul nu se manifestă în mod necesar prin omenesc. Când 
dumnezeirea se manifestă prin chipul omenesc, se manifestă de bunăvoie şi 
pentru că acesta se străduieşte şi el, prin puritate şi deschidere către Dumne- 
zeu ca să se manifeste prin el. Iar atunci Dumnezeu se arată transfigurând 
omenescul, ridicându-I spre Sine, unindu-se cu el. Dumnezeiescul e mereu 
un plus infinit faţă de omenesc, ridicându-1 mereu mai sus pe acesta. 

Chipul omenesc c chip de rob faţă de chipul lui Dumnezeu care e chip 
de Stăpân. Dumnezeu păstrează în Hristos, deosebit de chipul de rob pe ca- 
re-1 asumă benevol, chipul Său de Stăpân şi când îşi arată chipul Său dum- 
nezeiesc prin chipul de rob, se vede că e deosebit de chipul de rob şi nesfâr- 
şit în bogăţia slavei Lui de Stăpân faţă de ceea ce este chipul de rob prin sine. 
Totuşi chipul robului a devenit în Hristos chip al Stăpânului, fără ca acesta 
să înceteze a fi simţit şi ca Stăpân. Stăpânul ia purtarea umilită şi frăţească 
faţă de robi, dar prin aceasta înalţă chipul de rob în Sine şi în aceia, dar me- 
reu se simte că înălţarea vine de la El, de la Stăpânul. Robul e făcut împreu- 
nă fiu cu Fiul Tatălui, iar în Hristos e ftcut el însuşi Fiul Tatălui, dar se ştie 
mereu că a devenit aceasta prin asumare, nu de la sine. Stăpânul vrând să fie 
rob, ca să facă pe rob Fiu, nu uită că e mereu şi Stăpân, precum nu uita că e 
şi rob devenit Fiu. Iar faptul că poate fi simultan şi una şi alta, unul şi ace- 

laşi subiect, sau ipostas, arată şi capacitatea chipului de rob de a fi transpa- 
rent al chipului de Stăpân, sau capacitatea Stăpânului de a se face rob, adică 
înalta calitate ce a dat-o prin creaţie robului. 

Desigur, într-un fel, chipul nu se referă numai la natură, ci şi la ipos- 
tas. Din acest punct de vedere, se poate vorbi de o anumită unitate a celor 
două chipuri în Hristos, dar aceasta e o unitate compusă, cum şi ipostasul e 
o unitate compusă. Sau omul e înălţat, transfigurat de dumnezeire, fără ca să 
fie desfiinţat. 

E drept că apărătorii icoanelor covârşiţi de măreţia chipului de Stăpân 
al lui Dumnezeu au stăruit mai mult asupra deosebirii celor două chipuri. 
Dar ei au afirmat totuşi că chipul de rob e un transparent al chipului Stăpâ- 
nului. Insă nu au stăruit asupra acestui fapt. De aceea se va cuveni să se stă- 
ruie în viitor asupra capacităţii chipului de rob de a fi transparent al chipu- 
lui Stăpânului. Aceasta o cere conştiinţa de sine mai adâncită a omului de azi. 
Bulgakov are meritul de a fi atras atenţia asupra acestei necesităţi. Dar a mers 
prea departe. De aceea recunoscându-sc problema, va trebui să se păstreze un 
echilibru în răspunsul cerut de ea. De altfel dacă apărătorii teologi ai icoane- 
lor au stăruit mai puţin în doctrină asupra transparenţei omenescului pentru 
dumnezeiesc în Hristos, iconarii bizantini şi închinătorii ortodocşi au dat o 
expresie mai vie acestui fapt. Iconarii au rezolvat această problemă prin arta 
lor. Căci icoana bizantină redă de fapt transparenţa necircumscrisului divin 
prin faţa circumscrisă umană; iar prin aceasta au descoperit adâncimea di- 
mensiunii umanului şi frumuseţea lui indefinită în Dumnezeu. Prin aceasta 
s-a realizat o anumită unitate a chipurilor fără desfiinţarea deosebirii lor. 

Occidentul, mergând pe linia nestoriană a despărţirii umanului de 
Dumnezeu chiar în tablouri, n-a putut descoperi dimensiunile frumuseţii in- 
definite a umanului, oricât a stăruit în redarea umanului. Căci umanul pic- 
turii occidentale a rămas un uman închis în limitele naturii. Dar acest uman 
nu e tot umanul. 

2. Caracterul individual al umanităţii lui Hristos, ca baza a posibi- 
lităţii redării Lui în icoană. 

Apărătorii icoanelor, făcând din circumscrierea lui Hristos după ome- 
nitatc, deci din posibilitatea redării ipostasului Lui însuşi în icoană, o dova- 
dă a uniunii ipostatice, iconomahii au încercat să conteste chiar circumscrie- 
rea firii omeneşti a lui Hristos. In sprijinul acestei necircumscrieri a firii ome- 
neşti a Mântuitorului au adus argumentul că Hristos nu a avut o fire umană 
individuală, ci firea umană universală. 

Respingând această teorie, apărătorii icoanelor au adus o nouă clarifi- 
care a definiţiei hristologice de la Calcedon. Ei se întemeiau pe sfântul Vasi- 
le cel Mare care spunea că firea nu există în generalitatea ei necircumscrisâ, 
ci determinată într-un individ. «Căci acela spune că ipostasul este cel care în- 
făţişează şi circumscrie comunul şi necircumscrisul în vreun lucru prin însu- 
şirile adăugate» 77 . 

Iconomahii, afirmând împotriva apărătorilor icoanelor că icoana nu 

redă nici măcar firea omenească a lui Hristos, erau stăpâniţi de concepţia gre- 
şită a unui mod abstract de considerare a firilor lui Hristos. Ei socoteau că 
firile se pot constata într-o existenţă de sine în Hristos, nu în ipostas, deci că 
şi icoana ar trebui să redea umanitatea în generalitatea ei abstractă. Şi cum 
icoana nu o poate face aceasta, căci omenitatea universală nu e circumscrisă, 
icoana nu redă nici măcar omenitatea lui Hristos. 

Faţă de această teorie, sfântul Teodor Studinil afirmă că firile nu exis- 
tă abstract şi separat în Hristos şi de aceea nici icoana nu poate reda nici mă- 
car firea omenească luată în sine, cu atât mai puţin pe cea dumnezeiască. 
Icoana redă firea omenească determinată în ipostasul concret al lui Iisus 
Hristos, care i-a dat anumite caracteristici individuale şi a săvârşit prin ea 
anumite fapte, care-1 deosebesc de oricare alt om. De aici urmează că, daca 
firea umană a lui Iisus se prezintă cu însuşirile ei individuale, dacă ea e de- 
terminată individual, aceasta se datorează faptului că e purtată de un anume 
ipostas şi deci însuşi acel ipostas e redat în icoană prin ea. Şi cum ipostasul 
care o poartă şi o configurează ipostatic într-un anumit fel unic e dumneze- 
iesc, însuşi acest ipostas dumnezeiesc e redat prin ea. Icoana redând pe omul 

concret Hristos, adică nu o umanitate abstractă şi de sine, ci umanitatea 
ipostasiată, deci organizată de Cuvântul lui Dumnezeu, îl redă pe Cuvântul 
lui Dumnezeu însuşi devenit om. 

Prin aceasta se răspundea la teza iconomahilor că în Hristos umanita- 
tea nu are nişte caractere determinate individual şi, dacă icoana redă o astfel 
de umanitate, i se atribuie un ipostas uman separat în sens nestorian. Ei zi- 
ceau: «Dacă Hristos a luat în mod minunat în ipostasul Său trup, dar acesta 
nu are nişte caracteristici, neindicând pe cineva anume (ton tina me semain~ 
ousan), ci pe omul universal, cum poate fi acest trup pipăit şi pictat în dife- 
rite culori ?»78, Sfântul Teodor Studitul observă că această concepţie duce la 
anularea întrupării. «Căci dacă trupul nu arc nişte caracteristici care indică pe 
cineva anume, ci pe omul universal, cum a subzistat ? Pentru ca firea univer- 
sală subzistă (există concret) numai în indivizi... Dacă nu sunt indivizii, pie- 
re omul universal. Dacă, deci umanitatea nu subzistă în Hristos ca în cineva, 
urmează că trebuie să zicem că s-a întrupat fictiv»? 9 . 

Iconomahii socoteau în chip ciudat că universalul poate exista concret 
(universalia ante res), că esenţa poate exista concret, nea vând nevoie de o ro- 
tunjire ipostatică. Sfântul Teodor Studitul spunea că universalul nu există 
concret, ci e contemplat numai cu mintea în ipostasuri (universalia in rebus). 
Dacă Hristos nu e om individual, umanitatea Lui n-a existat concret. Aceas- 
ta, însă, contrazice istorisirii evanghelice. «Cele prin care se văd cele univer- 
sale sunt mintea şi cugetarea, iar cele prin care se văd cele individuale sunt 
ochii care văd cele sensibile.» Dacă deci, Hristos a luat firea noastră univer- 
sală, care nu se vede, într-un indh-id, ea poate fi contemplată numai cu mintea 
şi tatonată numai cu cugetarea. Dar, zice către Toma: «Pentru că m-ai văzut, ai 
crezut». Şi iarăşi: «Adu mâna ta şi o pune în coasta Mea» (Ioan 29, 27)< S0 . 
Desigur, trebuie adăugat că individualul nu se reduce numai lasensibil. Dar 
în planul nostru se manifestă prin sensibil. în fond, individual e şi ceea ce are 
o esenţă spirituală. Dar sfântul Teodor Studitul n-a întreprins să arate aceasta. 
Dacă Hristos a avut o umanitate universală care se contemplă numai 
cu mintea, El n-a existat ca om concret, ci umanitatea Lui e contemplată nu- 
mai în ceilalţi indivizi umani. Adică Fiul lui Dumnezeu s-a făcut om nu în 
sensul că s-a născut ca un om concret, ci în sensul că ne poartă pe toţi, fără 

a fi unul dintre oameni. Hristos nu e un cine deosebit ca om, ci noi toţi îl 
constituim pe Hristos ca umanitate universală. «Zicând om, indic fiinţa 
umană.» Iar adăugând pe cineva, indic ipostasul, circumscriere compusă din 
anumite însuşiri, prin care se deosebesc cei ce se împărtăşesc de aceeaşi fire, 
ca de pildă Petru şi Pavel. Deci Hristos spunând Iudeilor: «Acum căutaţi să 
mă omorâţi pe Mine», dacă ar fi spus numai: omul, ar fi indicat numai pe 
omul universal. Dar adăugând: «care v-a vorbit adevărul» (Ioan 8, 4) a indi- 
cat ipostasul sau persoana proprie. Căci pronumele care e egal cu cineva. 
Deci, deşi a luat firea generală, [a luat-o] pe cea contemplată într-un individ, 

în care se şi circumscrie** 1 . 

Hristos nu e numai om în general, ci şi om individual. De aceea, lân- 
gă apelativul generic de om, în care c una cu toţi oamenii, are şi numele pro- 
priu de Iisus, care II arată ca ipostas deosebit de ceilalţi oameni. «Dacă deci 
Hristos, fâcându-se om, ar fi numit de Scriptură numai Dumnezeu şi om, ar 
fi luat numai firea universală a noastră, care, aşa cum s-a arătat, dacă nu e 
contemplată în individ, nici nu subzistă.» Dar Gavriil zice către Fecioara: 
«Iată vei lua în pântece şi vei naşte Fiu şi vei chema numele lui Iisus» (Luca 
I, 32). Deci nu numai cu apelativul om, ci şi cu numele propriu a fost che- 
mat Hristos, cu numele care II deosebeşte prin proprietăţile ipostatice de cei- 
lalţi oameni. Şi, de aceea, e şi circumscris» 82 . 

Desigur, umanitatea purtată individual, sau într-un ipostas propriu de 
Fiul lui Dumnezeu, nu-L lipseşte pe El de calitatea de a cuprinde în Sine ca 
om tot ce e propriu naturii umane, adică natura umană în universalitatea ei. 
Iisus a restabilit în Sine, mai mult decât orice persoană umană, universalitatea 
naturii umane, neîngustând-o, neştirbind-o prin nici o tendinţă de egoism şi de 
opoziţie faţă de ceilalţi oameni, cum se întâmplă aceasta în oamenii stăpâniţi 
de păcate. Ipostasul nu înseamnă o îngustare a generalităţii naturii, ci modul 
ei de a exista ca un cine, care în normalitatea lui realizează tendinţa ei de a se 
dărui tuturor, de a se manifesta în concret ca aparţinând tuturor. Dacă natu- 
ra umană e virtual comună tuturor, ca actualizează acest fapt prin ipostasuri, 
ca acest caracter să nu fie numai un fapt de natură, ci şi de decizie şi de iu- 
bire. Din acest pvmct de vedere Hristos este mai universal decât orice om, 
este omul universal prin excelenţă, încât în El nu mai e nici o tendinţă de se- 

parare de ceilalţi oameni, ci de cuprindere a tuturor şi întrucât, prin aceasta, 
are în Sine ceea ce vibrează la simţirile tuturor. în El ne regăsim toţi în ori- 
ce pornire bună, în orice simţire bună. El suferă cu toţi şi pentru toţi, pen- 
tru că într-un anumit fel îi cuprinde pe toţi, ftră a înceta să fie o persoană 
proprie şi ceilalţi, la fel, nu încetează de a fi persoane proprii. în direcţia 
aceasta se dezvoltă toţi cei ce îi urmează Lui. 

In sensul acesta, fără a-1 contrazice în fond pe sfântul Teodor Studitul^ 
despre natura comună ce e purtată de mai multe ipostase în Sfânta Treime, 
Vladimir Lossky spune că faptul acesta e un model al modului cum e purta- 
tă natura comună umană de ipostasele umane, care se deosebesc totuşi, cum 
se deosebesc şi ipostasele divine, nu prin faptul că separă această natură şi o 
fac să fie deosebită în fiecare, ci prin faptul că o dăruiesc altfel şi altfel. 

La oameni, creaţi după chipul lui Dumnezeu, zice el, «noi putem afla 
pornind de la dogma trinitară, o natură comună, existând în mai multe ipos- 
tasuri create. Dar, în realitatea lumii căzute, existenţele umane tind să existe 
prin excluderea mutuală, afirmându-se prin opoziţie cu celelalte, fărâmiţând 
unitatea naturii, posedând fiecare pentru sine o parte a naturii pe care voia 
mea o opune la ceea ce nu sunt cu. Sub acest aspect ceea ce noi numim o 
persoană umană nu e cu adevărat o persoană umană, ci un individ, adică o 
parte a naturii umane mai mult sau mai puţin asemenea celorlalte părţi sau 
indivizi umani... Dar, ca persoană în sensul adevărat şi teologic al cuvântu- 
lui, o existenţă umană nu e limitată la natura sa individuală; ea nu e numai 
o parte dintr-un tot, ci fiecare conţine virtual totul, ansamblul cosmosului te- 
restru, al cărui ipostas este». 

Sfântul Maxim Mărturisitorul vorbeşte şi el de tăierea în părticele a na- 
turii umane, tăiere adusă de păcat, în urma căruia indivizii care o compun se 
mănâncă întocmai ca reptilele^. Prin Hristos s-a restabilit unitatea în iubi- 
re, încât fiecare îl socoteşte pe celălalt ca pe sine însuşi (Ep. II, P. G. 91, 386). 

Deci trebuie să afirmăm atât faptul că natura umană subzistă în ipos- 
tase deosebite, cât şi faptul că, în starea adevărată, fiecare ipostas cuprinde 
toată natura. Dacă n-ar cuprinde toată natura, oamenii n-ar realiza iubirea 
între ei. Dacă natura n-ar exista în persoane neconfundate, iubirea de aseme- 
nea ar fi cu neputinţă. 

Dacă Fiul lui Dumnezeu s-ar fi făcut numai om în general, s-ar fi fă- 
cut purtătorul umanităţii în general, fără voia ei, oamenii şi-ar fi pierdut ca- 
racterul lor de persoane. Ar fi constituit o singură masă impersonală, purta- 
tă de divinitate în sens panteist. Iar Hristos n-ar mai fi fost propriu-zis o per- 
soană. N-ar mai fi existat o conştiinţă de sine nici în oameni, nici în Hristos. 
ca om. Cu aceasta ar fi devenit imposibilă şi iubirea între persoană şi persoa- 
nă, deci şi iubirea lui Hristos ca persoană faţă de persoanele omeneşti. 

Am spus că în noţiunea de ipostas sau de persoană se implică faptul re- 
laţiei cu alte persoane care poartă aceeaşi fire, sau o fire care depinde de firea 
purtată de alte persoane (cum e cazul între persoanele umane şi cele divine). 
Logosul divin creând toate persoanele umane după chipul Său, cuprinde în 
relaţia cu Sine toate persoanele umane mai mult decât se cuprind ele însele 
în mod reciproc, dar, totuşi, El rămâne o persoană distinctă, ca model şi sus- 
ţinător al lor. Ele cultivă relaţia cu El şi între ele şi prin conştiinţa şi voinţa 
lor, odată ce sunt persoane după chipul supremei Persoane şi nu obiecte. Ca- 
litatea aceasta de persoană distinctă, dar cuprinzătoare a tuturor persoanelor 

umane mai mult decât se cuprind acestea între ele, se reflectă şi în calitatea 
Sa de om, în întruparea Sa. 

Iconomahii refuzau să considere firea umană a lui Hristos determina- 
tă ipostatic de Cuvântul lui Dumnezeu în mod individual, pentru a se păstra 
ca persoană între persoanele omeneşti şi prin urmare de a le păstra pe ele în 
condiţia de chipuri ale Lui ca persoane distincte, dar unite prin unitatea firii 
şi prin iubire. Ei preferau să considere firea omenească asumată de El ca 
scoasă din condiţia în care a fost creată, aceea de a subzista în persoane dis- 
tincte; preferau să considere firea umană asumată de El, fie modificată de El în 
sens monofizit, adică oarecum pierdută în fiinţa dumnezeiască, fie nedetermi- 
nată ipostatic, acuzând de nestorianism pe apărătorii icoanelor, care socoteau 
firea umană asumată de Hristos, ca fiind înzestrată cu anumite caractere in- 
dividuale umane (determinate de ipostasul divin însuşi). 

Sfântul Teodor Studitul precizează că Hristos şi ca om e o persoană 
deosebită, fiind şi în privinţa aceasta «tuiul ca noi» (eis kath y hemas) , deşi e în 
acelaşi timp Dumnezeu. Precum în Treime se deosebeşte ca persoană divină 
de celelalte persoane divine, «aşa aici se deosebeşte de toţi oamenii prin în- 

suşiri ipostatice proprii»»». El nu poate fi deosebit în ordinea umană de ca- 
racterul de persoană pe care îl are în ordinea divină. Caracterul personal al 
Lui ca Dumnezeu asigură caracterul personal al Său ca om şi deci al tuturor 
oamenilor. Intrupându-Se, Fiul lui Dumnezeu a cinstit şi a dus până la capăt 
realizarea oamenilor ca persoane, nu umanitatea ca o masă impersonală. El 
s-a făcut întru toate asemenea lor, ca să-i facă şi pe ei ca pe Sine: persoană 
umană plenar realizată prin Dumnezeu. S-a făcut frate al nostru al fiecăruia 
din noi în parte, ca să ne facă pe fiecare din noi frate al Său, ca să poată avea 
o comuniune cu fiecare din noi în parte. Şi a intrat şi ca om în relaţie perso- 
nală cu Tatăl, în relaţia în care trebuie să ajungă fiecare om ca persoană. Fie- 
care om e chemat să fie un partener personal de iubire al lui Dumnezeu în 
eternitate şi toţi oamenii să fie parteneri personali în iubirea dintre ei. 

Prin teoria umanităţii universale a lui Hristos, iconomahii urmăreau să 
submineze icoana în două feluri: pe de o parte conchizând că omenitatea lui 
Hristos, neavând un caracter individual, nu e circumscrisă, deci nu poate fi 
redată în icoană, pe de altă parte, că ipostasul divin nu-şi poate semnala pre- 
zenţa prin caracterele unei omenităţi individuale, personale, concrete, redată 
in icoană. In această atitudine ci manifestau un dispreţ pentru uman, pentru 
umanul concret, o neîncredere că acest uman poate fi un transparent al diva- 
nului, al infinităţii. Pentru ei, credinciosul, privind icoana, n-ar privi pe Hris- 
tos devenit om individual, concret, ci umanul în general; iar cum acesta nu 
poate fi redat în icoană, trebuie să se renunţe la icoană. 

Dimpotrivă, sfântul Teodor Studitul, dovedind cu texte patristice că 
Hristos a avut o omenitate individuală, deci circumscrisă, demonstra pe de 
o parte, că omenitatea Lui poate fi înfăţişată în icoană, iar pe de altă parte, că 
omenitatea aceasta fiind a lui Hristos însuşi, deci fiind determinată de însuşi 
ipostasul lui divin, prin redarea ei în icoană se redă nu un om deosebit de 
Dumnezeu-Cuvântul, ci Dumnezeu-Cuvântul însuşi, adică o persoană ome- 
nească identică cu persoana dumnezeiască. Apărătorii icoanelor aveau o 
mare încredere în legătura dintre concretul uman şi Dumnezeu cel transpa- 
rent şi activ prin el. Iconomahii dispreţuiau concretul uman şi rupeau orice 
legătură între el şi dumnezeire. 

Sfântul Teodor Srudiail observa: «Dacă Hristos e cineva (ft>), este şi 
circumscris, fiind caracterizat prin proprietăţi ipostatice» S6 . Iar ipostasul care 
II face să existe în mod deosebit de ceilalţi oameni este ipostasul divin 87 , adi- 
că Hristos a devenit un om personal, pentru că Cel ce s-a făcut om e o per- 
soană dumnezeiască, nu dumnezeirea în general. Caracterul Lui de persoană 
distinctă în Dumnezeu dă un caracter personal distinct trupului Său, ori II 
face pe Hristos şi ca om o persoană distinctă şi, în general, acest caracter per- 
sonal al lui Dumnezeu explică existenţa oamenilor ca persoane distincte. 
Doctrina ortodoxă despre icoane implică excluderea panteismului până în sâ- 
nul dumnezeirii. In cinstirea icoanei se manifestă caracterul profund perso- 
nalist al creştinismului răsăritean. 

Iconomahii nu puteau admite că ipostasul Cuvântului poate să dea un 
caracter individual firii omeneşti asumate. Ei nu înţelegeau că ipostasul nu 
poate fi decât firea în starea ei de sine concretă şi că în cazul lui Hristos nu 
s-a călcat aceasta, că Logosul întrupându-se a devenit om după felul celor- 
lalţi oameni, care se constituie ca stări de sine concrete ale firii umane. El nc- 
fiind numai om, ci şi Dumnezeu, existenţa Sa ca ipostas uman fiind totoda- 
tă existenţa Sa şi ca ipostas divin, starea de sine a firii Sale umane e starea de 
sine împreună cu starea de sine sau în starea de sine a firii dumnezeieşti for- 
mând împreună — stare de sine. 

Peste tot iconomahii nu admiteau chenoza Cuvântului. Ei admiteau 
întruparea Cuvântului numai ca o ridicare a firii omeneşti la nivelul Său, nu 
ca o coborâre a Lui la nivelul ei. Adică nu admiteau o ridicare a omului ca 
om concret. Teza lor despre caracterul universal şi nccircumscris al firii umane 
a lui Hristos e o teză monofizită. Respingerea ei de către Biserică prin apă- 
rarea icoanelor a fost respingerea ultimei forme în care s-a afirmat monofizi- 
tismul. Aceasta e semnificaţia hristologică esenţială a luptei Bisericii pentru 
icoane. Precum ipostasul Cuvântului şi-a însuşit patimile şi moartea noastră, 
fără sâ devină după firea Sa dumnezeiască pătimitor şi muritor, aşa şi-a însu- 
şit şi individualizarea ca om şi circumscrierea. Dând caracter individual firii 
omeneşti asumate, El însuşi şi-a dat ca om asemenea caractere. Iar aceasta 
pentru că şi ca Dumnezeu e persoană distinctă, nu natură. Iconomahii nu 
admiteau aceasta; ei socoteau că a admite caractere individuale pentru firea 

umană a lui Hristos înseamnă a introduce în El un ipostas uman deosebit de 
cel divin. Ei ziceau: «Dacă Cuvântul a luat în ipostasul Său firea umană, oda- 
tă ce aceasta este invizibilă şi fără formă şi farâ figură, dacă i se dă o figura 
prin circumscriere, se va introduce o altă persoană în ipostasul lui Hristos. 
Iar aceasta este absurd şi propriu ereziei lui Nestorie» 88 . Ei nu înţelegeau că 
însuşi ipostasul divin poate să dea forma umană omenităţii asumate, ca Cel 
ce a creat-o cu această formă. 

Sfântul Teodor Studitul recunoaşte, de fapt, că firea omenească în ge- 
neralitatea ei e invizibilă, necircumscrisă, fără figură, dar nu recunoaşte că a 
fost lăsată în această stare prin primirea ei în ipostasul Cuvântului. Arătând 
cu citate biblice că Hristos a fost un «eu» deosebit de alte «euri» şi anume 
proprii umane, adaugă că acest caracter nu şi 1-a avut ca un ipostas uman de- 
osebit de cel divin, ci însuşi ipostasul divin i-a dat firii umane acest caracter 
individual şi, prin urmare, însuşi El s-a făcut ca om purtător de caractere in- 
dividuale şi de circumscriere, deşi ca Dumnezeu nu e circumscris, dar are to- 
tuşi nişte însuşiri personale deosebitoare în sânul Sfintei Treimi, care sunt 
virtual baza putinţei de a se personaliza ca om, iar mai înainte de aceasra, a 
putinţei de a crea pe oameni ca persoane distincte, dar unite în aceeaşi natu- 
ră după chipul lui Dumnezeu. Noi nu suntem nestoricni ca să admitem că 
firea umană în Hristos e circumscrisă datorită unui ipostas uman deosebit de 
Cel divin, zicea el. «Deoarece, după învăţătura Bisericii, mărturisim că ipo- 
tasul Cuvântului s-a făcut ipostasul comun al celor două firi, ipostaziind în 
sine firea omenească, împreună cu însuşirile particulare ce o deosebesc de 
ceilalţi de lui neam cu El; pe drept cuvânt spunem de acelaşi ipostas al Cu- 
vântului că e necircumscris după firea dumnezeiască, dar devenit circumscris 
după fiinţa noastră asumată de El». Căci avea în El puterea să o circumscrie 
pe aceasta şi prin urmare să se arate pe Sine însuşi, prin caracterele acestea date 
ei de El, ca circumscris. Căci, «firea omenească nu-şi are subzistenţa într-o 
persoană de sine stătătoare şi circumscrisă în sine, afară de ipostasul Cuvân- 
tului, ci în însuşi Acesta, ca să nu fie fire neipostaziată. Şi în Acesta e con- 
templată ca într-un individ»*^. Din însăşi lucrarea Cuvântului lui Dumnezeu 
îi vine firii omeneşti circumscrierea şi prin ea se arată El însuşi circumscris, 
întrucât s-a circumscris în manifestarea Sa în acest efect. Afirmaţia iconoma- 

hilor, că ipostasul divin nu se împacă cu individualizarea şi cu circumscrierea 
Lui după firea omenească şi că admiterea circumscrierii lui Hristos implică o 
persoană umană deosebită, ducea la contopirea firii umane cu cea dumneze- 
iască, sau Ia contestarea puterii lui Dumnezeu de a fi creat persoane umane 
circumscrise şi de a face aceasta şi cu natura asumată de El 9 * 1 . 

Dogma hristologică de la Calcedon, după care însuşi Fiul lui Dumne- 
zeu şi-a format o umanitate reală, menţinând-o, afirmând-o şi desăvârşind-o 
pe aceasta în toate cele proprii ei, impune ca ipostasul cel unul al lui Hristos 
să fie circumscris, nu după dumnezeirea pe care n-a văzut-o nimenea dintre 
oameni vreodată, ci după omenitatea contemplată de El ca într-un individ. 
Altfel, cum ar fi Mijlocitorul între Dumnezeu şi om, Cel ce n-ar avea însuşi- 
rile personale ale celor două firi din care este ? y *. 

A fi Mijlocitorul pentru oameni înseamnă a fi dintre ei după firea ome- 
nească, dar deosebit după cea dumnezeiască şi totuşi unul şi Acelaşi. Căci 
dacă n-ar fi deosebit de ei, ci ar fi în toate una cu ei, n-ar fi Mijlocitor, căci 
n-ar trebui Mijlocitor. Mântuirea s-ar realiza atunci mecanic, nu prin consim- 
ţire şi efort personal; sau n-ar exista mântuire, pentru că ar exista o anulare 
a persoanelor umane. 

Iconomahilor li se părea că cinstitorii icoanelor nu se menţin la duali- 
tatea firilor lui Hristos, când socotesc că îl pot înfăţişa în icoană, pentru că 
nu pot reda în omenitatea circumscrisă dumnezeirea necircumscrisă. Sfântul 
Teodor Studitul le arată că icoana nu pretinde să redea firile, ci ipostasul, 
pentru că firile nu există în generalitatea lor abstractă, ca să poată fi redate ca 
atare în icoană, ci în ipostas. Iar stând în ipostas, firea omenească a lui Hris- 
tos are anumite caractere individuale şi cum acestea îi sunt imprimate de 
ipostasul Cuvântului, sau îl manifestă pe El, nu se mai poate spune că icoana, 
redând această fire determinată de ipostasul Cuvântului, o redă separată de 
dumnezeire, sau independentă de ipostasul dumnezeiesc. 

A reda pe Hristos după omenitatea ipostaziată de Cuvântul şi în Cu- 
vântul, înseamnă a-L reda în momentele şi în actele vieţii Lui pământeşti, 
care II disting de toţi oamenii, înseamnă a-L reda în actele săvârşite exclusiv 
de acest ipostas divin prin umanitatea asumată, acte pe care nu le putea să- 
vârşi nici un om care e numai om. Iar în aceste acte se arată însuşi trupul Lui 

întipârit de ele în mod deosebit: trup născut din Fecioară, trup schimbat la 
fa a, trup mviat. A reda mi astfel de trup capabil de astfel de fapte, sau capa- 
b.l sa fie mediu al unor astfel de fapte, înseamnă a-L reda pe Fiul lui Dum- 
nezeu cel întrupat, nu a reda o fire omenească separată. Şi această redare e 
posibila, deşi ea nu e una cu prezenta vie, substanţială a lui Hristos în icoa- 
na, ata cuvintele lui Teodor Studitul în acest sens: «Se redă în icoană ipos- 
tasul, dar nu firea a ceea ce e redat. Căci, cum s-ar reda în icoană firea ce nu 
se contemplă decât in ipostas ? Aşa de pildă se redă în icoană Petru, nu pen- 
tru ca e fiinţă raţională (cuvântătoare), capabilă de minte si ştiinţă, căci aceas- 
ta nu-, e propriu numai lui Petru, ci şi lui Pavel şi Ioan şi tuturor celor de 
aceeaşi specie. C, pentru că, primind pe lângă definiţia comună, unele însu- 
şiri particulare, ca nasul încovoiat, sau turtit, sau părul creţ, sau orice altce- 
va care caracterizează înfăţişarea proprie lui, se deosebeşte de indivizii de 
aceeaşi natură... Aşa şi cu Hristos. Nu pentru că e om pur şi simplu - pe lân- 
gă faptul că e ş, Dumnezeu - se redă în icoană. Ci, pentru că se deosebeşte 
de toţi cei de o fire prin proprietăţile ipostatice, şi e răstignit şi în cutare fel 
la chip. Deci e circumscris Hristos după ipostas, deşi după dumnezeire e ne- 
circumscns, dar nu prin naturile din care e compus»^. 

Sfântul Teodor Studitul afirma că, dacă Fiul lui Dumnezeu nu s-a cir- 
cumscris ca om, întrupându-sc, toată taina întrupării e o nălucire. «Tot ce în- 
tâlnim nu e specie ce are raţiunea universalului. Căci aceasta e nevăzută, fără 
forma şi fără figură şi de aceea necircumscrisă. Ci e individ ce se constituie 
din proprietăţi particulare. Căci acesta e văzut, se mişcă şi grăieşte si de aceea 
c circumscris ca Ioan şi Iacob. Dacă, deci, Hristos e necircumscris, nu se 
vede, nu se m.şcă şi nu vorbeşte cu glas articulat, nu are limbă şi buze, nu 
mănâncă, nu bea, nu doarme, nu veghează, nu lucrează şi nu pătimeşte nimic 
din ceea ce lucrează şi pătimeşte fiecare. Iar dacă e mărturisit în acestea cum 
nu e circumscris i Afară de cazul când taina iconomiei este o nălucire»^ Pe 
de o parte Hristos fiind om adevărat, lucrează şi pătimeşte asemenea unui 
om obişnuit. Insă, pe de altă parte, fiind şi Dumnezeu, EI face si realizează 
erecte pe care nu le obţine nici un om, dar tot prin fapte văzute ca ale oame- 
nilor. Prin aceasta se arată din nou că icoana, redând şi ceea ce e comun lui 
rlnstos cu toţ, oamenii, dar şi ceea ce prin fapte văzute realizează ca efecte 

mai presus de toţi oamenii, redă prin circumscrierea umană necircumscrierea 
divină, adică redă prin uman transparenţa divinului. 

După iconomahi, omenitatea lui Hristos nu e circumscrisă, pentru că 
ipostasul dumnezeiesc, unul din Treime, nu s-a putut circumscrie, deci n-a 
putut circumscrie nici umanitatea asumată, ci a facut-o necircumscrisă. 
«Dacă Fiul lui Dumnezeu este chipul neschimbat al Tatălui, încât Tatăl se 
vede prin El, potrivit cuvintelor «Cel ce M-a văzut pe Mine a văzut pe Ta- 
tăl» (Ioan 14, 9), e necesar să zicem că Cel ce a provenit din Tatăl cel necir- 
cumscris e si El nccircumscris. Căci altfel, cum s-ar vedea Cel necircumscris 
în Cel circumscris ? Deci Hristos e necircumscris» 94 . De fapt, iconomahii re- 
cunoşteau, chiar fără să vrea, prin aceste cuvinte că Tatăl se vede prin Hris- 
tos cel vizibil, deci circumscris; că, adică, prin Hristos cel vizibil, vedeau ceea 
ce e mai presus de vizibilitate. 

Dar prin intenţia lor de a nega ceea ce trebuiau totuşi, fără voie, să re- 
cunoască, ei anulau Revelaţia Fiului lui Dumnezeu în lume, săpau o prăpastie 
de netrecut între El şi lumea văzută. Pe drept cuvânt li se putea răspunde: 
dar aainci nici cuvântul grăit de Hristos nu e al Fiului lui Dumnezeu, căci şi 
el e circumscris, ca sunet şi prin organele trupeşti prin care e rostit; deci şi 
prin el se circumscrie ipostasul divin. Rămâne o taină de necontestat faptul 
rezonanţei sau al iradierii necircumscrisului prin circumscris, pe de o parte 
circumscriindu-se, pe de alta rămânând necircumscris, ca o rezervă infinită 
de comunicare. 

Iconomahii preferau să considere şi firea omenească tlirată din planul 
accesibil prin ipostasul Cuvântului, adică dezmărginită şi anulată, decât sâ-L 
admită pe El venit în planul accesibil şi capabil ca să păstreze mărginitul pe care 
El însuşi 1-a creat la sânul iubirii ocrotitoare şi desăvârşitoare. In cugetarea 
lor simplistă nu erau în stare să vadă antinomicul în Persoana lui Hristos: co- 
existenţa şi interpenetrarea vizibilului şi a invizibilului, a creatului şi a necrea- 
tului, sau mai bine-zis prezenţa invizibilului şi a necreatului în vizibil şi în 
creat, şi deci şi a necircumscrisului în circumscris. Ei concepeau divinitatea 
rigid închisă în ea însăşi, în «limitele» necircumscrierii şi ale infinităţii, în in- 
capacitatea iradierii ei, în finit şi în circumscris, fără necesitatea de a-L desfi- 
inţa pe acesta. Ei nu aveau o înţelegere personalistă a lui Dumnezeu, înţele- 

gcrca unui Dumnezeu liber şi lucrând potrivit iubirii, ci lunecau într-o înţe- 
legere naturistă a unui Dumnezeu, supus unor legi rigide, de diferenţieri şi 
asimilări succesive ale tuturor, ale unui proces asemenea celor ale naturii. 

Sfântul Teodor Studitul le atrage atenţia că precum Hristos născut din 
Tatăl e necircumscris, aşa născându-se din Maică omenească e circumscris^, 
Iar naşterea din Tatăl e de aşa fel că nu-L împiedică de la naşterea de bună 
voie, deci liberă, din Maică, adică necircumscrierea nu-L împiedică de a se 
circumscrie, din iubire pentru oamenii circumscrişi, pentru a se sălăşlui în 
circumscrierea lor cu necircumscrierea Sa şi a le face parte din ea, ca s-o gus- 
te în felul deosebit în care o pot gusta cei circumscrişi. Sfântul Teodor Stu- 
ditul susţine, contrar iconomahilor, că circumscrisul şi necircumscrisul nu 
sunt ireconciliabile, căci e vorba de un Dumnezeu al iubirii, liber sâ-şi mani- 
feste iubirea Sa, deci de un Dumnezeu personal, şi de o omenire constituită 
din persoane capabile să primească această iubire şi să fie partenere ale lui 
Dumnezeu în dialogul iubirii. 

In fond, teza iconomahă despre dezmărginirea firii umane prin asuma- 
rea ei de către Cuvântul lui Dumnezeu însemna o ştirbire a umanului şi o ne- 
putinţă a lui Dumnezeu Cuvântul de a o păstra neştirbită. Dispreţul caracte- 
rului personal al umanului implică o lipsă de libertate a divinului, o neputinţă 
a Lui, o supunere a Lui sub iui proces. înţelegerea lui Dumnezeu ca natură an- 
trenează înţelegerea umanului ca natură şi viceversa; înseamnă identificarea 
lor într-o unică natură în sens panteist. Iar înţelegerea lui Dumnezeu ca per- 
soană implică admiterea în El a puterii de a crea persoane, de a organiza prin 
puterea Lui persoane libere şi distincte şi de a se face El însuşi factor de reface- 
re a umanului în sine ca un uman distinct, personal, individual. Dacă Cuvântul 
n-a putut da un caracter individual, personal umanităţii asumate, fâcându-se 
El însuşi ipostasul formator al ei ca umanitate individuală, întruparea n-a 
avut loc, ea a fost o ficţiune. Odată ce Cuvântul lui Dumnezeu nu s-a cir- 
cumscris întrupându-se pentru a circumscrie firea asumată şi pentru a se ma- 
nifesta ca un ipostas pe măsura ei, nu a luat cu adevărat firea noastră reală, 
sau luând-o, a modificat-o esenţial, a scos-o din caracterele ci individuale, 
care sunt condiţia realităţii ei. 

Iar a nu admire că Fiul lui Dumnezeu s-a făcut om concret, individu- 
al, înseamnă a nu admite iubirea Lui faţă de oameni ca alte persoane, ci a so- 
coti că există o iubire difuză între oameni, care se hrăneşte din Dumnezeu, 
dar nu o iubire între Fiul lui Dumnezeu ca om şi fiecare om, sau a fiecărui 
om faţă de Fiul lui Dumnezeu făcut om accesibil lor. Iubirea e un raport per- 
sonal, nu o pornire a firii de a se ţine la un loc în generalitatea ei. Aceasta în- 
seamnă iarăşi a pune firea mai presus de persoană. 

Ca multe din ereziile din secolele primare ale Bisericii, aşa şi iconoma- 
hia a reprezentat o încercare a filozofiei de a altera caracterul religios al Evan- 
gheliei şi al Revelaţiei creştine. Biserica a combătut toate acestea pentru a 
păstra caracterul religios al creştinismului: raportul de iubire dintre Dumne- 
zeu ca persoană şi oameni ca persoane, raport care singur e mântuitor pen- 
tru oameni, asigurându-le viaţa eternă în iubirea lui Dumnezeu. 

In jurul icoanelor s-a dat, aşadar, lupta pentru ultima consecinţă a hris- 
tologiei definită la Calcedon: pentru circumscrierea naturii umane asumată 
de Fiul lui Dumnezeu, ca o condiţie a întrupării lui adevărate, pentru veni- 
rea Lui ca persoană în acelaşi timp divină şi umană între oameni. A nu ad- 
mite această ultimă consecinţă a hristologiei bisericeşti şi evanghelice, defi- 
nită la Calcedon, însemna a cădea din ea în monofizitism, a respinge întru- 
parea adevărată, a respinge veşnica consolidare şi valorificare a omului în 
Dumnezeu prin asumarea şi personalizarea firii umane de către ipostasul Cu- 
vântului; a admite că Fiul lui Dumnezeu s-a circumscris ca om întrupându-sc 
înseamnă a confirma definiţia de la Calcedon, întruparea reală a Fiului lui 
Dumnezeu şi a crede în valoarea netrecătoare a omului personal înaintea Iui 
Dumnezeu, care îşi face proprie pentru vecie faţa circumscrisă a omului concret, 
aşa cum e, deci îşi ia o faţă ca a oricăruia dintre oameni, pentru a fi în dialo- 
gul etern al iubirii cu ei; înseamnă a crede că Dumnezeu poate fi transparent 
prin faţa individuală, circumscrisă, umană, deci că omul poate fi iubit de 
Dumnezeu prin semenul său, sau că semenul său îl poate iubi cu o iubire care 
e şi a lui Dumnezeu şi el poate iubi pe semenul său cu o iubire care se în- 
dreaptă totodată şi spre Dumnezeu. 

Un Dumnezeu care n-ar fi luat faţă de om concret, individual, ca a ori- 
căruia din oameni, n-ar fi fâcut din faţa omenească un iradiant al iubirii di- 

vine, n-ar fi transfigurat-o pe aceasta de lumina infinită şi inepuizabilă a ace- 
lei iubiri. El însuşi nu şi-ar fi asumat hotărârea de a manifesta prin faţa ome- 
nească, accesibilă nouă la maximum, iubirea Sa dumnezeiască infinită, în 
eternitate. Ascuns sub umanitatea universală, El n-ar fi putut fi întâmpinat 
în nici un om în mod special şi sigur. El n-ar fi devenit El însuşi ca o persoa- 
nă umană, un partener al iubirii eterne, identificat ca izvor de maximă apro- 
piere al iubirii infinite, într-o faţă umană. 

Apărătorii icoanelor au valorificat practic precizarea adusă de Leonţiu 
de Bizanţ definiţiei hristologice de la Calcedon, care lămurise că firea ome- 
nească a lui Hristos, fiind ipostaziată de Cuvântul şi-a primit proprietăţile in- 
dividuale prin ipostasul Cuvântului şi prin aceasta El însuşi s-a precizat şi ca 
ipostas uman, fără să înceteze de a fi în acelaşi timp şi ipostas divin, ftră să 
înceteze deci de a iradia în formă umană şi prin faţă umană infinitatea iubi- 
rii Sale divine. In aceasta constă sensul pozitiv al tainei chenozei Cuvântului 
în iradierea măreţiei divine, a infinităţii iubirii lui Dumnezeu, prin smerenia 
feţii omeneşti. 

Iconomahii nu admiteau taina chenozei. Dar fără ea Cuvântul nu se 
putea face om adevărat şi nu putea înălţa pe om cu adevărat la treapta de me- 
diu iradiant al iubirii divine. Iconomahii nu admiteau o determinare indivi- 
duală a firii umane prin Cuvântul lui Dumnezeu, pentru că nu admiteau o 
apropiere umană individuală de oameni, o umanizare concretă a Lui. Mani- 
festau aceeaşi prejudecată dispreţuitoare faţă de omul concret în favoarea ge- 
neralului, proprie filozofici îndeobşte. Ei ţineau prin aceasta pe Cuvântul lui 
Dumnezeu la distanţă de firea umană sau îl lăsau să se apropie pentru a face 
să se evaporeze caracterul ei personal, individual, real. Ei nu puteau cugeta 
decât panteist şi uniformizator, simplist, abstract, nu personalist, nu prin 
menţinerea varietăţii celor două planuri personale (divin şi uman), necon- 
fundate, dar în strânsă unire. 

Apărătorii icoanelor rămâneau strict pe linia hristologiei calcedoniene 
şi la antinomia pe care o reprezintă aceea. Recunoscând că Dumnezeu în 
Sine e mai presus de orice circumscriere şi cuprindere, ei adăugau punând în 
relief libertatea şi iubirea Lui: «Dar deoarece pentru bunătatea Lui extremă 
a venit la firea omenească, facându-se unul din Treime ca noi şi a făcut uni- 



210 DUMITRU STÂNILOAE 



rea celor neamestecate, adică a Celui necircumscris cu ceea ce e circumscris, 
a ceea ce e nemărginit cu ceea ce e mărginit, a ceea ce e nedeterminat cu ceea 
ce e determinat, a ceea ce e fără figură cu ceea ce are figură, care e un para- 
dox, pentru aceea Hristos se reprezintă în icoană. Cel nevăzut se vede şi Cel 
ce prin dumnezeirea Sa este necircumscris primeşte circumscrierea trupului 
nostru, ca să se dovedească amândouă din care este şi să nu se dezmintă ceva 
din cele ce este, după opiniile tale» 96 . 

Precum se vede. Sfântul Teodor Studitul nu spune că firea nevăzută se 
vede, sau se circumscrie, ci Cel nevăzut şi Cel necircumscris se vede şi se cir- 
cumscrie. El gândeşte totdeauna personalist. Persoana se face cunoscută prin 
lucrările Sale în mod liber, esenţa rămânând ascunsă în abisul infinităţii ei. Pe 
lângă aceea, el aplică în mod consecvent principiul comunicării însuşirilor, 
pentru că, cunoscând taina ipostasului activ şi unic al lui Hristos, putea re- 
feri la el şi cele dumnezeieşti şi cele omeneşti. Căci orice lucrare din planul 
necreat şi creat se reduce la persoana, sau Ia comuniunea personală divină. în 
baza aceleiaşi uniuni ipostatice, el putea spune că Hristos, deşi e Dumnezeu 
şi ca atare (după firea Sa dumnezeiască) e nevăzut şi necircumscris, totuşi se 
vede şi se circumscrie, dat fiind că Acelaşi e izvorul ultim al lucrărilor prin 
care se face văzut în planul creat şi în organizarea circumscrisă a trupului Său 
omenesc; şi dat fiind că firea omenească nu poate lua subzistenţă de sine şi 
în sine, ci pe fundamentul ipostasului Cuvântului, fapt care, în Hristos, în- 
seamnă subzistarea acestei firi în mod deosebit de intim în acest ipostas. 

Această taină a ipostasului, care cuprinde cele două firi fără să le ştir- 
bească, nu o înţelegeau iconomahii, căci nu arată nici un semn al unei astfel 
de înţelegeri. Ei ştiau numai de cele două firi şi vorbeau numai de reducerea 
lor la una singură, sau de separarea lor. Ei cunoşteau numai prefacerea firii 
umane a lui Hristos în nccircumscrisă, sau constiaiirea ei separată într-un om 
simplu. Apărătorii icoanelor opuneau acestei alternative simpliste afirmaţia 
antinomică: Hristos e circumscris şi totuşi nu e om simplu; căci nu e unul 
din cei mulţi, ci Dumnezeu înomenit; ca Dumnezeu e necircumscris, ca om 
e Acelaşi circumscris. Deşi nu e om simplu, e circumscris, prin faptul că 
aceeaşi persoană e şi Dumnezeu. Omenitatca lui Hristos este omenitatea lui 
Dumnezeu-Cuvântul, sau îşi are ultimul izvor formator în ipostasul Cuvân- 

tului; ca urmare acest ipostas se arată ca subiect uman în lucrarea de organi- 
zare ş, mişcare a fin, omeneşti, Tara să înceteze de a fi Acelaşi şi sub.ect di- 
vin. Dumnezeu-Cuvantul nu s-a unit cu un ipostas uman deosebit. în acest 

r m n , r mSCnerea0l c 1enităt i i aCCStUia ' >ar fi fost ci ™<™r,erea ipostasului 
dumnezeiesc urnişi. Si n-a luat nici umanitatea universală, nedeterminatâ 
■postatic, sau personal. In acest caz El nu s-ar fi putut vedea prin ea,™" 
tor personabzator al ei. r 

tând, flămânzind, grăind, lăcrimând, n-ar fi însetat, n-ar fi flămânzit, n-ar fi 

grăit şi n-ar fi lăcrimat Dumnezeu însuşi pentru noi, n-ar fi pătimit El însuşi 

cac, firea omenească pnn care le făcea şi le suferea acestea n-ar fi fost a Sa 

tra creată. D,n orice punct de vedere, negarea de către iconomahi a circum- 

m ruparn Cuvântului, ca ş. a iradierii puterii dumnezeieşti prin omenescul 
asumat. Ea imphcă negarea înomenirii reale a Fiului lui Dumnezeu şi a în- 

umanului. Nu degeaba in creştinismul apusean neînţelegerea icoanelor e so- 
lidara cu transformarea operei mântuitoare a lui Hristos într-o chestiune ju- 

A CHIP AL NATURII 
ICOANA CA FEREAS 






DUMNEZEIASCĂ 






Cei ce resping icoanele, socotind că sunt una cu idolii, săvârşesc o gra- 
vă confuzie şi se află în opoziţie cu Sfânta Scriptură. Sfânta Scriptură afirmă 
deosebirea categorică sau contradicţia dintre idol şi icoană prin înşişi terme- 
nii deosebiţi ce-i foloseşte pentru ele. 

E drept că pentru idol, limba greacă a Septuagintei foloseşte uneori 
numirea de chip, echivalentă cu cea pentru icoană (eikon) (Ies. XX, 4; Lev. 
XX, 1; Deut. IV, 16, 23; \ţ 8; VII, 25; XII, 3; XXVII, 15; Jud. XVII, 4; 
XVIII, 14, 31; I Cron. XXXIII, 7; Ier. X, 14; iy 17, 41; Ps. XCVII, 7; Isa- 
ia X, 11; XL, 18). însă din însuşi faptul că-i spune «chip cioplit» arată că nu 
vorbeşte de icoană, ci de chipurile de piatră, de lemn sau din alte materiale. 
Dar de cele mai multe ori, Vechiul Testament foloseşte pentru chipul repu- 
diabil termenul de idol (eidolon), uneori fără nici o altă determinare, alteori 
precizând că este vorba de tipurile unor zei născociţi. 

Pentru chipul în sensul acceptat foloseşte exclusiv numirea de chip 
(eikon), fără nici un adaos. Pe lângă aceea Vechiul Testament foloseşte pen- 
tru numirea de chip în sens bun numirea de chip (eikon), adăugând preciza- 
rea că e chip (icoană) al lui Dumnezeu. Aşa face limba greacă a Septuangin- 
tci şi în Noul Testament. Astfel numele de chip (icoană) îl foloseşte în leş. 
XX, 4; Lev. XXVI, 1; Deut. I\ţ 16, 23; X 8; VII, 25. 

Dar limba românească a menţinut şi o altă numire, aceea de icoană, re- 
zervată pentru chipul zugrăvit al lui Hristos şi pentru cele ale sfinţilor. Prin 
aceasta ca cunoaşte trei, respectiv patru sensuri: a) Idol, pentru chipurile zei- 
lor păgâni 1 ; b) Chip, pentru om ca fiinţă asemănătoare cu Dumnezeu (Fac. 
I, 26, 27; I Cor. XI, 7; Col. ni, 10); c) Tot chip pentru Fiul lui Dumnezeu 
(Filip. II, 6; II Cor. 1^ 4; Col. I, 15; Evr. I, 3), omul fiind propriu-zis «după 



216 DUMITRU STÂNILOAE 



chipul» Tatălui care este Fiul, având să se reînnoiască după el (Rom. VIII, 
29; Col. HI, 9; II Cor. IE, 18). 

d) Icoană, pentru chipul zugrăvit al lui Hristos şi al sfinţilor. Spre de- 
osebire de limba română, limba greacă foloseşte în Septuaginta şi Noul Tes- 
tament numirea de icoană şi pentru cele două sensuri de la b. şi c. 

Dar Scriptura deosebeşte idolul de sensurile b. şi c. ale chipului şi am 
putea spune şi de sensul românesc al icoanei, nu numai printr-o numire deo- 
sebită, ci şi prin faptul de a nu adăuga nici o calificare la numirea de idol, sau 
de a adăuga precizarea că este idol sau chip, sau asemănare a zeilor născociţi, 
deci inexistenţi, în vreme ce celorlalte două sensuri ale chipului le adaugă 
precizarea că sunt chipuri ale lui Dumnezeu (Fiul lui Dumnezeu, chip al Ta- 
tălui şi omul după chipul sau conform Fiului). Aceasta o face limba greacă 
adăugând precizarea «lui Dumnezeu» la numirea eikon sau kat y eikona, iar 
limba românească dând să se înţeleagă totdeauna că Icoana este chipul zugră- 
vit al lui Hristos şi al sfinţilor. Chiar când în Apocalipsă se foloseşte pentru 
chipul repudiabil numirea de icoană, se adaugă îndată că e vorba de icoana 
fiarei. 

Prin aceasta, credinţa creştină pune realitatea icoanei ca chip zugrăvit 
al lui Hristos şi al Sfinţilor în dependenţă de calitatea Fiului de chip (de icoa- 
nă) al Tatălui şi de calitatea omului de fiinţă creată «după chipul Fiului», sau 
reînnoită în Hristos şi după modelul Fiului Cel întrupat. 






Idolul în sensul lui deosebit de al icoanei 






Idolul sau chipul cioplit, fiind pus întotdeauna de Sfânta Scriptură în 
legătură cu zeii născociţi (produşi ai minciunii, inexistenţei), iar chipul în 
sensul bun sau icoana, în legătură cu Dumnezeu Cel singur şi cu adevărat 
existent, ne arată chiar prin aceasta că idolul sau chipul cioplit al zeilor este 
produsul unei concepţii panteiste, potrivit căreia lumea este ultima realitate. 

Potrivit acestei concepţii nu există un Dumnezeu deosebit de lume, transcen- 
dent ei, ci ea însăşi este una cu divinitatea, având calitatea de cauză ultimă a 
tuturor. Desigur concepţia despre lume ca ultima realitate cu caracter divin 
nu este identică cu concepţia modernă despre ea, care neagă orice caracter 
misterios. Lumea, în religiile păgâne, panteiste, păstrează nişte atribute mis- 
terioase, forţele naturii sunt îmbrăcate cu nişte atribute divine, sacre. 

In consecinţă, atât Sfânta Scriptură cât şi toate religiile panteiste pre- 
zintă pe idoli ca chipuri ale diferitelor părţi sau forţe ale naturii, îmbrăcate 
cu nişte atribute divine. In Decalogul Vechiului Testament, după porunca a 
doua, care cere: «Să nu ai alţi dumnezei afară de Mine», adică să nu născo- 
ceşti zei care nu există, porunca a treia cere: «Să nu-ţi faci chip cioplit, nici 
asemănarea unui lucru din câte sunt în cer, sus, (în cerul material) şi din câte 
sunt pe pământ, jos, şi din câte sunt în apele de sub pământ. Să nu te închini 
lor, nici să le slujeşti, că Eu sunt Domnul Dumnezeul tău» (Ies XX. 3-4- 
Deut. V, 8). ' ' 

Având la bază o concepţie panteistă, idolul ca chip al forţelor şi părţi- 
lor lumii identificate cu Dumnezeu, are următoarele caracteristici: 

1. E un chip al unei forţe a naturii, concretizată într-o componentă a 
ei sau simbolizată printr-o formă umană, sau apropiată de cea umană (semi- 
umană, semianimală). El e un chip al soarelui, în care e concretizată căldura 
care susţine viaţa universală, al lunii, în care e concretizată lumina din tim- 
pul nopţii, al murului şi al vacii, în care se mişcă forţa reproducerii vieţii. 
Pentru forţele naturii fără formă, religiile panteiste au folosit chipuri de oa- 
meni, în care le vedeau simbolizate şi pe care le reprezentau prin statui. Se 
arăta în aceasta simţirea că omul e o întruchipare mai înaltă a forţelor natu- 
rii, întrucât ele sunt însoţite în manifestarea lor de conştiinţă, deşi se mişcă 
şi el involuntar ca şi în natură. La greci şi la romani întruchipările umane ale 
acestor forţe aveau forme pur umane, arătând o conştiinţă mai clară a supe- 
riorităţii omului în cadrul naturii. La popoarele asiatice şi africane aceste în- 
truchipări îmbinau formele umane cu elemente subumane, arătând în mod 
mai direct amestecarea umanului cu natura (chipuri de femei cu pântece sau 
cu sâni enormi, chip de bărbat de la mijloc în jos cal etc). Aceste simboli- 
zări ale diferitelor forţe ale naturii erau numite zei şi aceşti zei erau prezentaţi 

în clii puri cioplite deosebite: apa mărilor în forma umană a zeului Neptun, 
frumuseţea şi dragostea trupească în chipul zeiţei Venus, care satisface por- 
nirea ei amoroasă adeseori în afara căsniciei, vitejia războinică umană în chi- 
pul zeului Marte. Uneori soarele însuşi era simbolizat în forma umană a lui 
Apolo, care îşi avea un chip propriu. In aceasta se vede că natura era concepu- 
tă ca având nu numai caracter divin, ci şi uman. Divinul, umanul şi natura 
erau amestecate. 

2. în forţele naturii, fie pur fizice, fie amestecate cu cele umane, fie pe 
de o parte bune, pe de alta rele, pe de o parte formatoare, pe de alta distru- 
gătoare, calitatea divină ce li se atribuia nu era exclusiv bună, ci şi bună şi rea, 
cum e şi natura. Apolo încălzea, dar şi distrugea; Marte apăra, dar şi ucidea. 
Religiile naturii sau panteiste nu promovează şi nu susţin exclusiv binele şi 
viaţa într-o continuitate progresivă fără sfârşit, ci şi distrugerea, căci forţele 
naturii se învârtesc în cerc. Idolilor li se aduceau şi jertfe de oameni, arătân- 
du-se că natura pe care o reprezentau nu dă viaţă numai, ci o şi distruge. 

3. Forţele naturii se ciocnesc între ele, prin urmare şi zeii care sunt sim- 
bolizaţi. Lupta dintre ele sau dintre ei antrenează şi pe oameni, pentru ca şi 
oamenii sunt socotiţi părţi integrante ale naturii, sau sunt purtaţi de aceste 
forţe. Oamenii nu pot scăpa de fatalitatea pieirii cărora sunt supuşi şi zeii sau 
forţele naturii. Tragediile umane nu sunt pedepse de pe urma vreunor rele 
voluntare, ci momente necesare în desfăşurarea ciclică a forţelor naturii, so- 
cotite ca divine. Sau chiar răul pe care îl fac oamenii nu este un rău voit, ci 
manifestarea impusă de natura cu caracter divin, dar şi ambivalent din punct 
de vedere moral, care stăpâneşte în ei şi în toată desfăşurarea universului. Ni- 
mic nu-i poate scăpa pe oameni de desfăşurarea fatală a vieţii lor. Oamenii 
fac rău fără voia lor şi suportă pedeapsa pentru ei în mod inevitabil. Nu este 
posibilă iertarea sau progresul moral. Zeii îi mână la fapte condamnabile şi 
ei îi pedepsesc pentru ele. In creştinism sfârşitul tragic căruia sunt supuşi unii 
oameni nu mai e urmarea inevitabilă a unor fapte rele la care sunt împinşi 
tară voie de zei, ci a unor pasiuni pe care ei şi le-ar fi putut stăpâni (Othelo). 
în unele cazuri tragicul se naşte, în lumea creştină, din îmbinarea unor pa- 
siuni şi a unor împrejurări ce nu depind de om (cum e de ex. în unele trage- 
dii ale lui Shakespeare sau chiar O'Neil). 

Zeii nu au milă sau dacă ar avea-o nu pot face nimic pentru scăparea omu- 
lui din ceea ce îi este dat. Chiar ei ca forţe ale naturii sunt supuşi fatalităţii 
unor legi superioare lor. Sentimentul milei între oameni este şi el inutil, sau 
împreunat cu neputinţa. El apare contrar naturii. 

4. De aici urmează că zeilor reprezentaţi prin idoli sau forţei naturale 
reprezentate de ei în mod direct nu li se adresează rugăciuni pentru a-i scă- 
pa pe rugători de relele care ţin de natură sau pentru a obţine ajutor în de- 
săvârşirea morală. Li se aduc doar jertfe pentru că ei încorporează şi forţe dis- 
trugătoare cărora fiinţele umane trebuie să se supună, pe care trebuie să le re- 
cunoască. Prin jertfa de sine adusă zeului, omul se uneşte cu forţa naturii în 
aspectul ei distrugător. 

Dacă se cere totuşi uneori ceva de către închinători prin jertfele de bu- 
nuri sau de oameni aduse pe jertfelnic, sau prin focul din faţa idolilor, sau 
prin aruncarea directă în râul considerat ca zeu, ceea ce se cere e mai mult un 
ajutor în războaie sau o reuşită faţă de împrejurări potrivnice considerate ca 
alţi zei. Se cer adică întăriri de ordin fizic în jocul schimbător dintre forţele 
fizice, nu iertare de păcate sau desăvârşiri de ordin spiritual. Zeilor ca forţe 
ale naturii nu li se pot cere decât ajutoare şi întăriri pe linia naturii. Faptul că 
în religiile panteiste forţele naturii sunt închipuite ca având oarecare caracter 
personal, zeii au şi o oarecare voinţă şi conştiinţă, dar ele nu sunt categoric 
superioare forţelor naturale pe care le reprezintă. Ideea de persoană net de- 
osebită de natură e străină religiilor panteiste. în concepţia lor despre zei e 
un amestec de persoană şi de natură. Zeul reprezentând forţa naturii e mai 
tare decât omul şi, având oarecare vag caracter personal, poate folosi în oa- 
recare măsură puterea lui prin voia şi conştiinţa sa. Dar nu are o putere ab- 
solută în raport cu natura. 

In om nu s-a putut pierde total conştiinţa deosebirii sale de natură, de 
aceea zeii nu sunt uneori decât figuri umane cu forţe de proporţii mitice, dar 
rămân tot pe linia naturii în forţele lor. 

O rămăşiţă a acestei accentuări a calităţilor personale umane cu pro- 
porţii mitice dăinuie până azi dând naştere legendelor de eroi cu chipuri mi- 
tice. Dar ei rămân totuşi pe linia naturii. Ei simt expresia unor contradicţii: 

pe de o parte, întruchipări ale forţelor naturii, pe de alta, dotaţi cu unele tră- 
sături umane. 

Zeii ca încorporări umane ale forţelor naturii rămân în general oameni 
cu păcate, cu scăderi, departe de o desăvârşire şi de o putere care depăşeşte 
cu totul naturalul. De obicei cad şi ei până la urmă, datorită cine ştie cărei 
greşeli sau cărui rău făcut. 

5. După religiile panteiste în toate domneşte o implacabilă fatalitate 
(moira), care e şi bună şi rea, sau mai degrabă dând oricărei existenţe indi- 
viduale un sfârşit în moartea definitivă. Dar dacă toate sunt supuse în aceste 
religii ca în orice concepţie panteistă unei desfăşurări fără sens, de naşteri şi 
de morţi, urmează că natura socotită divină e lipsită de puterea de a se ridi- 
ca la un sens, de a duce binele la o biruinţă definitivă. Urmează că nu numai 
forţele naturii socotite divine se limitează una pe alta, ci şi toată natura este 
finită în puterile ei. Natura văzută ca divinitate nu era o adevărată infinitate, 
pentru că nu existau în ea posibilităţile unor alte alternative decât ale celor ce 
se desfăşoară automat. E monoplană. Nu cunoaşte şi un alt plan. Ea e prin 
urmare în fond finită, îngustată la o singură posibilitate în existenţa de fapt. 

In tot panteismul acestor religii exista o contradicţie fundamentală: 
natura e divină, e absolut supremă şi totuşi e lipsită de voinţă, de o putere 
care să dispună de desfăşurarea naturii proprii, de o ridicare din amestecul de 
bine şi rău la un bine pur, fiind lipsită de un sens în această desfăşurare care 
nu duce nicăieri. întreaga natură e stăpânită de întunericul nonsensului. De 
aceea însăşi închinarea la idoli, care erau chipuri confecţionate ale forţelor ei 
era ftră sens. închinarea aceasta nu putea aduce nici un folos oamenilor. Ea 
însemna cel mult o resemnare a lor în faţa acestor forţe, care erau instanţa 
ultimă dar şi neputincioasă ce planează asupra destinului uman. Omul se pu- 
tea şi revolta împotriva acestor forţe şi a idolilor în care erau reprezentate, 
ftră ca revolta aceasta să-i aducă un rău mai mare decât cel al morţii, la care 
rămânea supus şi dacă li se închina; atâta doar că moartea îi venea mai repe- 
de. Toate aceste trăsături ale zeilor şi deci şi ale idolilor sunt descrise de Sfin- 
ţii Părinţi. 

Dăm în acest sens un pasaj din Sf. Atanasie: «Odată ce s-au întors de la 
Dumnezeu şi au coborât în gândurile şi cugetările lor, întâi au dat cinstea lui 

Dumnezeu, cerului, soarelui, lunii şi stelelor, socotind că acelea sunt nu numai 
zei ci şi cauzele celorlalte, apoi, coborându-se mai jos în gândurile întunecate 
au numit zei şi aerul şi cele din aer. înaintând în rele au preamărit ca zei sti- 
hiile şi elementele alcătuirii trupurilor: substanţa fierbinte, răcoroasă, uscată 
şi lichidă, căzând apoi cu totul s-au lipit de pământ ca nişte melci. Astfel cei 
mai fără pietate dintre oameni, căzând şi rostogolindu-se de la cugetarea la 
Dumnezeu au socotit ca zei şi pe oameni şi chipurile oamenilor, ale unora 
încă vii, ale altora după moarte. Ba coborând şi la mai rele gânduri, au stră- 
mutat numirea dumnezeiască şi mai presus de lume la pietre şi lemne şi la 
şerpii de apă şi de uscat, la animalele sălbatice şi necuvântătoare, dându-le lor 
toată cinstirea, respingând pe Dumnezeul Cel adevărat şi cu adevărat exis- 
tent, pe Tatăl lui Hristos. 

Dar nu s-au oprit nici la această cutezanţă nebună, ci au mers şi mai 
departe, tâvălindu-se în nelegiuirile lor. Căci au căzut în cugetarea lor şi şi-au 
întunecat mintea aşa de mult, că au născocit şi au îndumnezeit cele ce nu 
există nicidecum, nici nu se văd între cele ce se întâmplă. Pentru că, ameste- 
când cele cuvântătoare cu cele necuvântătoare şi unind cele neasemenea prin 
fire, le cred zei. Aşa sunt la Egipteni câinii, şi şerpii, şi măgarii cu cap de om 
şi ţapul cu cap de om al Libieniior, numit Amon. Alţii, despârţind şi părţile 
trupului, capul, şi umerii, şi mâna, şi piciorul, au socotit pe fiecare zeu, dân- 
du-i cinstire dumnezeiască, ca şi când nu le-ar fi fost destul să creadă în tru- 
pul întreg. Alţii, mergând şi mai departe în impietatea lor, îndumnezeind 
pricina născocirii acestora şi plăcerea şi pofta lor păcătoasă s-au închinat lor. 
Aşa este Erosul şi Afrodita din Pafos... Alţii dintre ei, întrecându-se în rele 
au cutezat să înalţe ca zei pe stăpânitorii lor şi pe fiii lor, fie pentru cinstirea 
conducătorilor, fie prin frica de tirani... lui Antinous, favoritul lui Adrian, 
împăratul romanilor, pe care îl ştiau om şi încă nu un om cuviincios, ci de- 
dat desfrâuiui, i se închinau de frica stăpânitorilor. Căci când Adrian se afla 
în ţara Egiptenilor, murind Antinous, slujitorul plăcerilor lui, a poruncit să i 
se dea închinare. Şi nu cu mult înainte şi până acum senatul hotărăşte că îm- 
păraţii care au domnit peste ei sunt zei» 2 . 









Icoana în sensul ei deosebit de al idolului 



Deosebirea radicală şi esenţială între idol şi icoană stă în faptul că idolul 
e reprezentarea confecţionată a forţelor imanente ale naturii. Omul însuşi e 
conceput ca fiind cu totul stăpânit de ele sau încadrat în ele, chiar dacă stă pe 
treapta cea mai înaltă în cadrul naturii care le totalizează. Idolul nu e un mij- 
loc prin care închinătorul transcende (trece peste) natura fatală, în care este 
el însuşi încadrat. Idolul este concluzia religioasă a concepţiei panteiste, căre- 
ia Spinoza i-a dat expresia cea mai pregnantă în formula: Dens sive natura. 

Icoana, dimpotrivă, este semnul realităţii transcendente a lui Dumne- 
zeu, cea mai presus de natură. Ea exprimă credinţa că Deus estsuper natura. 
Icoana îl ajută pe închinător să împlinească actul unei transcendenţe a natu- 
rii. La baza icoanei stă credinţa într-un plan mai presus de natură şi voinţa 
de a trece peste natură, de a intra în legătură cu transcendenţa divină. Icoa- 
na nu identifică planul naturii cu planul divin, ci le deosebeşte cu desăvârşi- 
re, închinătorul icoanei se referă totdeauna la o realitate de dincolo de icoa- 
nă. închinarea adusă icoanei «trece» (metabaine) la prototipul zugrăvit de ea. 
Aceasta nu c o «trecere» de la idolul văzut la o forţă vie a naturii tot văzută, 
ci o trecere din planul văzut în cel nevăzut, din planul naturii şi al lumii crea- 
te în cel mai presus de natură. 

«Prototipul» icoanei nu face parte din planul experienţei naturale a în- 
chinătorului, ci din planul transcendent naturii sesizate prin simţ. Icoana redă 
realitatea dumnezeiască, care e spirituală. Icoana cere referirea închinătorului 
la prototipul dumnezeiesc sau la Sfântul plin de dumnezeirea transcendentă, 
negrăită, tainică, nesesizabilă prin simţuri. Icoana e o fereastră sesizabilă a lu- 
mii spre ceea ce e mai presus de lume, pe când idolul e un zid care închide în 
lumea aceasta. Idolul, fiind confecţionat din aceeaşi substanţă universală a na- 
turii materiale, poate fi identificat uneori cu zeul însuşi, pe când icoana, re- 
dând o realitate spirituală, nu poate fi identificată ca acea realitate 3 . 

Dar să prindem acest caracter al icoanei în câteva trăsături care o dis- 
ting şi o opun idolului. 

Icoana, nefiind un chip al forţelor sesizabile ale naturii, se foloseşte 
pentru a sugera pe Dumnezeu Cel spiritual şi transcendent naturii şi prezenţa 
lui coborâtă la noi, nu de orice chip, ci cu deosebire de cel uman. Dar în ea 
omul e valorificat după spiritul lui purificat de pasiuni, nu după trupul lui 
aplecat prin pasiuni spre natură. 

Ea îşi are în această privinţă un temei în Sfânta Scriptură care spune că 
omul a fost făcut după chipul lui Dumnezeu. 

Faptul că omul prin firea lui e legat şi de trup şi prin aceasta şi de na- 
tură, dar şi de Dumnezeu Cel pur spiritual, îl situează la mijloc între natură 
şi Dumnezeu, ca inel de legătură între amândouă. El poate servi de aceea şi 
ca chip al forţelor naturii, deci ca model de idol, când spiritul lui se lasă do- 
minat de pasiunile provocate prin trupul lui de natură, dar şi ca chip al lui 
Dumnezeu, putând fi un transparent al Iui Dumnezeu Cel nevăzut, când ac- 
tualizează şi potenţează comunicarea cu Dumnezeu, deci prezenţa spirituală 
a lui Dumnezeu Cel transcendent sau absolut superior lui făcând ca Dumne- 
zeu să se reflecte prin spiritul lui şi prin trupul Iui. Fiinţa umană este iconi- 
că prin faptul că poate să actualizeze în mod culminant realitatea umană a 
chipului lui Dumnezeu. Chiar faptul că omul e numit de Scriptură «chipul 
lui Dumnezeu» arată că el e destinat prin fiinţă să fie nu idol sau chip al na- 
turii ca supremă realitate, ci «icoană» care deschide privirea spre nemărgini- 
rea spirituală a lui Dumnezeu. 

Omul este prin sine o realitate ce depăşeşte natura supusă unor legi in- 
voluntare şi inconştiente. El este un însetat după nemărginirea şi libertatea 
ce depăşeşte natura. El are în sine o viaţă infinit de complexă, capabilă de o 
libertate ce voieşte să se lungească necontenit, de o gândire mereu nouă ce 
depăşeşte simpla înregistrare a legilor naturii. El este o oglindă străvezie şi 
un canal prin care se comunică lumii viaţa conştientă, spirituală, liberă şi in- 
finită a lui Dumnezeu. El poate aduce mereu ceva nou în natura supusă le- 
gilor repetiţiei. El se poate transcende în mod propriu Ia Dumnezeu. 

La baza icoanei stă mai întâi o altă concepţie despre om decât cea de 
la baza idolului. E o concepţie care vede pe om în relaţie cu Dumnezeu Cel 
mai presus de natură, Cel cu adevărat infinit, întrucât de la El vine prin om 
o noutate continuă în natură şi nu o lasă nici pe ca şi nici pe om închişi în 

repetiţia monotonă a lor. între ideea că natura este eternă şi ideea că ea este 
incapabilă de un progres infinit este o acută contradicţie. Dacă natura ar fi 
din veci, ea ar fi trebuit să «fi ajuns» din veci la treptele de progres cu mult 
mai înainte (dacă se mai poate folosi în acest caz termenul «a ajunge»), iar 
dacă «nu a ajuns» încă nici azi până la trepte mai înalte, nu va ajunge nici în 
viitor. Ea se mişcă în intervalul aceloraşi trepte. Idolul ca chip al acestei na- 
turi nu deschide nici el orizonturi spre infinit. 

Omul este o fiinţă destinată transcenderii naturii. Căci deşi se află în 
cadrul naturii, nu se poate închide în ca. 

Dar să înşirăm într-o anumită ordine caracteristicile icoanei: 

1. Fiind un chip al transcendenţei lui Dumnezeu, icoana ne ajută să 
transcendem finitul chipului spre infinitatea lui Dumnezeu. 

Chiar chipul omului ne îndeamnă la o transcendere a lui. Când privim 
la ochii omului nu dintr-o apropiere care ne face să vedem numai compozi- 
ţia lor biologică, ci privirea lui, constatăm că ca e dincolo de biologic. Privi- 
rea fiecărui om e altfel şi privirea fiecărui om din orice clipă e alta. Ea e ceva, 
pe de o parte definită, pe de alta indefinibilă. 

Dar cu cât este omul mai puţin împătimit de cele lumeşti, cu atât ve- 
dem mai mult în privirea lui ceva ce transcende nu numai planul biologic în- 
tr-un plan al intenţiilor spiritului îndreptat spre cele mai pline de sens şi mai 
frumoase din lume, ci şi acest plan într-un plan de dincolo de lumea văzută. 
In privirea lui licăreşte o gândire îndreptată spre un plan transcendent lumii. 
Privind ochii unui om nepătimaş simţi că te scufunzi într-o infinitate spiri- 
tuală de dincolo de ei. în acest caz atenţia nu se concentrează spre organis- 
mul trupesc, ca la un idol, ci la indefinitul spiritual. 

2. Această tendinţă e proprie umanului rămas la înălţimea lui. în aceas- 
ta se manifestă calitatea omului de transparent, de oglindă a transcendenţei. 
Dar această calitate a umanului, fiind slăbită prin voia proprie sau prin păca- 
tul despărţitor de Dumnezeu, a fost refăcută în Hristos, care a asumat uma- 
nul în ipostasul Fiului lui Dumnezeu. De aceea cea mai deplină icoană a lui 
Dumnezeu este cea a lui Hristos. 

Asumând umanitatea noastră însuşi Fiul lui Dumnezeu, Lumina su- 
premă şi bogăţia copleşitoare de sensuri, al căror ipostas este El, prin fire şi 



O TEOLOGIE A ICOANhl 



225 



din veci, toată această Lumină şi bogăţie copleşitoare de sensuri trebuie să fi 
umplut ochii Lui. Ei, care e modelul umanului ca chip al lui Dumnezeu, a 
restabilit astfel şi a ridicat la gradul suprem calitatea umanului de chip deplin 
al lui Dumnezeu. 

Apostolii care priveau în ochii Lui vedeau această lumină supremă, 
deşi ea lua o formă chenoticâ, accesibilă lor, forma de supremă blândeţe şi 
înţelegere umană. Preacurata lui Maică vedea în ochii Lui şi ea, cu înţelege- 
rea şi simţirea ci de mamă, adânca taină de lumină din ei. Ei nu vedeau în 
această infinitate din ochii Lui o anumită forţă inexpresivă a naturii, ci o in- 
finitate plină de sens personal, superioară naturii. Vedeau în ochii Lui cauza 
ultimă a tuturor, dar deosebită de toate, străbătută de o adâncă intenţie per- 
sonală, iubitoare. Vedeau în ochii Lui totul în ultima lui obârşie, dar ca în- 
tr-un adânc spiritual, conştient, intenţional, nu ca într-o forţă încă nedefini- 
tă a naturii. Vedeau în ochii umani ai lui Iisus o privire care făcea vădit actul 
supremei transcenderi a Lui spre infinitatea Sa proprie de caracter personal, 

care chiar prin aceasta e străvezie şi Maicii Sale şi Apostolilor Săi, tară ca ei 
să o poată exprima. 

La fel, dacă în cuvintele omului obişnuit, când ne ridicăm de la simpla 
lor analiză în sunete la înţelesul lor, descoperim un act de transcendere a lui 
spre ceea cc-i spiritual în el şi noi înşine transcendem prin ele în aceste pla- 
nuri superioare, cu atât mai mult trebuie să fi trăit această transcendere 
Apostolii şi Sfânta Maică a lui Iisus auzind cuvintele Lui. în ele trebuie să se 
fi îmbrăcat în sunet uman, format din vibraţiile cosmice, însăşi infinitatea 
dumnezeiască plină de intenţionalitate personală. Dar însuşi conţinutul cu- 
vintelor Lui redă acest plan infinit al transcendenţei personale divine sesiza- 
tă şi exprimată prin umanitatea Lui. Din acest motiv însăşi Scriptura, care le 
cuprinde scrise, ne este o «icoană» sonoră, sau auzibilă a dumnezeirii întru- 
pate în Hristos, cu toate că cuvintele din ea sunt alcătuite din sunetele măr- 
ginite ale trupului omenesc, legat organic de elementele lumii sensibile. 

Iar dacă cuvintele lui Hristos, redate în scris, sunt o astfel de icoană so- 
noră a vieţii Lui personale divino-umane, sau a infinităţii Lui dumnezeieşti, 
în formă umană, de ce n-ar fi şi chipul feţei Lui umane zugrăvit, icoana in- 
finităţii Lui dumnezeieşti, personale ? 

Desigur nu măiestria iconarilor fac faţa lui Iisus expresie văzută a spi- 
ritului Lui, oglindă a dumnezeirii Sale, purtătoare a spiritului Său uman. 
Sunt o seamă de semne obiective unice ale lui Iisus care fac gândirea închi- 
nătorilor să săvârşească, la privirea icoanei Lui, actul de transcendere spre 
dumnezeirea Lui. Dar e necesară şi gândirea noastră ca să vedem în fotogra- 
fia unei persoane oarecare actul de transcendere pe care acea persoană îl tră- 
ieşte sau 1-a trăit în existenţa ei reală. Vederea chipului şi actul transcenderii 
se săvârşesc deodată. Ele sunt nedespărţite, aşa cum nedespărţit este chipul 
văzut al unei persoane şi viaţa ei nevăzută. 

Când vedem în icoană Pruncul născut în ieslea din Betleem — fapt per- 
sonal caracteristic pentru Iisus, când vedem pe Pruncul unic ce se naşte din 
Fecioară, vedem odată cu aceasta pe Fiul lui Dumnezeu ce se naşte ca om, 
chiar prin faptul că săvârşeşte acest act biruind rânduiala firii, cum nu o pot 
face zeii păgâni. Chiar prin aceasta transcendem în icoana Pruncului ce se 
naşte în iesle umanitatea Lui văzută la dumnezeirea Lui nevăzută. 

La fel, când vedem pe Iisus răstignit, sau aducându-se jertfa Tatălui 
pentru mântuirea noastră, într-un act de transcendere totală a Sa ca om, dar 
pe acelaşi îl vedem înviat, transcendem de la chipul văzut la Dumnezeu care 
biruieşte moartea, deşi o primeşte în Sine, Căci vedem în El însuşi săvârşin- 
du-se trecerea de la omul care primeşte moartea, ca un supus morţii, la Dum- 
nezeu care biruieşte moartea, sau cea mai mare slăbiciune a naturii, cum nu 
au putut face zeii şi nu se vede nici în idolii lor. Căci la aceia nu e vorba de 
înviere a Persoanei transcendente naturii, ci de un proces (mit) al naturii, 
care trece din faza topirii şi apariţiei formelor sale individuale. 

In toate icoanele lui Iisus vedem pe Dumnezeu Cel liber de servituti- 
le naturii, vedem pe Dumnezeu cu adevărat liber de lanţurile naturii, supe- 
rior lor, acceptând de bunăvoie unele coborâri de dragul nostru, ca să ne ri- 
dice pentru veşnicie la înălţimea slavei şi fericirii sale. Şi prin aceasta e satis- 
făcută aspiraţia şi gândirea noastră care nu poate socoti natura cea robită le- 
gilor repetiţiei şi închisă în săraca ei relativitate ca supremă realitate şi îşi dă 
seama că mai presus de această natură sclavă, neputincioasă trebuie să fie o 
formă de realitate superioară, liberă de orice sclavie, de care să depindă aceas- 
tă natură inferioară, relativă, neputincioasă. 

Astfel noi nu rămânem cu închinarea noastră nici la materia relativă, 
roabă modestă a icoanei, nici la un mod pur omenesc, lumesc, supus şi el pe- 
risabilităţii şi corupţiei, deci nu facem din aceasta nişte idoli, socotindu-le su- 
prema realitate, ci transcendcm cu gândirea şi cu închinarea de la materia 
icoanei la Hristos Dumnezeu Cel întrupat şi înviat în umanitatea sa pentru 
veci; transcendem la Cel ce este mai presus de toate, la Cel ce este izvorul li- 
ber şi absolut suveran al vieţii atotputernice de care ţine şi această libertate, 
Ia Cel care din această libertate şi atotputernicie a binevoit să ia trup ome- 
nesc, pentru a veni aproape de noi, pentru a intra în comuniune cu noi şi a 
rămâne în această comuniune cu noi în veci. 

Iar caracterul spiritual al acestei atotputernicii libere, superioară natu- 
rii sclave, se arată în faptul că ea se manifestă nu în mărimea fizică, a chipu- 
lui pe care îl asumă, deci nici în statui uriaşe, căci acestea abat gândirea la pu- 
terea fizică, ci într-o umanitate subţire, delicată, complexă, inundată de adân- 
cimile infinite şi negrăite ale spiritului şi sensurilor lui nenumărate. 

Fiul lui Dumnezeu se manifestă mai adecvat în spiritualitatea Lui prin 
chipul uman firav ca dimensiuni fizice, dar mai capabil prin ochii lui, prin 
cuvintele lui, prin gesturile lui, prin delicateţea lui să fie o fereastră şi un vas 
comunicant al infinităţii spirituale. 

Gândirea creştină occidentală, acentuând prea exclusiv transcendenţa 
lui Dumnezeu, nu a ţinut seama şi de faptul că Dumnezeu Cel transcendent, 
prin întruparea sa a îndumnezeit firea sa omenească şi prin aceasta ne-a mân- 
tuit pe toţi cei ce intrăm in legătură cu El prin ea; nu a ţinut seama de rămâ- 
nerea lui Dumnezeu Cel întrupat şi înviat cu noi prin energiile sale necreate, 
comunicate prin firea Lui omenească. Omul însuşi ca spirit a rămas închis 
acestei înţelegeri şi de aceea a crezut că mărimea lui Dumnezeu se face mai 
simţită prin dimensiunile impunătoare ale statuilor, sau prin sunetele cople- 
şitoare ale orgii, decât prin lumina feţei umane prin care Dumnezeu vine în 

suprema intimitate a omului. 

Acest fel de gândire a rămas neîncrezătoare în icoană încă în catolicis- 
mul de la începutul scolasticii, ceea ce a dus până la respingerea totală a ei în 
Reformă şi în toate denominaţiunile ei. Tot ce s-a văzut e pentru această gândi- 
re numai creaţie despărţită de Dumnezeu, deci neputând sluji ca transparent 

şi filtru comunicant al transcendenţei divine. Dacă pentru păgânism natura 
însăşi e Dumnezeu, pentru Occidentul creştin ca e condamnată la o despărţire 
deplină de Dumnezeu. In amândouă avem aceeaşi neîntâlnirc cu Dumnezeu 
cel transcendent prin creaţie. 

Răsăritul creştin a împăcat transcendenţa lui Dumnezeu cu comunica- 
rea Lui prin cele văzute; n-a închis nici transcendenţa, nici imaginea în sine. 
De aceea Occidentul creştin n-a văzut nici faţa omenească în capacitatea ei 
de a fi transparentă, de a fi icoana a lui Dumnezeu, socotind-o capabilă de a 
fi numai idol. Prin aceasta Occidentul aproape că a anulat, odată cu taina as- 
pectului văzut al realităţii, taina creaţiei în general şi cu aceasta justificarea 
deplină a întrupării lui Hristos. El n-a văzut în creaţia însăşi o premisă a în- 
trupării, ca Părinţii răsăriteni, ci a dat o justificare pur juridică întrupării. Fiul 
lui Dumnezeu s-a întrupat, după gândirea apuseană, numai pentru a aduce 
prin cruce o satisfacţie onoarei jignite a lui Dumnezeu de către om, nu pen- 
tru a înălţa firea omenească, umplând-o de dumnezeire pentru veci. 

3. Dai- dacă Hristos a restabilit faţa umană în capacitatea ei de chip 
transparent al lui Dumnezeu, toţi cei ce se alipesc de El prin credinţă şi prin- 
tr-o imitare totală, urnplându-se de infinitatea Lui dumnezeiască, devenind 
adică sfinţi, fac să se vadă această infinitate şi prin feţele şi deci şi prin icoa- 
nele lor. Dacă în toţi sfinţii este Hristos cu dumnezeirea Lui infinită, cu uma- 
nitatea Lui îndumnezeită, El se reflectă şi în icoanele lor. «Minunat este 
Dumnezeu între sfinţii Săi». Prin icoana fiecărui sfânt vedem pe Hristos sau 
umanitatea Lui îndumnezeita, fără să-1 identificăm ca persoană cu El. El se 
vede imprimat în toţi, dar într-un mod personal al lor de a fi. în faţa icoanei 
fiecărui sfânt săvârşim actul transcenderii nu numai la sfântul zugrăvit, ci şi 
la Hristos, care este imprimat în el. 

Deci aceasta nu înseamnă o confundare a sfinţilor cu persoana lui 
Hristos, nici a icoanelor lor cu icoana lui Hristos. Căci persoana nu este anu- 
lată în credinţa creştină. Odată ce Dumnezeu e personal, sau o Treime de 
persoane distincte, nici persoanele umane nu se confundă cu Dumnezeu şi 
între ele. Dimpotrivă, cu cât e mai plină o persoană umană de Hristos, ca 
Persoană, cu atât e mai realizată şi ea ca persoană. Hristos întrupându-se, n-a 
devenit un om confundat cu toţi, ci a rămas o Persoană centrală, dar profund 



O TEOLOGIE A ICOANEI 229 



distinctă, promovând pe fiecare om ca persoană, în adunarea tuturor celor 
ce-L iubesc, în Sine. 

O mamă nu-şi confundă copiii îmbrăţişându-i, ci cu cât îi iubeşte mai 
mult, cu atât îi distinge mai mult, referind pe fiecare la ceilalţi, iubind în fie- 
care specificul lui, în comparaţie cu al celorlalţi. 

Infinitatea lui Dumnezeu nu e un ocean inform, ci luminează din cele 
trei Persoane dumnezeieşti şi iradiază în lume prin luminile ce le reprezintă 
conştiinţele umane deosebite. Ea se reflectă mereu altfel şi altfel în ochii gân- 
ditori şi curaţi ai fiecărei persoane umane. Infinitul dumnezeiesc ia în oameni 
forma persoanelor umane în care se sălăşluieşte pentru că are în sine însăşi 
forma Persoanelor. De aceea dumnezeirea asumă umanul într-un ipostas, în- 
tr-o Persoană, ca să apară şi ca om, ca o persoană, iradiind prin ea infinita- 
tea dumnezeiască, fără să o anuleze în ea sau fără să o copleşească prin lumi- 
na ei. 

Sfinţii ne arată în ei infinitatea lui Dumnezeu imprimată în voia şi sim- 
ţirea lor personală, în tensiunea lor personală după desăvârşirea fără sfârşit. 
Aceasta o arată şi icoanele lor, îndeosebi ca o tensiune după filiaţia infinită în 
Duhul Sfânt, care implică şi pe Tatăl infinit. Aceasta o arată şi scrierile lor as- 
cetice şi contemplative, purtătoare de pecete personală, de cx. Scara. Auzim 
pe câte un cititor al lor spunând: «Dar aceste stări nu le poate ajunge ni- 
meni». Totuşi ele arată posibilităţile proprii deschise spre infinit, altfel în fie- 
care om unit cu Hristos, şi unii le-au actualizat într-o foarte mare măsură, 
sau le actualizează şi azi făcând şi mai deschis infinitul. Icarii aceştia sunt sfin- 
ţii. Şi icoanele îi reprezintă pe ei. Sfinţii au ajuns la o imprimare maximă a 
lui Hristos în ei, fiecare în felul Iui, dar n-are sfârşit această tensiune. 

Faptul că infinitatea desăvârşirii dumnezeieşti din Hristos şi din sfinţii 
în care El s-a imprimat dinamic pentru veci Ii este şi Lui şi lor proprie ca 
unor persoane distincte, fiind sesizabilă în ele ca în cele ce şi-au însuşit desă- 
vârşirea, şi trăiesc conştient şi voluntar în ea, fiecare în modul propriu, face 
ca icoanele lor să devină mijloace de comunicare între Cuvântul Cel întrupat şi 
sfinţii plini de dumnezeirea Lui şi noi. Dar pentru aceasta e necesar ca ele să 
primească numele lui Hristos sau al unui sfânt şi să fie sfinţite sau îmbrăcate 

cu puterea Duhului Sfânt prin chemarea Lui asupra icoanei ca chip al lui 
Hristos, sau al unui sfanţ. 

Numele lui Hristos sau al unui sfânt purtat de icoană şi puterea Sfân- 
tului Duh coborâtă în ea îl fac pe închinător să se adreseze prin numele pur- 
tat de icoană persoanei reprezentată de ea şi prin aceasta şi prin puterea Sfân- 
tului Duh se pune în legătură cu ea. Pomenirea numelui lui Hristos îl face 
pe închinător să-şi aducă aminte de «întruparea Lui şi de toate minunile Lui» 
(slujba sfinţirii icoanei). Iar prin aceasta închinătorul se pune în legătură cu 
persoana însăşi zugrăvită în icoană, prin Duhul cel Sfânt a cănii putere ira- 
diază din icoană. Numele exprimă concentrat persoana; el provoacă persoa- 
na care-L poartă să-şi trimită lucrarea acolo unde e pomenit, mai ales că în- 
suşi Duhul Sfânt chemat asupra icoanei e o putere lucrătoare, ce se uneşte cu 
lucrarea persoanei. Numele e legat de persoană mai mult decât umbra de 
trup. In nume se distinge, se exprimă şi se recunoaşte o persoană anumită cu 
toate faptele ei deosebite, cu toată viaţa ei trăită în mod unic, cu tot specifi- 
cul ei. Prin numele cuiva pomenit de altcineva e pomenită însăşi persoana 
respectivă. Şi fiecare sfânt poartă pe Hristos imprimat şi trăit dinamic în sine 
într-un mod propriu, potrivit cu însuşirile lui naturale, manifestă puterea Lui 
într-un mod personal propriu, deschis puterii Lui şi pus în lucrare într-un 
mod propriu. In fiecare sfânt vedem pe Hristos într-un alt mod de eficienţă, 
împlinită o altă virtualitate inclusă în infinitatea Lui dumnezeiască şi în ne- 
sfârşita Lui complexitate omenească. Noi ne adresăm sfântului ca persoană 
deosebită, dar ştiind şi simţind, în tot ce a realizat el şi ne poate ajuta nouă, 
puterea lui Hristos aflătoare în el şi pusă în valoare de el, prin rugăciunile lui 
către El, prin alipirea lui la El. De aceea cerându-i să ne ajute, îi cerem să ne 
ajute prin rugăciunile lui către Hristos, care ştim că vor fi ascultate datorită 
unirii lui intime cu Hristos, datorită puterii lui Hristos lucrătoare în el. Ast- 
fel cerând ajutorul lui prin rugăciunile lui către Hristos pentru noi, socotim 
pe Hristos ca ultimul izvor al ajutorului ce ni-1 va da. Şi de aceea lui Hristos 
îi înălţăm toată mărirea şi toată mulţumirea pentru ajutorul primit prin sfânt. 

Dar nu nesocotim persoana sfântului şi nefolositoare chemarea numelui 
lui. Căci Hristos ne ajută în acest caz, ca Cel ce c unit cu sfântul, ca cel în- 
duioşat de dragostea sfântului faţă de noi, fratele nostru întru umanitate. 



O TKOI.OGIE A ICOANEI 231 



Dacă Hristos poate comunica cu noi prin făpturile Lui, ca daruri ale Lui, cum 
ar dispreţul să comunice cu noi prin făpturile lui conştiente şi voluntare, cum 
ar dispreţui să nu pună în lucrare pe semenii noştri ca daruri, ca daruri acti- 
ve, nu pasive, către noi ? Dumnezeu a rânduit să purtăm fiecare un nume şi 
să ne auzim şi să răspundem când ne chemăm pe nume, tocmai pentru a ne 
face să ne punem de bunăvoie în valoare ca daruri reciproce, aşa cum ne-a 
făcut. De aceea nu e gelos Hristos, când chemăm un frate al nostru sfânt, pe 
nume, în ajutorul nostru, aşa cum nu e gelos când ne cerem şi ne dăm reci- 
proc ajutorul pe pământ, cu condiţia să avem conştiinţa că Dumnezeu ne-a 
făcut şi ne face capabili să ne fim unii altora spre ajutor. 

Chemând pe sfânt pe nume în faţa icoanei lui, transcendem icoana şi 
ne punem în legătură cu însăşi persoana celui chemat, dar şi cu Hristos; sfân- 
tul sesizează atenţia ce i-o acordăm, nădejdea ce ne-o punem în ajutorul lui 
şi ne răspunde cu atenţia lui. Prin numele cu care chemăm pe cineva punem 
în mişcare persoana însăşi a aceluia ca să împlinească ceea ce-i cerem. 

Prin numele «Iisuse Hristoase», adresat în faţa icoanei lui Iisus Hris- 
tos, transcendem materia icoanei, punându-ne în legătură cu Persoana Lui şi 
înduplecându-L pe El să-şi îndrepte atenţia spre noi. Dar această transcende- 
re ne-o prilejuieşte icoana. Odată ce Fiul lui Dumnezeu s-a făcut ca unul din 
noi şi a luat un nume distinctiv asemenea noua, El s-a supus aceleiaşi legă- 
turi care leagă pe oameni prin nume, şi în aşa fel că cel chemat nu se poate 
să nu răspundă celui ce-L cheamă. De aceea, în faţa icoanei are loc nu numai 
o transcenderc reală de la noi la Hristos, ci şi o coborâre reală a Lui la noi 
care-L chemăm. Sfinţirea icoanei nu e decât prima şi cea mai intensivă che- 
mare a numelui lui Hristos sau a Duhului Său peste chipul Lui zugrăvit în 
icoană; e chemarea lui Hristos ca Persoană deosebită sau a lui Hristos cel 
aflător în sfinţi în numele Bisericii, sau de către Biserică ca trup colectiv al 
Lui, plin de El. Şi ca atare sfinţirea pune într-o legătură permanentă pe Hris- 
tos sau pe Duhul Lui, sau pe sfântul umplut de Hristos şi de Duhul Lui, cu 
icoana. Prin sfinţire se face din icoană un loc în care Hristos sau sfântul e 
obişnuit să fie chemat şi să-şi reînnoiască venirea, prezenţa sau lucrarea. 

4. Hristos, sau sfinţii, sau Hristos şi sfinţii nu sunt chemaţi în faţa 
icoanei în ajutor unii împotriva altora, cum sunt chemaţi zeii în faţa idolilor, 

ca chipuri ale forţelor naturii opuse între ele, conform concepţiei păgâne că 
toate se fac în natură într-un război al tuturor împotriva tuturor. Am văzut 
că toţi sfinţii ne ajută prin rugăciunea lor către acelaşi Hristos atoateiubitor 
şi atoatesusţinător, transcendent forţelor naturii, în care păcatul a introdus 
războiul răului împotriva binelui. Sfinţii au depăşit şi ei războiul din ei bi- 
ruind răul şi punându-se exclusiv în slujba Dumnezeului binelui. în Hristos 
cel infinit şi în dumnezeirea Lui cea atotbună se concentrează în tensiunea 
lor toţi cei ce vor să-i slujească Lui şi sunt concentraţi toţi sfinţii, uniţi nu nu- 
mai cu Hristos, ci şi între ei, uniţi nu într-un război «părinte al tuturor», ci 
în dragoste. Toţi voiesc ceea ce voieşte Hristos, adică binele tuturor şi dărui- 
rea de sine. Creştinismul nu se mulţumeşte cu opace menţinută printr-un echi- 
libru între forţe contrare, ci tinde la pacea dragostei, la pacea în care egoismek nu 
se pin reciproc într-un echilibru silit, ci în care ele părăsit de toţi, într-o reciproca 
dăruire de sine. 

închinătorii cer de aceea şi ei toţi ceea ce voieşte Hristos, puterea de 
a-L imita în desăvârşirea promovată prin dăruirea şi jertfirea de sine. între 
închinătorii lui Hristos şi ai sfinţilor din icoane şi între Hristos şi sfinţii în- 
chinaţi prin ele e armonia deplină în voirea aceluiaşi bine, nu contrazicerea 
dintre închinătorii zeilor şi dintre aceştia înşişi. Căci toţi închinătorii se miş- 
că spre aceeaşi unire în Hristos, la care au ajuns sfinţii: spre unirea în acelaşi 
Hristos, în care este infinitatea binelui, nu a războiului, între toate, sau a 
unui echilibru menţinut în parte, sau realizat din când în când prin luptă. Şi 
în aceasta se vede că Dumnezeu e transcendent naturii şi în Fiul lui Dumne- 
zeu cel întrupat s-a realizat această transcendere ca şi în umanitatea Lui din 
care se poate extinde în toţi. Transcendenţa ontologică a lui Dumnezeu şi 
transcendenţa celor ce împlinesc voia lui e totodată şi o transcendenţă şi o 
transcendere morală. Aceasta o învaţă credincioşii creştini de la icoane. Hris- 
tos, sfinţii şi credincioşii nu se menţin într-o unitate a contrariilor, ci se unesc 
sau urmăresc unirea în binele unitar, în binele dragostei desăvârşite şi deci în 
viaţa neameninţată şi nesupusă morţii. Toţi sfinţii şi toţi cei ce cred în Hris- 
tos se unesc, trecând prin moartea adusă de păcat, dar biruită de Hristos, în 
mod desăvârşit şi definitiv în Hristos, viaţa infinită şi netulburată de lupte. 
Toţi se umplu de desăvârşire şi de viaţa netrecătoare a dragostei tuturor aflată 

in Hristos. Hristos a venit, unind transcendenţa dumnezeiască cu viaţa ome- 
nească, nu ca să ţină mai departe pe toate într-o luptă neîncetată, încheiată 
cu moartea ca în natură, ci ca să-i recapituleze pe toţi în sine, ca izvor de via- 
ţă veşnică a tuturor, de viaţă în pace şi dragoste a tuturor persoanelor, nu a 
unei vieţi în care individualităţile pier şi se nasc unele după altele, menţinân- 
du-se în existenţă numai ca întregul esenţei în generalitatea ei. Pentru credinţa 
creştină pacea nu înseamnă moarte a individualităţilor în esenţa nediferenţia- 
tă şi diferenţiabilă, ci viaţa desăvârşită a tuturor în conştiinţă şi în dragoste. 

Numai cele limitate se află în război, ca să apuce mai multă viaţă une- 
le de la altele. In Dumnezeu Cel infinit nu e război, fără ca aceasta să însem- 
ne că e simplu esenţă şi nu comuniune de Persoane lipsită de dragoste. Dar 
un Dumnezeu al dragostei le ajută pe toate să-şi depăşească limitarea în El, 
nu prin luptă, ci prin comuniunea cu Ei şi între ele, umplându-se astfel toa- 
te de infinitatea Lui. Astfel la sfârşit vor înceta cu totul toate împărţirile ce 
mai domnesc de pe urma păcatului. «După aceea sfârşitul, când Domnul va 
preda împărăţia lui Dumnezeu şi Tatăl, când va desfiinţa orice domnie şi ori- 
ce stăpânire şi orice putere (opuse Tatălui dumnezeiesc infinit). Căci el tre- 
buie să împărătească până ce va pune pe toţi vrăjmaşii săi sub picioarele 
sale... Iar când toate vor fi supuse Lui, atunci şi Fiul se va supune Celui ce 
I-a supus Lui toate, ca să fie Dumnezeu totul în toate» (I Cor. XV, 24-28). 
Toate înaintează, e drept cu greu, spre pacea finala a unirii în Viaţa infinită 
a lui Dumnezeu. Spre această pace şi viaţă infinită care nu topeşte persoane- 
le în ea, echivala mai degrabă cu moartea ceea ce ar ne conduce Hristos. în 
ea domneşte suprema dăruire reciprocă care nu poate fi însă fără dragoste. 
Aceasta e slava tuturor, nu moartea lor. Toate sunt slăvite în Hristos, prin 
dragostea de sine dăruitoare a tuturor, care a pornit ca un val mereu crescând 
din jertfa lui Hristos. 

Sfinţii ajung încă de pe pământ, dar deplin numai după moarte, în 
această pace, unită cu Viaţa. Aceasta o vedem şi pe feţele lor din icoane. 

5. Cum am mai spus, aceasta înseamnă că în Hristos şi în sfinţi, în care 
sălăşluieşte El, domneşte Binele. Căci numai unde e binele e şi armonia ade- 
vărată, lipsită de tensiune, ca fericire simţită. Numai în bine se pot uni lăuntric 
toţi în armonie. Numai în bine se poate afla bucuria tuturor de infinitate, sau 

nedezbinarea şi absenţa luptei între părţile limitate. In Hristos, în viaţa şi în- 
văţătura Lui, ca şi în icoanele care-L redau, nu vedem decât binele. Şi acelaşi 
bine îl vedem în sfinţi, în viaţa şi în icoanele lor. Prin aceasta ne ajută ei şi ele 
şi pe noi să transcendem natura cu lupta ei între părţile finite, aşa cum exis- 
tă ea, când e divinizată, în zeii care o simbolizează, şi în idoli. 

Hristos ne arată prin viaţa Lui lipsită de lăcomie şi mândrie, prin răs- 
tignirea Lui, prin tot binele care-L revarsă peste cei ce cred în El, prin po- 
runca de a iubi şi pe vrăjmaşi, că nici un rău, nici o tendinţă egoistă nu se 
află într-însul, ci numai iubire. El ne ridică mereu spre bine, prin unirea cu 
El, prin puterea dată de El, prin poruncile date de El. 

La fel sfinţii prin chipurile lor ascetice, care redau viaţa lor de înfrâna - 
re, de detaşare de lume, de transcendere a ei, de dăruire şi de jertfire de sine, 
care arată şi mai accentuat transcenderea existenţei pământeşti, de urmare a 
lui Hristos, ne ajută să ne înălţăm mereu spre bine, să transcendem alipirea 
la viaţa pământească, să ne oprim de la răul care ne leagă de cele limitate ale 
lumii, să ne curăţim de patimi, cum nu o fac zeii şi idolii lor ce reprezintă 
forţele lumeşti în ambiguitatea lor contradictorie. Şi chiar prin acest bine 
spre care ne atrag tot mai sus, ne atrag spre infinitatea transcendentă a vieţii 
dumnezeieşti, la unirea cu ea, în care se află ei, sau ne îndeamnă la transcen- 
derea vieţii relative, pieritoare, pământeşti. 

Căci icoanele ne arată cum viaţa sfinţilor a fost o continuă şi totală 
transcendere de la umanul, supus patimilor şi morţii, la dumnezeiesc, o con- 
tinuă dăruire şi jertfire din puterea şi pilda lui Hristos. 









NOTE 



1 Apocalipsa foloseşte însă numele de icoană din limba greacă şi în sens râu: icoana 
fiarei (Apoc. XIII, 14, 15; XIV 19, 11 şi XIX, 20). 

2 Contra Gentcs, cap. IV, pp. 22-26, în Athanasîus, Contra Gentes, and De incarnatio- 
ne, ed. Robert Thompson, Oxford, 1971. 

3 Filozofai catolic Jean-Luc xYIarion spune în fond acelaşi lucru în cartea Lidole et la dis- 
tanct (Paris, Grasset, 1977), dar cu unele nuanţe deosebitoare izvorâte din concepţia catolică. 
El spune că până de curând idolul (şi înţelege prin el conceptul raţional delimitat despre Dum- 
nezeu, cum îl înţelegea şi Sf. Grigoric de Nyssa), ne prezintă un Dumnezeu apropiat de cuge- 
tarea noastră. Dar acesta nu era Dumnezeul cel adevărat. De la curentul teologic al «morţii lui 
Dumnezeu» ne dăm seama că Dumnezeu e departe de înţelegerea noastră, dar tocmai prin 
aceasta ne vine aproape în alt mod. Dar Marian nu spune că Dumnezeu cel depărtat ne este 
apropiat prin licărirea trăită a transcendenţei Lui. El pare a lăsa să se înţeleagă că această apro- 
piere o avem printr-o pură teologie negativă, printr-o simplă renunţare la orice concept raţio- 
nal. Se actualizează aici, ni se pare, din nou deosebirea dintre Varlaam, care admitea o teologie 
negativă tot intelectuală şi Sf. Grigorie Palama, care afirma prezenţa apofarică trăită a lui Dum- 
nezeu. Prin aceasta Marion pare a identifica icoana, care, pe de o parte, afirmă distanţa lui 
Dumnezeu, pe de alta îl apropie de idol, care îl apropie, depărtându-I de fapt iremediabil. 

Dar să redăm concepţia lui Marion, care accentuează mai mult distanţa lui Dumnezeu 
în icoană decât apropierea Lui, cu propriile lui cuvinte: «Metafizica, când vine să probeze 
«moartea lui Dumnezeu», revelează crepusculul idolului conceptual, pe care îl botezase cu de 
la sine putere Dumnezeu. Abisul pe care îl deschide acest idol dărâmat, departe de a închide 
problema Iui Dumnezeu, o deschide lărgind paradoxul distanţei. Căci situându-se în afară de 
orice idol. Absolutul vine de faţă. Dar el vine tocmai într-un mod cu atât mai accentuat, cu 
cat depăşeşte absenţa moştenită, Ol o prezenţă disponibilă. Distanţa face cunoscută starea Lui 
retrasă, în care devine, în sfârşit, posibil accesul la Absolut. Intimitatea creşte cu retragerea... 
Pe terenul deschis de M. Heidegger intervine E. Levinas, J. Derrida şi H. U. von Balthasar şi 
pe el, în sfârşit, icoana ne arată diferenţa în distanţă». 

Şi ca precursori ai apropierii lui Dumnezeu în retragere, sau acestei morţi a lui Dum- 
nezeu, identificat cu idolul limitat, Marion vede pe Nietsche, Hoiderlin şi Dionisie Areopa- 
gitul. In plus, Marion adaugă: «Dacă Absolutul s-ar sugera în distanţă ca Tată, am putea noi 
să ne situăm în această distanţă ca fii >» (rezumatul cărţii făcut de xMarion pe coperta finală). 

In orice caz vedem aici o apropiere a teologiei raţionale afirmative, proprie catolicis- 
mului, de apofatismul răsăritean. E o apropiere impusă de maturizarea spiritului uman. Dar 
în Ortodoxie distanţa Absolutului ca Tată de noi, ca fii, c tot aşa de categorică ca şi intimita- 
tea între El şi ei. De aceea noi preferăm să numim ceea ce vedem în icoană o transcendenţă 
prezentă, sau o prezenţă a transcendenţei dumnezeieşti. E o expresie care afirmă deplin latu- 
rile paradoxului: prezenţă şi transcendenţă. 



PICTURĂ BISERICEASCĂ CONTEMPORANĂ 
UN COMENTAR ÎMBOGĂŢIT 
AL DOGMELOR ORTODOXE 






Pictura bisericească bizantină, spre deosebire de pictura de stil occi- 
dental, se remarcă prin bogatul ei conţinut teologic şi prin sentimentul ce ţi-1 
inspiră că te pune în legătură cu transcendenţa dumnezeiască, prezentă prin 
energiile necreate în toate chipurile iui Hristos şi ale sfinţilor. Ea prezintă, pe 
de o parte, faptele şi evenimentele mântuitoare ale lui Hristos de la naştere 
până la înviere, pe de alta pe un Hristos care nu aparţine numai trecutului, 
ci care continuă să fie prezent şi lucrător prin actele Sale mântuitoare săvâr- 
şite în trecut. «Iisus Hristos este ieri şi azi acelaşi». Dar e acelaşi prezent în 
noi prin faptele Sale mântuitoare, care se imprimă în noi şi devin şi ale noas- 
tre, făcându-ne să ne naştem şi să creştem cu El la o viaţă nouă, comună cu 
a Lui, să răstignim în noi pe omul cel vechi din puterea răstignirii Lui, să în- 
viem cu El. De aceea făgăduieşte în Apocalipsă stăpânirea peste duhurile rele 
nu celor ce cunosc numai cuvintele Lui, ci împlinesc faptele Lui. «Şi celui ce 
biruieşte şi păzeşte până la capăt faptele Mele, îi voi da stăpânire peste nea- 
muri» (2, 26). 

Cei ce au în ei pe Hristos cu faptele Lui în mod exemplar, umplân- 
du-se de Hristos cel din trecut şi din timpul lor, sunt sfinţii. De aceea şi icoa- 
nele sfinţilor îi prezintă nu numai în ceea ce au avut omenesc în ei, ci în ca- 
litatea lor de sălaşuri ale lui Hristos încă de pe pământ, calitate pe care o con- 
tinuă în mod accentuat în starea lor de acum aflată într-o şi mai mare unire 
cu Hristos. 

De aceea icoanele nu despart viaţa din istorie a lui Hristos şi a sfinţilor 
de viaţa lor de acum din cer. Ei au fost, dar sunt şi acum vii şi prezenţi. Căci 
n-au despărţit nici pe pământ omenescul lor de dumnezeiesc, imanenţa de 
transcendenţă. Icoanele ne prezintă pe Hristos care ne îmbie la comuniunea 

cu El şi cu sfinţii care ne-au fost şi ne sunt modele ale acestei comuniuni. Iar 
această comuniune îşi atinge punctul culminant în împărtăşirea de trupul şi 
de sângele lui Hristos în Sfânta Liturghie, deşi credincioşii se pregătesc pen- 
tru ea prin rugăciunile întregii Sfinte Liturghii. 

De aceea s-a spus că icoanele care înconjoară pe credincioşi în spaţiul 
locaşului bisericesc au un caracter sau un scop liturgic, sau conţinutul lor slu- 
jeşte pregătirii pentru împărtăşirea euharistică. Tot cosmosul se concentrea- 
ză în jurul Euharistiei. 

Sensul acesta al icoanelor care împodobesc pereţii bisericilor s-a preci- 
zat cu timpul tot mai mult, ajungând la expresia lui completă în secolul Xiy 
odată cu deplina precizare a conştiinţei prezenţei lui Dumnezeu în lume şi în 
Biserică prin energiile necreate. 

Dacă în secolele anterioare se ajunsese la prezentarea oarecum completă 
a temelor din viaţa lui Hristos, a îngerilor şi a sfinţilor, în secolul XIV se obser- 
vă apariţia unor bogate reflexii teologice şi a unor interpretări duhovniceşti în 
prezentarea acestor teme. E un fenomen care s-a petrecut şi cu Liturghia însăşi. 
Căci şi în privinţa aceasta dezvoltarea liturgică se încheiase în perioada Comne- 
nilor (sec. XI-XII), ca să urmeze în timpul Paleologilor (sec. XTV) o perioadă 
de adânci comentarii ale Liturghiei (Nicolae Cabasila, Simeon alTesalonicului). 

Fenomenul acesta similar şi concomitent în Liturghie şi în iconografia 
locaşului bisericesc e prezentat în mod documentat de Hans-Joachim 
Schultz. Cu referire la Liturghie el zice: «începând din timpul iconoclasmu- 
lui, Liturghia s-a arătat tot mai mult ca o reprezentare figurativă a tainelor 
vieţii lui Hristos... Dar cu aceasta s-a epuizat în esenţa şi posibilitatea repre- 
zentării liturgice... Insă dacă dezvoltarea liturgică s-a încheiat atunci în esen- 
ţă, comentariile liturgice au căpătat o mai mare autoritate. De fapt scrierile 
liturgice ale lui Nicolae Cabasila ( + după 1363) şi ale mitropolitului Simeon 
al Tesalonicului (t 1429), care apar în acest timp, dobândesc un prestigiu 
care nu e depăşit nici până azi în Ortodoxie» 1 . 

Iar cu referire la iconografia locaşului bisericesc, el zice: «Temele icono- 
grafice ale sistemului mediu-bizantin de împodobire îşi menţin locul şi în spa- 
ţiul bisericesc din perioada bizantină târzie... Dar deşi programul iconografic ră- 
mâne în totalitatea lui neschimbat, el se îmbogăţeşte prin reprezentări de un 

fel nou. Dacă se compară noile tipuri de icoane cu cele preluate din timpul 
mediu-bizantin, se observă o trăsătură reflexivă care nu putea fi văzută îna- 
inte decât în ilustratele de pe pergamente. Realitatea reprezentată nu mai 
este văzută în ea însăşi, cum s-a revelat în istorie şi cum e atestată în Sfânta 
Scriptură, ci în forme neistorice, cum se prezintă speculaţiei teologice şi trăi- 
rii duhovniceşti. Aşa s-a întâmplat că într-una din bisericile greceşti cele mai 
reprezentative (biserica Pericleptos din Mistra) e reprezentat chiar Dumne- 
zeu-Tatăl, care pentru teologii icoanelor era pur şi simplu «nescris împrejur. 
Neistoricitatea acestei iconografii şi nedistincţia între vizibil şi invizibil care 
îi este proprie, poate fi, desigur, înţeleasă într-un timp care era teologic do- 
minat de palamism, de ale cărui teze principale ţinea şi cea despre putinţa de 
experiere fizică a luminii taboricc necreate» 2 . 

Comentariile făcute de Schultz pe marginea acestei iconografii «refle- 
xive», apărute în Răsărit începând din sec. Xiy sunt influenţate de neînţele- 
gerea occidentală a prezenţei simţite a puterilor nevăzute ale lui Dumnezeu 
în viaţa lui Hristos şi a sfinţilor. Căci pentru Occident Dumnezeu este total 
închis în transcendenţa sa, neexperiat de lume şi de Biserică, ci doar presu- 
pus prin speculaţia logică, deductivă. Iar caracterizarea de către Schultz a ve- 
derii luminii dumnezeieşti ca o vedere «fizică» e cu totul necorespunzătoare. 
In acelaşi timp e de remarcat că reprezentarea lui Dumnezeu-Tatăl apare în 
bisericile răsăritene mai mult sub influenţa picturii occidentale, care deşi pe 
de o parte socoteşte tot ce e dumnezeiesc ca inexperiabil, îl reprezintă pe de 
alta pe Dumnezeu-Tatăl într-un mod foarte pământesc, fidelă metodei analo- 
gice de cunoaştere a lui Dumnezeu, proprie scolasticii occidentale. 

De fapt, iconografia bizantină rămâne fidelă istoriei, deci principiului 
că icoana a devenit posibilă datorită întrupării Fiului lui Dumnezeu. Dar ea 
nu goleşte pe Hristos cel istoric şi pe sfinţi ca persoane istorice de prezenţa 
spirituală în oarecare măsură sesizabilă şi trăită a lui Dumnezeu sau a pute- 
rilor dumnezeieşti în ei. 

Dar ceea ce spune Schultz despre apariţia în iconografia bizantină a 
unui element de reflexie e just. însă reflexia aceasta este pentru iconarul bi- 
zantin animată de o trăire duhovnicească a prezenţei lui Dumnezeu reflecta- 
tă din prototipurile reprezentate în icoanele sale. 

De aceea reflexia aceasta apare sporită la iconarii care au avut o viaţă 
duhovnicească şi mai ales la monahi, pentru că ei dispun atât de o cultură te- 
ologică aprofundată, cât şi de o viaţă duhovnicească trăită cu seriozitate. 
Acestora, reflexia teologică şi experienţa duhovnicească le dau posibilitatea 
Să se adâncească în sensurile duhovniceşti ale multor detalii din Sfânta Scrip- 
tură şi în bogăţia infinită a vieţii divino-omeneşti a lui Hristos şi a sfinţilor 
şi să sesizeze în ele sensuri nesesizate de alţii, pe care le şi exprimă iconogra- 
fic în detalii noi de reprezentare. Dar în timpurile mai noi astfel de iconari 
au apărut tot mai rar. Cei mai mulţi din executanţii iconografiei bizantine au 
posedat doar tehnica desenului şi un oarecare meşteşug al pregătirii culori- 
lor. De aceea icoanele pictate de ci au reprodus doar formal şi exterior chi- 
purile moştenite din trecut, fără viaţă şi fără interpretări creatoare ale infini- 
tului vieţii dumnezeieşti aflat în Hristos şi în sfinţii pictaţi, infinit manifestat 
prin viaţa lor, descris în Scriptură şi în Vieţile Sfinţilor. 

O remarcabilă excepţie recentă de la această monotonă şi rece repetiţie 
ne-a fost dat să constatăm în pictura realizată în biserica Sfântul Ioan Bote- 
zătorul din cartierul Ferentari — Bucureşti de pictorul monah Gheorghe Cio- 
banu între anii 1980-1983 (nu contestăm că asemenea excepţii, dar poate 
mai puţin marcate, se manifestă şi în pictura realizată de alţi câţiva iconari 
din timpul nostru). Cuvioşia Sa aduce prin aceasta o anumită înnoire în pic- 
tura bisericească, deşi o menţine pe de altă parte pe linia tradiţiei. El impri- 
mă picturii tradiţionale un caracter viu şi creator, urmând exemplul icoane- 
lor din secolul XTV-XV din Imperiul Bizantin şi din alte vreo trei secole de 
după aceea din ţările care au moştenit această tradiţie. Cuvioşia Sa e un iconar 
care pictând face teologic pe linia tradiţiei noastre patristice, dar o teologie 
vie, de caracter duhovnicesc. Cuvioşia Sa dovedeşte că se poate face teologic 
creatoare nu numai scriind, ci şi pictând. De aceea, cum remarcă undeva N. 
Ozolin, specialistul rus contemporan în interpretarea picturii bizantine, icoane- 
le au putut aduce o contribuţie la dezvoltarea teologiei. Detaliile teologice şi 
duhovniceşti noi le scoate pictorul Gh. Ciobanu întemeindu-se pe o lectură 

mai atentă a Sfintei Scripturi. 

Dar să ilustrăm cele spuse despre icoanele pictorului Gh. Ciobanu în 

biserica amintită, analizând puţin câteva din ele. 

îndată după intrarea în pronaos, deasupra uşii e zugrăvită Pogorârea 
Mântuitorului pe norii cerului in vederea judecăţii. Aşa cum, de obicei, scena 
Judecăţii şi a raiului şi a iadului e menită să trezească de la început pe om din 
somnolenţa lui spirituală, arătându-i ce-1 aşteaptă la sfârşitul vieţii, aşa i se dă 
şi aici un astfel de şoc de la intrarea sa în biserică. Pe o parte şi pe alta a Dom- 
nului Hristos e Maica Domnului şi Sfântul Ioan Botezătorul, continuând să 
se roage Lui şi în acest ultim ceas, iar mai departe sunt îngerii sunând din 
trâmbiţe, chemându-i pe toţi la judecată. Sub această scenă e zugrăvită masa 
la care se ospătează bogatul nemilostiv cu prietenii şi cu prietenele Iui, ne- 
gândindu-se la săracul şi bolnavul Lazăr care se vede Ia poarta casei bogatu- 
lui. Vecinătatea acestor două scene şi legătura în care sunt puse e semnifica- 
tivă. Ea ne face să ne gândim că înainte de Judecata din urmă arc loc o jude- 
cată particulară care se face cu fiecare om după moartea lui. Dar ne face să 
ne aducem aminte şi de cuvintele Mântuitorului că osânda judecăţii îi aşteap- 
tă mai ales pe cei ce n-au hrănit pe cei flămânzi, n-au îmbrăcat pe cei goi, 
n-au îngrijit pe cei bolnavi, pe cei ce s-au preocupat numai de traiul lor îm- 
belşugat şi de folosirea vieţii pământeşti ca un prilej exclusiv de plăceri. 

Peste capul bogatului stă întins ascuţişul unei săbii; la spatele meseni- 
lor stă cu sabia scoasă îngerul morţii. Feţele mesenilor sunt atrase spre înger, 
spre sabie, spre ceea ce simt fără voie că-i ameninţă de sus, prin moartea care 
le poate veni în orice clipă. între Domnul care tronează ca Judecător, rămâ- 
nând la distanţă, şi masa cu cei ce petrec la ea, e un ceas şi o balanţă. Ceasu- 
rile fiecăruia sunt numărate, fiecăruia îi poate veni sfârşitul în orice moment. 
Iar la sfârşit se va arăta balanţa, în care s-au adăugat pe un taler faptele bune, 
iar pe altul cele rele. Apostolii şed câte şase pe scaune pe o parte şi pe alta a 
balanţei. Poate ei sunt consultaţi nu numai la Judecata din urmă, ci şi la cea 
particulară despre fiecare din cei ce au primit sau nu mărturia lor despre 
Hristos şi au trăit sau nu conform ei. Dacă la stânga mesei bogatului e «sânul» 
lui Avraam, unde erau adunaţi drepţii din Vechiul Testament, care aşteptau 
pe Hristos, văzut deasupra lor în braţele Maicii Domnului prezentată pe ju- 
mătate ca un fel de rug aprins, «sân» unde e dus şi Lazăr, la dreapta mesei e 

raiul celor ce au intrat şi intră prin credinţă la cunoaşterea şi comuniunea cu 

Hristos însuşi. 

Dedesubtul «sânului» lui Avraarn şi al raiului, pe amândouă părţile uşii 

de Ia intrare e iadul. Iadul nu poate fi decât în cel mai depărtat dedesubt, de- 
parte de lumina lui Hristos. Şi e atât de acoperit de întuneric că aproape nu 
se văd chipuri omeneşti, ci numai capetele ca de fiare ale unor trupuri lungi 
de şerpi, pierdute în întuneric, cu dinţii descoperiţi într-un rânjet fioros, cu 
ochii injectaţi, cu părul zburlit, reprezentând pe diavoli. Parcă oamenii ar fi 
fost înghiţiţi de demoni sau au fost reduşi la o extrem de redusă viaţă. Se 
vede influenţa textului din I Petru 5, 9. E o înghiţire care nu-i nimiceşte, ci 
îi face să se afle în diavoli ca sălaşuri, sau să aibă «pe dracul în ei», cum se 
află unii în Hristos sau au pe Hristos în ei. In vecinătatea dintre ospăţul bo- 
gatului şi Judecată se vede iarăşi legăaira ce se face în I Petru 4, 2-5 între via- 
ţa de petrecere şi Judecata lui Hristos. 

Sus pe bolta înclinată din naos până la turla de lângă altar, pe peretele 
de miază-noapte şi de miază-zi sunt zugrăvite scene din viaţa Mântuitorului. 
Toată pictura-i hristologică. Hristos ne conduce prin viaţa Lui spre Cina cea 
de Taină şi spre viaţa cerească zugrăvită în altar. Unele chipuri de sfinţi apar 
totdeauna în legătură cu evenimentele din viaţa Mântuitorului. Pe peretele 
înclinat din partea de miazănoapte, în apropierea turlei, e scena înălţării la 
cer a Domnului. lisus care se înalţă are în spatele Lui crucea şi octogonul, ca 
simbol al zilei a opta fără sfârşit sau a eternităţii în lumină, la care a ajuns 

prin cruce. 

Scenele din naos, de pe peretele de miazăzi, încep, pornind de la intra- 
re, cu o scenă din pilda celor zece fecioare. E o scenă aşezată în preajma Jude- 
căţii şi a raiului şi a iadului, conform cu ceea ce spune Mântuitorul (Matei, 
cap. 25). Fecioarele înţelepte se află în lumină şi au pe Hristos cu faţa spre 
ele; fecioarele nebune sunt la spatele lui Hristos şi de abia se văd. Din lisus 
aflat într-o mandorlă, în mărime copleşitoare, se înalţă trei largi valuri de lu- 
mină. 

Deasupra fecioarelor e scena vindecăm slăbănogului de la lacul Vitezda, 
pe partea înclinată de la miazăzi sub Sfânta Treime. Cu picioarele în lac, în 
spatele slăbănogului care nu poate sări în lac, se vede un înger care a coborât 

să tulbure apa. In faţa slăbănogului, în dimensiuni care le întrec mult pe ale 
tuturor celorlalţi, se vede Iisus. In spatele Lui şi al îngerului un larg râu de 
lumină coboară de sus, reprezentând aceeaşi putere dumnezeiască ce se re- 
varsă oriunde este Iisus, pornind fie din El, fie din cer. 

Spre răsărit, pe acelaşi perete, se află scena Schimbării la faţă a Mântui- 
torului. Ea e zugrăvită pe fondul crucii. Slava lui Hristos e legată de crucea 
Lui, cum Hristos însuşi a indicat aceasta (Matei, cap. 17). Dedesubtul aces- 
tei scene sunt prezentaţi trei părinţi duhovniceşti, care s-au străduit în chip 
deosebit cu rugăciunea lui Iisus, care îi ajută să vadă lumina taborică: Sfân- 
tul Macaric, Sfântul Maxim Mărturisitorul şi Sfântul Eftimic. Ei sunt prezen- 
taţi cu capetele întoarse spre piept. Tradiţia duhovnicească a Bisericii e lega- 
tă de evenimentele din viaţa Mântuitorului. 

Mai spre răsărit e scena Botezului Domnului şi, imediat dedesubtul ei, 
botezul copiilor în Biserică. Se evidenţiază aceeaşi strânsă legătură dintre un 
eveniment din viaţa Mântuitorului şi efectul lui în practica Bisericii. 

într-un mod bogat în semnificaţii este pictată Sfânta Treime. Ea e aşe- 
zată pe boltă, sus în naos, imediat înaintea turlei. Ea e reprezentată prin cei 
trei îngeri ospătaţi de Avraam la stejarul Mamvri, Ia Masa comuniunii supre- 
me. E o reprezentare conformă tradiţiei bizantine mai vechi, şi nu ca un 
Dumnezeu-Tatăl care stă faţă în faţă cu Dumnezeu Fiul, având deasupra lor, 
în chip de porumb, pe Duhul Sfânt, conform obiceiului occidental. Dar re- 
prezentarea concepută de pictorul Gh. Ciobanu e deosebită de a lui Rubliov. 
Cei trei îngeri sunt aşezaţi pe cele trei laturi ale unei mese în formă de tri- 
unghi, având la baza lui de către turlă pe Dumnezeu-Tatăl, iar pe celelalte 
doua laturi pe Dumnczcu-l : iul şi pe Duhul Sfânt. Triunghiul c şi d un sim- 
bol al Sfintei Treimi. Fiecare Persoană poate privi astfel deodată la celelate 
două. Pe această masă este un potir (ca şi la Rubliov), indicând că potirul 
prin care Fiul cel întrupat se va împărtăşi oamenilor se afla într-o legătură cu 
întreaga Sfântă Treime şi că întruparea lui Hristos şi toată lucrarea Lui mân- 
tuitoare, până la împărtăşirea sa oamenilor, nu-i o lucrare separată a lui Hristos, 
ci la ea participă în feluri deosebite fiecare Persoană a Sfintei Treimi. Comu- 
niunea eternă şi supremă din Dumnezeu stă la temelia comuniunii lui Dumne- 
zeu cu oamenii. Pictorul Gh. Ciobanu mai aduce un element propriu: distincţia 

ce o face între cele trei Persoane dumnezeieşti în privinţa participării lor la 
iconomia mântuirii. Fiul are la capul Lui crucea, ca Cel ce va primi ca om 
răstignirea; Tatăl, triunghiul, ca Cel ce în Treime are locul de izvor; şi Duhul 
Sfânt, pătratul, ca Cel prin care se revarsă harul mântuitor în toate cele pa- 
tru părţi ale universului. 

Pe arcul dinspre absida de miazănoapte se află scena Judecării lui Hsus 
de către Pilat; deasupra ei e Purtarea crucii de către Iisus, mai sus de ea In- 
trarea in Ierusalim. Mai spre răsărit este Ispitirea lui Iisus în grădina Ghetse- 
mani, iar dedesubt, legată de ca, Ispitirea noastră prin casele ce se arată în 
vale; unii dintre oameni le întorc spatele privind spre cruce, care are în punc- 
tul de întâlnire al celor patru braţe potirul, pe fondul octogonului. De cruce 
e legată împărtăşirea de sângele curat şi plin de viaţă veşnică a lui Hristos. 

Toate etapele mântuirii sunt implicate în 'fiecare din ele şi toate la un 
loc sunt implicate în fiecare faptă mântuitoare a lui Hristos, în care sunt im- 
plicate de asemenea toate celelalte fapte ale lui Hristos. Mântuirea e un în- 
treg organic. 

In bolta absidei de la miazăzi se află scena Bunei Vestiri, Maica Dom- 
nului şi Arhanghelul Gavriil calcă cu picioarele peste nori, ca unii ce sunt ri- 
dicaţi duhovniceşte în orizontul superior naturii supuse unor legi stricte şi 
ale unei cunoaşteri prin experienţă a lui Dumnezeu. Deasupra lor este zugră- 
vit porumbelul Duhului Sfânt pe fondul octogonal, format din două pătra- 
te suprapuse transversal. E modul de reprezentare a eternităţii în care se află 
Duhul Sfânt. Din Duhul Sfânt aşezat în acest octogon se revarsă un râu larg 
de lumină peste Maica Domnului. O dată cu cuvântul Arhanghelului are loc 
şi minunea zămislirii Fiului lui Dumnezeu ca om. 

Tot în sânul de miazăzi al naosului, mai la răsărit, e reprezentată aproa- 
pe pe toată lărgimea bolţii rotunde Naşterea Domnului. Pictorul plasează 
acest eveniment la intersecţia a patru râuri de lumină, reprezentând cele pa- 
tru braţe ale crucii prin care se revarsă lumina peste lume. Crucea şi lumina, 
sau crucea luminoasă e un paradox propriu teologiei şi spiritualităţii patris- 
tice. Intr-o pictură de la mijlocul secolului VI Pruncul născut în iesle este în- 
făţişat ca o jertfa 3 . Se vede că evenimentele din viaţa lui Iisus erau interpre- 
tate în parte de pictori cu mult înainte de secolul Xiy deci altfel de cum zice 



O Tt.OI.OGIE A ICOANfcl 



245 



Schultz. De sus cad peste Prunc râuri de lumină; din leagănul Pruncului se 
răspândesc alte râuri de lumină. La marginea braţului luminos din stânga 
(spre Apus) al crucii, îngerii vestesc oamenilor afundaţi în întunericul neşti- 
inţei, dedesubtul crucii luminoase, evenimentul minunat, iar mai jos de ei se 
văd păstorii apropiindu-se de ieslea Pruncului. Peste braţul luminos şi tot aşa 
de larg, din dreapta (de la Răsărit) se văd pătrunzând Magii călare. Cel mai 
aproape de Prunc, parcă ieşind şi ei din adâncurile de taină al centrului Cru- 
cii, se văd, ca şi în pictura din secolul VI menţionată mai sus 4 , un asin şi un 
bou. Ca şi acolo, aceste două animale sunt zugrăvite în dimensiuni mai mici 
decât Pruncul din iesle, sugerându-se prin aceasta că ele îşi recunosc micimea 
faţă de Stăpânul lor, oricât de mult s-a smerit El venind ca Prunc între noi: 
«Boul îşi cunoaşte Stăpânul, dar Israel nu Mă cunoaşte, poporul Meu nu Mă 
înţelege» (îs. 1, 3). Ei sunt cu mult mai mici, chiar şi în raport cu Maica 
Domnului, căci animalele se îmblânzesc recunoscându-se mici faţă de omul 
care se poartă blând cu ele, fără gânduri ascunse. De aceea câinii nu muşcă 
un copil. Magii sunt nişte moşnegi blânzi, parcă din părţile noastre, iar cio- 
banii au sarici şi căciuli ca pe la noi. îngerul le face semn cu mâna, chemân- 
du-i spre ieslea Pruncului. 

Tot în sânul de miazăzi din naos, după scena Naşterii, spre Răsărit, ur- 
mează Faga în Egipt. Un înger merge înaintea lui Iosif, arătând drumul cu 
mâna ridicată în sus şi îndreptată înainte. Peste Maica Domnului şi peste 
Pruncul purtat de Ea în braţe coboară un val de lumină din Duhul Sfânt aşe- 
zat într-un octogon, ca şi în scena Naşterii. Peste tot este prezent Duhul 
Sfânt şi lumina ce coboară din El. 

în sânul de miazănoapte al naosului, deasupra Răstignirii, e zugrăvită 
scena învierii, care prezintă în chip văzut cuvintele rostite de preot la aşeza- 
rea Sfintelor Daruri pe Sfânta Masă după Intrarea cea mare de la Sfânta Li- 
turghie: «In mormânt cu trupul, în iad cu sufletul, ca un Dumnezeu, m r.ii 
cu tâlharul şi pe scaun împreună cu Tatăl şi cu Duhul ai fost Hristoase, toa- 
te umplându-le, Cela ce eşti necuprins». De fapt jos este zugrăvit Hristos în 
iad, cu potirul în mâna dreaptă, adunând în jurul Său pe cei drepţi şi oferin- 
du-le comuniunea cu Sine; sus în slavă, acelaşi Hristos pe scaun, iar între 
aceste doua registre se vede mormântul şi un înger care răstoarnă piatra. Din 

colţul din stânga se văd apropiindu-se femeile mironosiţe. Un râu de lumi- 
nă uneşte pe Hristos cel din iad cu Hristos de pe scaunul slavei. 

Potirul care se află şi în mijlocul celor două scene ale biciuirii şi ale în- 
chinării batjocoritoare a lui Hristos de către ostaşi, e o temă care revine ade- 
seori în pictura Părintelui Ciobanu, arâtându-se concentrarea Liturghiei în 
jurul Euharistiei sau a comuniunii cu Hristos. Dar prin potir primim pe 
Hristos cu sângele Lui dăruit în întregime Tatălui prin patimi şi răstignire 
pentru noi. Prin potir Hristos ne uneşte nu numai cu Sine, ci şi cu Tatăl Său. 
Prin potir împlineşte slujba Mijlocitorului. 

Pe stâlpul de la miazăzi, înainte de intrarea în Sfântul Altar, se află sce- 
na lui lisus pe scaun, având în dreapta şi stânga pe Maica Domnului şi pe 
Sfanţul Ioan Botezătorul, rugându-se pentru noi, care ne apropie de Dom- 
nul spre a ne împărtăşi de El. Iar pe stâlpul de la miazănoapte se află Maica 
Domnului ca împărăteasă, cu Iisus în braţe, având de-a dreapta şi de-a stân- 
ga câte un înger. Ea e «mai slăvită decât Heruvimii şi mai mărită fără asemă- 
nare decât Serafimii». Nu se poate intra la Domnul fără să avem alături pe 
xMaica Domnului şi fără să-i cerem rugăciunile ei şi fără să o cinstim mai mult 
decât pe îngeri şi împreună cu îngerii. 

Dacă în naos sunt pictate momente din istoria de pe pământ a Mân- 
tuitorului, care-şi prelungesc lucrarea mântuitoare în biserică, în turlă şi în 
altar ne c prezentat Hristos lucrând din cerul în care S-a înălţat. 

Sus în vârful turlei e Hristos Pantocratorul (Atotţiitorul), care ţine, su- 
praveghează şi cârmuieşte toate. Capul Lui se odihneşte pe octogonul com- 
binat cu crucea. El lucrează din eternitatea Lui în care a intrat cu crucea si ne 
ajută şi pe noi să înaintăm sau să ne înălţăm spre eternitatea Lui prin cruce. 
In jurul Lui, dar ceva mai jos sunt cele nouă cete îngereşti, dedesubt Proo- 
rocii şi sub Prooroci Apostolii, iar şi mai jos, în cele patru colţuri, ca stâlpi 
pentru noi şi apropiaţi de noi, cei patru evanghelişti. Prin aceştia lucrează 
Pantocratorul asupra noastră şi asupra lumii. Hristos Pantocratorul săvârşeşte 
o permanentă Liturghie cerească, prezentând neîncetat jertfa Lui pentru noi 
şi împărtăşind de ca, prin potir, pe îngeri şi dându-ne să înţelegem că după 
ei, şi pe Prooroci, şi pe Apostoli, şi pe toţi sfinţii mutaţi de la noi. Numai în 

srarea de jertfă în care intră prin împărtăşirea de Hristos, se poate aduna şi 
rămâne toată creaţia conştientă lângă Tatăl. 

Intrarea de la viaţa pământească la cea cu Hristos, sau din naos în al- 
tar, se face prin Duhul Sfânt. De aceea scena Pogorârii Duhului Sfânt e pic- 
tată pe arcul de deasupra iconostasului. Feţele Apostolilor privesc în sus spre 
limbile de foc ce coboară peste ei cu o vie expresivitate pe care le-o dă starea 
de rugăciune. Jumătate dintre Apostoli sunt pe o parte, jumătate pe alta, iar 
deasupra lor şi oarecum în mijlocul lor este Duhul Sfânt în chip de porum- 
bel alb, simbol al curăţiei şi al puterii curăţitoare, cu nimb în jurul capului, 
pe fondul celor două pătrate aşezate transversal ca să formeze octogonul 
eternităţii. 

în continuare pe bolta din altar, într-un mare unghi de lumină, cu vâr- 
ful în sus, c reprezentată Maica Domnului cu Domnul Hristos în braţe. Din 
laturile unghiului pornesc raze de lumină. în faţa Maicii Domnului şi a Prun- 
cului ţinut de ea în braţe este Masa etimasiei, având pe ea un potir şi pe la- 
turi două sfeşnice. Tema potirului apare din nou; potirul din cer stă deasu- 
pra potirului văzut de pe altar. Unghiul de sus constituie partea de sus a cor- 
tului, al cărui tip e împlinit acum prin Maica Domnului. Dintr-o parte şi alta 
a mesei etimasiei, se apropie Moise şi Aaron care se află în partea de la peri- 
feria cortului. Vechiul Testament e împlinit în Hristos, născut din Preacura- 
ta Lui Maică şi în potirul din care ni se dăruieşte Hristos. 

Pe peretele din fundul Altarului e zugrăvită scena împărtăşirii Apostoli- 
lor, care se apropie dintr-o parte şi alta de Hristos care ţine într-o mână po- 
tirul, iar în cealaltă pâinea. Hristos Se află în întregime într-un câmp de lu- 
mină şi din El pornesc raze de lumină. Conţinutul potirului are culoarea ro- 
şie, iar în jurul său e un nimb de lumină. 

Şi mai jos sunt Ierarhii, ca slujitori omeneşti ai Liturghiei. 

Pe partea de miazănoapte a Altarului, deasupra Proscomidiei, e zugră- 
vită Jertfa adusă de Proorocul Ilie, având lângă el pe Elisei. Peste jertfa lui co- 
boară focul din cer, simbolul Duhului Sfânt. Deasupra acestei scene e scena 
lui Hie răpit în carul de foc al Duhului. 

In partea de vis-â-vis e zugrăvită Jertfa luiAwaam, mai bine zis hotă- 
rârea lui Avraam de a da chiar pe fiul său lui Dumnezeu, simbol al jertfirii 

lui Iisus de către Tatăl Său ceresc. Dumnezeu îi arată în locul lui Isaac un 
miel, pe care Avraam îl jertfeşte, tip al Mielului Hristos. 

in general din toată pictura iradiază o lumină ce dă spre roşu. E ca un 
foc al Duhului Sfânt, ca o expresie a vieţii şi a entuziasmului dragostei de 
Dumnezeu, care ne vine din cer. Peste tot curg râuri de lumină şi de foc din 
cer. Din chipul lui Iisus ţâşnesc, oriunde e prezent, raze de lumină. Peste tot 
e prezent Duhul Sfânt în chip de porumbel; oriunde e Hristos e şi crucea şi 
potirul. Capul lui Hristos şi porumbelul, simbolul Duhului Sfânt stau pe 
fondul eternităţii reprezentată prin octogon. In fiecare scenă e implicată toa- 
tă mântuirea în Hristos. Pictura e o interpretare lărgită a momentelor mân- 
tuirii, o punere în evidenţă a multora din sensurile mântuirii şi totul e înte- 
meiat pe o luare în considerare a multor amănunte din textul Scripturii, tre- 
cute adeseori cu vederea. 

Mai trebuie accentuat caracterul comunitar al acestei picturi. Prezenţa 
lui Hristos şi a sfinţilor nu e o prezenţă izolată. Niciodată Hristos nu e pre- 
zent singur, ci în legătură cu Maica Sa, cu oamenii ajutaţi de El. La fel sunt 
prezentaţi sfinţii, totdeauna în legătură cu Hristos. Zugrăvirea lui Hristos 
sau a sfinţilor în izolare, practicată în Occident, se resimte de individualismul 
religios occidental. In Răsărit se consideră că numai păcatul egoismului îl 
face pe om singur. Nimeni nu se mântuieşte singur, dar se pierde singur, cum 
a observat Homiacov. 



NOTE 



J Dic bysantinische Liturgic. Vom Vfârden ibrer SymboljjestalL Lambertus Verlag, Fr. im. 
Br, 1964, p. 165-166. 

2 Ibidem., p. 167-168. 

3 Wilhcm Nyssen, începuturile picturii bizantine, Bucureşti, 1975, p. 82. 

4 liridem. 

POSTFAŢA 



Taina icoanei la Părintele Stăniloae 






Este propriu tainei să fie de neînţeles; este propriu 
tainei^ în acelaşi timp, sâ incite permanent la reflecţie. 



Chiar dacă Părintele Stăniloae nu a alăturat în mod expres propoziţi- 
ile enunţului de mai sus, cert este că pe cea dintâi a formulat-o adesea, în 
mod explicit, iar pe ultima a ilustrat-o, implicit, prin tot ceea ce ne-a învăţat 
si ne-a lăsat scris. 

Este semnificativă în acest sens însăşi abordarea problematicii icoanei 
care, în pofida sau, mai degrabă, în virtutea unui avertisment iniţial: „taina 
icoanei nu o putem descifra deplin" 1 , se regăseşte constant în opera 
Părintelui, cu o anume ciclicitate chiar, dacă avem în vedere cronologia studi- 
ilor sale pe această temă, începând din 1942, cu „Consideraţii în legătură cu 
sfintele icoane" 2 , continuând în 1957, cu „Simbolul ca anticipare şi temei al 
posibilităţii icoanei" 3 şi „De la creaţiune la întruparea Cuvântului şi de la 
simbol la icoană" 4 , apoi, în 1958, cu „Iisus Hristos ca prototip al icoanei 
Sale" 5 , în 1968, cu „Revelaţia prin acte, cuvinte şi imagini" 6 , în 1979, cu 
„Hristologie şi iconologic în disputa din secolele VIII-IX"", în 1982, cu 
„Idolul ca chip al naturii divinizate şi icoana ca fereastră spre transcendenţa 
dumnezeiască" 8 şi în 1983, cu „O pictură bisericească contemporană, un 
comentar îmbogăţit al dogmelor ortodoxe" 9 . 

Sunt apoi de adăugat la aceste contribuţii iconologice şi studiile dedi- 
cate unor teme înrudite, precum "Locaşul bisericesc propriu-zis, cerul pe 
pământ sau centrul liturgic al creaţiei" 10 , ori lucrările mai extinse, în volume, 

ca Spiritualitate şi comuniune în liturghia ortodoxa^ 1 şi Chipul nemuritor al lui 
Dumnezeu^şi, de asemenea, traducerile din Sf.Maxim Mărturisitorul, 
Mystagogia 1 * şi din Sf. Dionisie Areopagitul, Opere complete^. Mai sunt de 
reţinut şi diversele note, recenzii sau articole, cu caracter ocazional, precum 
şi numeroasele scurte referiri, directe sau indirecte, pertinente la subiect, 
presărate de-a lungul întregii sale opere. 

Toate aceste contribuţii, aparent discontinui, întregesc, din varii zone 
de referinţă, o neaşteptat de bine articulată teologie a icoanei, poate cea mai 
extinsă şi cea mai coerentă, în aceiaşi timp, din întreaga iconologie ortodoxă. 
In această ordine de idei, trebuie avansată observaţia că ciclicitatea semnalată 
mai sus nu este doar cronologică, ci esenţialmente metodologică, în sensul 
că, deşi problemele fundamentale ale icoanei sunt puse şi îşi află răspunsuri 
valabile încă de la primul studiu, „Consideraţii...", ele sunt reluate, clarificate 
şi adâncite succesiv; nu doar ca teme de reflecţie, ci ca taine existenţiale, al 
căror orizont se adânceşte mereu, cum spune Părintele adesea, cu fiecare 
nouă abordare. 

Traducător - şi deci frecventator asiduu şi cunoscător avizat - al litera- 
turii patristice, Părintele Stăniloae şi-a întemeiat consideraţiile despre icoană 
în primul rând pe operele Părinţilor care au combătut erezia iconomahâ, fără 
a ignora nici contribuţiile autorilor patristici anteriori sau posteriori perioa- 
dei iconoclaste, de la Sf.Atanasie cel Mare, Părinţii Capadocieni, Dionisie 
Pseudo- Areopagitul şi Maxim Mărturisitorul, la Sf.Grigorie Palama şi Arhie- 
piscopul Simeon al Thesalonicului, racordând, totodată, la matca oricum con- 
siderabilă a izvoarelor, şi aportul unor teologi şi filosofi contemporani. Graţie 
tocmai acestei neobişnuite anverguri a resurselor, dar şi seninătăţii sale fun- 
ciare, Părintele a putut evita, în edificarea teologiei icoanei, cadrul prea cir- 
cumstanţiat, limitativ, inerent literaturii de factură polemica, pentru a-şi situa 
demersul în sfera perenă a marii teologii. 

Se ştie că iconoclasmul a debutat în registru strict administrativ, printr-un 
ucaz imperial, Silentium, dublat de măsura curăţării bisericilor, mânu mili- 
tari, de icoane, asimilate artificial cu idolii, pentru a se putea invoca vechea 
oprelişte a Decalogului. Acuza de idolatrie vădindu-se totuşi caducă în faţa 
argumentului întrupării Cuvântului, fenomenul a luat, inevitabil, forma 

disputei teologice ortodoxie versus erezie, mutându-se pe târâm hristologic şi 
gravitând, în ultimă instanţă, în jurul posibilităţii, respectiv imposibilităţii, 
reprezentării în imagine picturală a lui lisus Hristos, Dumnezeu - Omul. 

Adversarii icoanelor şi-au fixat ca axiomă presupoziţia imposibilităţii 
zugrăvirii, încercând a o argumenta, a posteriori^ prin invocarea unei aşa-zis 
ireconciliabile contradicţii între icoană şi definiţiile dogmatice ale Sinoadelor 
al III-lea şi al IV-lea Ecumenice, în scopul asimilării iconofililor cu ereticii 
(dioprosopişti, respectiv monofiziţi) condamnaţi irevocabil de Biserică. 

N-a trecut neobservată, însă, de la bun început, inconsistenţa de prin- 
cipiu a acestui artificiu aşazicând teologic, prin însăşi imposibilitatea logică 
de a atribui cuiva şi deci de a-1 putea acuza, deodată, de monofizism (o sin- 
gură fire) şi de dioprosopism (două persoane) în ipostasul lui Hristos, ştiut 
fiind că aceste erezii sunt abateri, la extreme opuse, de la dogma hristolog- 
ică fundamentală: o singură persoană, în două firi (dumnezeiască şi ome- 
nească), constituind ipostasul teandric (divino-uman) al lui lisus Hristos 

Fiul lui Dumnezeu întrupat. 

Faţă de caracterul evident artificios al tezelor iconoclaste, inerent 
dealtminteri construcţiilor intelectuale produse la comandă, teologii ataşaţi 
tradiţiei icoanelor au luat în serios (cu preţul martiriului, uneori) problem- 
atica icoanei, instituind temeiurile iconologiei creştine, a cărei elaborare şi 
aprofundare a revenit apoi posterităţii teologice, reprezentată în timpurile 
mai apropiate de Serghei Bulgakov 15 , Hans Urs von Balthasar 16 , Leonid 
Uspcnsky 17 , Pavel Evdokimov 18 , Christoph von Schonborn 19 şi, nu în ulti- 
mul rând, desigur, Părintele Dumitru Stăniloae. 

Temele esenţiale ale teologiei icoanei se regăsesc, mai mult sau mai 
puţin complet, la toţi autorii amintiţi aici, având în vedere sorgintea comună 
a exerciţiului lor teologic în literatura patristică şi post-patristică. Ceea ce-i 
deosebeşte însă vizibil şi le particularizează rezultatele cercetărilor, operele, în 
ultimă instanţă, este modalitatea de abordare sau punctul de vedere specific 
în problematica icoanei. Dacă, în registru teologico-filosofic, de pildă, Ser- 
ghei Bulgakov îşi exersează sofianic, aşazicând, teoria sofiologică în câmpul 
icoanei, von Balthasar opune conceptului de teologie estetică pe acela de 
estetică teologică, reevaluând, din această perspectivă, principalii autori 

patristici; dacă, în registru teologico-artistic, de data aceasta, Pavel Evdo- 
kimov asociază iconologia cu istoria artei, Uspensky o conjugă şi cu icono- 
grafia, în reversul ei practic; dacă, în fine, în registru prin excelenţă teologic, 
von Schonborn identifică în literatura patristică şi sistematizează, în buna 
tradiţie a scolasticii, temeiurile teologice ale icoanei lui Hristos, Părintele 
Stăniloac sintetizează aproape întreaga iconologie patristică, pentru a edifi- 
ca, în capitolele principale, cel puţin, o iconologie ortodoxă. 

Două par a fi aspectele fundamentale ale demersului iconologie al 
Părintelui: întâi, plasarea problematicii icoanei în orizontul tainei, cu rele- 
vanţă în perspectivă ontologică şi gnoseologică; apoi, din punct de vedere 
teologic, racordarea iconologiei la ternele esenţiale ale teologiei (revelaţie, 
creaţie, întrupare, ipostas teandric etc), într-o relaţie bi-univocă, de reci- 
procă explicitare: taina icoanei, de pildă, devine accesibilă numai în lumina 
întrupării Cuvântului, dar aruncă o rază de lumină, la rândul ei, asupra tainei 
ipostasului teandric al Cuvântului întrupat, în temeiul relaţiei prin excelenţă 

iconice dintre suflet şi trup, pe de o parte, dintre divin şi uman, pe de alta. 
Proiecţii similare vizează, desigur, şi celelalte teme teologice, cu atât mai 
mult cu cât ele sunt dogme fundamentale ale credinţei, dar şi taine ale vieţii 
creştine, resimţite, trăite, ca atare. 

Esenţa însăşi a creştinismului este „taina cea din veac ascunsă" (Efes 
3,9) neştiută nici de de îngeri, a iconomiei întrupării, care nu încetează să 
rămână taină chiar şi după inserţia ei efectivă în istorie: „Cu adevărat marc 
este taina dreptei credinţe: Dumnezeu S-a arătat în trup, S-a îndreptat în 
Duhul, a fost văzut de îngeri, S-a propovăduit între neamuri; a fost crezut 
în lume, S-a înălţat întru slavă" (I Tim 3,16). 

Pe de altă parte, creştinismul este religie revelată, des-tăinuită, aşadar, 
cel puţin în aspectele sale necesare propovăduirii şi mântuirii oamenilor; cu 
toate acestea, rămâne în esenţă taină şi aceasta se poate pune în evidenţă, 
pornind de la aceleaşi formulări pauline, dar prin inversarea punctului de 
vedere, un exerciţiu iconic prin excelenţă, de proiecţie în perspectivă inversă 
şi anume: este vădit că „Dumnezeu s-a arătat în trup", cum zice Apostolul, 
concret, vizibil, în peştera din Betleemul Iudeei, în timpul împăratului Octa- 
vian August şi al regelui Irod, dar dincolo de acest fapt istorico-geografic, 

sesizat ca atare, atunci, pe pământ, de păstori şi de magi, s-a produs şi altceva, 
singurul „novum sub sole" (Ioan Damaschin vs Eclesiastul), pe care de-abia 
atunci l-au văzut şi îngerii, privind din cer, şi anume înomenirea dumnezeirii 
prin faptul că Fiul lui Dumnezeu şi-a asumat firea omenească, luând trup 
omenesc însufleţit în unitatea persoanei Sale, cu consecinţe inefabile pentru 
acesta şi pentru întreaga umanitate; la fel, „s-a îndreptat în Duhul", ceea ce 
înseamnă că Şi-a îndumnezeit (pnevmatizat) omenitatea asumată, cu şi mai 
radicale răsfrângeri; apoi, „a fost văzut de îngeri, S-a propovăduit între nea- 
muri, a fost crezut în lume", în sensul comunicării de Sine în revelaţie şi al 
extensiunii acesteia, ca propovăduire, în lume; în fine „S-a înălţat întru 
slavă", consfinţind proslăvirea omenitâţii îndumnezeite în persoana lui Hristos 
şi introducerea ei „întru slava" vieţii divine intra trini tare. Puse altcum în 
lumină, privite, aşazicând, de vis-â-vis, aceste fapte petrecute „la lumina 
zilei" în istoria reală a umanităţii, se proiectează într-o altă perspectivă, aceea 
a planului intradivin privind istoria mântuirii, manifestându-se, simultan, ca 
evenimente ale Iconomiei, dar şi momente ale Revelaţiei divine in actu, pre- 
lungite în viaţa Bisericii şi desfăşurate pe o multitudine de planuri: a) plă- 
nuite din veci, „dinainte de întemeierea lumii", b) anticipate profetic şi pre- 
figurate în Vechiul Testament „întru rânduială de îngeri", c) întâmplate şi 
trăite ca atare la „plinirea vremii", d) propovăduite în kerygma apostolică, e) 
aprofundate teologic şi definite în dogmele sinoadelor, f) actualizate, re- 
trăite liturgic în cult, g) zugrăvite ca teme praznicale, iconografico-liturgice. 

Considerate, aşadar, în esenţa lor, aceste evenimente - adevăruri de cre- 
dinţă enumerate de Apostol sunt tot atâtea taine, ca şi celelalte din alcătuirea 
edificiului dogmatic al Bisericii, culminînd cu dogma centrală, cu taina Sfin- 
tei Treimi. Pe de altă parte, capacitatea efectivă, lucrătoare, care le întregeşte 
odată mai mult caracterul de taină, reiese şi din faptul că acestea sunt per- 
manent eficiente ca instanţe în registrul cultic, actualizate necontenit ca săr- 
bători liturgice, ca momente ale anului liturgic, pe parcursul căruia este 
reconstituită întreaga istorie a mântuirii. - 

Pe scurt, deci, proiecţiile pur spirituale, purcezând din insondabilul 
absolut al vieţii intratrinitare, predeterminările din veci ale lui Dionisie, defi- 
nite, într-o anumită accepţiune a cuvântului, şi ca icoane de Sf. Ioan Da- 

maschin, încep să prindă consistenţă în timp, unele odată cu crearea lumii, 
altele doar odată cu întruparea, acestea din urmă nu ftră a fi fost prevestite 
ca profeţii ori preînchipuite ca simboluri sau tipuri în perioada „umbrită" a 
Legii Vechi. E bine cunoscută, de altfel, relaţia simbolic - prefigurativă sau 
de tip - antitip ce leagă evenimente şi persoane din Vechiul Testament de 
evenimentele şi persoanele co-respondente din Noul Testament, fapt ce ţine 
de evidenta coerenţă a Iconomiei, a istoriei mântuirii, în comparaţie cu isto- 
ria profană. 

Că sunt mai mult decât simple fapte ale „istoriei naturale" a omenirii, 
o înţelegem din aspectul dublei lor apartenenţe, la realitatea naturală, pe de 
o parte, dar şi la realitatea spirituală, pe de alta, luciii evidenţiat şi de 
mijloacele de instrumentare efectivă a revelării lor. Este vorba, în primul 
rând, de simbol ca instrument propriu perioadei anticipative, veterotesta- 
mentare, şi apoi de icoană, emblemă a realităţilor nou- testamentare; şi sim- 
bolul şi icoana au ca element caracteristic, constitutiv, dualitatea funciară: 
văzut-nevăzut, material-spiritual, uman-divin. Or, tocmai pe această linie de 
confluenţă a planurilor, cei doi termeni, simbolul şi icoana, se întâlnesc cu cel 
de al treilea, taina, „dacă prin taină se înţelege în sens larg o împreunare între 
spirit şi materie", cum spune Părintele. 2() Se conturează astfel o triadă, sim- 
bol - icoană - taină, cu multiple valenţe: instrumentală, în plan gnoseologic, 
existenţială, în plan ontologic, funcţională, în plan sacramental. Fiecare din 
aceşti termeni se regăseşte în ceilalţi, dar în dozaje, aşazicând, diferite: sim- 
bolul este şi icoană şi taină, icoana este şi simbol şi taină, taina este şi simbol 
şi icoană. Pe de altă parte, fiecare îşi are domeniul său de predilecţie: sim- 
bolul în gnoseologic, icoana în ontologic, taina în plan sacramental, fără a 
înceta însă de a participa, fiecare, în modalitate şi măsură specifice, la cele- 
lalte planuri. 

Ar fi fastidios şi nepotrivit să se reitereze, fie şi sumar, în prezenţa 
paginilor Părintelui, traseul întregului său demers iconologic, fiind de ajuns 
semnalarea câtorva repere sau articulaţii relevante, ca invitaţie la o lectură 
mai aplicată. 

Astfel, Părintele denunţă - şi pentru că o evită, desigur - o capcană 
căreia îi fuseseră prizonieri teologii prinşi în disputa iconoclastă, vis-â-vis de 

statutul icoanei şi anume inadecvarca alternativei reducţioniste: identita- 
tc/altcritate (A=B ori A*B), 21 total inoperantă în cazul icoanei, unde afirma- 
ţia antinomic simultană a Iui este şi nu este reprezintă însuşi firescul definirii. 
In faţa oricărei icoane se poate spune, cu egală certitudine şi îndreptăţire, că 
este Petru, de pildă, dar şi că, evident, nu este Petru. Ţine de taina icoanei să 
fie şi să nu fie şi, întru adâncirea acesteia, Părintele conjugă, pe paliere suc- 
cesive, ascendente, alte şi alte taine: a trupului, a chipului, a persoanei etc, 
spre a culmina cu taina ipostasului teandric în Hristos. 22 

La extrema de jos a scalei, se situează simbolul care este şi cel mai 
puţin tainic, întrucât se instituie prin (com)punere sau convenţie, ca relaţie 
ce se poate stabili între toate lucrurile: „orice poate fi simbol a orice", în 
planul intramundan şi doar printr-o investire aparte, o consacrare de ordin 
divin, poate transcende şi în plan supramundan, de pildă în cazul simbolului 
veterotestamentar, care tinde să pătrundă în sfera de accepţiuni a termenu- 
lui de icoană în sens larg 2 3 şi s â se învăluie, totodată, în adâncimea tainei. 

Spre diferenţă de relaţia simbolică, inevitabil factice, stabilită prin con- 
venţie, thesei, relaţia iconicâ se instituie mimesei, prin imitare, asemănare, 
con-formare cu un prototip şi se poate defini prin inerenta^ dacă se poate 
accepta termenul, ce caracterizează articulaţia generică imagine - arhetip, 
ceea ce ar putea induce şi un anume grad de necesitate cvasi-ontologică. 
Părintele citează des pledoaria Sf Teodor Studitul despre statutul co-relativ al 
existenţei „umbrei" în prototip (precum jumătăţile care alcătuiesc întregul), 
nu fără a avertiza, în acelaşi timp, asupra consecinţelor exagerării acestuia în 
sensul unei necesităţi de natură, prea constrângătoare, de exemplu, la 
Bulgakov.** 

într-o primă accepţie, iconicul, ca relaţie între termeni din planuri dis- 
tincte, poate da seamă întrucâtva de esenţa raportului dintre Creator şi crea- 
ţie. Creaţia îşi arc originea în actul de liberă (bună)voinţă al Creatorului, 
exercitat la un moment dat (însă nu în timp, ci deodată cu timpul), anume 
pe tiparele unor predeterminări din veci, identificabile nu în Sinea Dum- 
nezeirii, ci în „cele din jurul ei", conform unui concept forjat de-a lungul 
unor îndelungi şi laborioase pertractări teologice, care-şi va găsi deplina 
expresie abia în doctrina isihasmului palamit a „energiilor necreate". Aceste 

„predeterminări" (Dionisie), „raţiuni" (Maxim), „icoane" (Damaschin), „pro- 
iecţii din eternitate" sau „raţiuni plasticizate", cum preferă Părintele să le 
numească, asigură o legătură sui-gmeris^ o compatibilitate cvasi ( !)-funciarâ, 
aşazicând, între Creator şi creatură, în sensul că „formele necreate" plăs- 
mui toare, in -formează, structurează, co n-figurează materia concomitent cu 
actul creaţiei şi o conservă ca atare în timp, cu alte cuvinte crează şi proniază 
lumea, conducând-o către destinul ei ultim, în eshatologie. Or, dacă tiparele 
divine sunt imprimate în lucruri, acestea, la rândul lor, „spun slava lui 
Dumnezeu şi (vestesc) facerea mâinilor Lui", cum zice Psalmistul, intuind 
tainica reversibilitate a reflexiei iconice, pe care o va pune mai deplin în 
lumină Apostolul Pavel: „Noi toţi, privind ca în oglindă, cu faţa descoperită, 
slava Domnului, ne prefacem în acelaşi chip, din slavă în slavă, ca de la 
Duhul Domnului" (II Co 3,18). Se circumscrie astfel domeniul iconicului 
prin excelenţă, în care taina creaţiei şi taina revelaţiei îşi află convergenţa în 
taina chipului. 

Termenului generic de „taină a chipului" Părintele îi subsumează, în 
evantai, taina feţei omeneşti şi a trupului, taina persoanei, taina chipului divin 
în om, taina ipostasului, a persoanei teandrice în Iisus Hristos, Cuvîntul 
întrupat, taina Fiului Iui Dumnezeu, chip al Tatălui; acestora li se alătură, co- 
relativ, pe un alt plan, secund, taina portretului, respectiv taina icoanei. 

Raţiunea subsumării tuturor acestora într-un acelaşi nume generic nu 
poate fi alta decât aceea a iconicului prin excelenţă, care le defineşte primor- 
dial şi care este apanajul spiritului, dar întotdeauna vis-a-vis de materie (exce- 
ptând taina, intratrinitară, a Fiului chip al Tatălui). în planul creaţiei, raţiu- 
nile divine plăsmuitoare in-formează materia şi susţin lumea în existenţă ca 
raţiuni plasticizate, cvasi-consistente; în alt registru, sufletul îşi făureşte, aşa- 
zicând, un trup şi o faţă pe măsură, ca instrument, ca mediu funcţional- 
expresiv de manifestare (mai exact de exprimare, pentru că manifestarea 
poate fi şi stihială, în timp ce exprimarea e mai totdeauna elaborată); în fine, 
Dumnezeu îl modelează pe om după chipul Său şi-1 destinează asemănării cu 
Sine. Peste tot, în relaţia spirit - materie, dinamica aparţine spiritului, sensul 
acţiunii, vectorul, în el se originează, dar se exercită neabătut asupra materiei 

ca termen sine qua non, căci, aşa cum zice Părintele, „de elementul material 
nu scăpăm nici în cele mai spirituale preocupări". 25 

Pe această scală a instanţelor iconice, intervale semnificative revin 
tainei persoanei, celei a chipului divin în om şi celei a ipostasului teandric în 
Hristos. 

Binomul iconic spirit - materie îşi află în relaţia suflet - trup o întru- 
chipare privilegiată, extrem de bogată în semnificaţii, care culminează în faţa 
omenească, „lucrul cel mai minunat de pe lume", notează Părintele, contin- 
uând, „e o negrăită dar incontestabilă unire de spiritual şi de material", pen- 
tru a conchide: „e o taină". 26 Dar aceasta este taina persoanei, tocmai ca 
întruchipare consistentă, ca instanţă ontologică, cu caracter definit şi defini- 
tiv, cum accentuează Părintele, dar care poate şi trebuie să se adâncească, mai 
departe, ca orice taină, într-o altă taină, să-şi afle adică transcenderea într-o 
altă ordine. 

Pentru că ea comportă şi un alt aspect: „Feţele omeneşti sunt tot atâtea 
apariţii ale spiritului în lumea naturii materiale, întreruperi ale naturii, soli ai 
altei lumi." 27 Cu alte cuvinte, irumperea vectorului spirit prin materialitatea 
trupului şi a feţei poate cauza o anume suspendare a acestei materialităţi, o 
punere a ei între paranteze, o „subţiere" în sensul transparenţei, dar aceasta 
numai în prezenţa efectivă a soliei celeilalte lumi sub forma harului divin, 
sesizabil în persoana sfântului, cum spune Părintele, „nu direct, ci prin trup, 
printr-o anumită fizionomie spirituală a feţei". 28 Dacă o fizionomie person- 
ală este apanajul oricărei fiinţe umane şi numai al ei, această „fizionomie 
spirituală" a feţei prin care iradiază harul divin nu poate fi altceva decît 
pecetea, sesizantă, în acest caz, a chipului lui Dumnezeu în om, pecete con- 
stitutivă şi, deci, generală şi definitivă, intactă şi sesizabilă ca atare odinioară, 
în starea primordială, estompată şi doar selectiv sesizabilă, după cădere (nu 
toate fizionomiile umane iradiază sfinţenia şi nu toţi oamenii o percep). 29 

Dar pecetea nu se suprapune, tocmai în virtutea relaţiei iconice, cu 
chipul însuşi; Părintele distinge, urmând pe Părinţi, între „după chip", apa- 
naj al omului, şi „Chipul însuşi", care este numai Cuvântul, Fiul lui Dum- 
nezeu, Chipul din veşnicie al Tatălui. în taina întrupării, însă, „Fiul lui Dum- 
nezeu, Fiul Omului se face", rămânând Dumnezeu adevărat şi devenind Om 

adevărat, astfel încât coexistă în Sine, inefabil şi inconfundabil, atât „Chipul" 
cât şi „după chipul". 

Pe de altă parte, Părintele precizează că, deşi omul e „după chipul" 
Fiului, Fiul nu este „după chipul", ci „Chipul însuşi" al Tatălui, cu care este 
totodată consubstanţial. Or, dcofiinţimea, egalitatea şi toate cele ce ţin de 
unitatea Sfintei Treimi par a exclude orice relaţie iconică, relaţie definită şi 
prin asemănarea, dar şi prin diferenţa de grad (ontologic) a termenilor. Cu 
toate acestea, relaţia iconică rămâne relevantă şi aici, dar în perspectivă inver- 
să şi proiectată din relativ în absolut: condiţiei asemănării persoanelor, din 
plan uman, tată şi fiu, de pildă, îi corespunde în sânul Treimii diferenţa per- 
soanelor, deosebirea ipostatică; şi, la fel de simetric, dar faţă de punct, deo- 
sebirii de natură din plan uman îi corespunde în plan intratrinitar identitatea 
de natură, consubstanţialitatea. Ca atare, Fiul este Chipul Tatălui, într-un 
mod inefabil care întruneşte, simultan şi identitatea (de natură), dar şi difer- 
enţa (de persoană): „II est ce quTl exprime, a savoir Dieu, mais II n'est pas 
celui quTl exprime, â savoir le Pere." 30 Iconicul ca atare nu este abolit, aşa- 
dar, ci taina icoanei se sublimează în taina ipostasului teandric al lui Hristos, 
Fiul lui Dumnezeu întrupat, care se adânceşte mai departe în insondabilul 
relaţiilor interpersonale trinitare, în taina Sfintei Treimi, în pragul căreia se 
instituie apofaza, doxologia tăcerii. 

Dacă, însă, tăcerea este omagiul tainei, des-tăinuirea este condiţia sau, 
mai bine zis, inerenta ei. Părintele spune: „Noi nu ştim cum a fost Fiul lui 
Dumnezeu înainte de întrupare, nici cum e Tatăl şi Duhul Sfânt... Dacă nu 
ştim cum e Dumnezeirea în Sine, ştim că Dumnezeirea Fiului s-a arătat 
oamenilor şi li se va arăta în vecii vecilor prin înfăţişarea reală de om şi numai 
prin ea." 31 

Am văzut mai sus că înfăţişarea reală a omului, trupul şi mai ales faţa, 
sunt modelate configurativ şi modulate expresiv de suflet pentru ca acesta să 
se poată manifesta (mai mult sau mai puţin stihial) şi exprima (mai mult sau 
mai puţin elaborat); că omul este definit configurativ de persoană şi expre- 
siv de chip, ca instanţe esenţiale şi definitive, ontologică, respectiv iconică; 
că, dacă sufletul e locuit de harul divin, acesta îi conferă acea fizionomie spi- 
rituală, iradiantă, care indică prezenţa sacrului; am văzut, de asemenea, că în 

persoana unică, sub toate aspectele, a lui Hristos, „după chipul" coexistă cu 
„însuşi Chipul", divinul con-locuieşte cu umanul asumat, manifestându-se şi 
exprimându-se în şi prin el. 

Or, dacă e un apanaj al persoanei în genere şi cu deosebire al chipului, 
acela de a fi arhetip pentru imagine, de a fi sesizabil şi reproductibil ca atare, 
în portret, cu atât mai mult trebuie să fie acesta apanajul Cuvântului întru- 
pat, Persoana prin excelenţă şi Chipul însuşi. 

Părintele notează în mai multe locuri că taina chipului, a trupului şi a 
feţei ca medii de manifestare ale sufletului, se prelungeşte în taina portretului, 
iar aceasta constă în puterea misterioasă a celor câtorva linii, culori şi umbre 
de a sugera realitatea vie a originalului, nu numai trupul, ci şi sufletul. 

Dar în această realitate vie, trup şi suflet, a persoanei umane, poate 
sălăşlui divinul, energetic, prin har, în sfinţi şi, la limită, ipostatic, în persoana 
reandrică a lui Hristos, sălăşluire care-i conferă acea fizionomie spirituală 
sesizantă proprie sfinţeniei. E aceeaşi fizionomie personală, cu aceleaşi trăsături 
care-i conservă identitatea, dar care compun de-acum expresia unui alt conţin- 
ut, transpersonal, dintr-o altă ordine a existenţei. Este o fizionomie transfigu- 
rată, căreia îi corespunde, iarăşi într-o altă ordine a existenţei, simetrică 
celeilalte, icoana. Dacă, deci, sacrului îi este propriu un chip transfigurat, 
icoanei trebuie să-i corespundă un portret sublimat, care sa poarte pecetea 
acestei transfigurări. Există, desigur, modalităţi specifice, de meşteşug, de tal- 
ent, de inspiraţie şi, nu în ultimul rând, de trăire, care să facă posibilă sesizarea 
şi redarea fizionomiei spirituale a prototipului şi Părintele notează, neaşteptat, 
poate, detalii şi procedee care ţin de prescripţiile iconografice ale crminiilor.32 

In această ordine de idei este de reţinut atât concluzia că „taina icoanei 
constă în aceea că prin câteva linii se poate reda faţa umană şi în speţă cea a 
lui Hristos ca faţă a lui Dumnezeu - Cuvântul", cât şi avertismentul iniţial al 
Părintelui că „taina icoanei nu o putem descifra deplin". 

Cele doua afirmaţii aparent opuse se împacă dacă plasăm taina, şi 
odată cu ea icoana, în domeniul propriu de referinţă, şi anume în plan sa- 
cramental. In concepţia şi mai ales în trăirea creştină ortodoxă, icoana este 
socotită şi resimţită, aşazicând, ca loc al unei prezenţe harice, energetice, şi nu 
doar iconice, a prototipului. Pentru ortodox, persoana sfântă este prezentă şi 

lucrătoare, de o manieră inefabilă, atât în moaştele sale, cât şi în bisericile şi 
icoanele care-i sunt închinate şi care-i poartă numele. Dacă „cinstirea icoanei 
se înalţă la prototip"^ harul prototipului se revarsă asupra închinătorului 
icoanei, astfel încât relaţia iconicâ iniţială, de reprezentare, devine relaţie cul- 
ticâ, liturgică, de comunicare harică: precum Evanghelia sfinţeşte auzul, aşa 
şi icoana sfinţeşte văzul. Or, dacă icoana este deodată şi obiect de cult şi 
instanţă sacramentală, ea are o taină şi este, ea însăşi, o taină. 

Pentru încheiere, un text al Părintelui, concluziv şi cuprinzător, care 
pare un veritabil poem: 

„Dar e un fapt de taină incontestabil că realitatea văzută 
c prin organizarea ei o raţionalitate plasticizată şi deci transparentă 
şi aceasta se întâmplă mai ales cu trupul şi în mod special cu faţa omenească 
în care spiritualul transpare cu o deosebită claritate şi intensitate. 
Cine nu constată că prin ochii, prin graiul uman se manifestă şi transpare 
nevăzutul spiritului omenesc şi uneori şi al celui dumnezeiesc ? 
Iar taina icoanei constă în aceea că prin câteva linii se poate reda faţa umană 
şi în speţă cea a lui Hristos ca faţă a lui Dumnezeu - Cuvîntul. 
Taina icoanei e o taină în care se prelungeşte taina feţei Lui, 
redând prin raţionalitatea plasticizată a combinării unor linii şi culori, 
raţionalitatea plasticizată ca viaţă a lucrului real, sau a persoanei văzute, 
suprema plasticizate reală a raţionalităţii conştiente." 

(„Hristologic şi icono logic...", v. supra, p. 185) 

Adrian Matei ALEXANDRESCU 

Recunoscut pentru contribuţia sa esenţială la înnoirea teologiei româneşti, precum şi 
la receptarea creativităţii ortodoxiei în lumea modernă, părintele Dumitru Stăniloae 
(1903-1993) a lăsat o operă remarcabilă. Multe dintre scrierile sale au rămas însă 
uitate în paginile revistelor din epocă. Acest volum despre semnificaţia icoanei, 
despre istoria şi cinstirea icoanelor, reprezintă prima încercare de a reda publicului 
românesc o parte din textele esenţiale dar mai puţin cunoscute ale marelui 
teolog, lată cum îşi prezintă părintele Stăniloae demersul: „Fiind un chip al 



transcendenţei lui Dumnezeu, 
finitul chipului spre infinitatea lui 
ne îndeamnă la o transcendere a 
nu dintr-o apropiere care ne face * 
biologică, ci privirea lui, 
biologic. Privirea fiecărui om e 
orice clipă e alta. Privind ochii 




icoana ne ajută să transcendem 
Dumnezeu. Chiar chipul omului 
lui. Când privim la ochii omului 
să vedem numai compoziţia lor 
constatăm că ea e dincolo de 
altfel şi privirea fiecărui om din 
unui om nepătimaş simţi că te 



scufunzi într-o infinitate spirituală de dincolo de ei. In acest caz, atenţia nu se 
concentrează spre organismul trupesc, ca la un idol, ci la indefinitul spiritual. 
Asumând umanitatea noastră însuşi Fiul lui Dumnezeu, Lumina supremă şi bogăţia 
copleşitoare de sensuri, al căror ipostas este El, prin fire şi din veci, toată această 
Lumină şi bogăţie copleşitoare de sensuri trebuie să fi umplut ochii Lui. Apostolii care 
priveau în ochii Lui vedeau această lumină supremă, deşi ea lua o formă chenotică, 
accesibilă lor, forma de supremă blândeţe şi înţelegere umană". 



